
Mulţumiri 


Doresc să le mulțumesc celor care au împărtăşit cu mine po- 
veşti personale, gânduri, citate şi cuvinte - ei au contribuit la 
alcătuirea acestei cărți, ca voce colectivă în discursul pe pro- 
bleme climatice. 

De asemenea, le mulțumesc şi următorilor: 

Brad Davidson, pentru că a fost un sprijin constant pentru 
mine pe parcursul scrierii acestei cărți. Ideile și sugestiile sale 
au fost incredibil de valoroase. 

Jillian Young, editorul meu, pentru că mi-a oferit aceasta 
şansă şi pentru că a avut atât de multă răbdare cu mine. 

Echipei de la Little Brown Book Group, pentru că isi dau 
seama că schimbarea climatică este o amenințare reală şi cu cât 
va fi publicată mai multă literatură pe tema aceasta, cu atât 
vom putea face mai mulți oameni să conştientizeze nevoia de 
schimbare. 


Această carte le oferă o voce oamenilor ale căror vieți 
suferă modificări dramatice din cauza schimbărilor 
climatice. Primele şi cele mai afectate zone sunt cele 
mai sărace de pe Pământ, care totodată sunt si cele 
mai putin reprezentate si susținute si nu au 
o platformă pe care să-şi împărtășească poveştile. 
De asemenea, această carte este pentru cei care 
nu sunt încă aici, deoarece încă nu s-au născut. 
Cartea iti cere să empatizezi cu cei nendscuti 
şi cu oamenii săraci din partea de sud 
a globului si să-ţi schimbi stilul 
de viaţă pornind de la 
nevoile acestora - 
ceea ce omenirea 
n-a mai făcut 
până acum. 


Introducere 


„Fă tot ce este posibil până când înveţi cum să 
faci mai bine. Atunci când ştii să faci mai bine, 
fa mai bine” 

Maya Angelou 


Sz putea să citeşti cartea aceasta în timp ce stai într-o cafe- 
nea sic, cu un caffé latte din ovăz aburind alături (ovăz, căci 
laptele nu este bine văzut în locurile la modă). Pe masă, lângă 
latte, se află iPhone-ul tau, pe care tocmai ţi-ai verificat contul de 
Instagram, o platformă online a unei rețele sociale care iti umple 
subconstientul cu un conţinut probabil inutil, dar în general plă- 
cut privirii. Şi, tot acum, chelnerul iti aduce o tartină cu avocado. 

Poate ar trebui să pozezi sandviciul şi să le arăţi şi prietenilor 
imaginea? Minunat mod de a-ţi petrece timpul! Sau poate ar fi 
mai util să continui să citesti această carte, ca să afli că este ne- 
voie, în medie, de 272 de litri de apă ca să produci un singur 
avocado? Fructul acela mic are propria amprentă de carbon si 
s-ar putea chiar să fi contribuit la seceta devastatoare care a cu- 
prins regiunea în care a fost crescut. (Nu-ţi face griji, chiar daca 
nu ești genul de persoană care mănâncă avocado pe pâine în 
mod curent, pe măsură ce citeşti mai departe, vei întâlni o mul- 
time de alte exemple.) 

Cât de mult se va mai încălzi planeta noastră? Când vom 
observa că temperatura planetei a crescut cu două, trei sau chiar 
patru grade Celsius? Cu cât va creşte nivelul mării în 2030, 2050 
şi 2100? Ce oraşe vor fi inundate mai întâi, ce păduri se vor usca 
şi care populaţii vor fi primele ce vor muri de foame? 

Poftim, ce-ai spus? 

Prin acţiunile noastre am reuşit să creştem acest monstru nu- 
mit schimbare climatică. Este cea mai mare provocare cu care 
se confruntă omenirea. O provocare care depăşeşte, poate, ima- 
ginatia, cu consecințe mult mai adânc legate de politică, eco- 
nomie şi interese personale decât ar crede oricare dintre noi. 
De asemenea, sigur că este mai ușor să ignori schimbările cli- 
mei atunci când nu-i vezi efectele în locul în care trăieşti şi, ca 
urmare, să ai o scuză că nu actionezi în niciun fel. Sau, daca 
pur şi simplu eşti dintre cei care neagă fenomenul, perspectiva 
schimbării climei nu ţi-a prea dat bătăi de cap. Dar cartea aceasta 
s-ar putea să schimbe felul în care vezi lucrurile. 

Din Londra până la New York şi Mumbai, o mulțime de oa- 
meni cunosc doar la suprafaţă (în cazul în care au măcar habar 
de asta) cât de gravă este problema schimbării climatice. Pe mă- 
sură ce temperatura planetei creşte, vor apărea o mulțime de 
consecinţe, cum ar fi dezastrele naturale, foametea şi seceta. 
Ştim că în numai 40 de ani, oamenii au distrus 60% din popu- 
latia totală a animalelor. 

Oceanele noastre sunt atât de pline de plastic încât dacă mă- 
nânci peste, cel mai probabil vei digera microplastic - mici par- 
ticule de plastic rezultate din faptul că peştii confundă plasticul 
cu mâncarea. Schimbarea climatică este una dintre cele mai 
mari provocări cu care s-a confruntat până acum omenirea, iar 
lucrurile nu se vor opri aici. În curând, schimbarea climatică ar 
putea să alunge miliarde de oameni din casele, țările şi locurile 

lor de muncă şi să genereze mai multe transformări decât ar 
putea gestiona orice fel de ideologie existentă. 

La naiba! Ce vremuri înfricoşătoare! 

Totuşi, intenția acestei cărți nu este să te sperie. Disperarea 
conduce mai departe la inactiune şi la un viitor pe care Sir David 
Attenborough l-a descris drept „prăbuşirea civilizațiilor noastre 
şi dispariţia unei mari părți din lumea biologică”. Optimismul 
şi implicarea, pe de altă parte, ne pot ajuta să evităm o viitoare 
catastrofă pentru oameni şi planetă. 

Trăim într-o epoca a îndemnurilor la acțiune (call to action) 
imediată, dar cum se face că majoritatea ignorăm tocmai această 
stringenta? Încălzirea globală este demonstrată ştiinţific de 
40 de ani, dar în loc să ascultăm avertismentele, am continuat 
să poluăm într-un ritm accelerat. Guvernele, oamenii de ştiinţă 
şi corporatiile ştiu ce se întâmplă — o ştiu de ani buni. Aceştia 
trebuie să rupă sau să redefinească legăturile pe care le au cu 
corporatiile sau indivizii ce finanţează inechitabilele schimbări 
climatice globale. Pentru prea multă vreme omenirea a crezut 
că poate exploata în mod egoist resursele Pământului, fără să 
suporte consecinţele. Dar lumea nu este o marfă. Dacă luăm în 
serios drepturile civile şi drepturile omului, nu putem atribui 
rezolvarea crizei climei globale doar unor indivizi; noi toți tre- 
buie să realizăm magnitudinea schimbărilor politice şi comer- 
ciale care trebuie să aibă loc. 

Este adevărat că încă nu ştim cu siguranță cum vor evolua 
lucrurile, desi schimbări ireversibile pentru planetă s-au pro- 
dus deja, dar ca să nu aflăm niciodată cum ar arăta Apocalipsa 
ori un Al III-lea Război Mondial, tu, cititorul, trebuie să începi 
să actionezi. 

Pe parcursul cărții, explorez în profunzime realitatea schim- 
bărilor climatice si modul în care diverse industrii afectează 

planeta şi ofer idei - şi modificări simple de direcţie - pentru 
ca tu, ca individ, să poţi juca un rol vital în declanşarea schim- 
bării pentru generaţiile viitoare. 

La modul ideal, fiecare cititor va aplica modificările de di- 
rectie pe care le sugerez, dar asta nu este realist. Cartea mea nu 
iti spune cum să devii vegan peste noapte şi să nu mai produci 
chiar de acum niciun pic de gunoi pentru a salva oceanele; 
ea vorbeşte despre micile acțiuni colective. Ideile cu care vei 
rămâne trebuie să se armonizeze cu stilul tău de viaţă, cu situ- 
atia ta economică şi, în cele din urmă, cu lucrurile care te fac 
fericit şi în care crezi. 

Este perfect normal să te întrebi cât de hotărât esti sau de ce 
ar trebui să te privezi de mici plăceri, cum ar fi să mănânci 
carne zilnic sau să faci dusuri lungi, cu apă fierbinte, dar aceste 
plăceri ignoră realitatea cu care ne confruntăm. Şi dacă crezi 
că tot ce se întâmplă este din vina ţărilor vestice si că este doar 
o problemă a celor bogaţi — da, dragă, sigur că sezonul de ski în 
Verbier va fi afectat de ninsoarea insuficientă -, fii conștient că 
aproape fiecare om care citește această carte trăieşte mai bine 
decât 99% dintre toate ființele omenești care au trăit vreodată. 
Trebuie să ne exercităm privilegiul de a putea face mai mult. 

Să alegi să consumi mai putin sau mai sănătos nu înseamnă 
să duci o viata grea, dimpotrivă, poate însemna o viata mai plină 
de sens.’ Politica, legislaţia si corporatiile uriaşe sunt în mare 
parte vinovate de schimbările climatice si toate trebuie să-şi 
schimbe imediat perspectiva. Oamenii de ştiinţă, liderii mon- 
diali şi companiile au continuat să alimenteze obiceiurile de 
consum care poluează. Dacă în centrul preocupărilor politice 
actuale nu s-ar afla banii, atenţia pe termen scurt şi profiturile 
din combustibili fosili, ci toate formele de viata — de la oameni 
la biodiversitate —, în prezent ne-am afla într-o poziție mult 
mai bună. 

Până vom putea orienta politica şi afacerile în jurul unei vi- 
ziuni care cere un viitor mai sigur, singurii oameni pe care ne 
putem baza cu adevărat suntem noi. Dacă acestea nu se vor 
schimba, cu toate că politicienii le cer cetăţenilor să se schimbe, 
înseamnă că am ajuns într-adevăr la un punct de răscruce. Nu 
ne mai putem baza pe alții ca să vină în ajutorul oamenilor şi 
al planetei — responsabilitatea este acum a noastră. 

Da, adică şi a ta. 

Este important să fim sinceri în legătură cu impactul pe care 
îl are trecerea unei persoane la variante eco, chiar cu rezultate 
imediate, în tabloul general al schimbării climei. Dacă fiecare 
consumator ar înceta acum să folosească mașini şi avioane, să 
cumpere haine doar pentru că sunt la modă, să mănânce carne 
şi să folosească plastic, problemele nu s-ar rezolva, de fapt, peste 
noapte. Aceste eforturi nu sunt decât o picătură în oceanul dis- 
trugerilor pe care oamenii le-au provocat planetei în ultimii 
100 de ani. Totuşi, subliniind adevărurile despre felul în care 
trăim mulți dintre noi și desprelumea pe care noi, consumatorii, 
am construit-o, într-un mod elocvent şi sincer, voi oferi infor- 
matii concrete despre mai multe industrii şi voi da soluţii fie- 
cărui cititor, în funcție de diferitele lor momente din viata. 


Un autor care încă nu-i perfect 


Călătoria mea climatică n-a fost chiar aşa simplă. Nu am fost 
preocupată de mediu de când m-am născut şi pe când creşteam 
nimic nu m-a împins să gândesc în afara bulei mele sociale, 
dar totul s-a schimbat în 2015, când am urmat un program de 
stagiatură la sediul ONU, în New York. 

A fost un an deosebit de interesant, în care 194 de tari au 
negociat si semnat Agenda pentru Dezvoltare Durabilă, un în- 
demn la acțiune imediată adresat tuturor țărilor, dezvoltate sau 
în curs de dezvoltare, constituit într-un parteneriat global de 
pace pentru oameni şi planetă. 

Pentru prima oară în istorie, schimbarea climatică se afla pe 
primul loc în agenda obiectivelor dedicate naturii. Mi-am folo- 
sit perioada de stagiar ca să alerg de colo-colo, de la o întâlnire 
la alta, ascultând și luând notițe despre distrugerea rapidă a 
oceanelor noastre, pierderea biodiversitatii, poluarea aerului 
si, în final, suferința a milioane de oameni - la nivel global — 
provocate de schimbarea climatică. 

Dezamagita si coplesita de complexitatea schimbărilor cli- 
matice, am început să mă implic în organizaţii locale şi, în cele 
din urmă, la 21 de ani am fondat propria organizație non-pro- 
fit - Ocean Generation Foundation. La nivel mondial, există mii 
de organizaţii de mediu non-profit, aşa că nu era neapărat ne- 
voie să infiintez si eu una, dar am simțit că există un vid uriaş 
de conţinut relevant şi clar care să atragă milenialii si pe cei din 
Generaţia Z către problemele de mediu. 

Experimentând cu ajutorul muzicii, a jocurilor pe mobil şi 
a programelor de IT, Ocean Generation a deschis drumul unui 
nou mod de comunicare despre problemele climatice către 
cea mai conectată generaţie. Am ajuns la milioane de tineri 
printr-o mulțime de platforme şi le-am transmis esentialul 
despre ceea ce se întâmplă în lume, referitor la problemele cli- 
matice. Am transmis idei care ar putea fi puse în practică atât 
la nivel individual, cât şi pe scară mai largă, pentru un viitor 
mai sigur pentru planeta noastră. De la conştientizare, am tre- 
cut mai departe, la acțiuni esenţiale, cu initiative care ajută sute 
de tineri din comunităţile aflate pe insule vulnerabile climatic 

să-şi dezvolte noi deprinderi si să folosească tehnologia ca să 
găsească soluţii la problemele ce ţin de ocean și de climă. 

După cum voi continua să subliniez în această carte, schim- 
barea climatică este un subiect complex. Avem date științifice 
foarte clare, statisticile sunt teribil de nefavorabile şi cu toate 
acestea, deseori uităm aspectele sociale pe care le implică schim- 
bările climatice: oameni care mor, îşi pierd casele, se îmbolnă- 
vesc, se luptă pentru putin mâncare. Pentru multi tineri, subiec- 
tul pare adesea greu de perceput. Dar printre toate pierderile la 
care am fost martoră în timp ce lucram pentru comunități şi 
călătoream prin lume, am văzut şi o licărire de speranţă, deoa- 
rece natura este atât de rezistentă. Natura funcţionează în cicluri 
şi uneori, in mod miraculos, lucrurile pot reveni la viata. De 
aceea ar trebui să ne schimbăm obiceiurile si să nu ne pierdem 
niciodată speranța că o acţiune mică, multiplicată de milioane 
de oameni, va avea un impact pozitiv. 

Înființarea unei organizaţii pentru protejarea climei mi-a 
permis să văd ambele parti ale discursului pe acest subiect. 
Acum iau parte la discuţii la nivel înalt despre cum putem re- 
zolva cele mai mari provocări ale omenirii, dar este important să 
subliniez că eu n-am crescut într-un mediu cu preocupări despre 
mediu. Habar n-aveam că schimbarea climatică chiar se în- 
tâmplă. În familia sau cercul meu social, cel mai „eco” lucru pe 
care îl făceau oamenii era cel mult să colecteze selectiv gunoiul. 
Un stil de viata mai „verde” nu mi-a fost indus din copilărie şi 
nici astăzi nu pot spune că sunt vreo expertă. Îmi dau foarte bine 
seama că orice voi spune în cartea mea, pentru unii oameni nu va 
fi destul și că s-ar putea să primesc o mulțime de atacuri si critici. 

Din când în când port piele şi călătoresc mult cu avionul, din 
cauza muncii mele. Nu duc o viaţă sută la sută sustenabilă, tră- 
iesc într-un oraş mare și ar fi teribil de greu să fac acest lucru. 

În multe orăşele şi oraşe mari din lume, cum ar fi Londra, 
folosirea plasticului sau a combustibililor fosili este pur şi simplu 
inevitabilă (aproape tot ce folosim ajunge aici datorită acestor 
combustibili), şi am fost conditionati social să ne conformăm 
pur şi simplu şi să nu ne vină uşor să contestăm normele. De 
asemenea, mă aflu într-o poziţie privilegiată şi pentru că am 
destul timp si bani ca să pot face alegerile potrivite, de exemplu 
de unde să-mi fac cumpărăturile şi ce să mănânc, astfel încât să 
fie nişte alegeri etice; lucruri pe care nu oricine şi le permite. 
Important este să începi să vezi imaginea de ansamblu, să te 
educi cu privire la ce se întâmplă în lume şi să iei decizii conști- 
ente în legătură cu stilul tau de viata pornind de la ceea ce ai 
învăţat. 

Când eram copil, habar n-aveam că, până să devin femeie 
în toată firea, planeta noastră avea să fie un loc distrus pentru 
copiii mei. Eram prea ocupată să trăiesc, să consum, să devin o 
victimă a normelor sociale. Apoi am realizat că vieţile noastre 
joacă un rol cheie în vieţile altora şi că este responsabilitatea 
fiecăruia dintre noi să fim mai atenți şi să facem lumea un loc 
mai bun. 

De când am aflat ce se întâmplă cu mediul, am petrecut 
mult timp reflectând şi învățând despre toate acestea. Cerce- 
tând constant, am început să fiu fascinată de natură și de 
frumuseţea sa, lucru pe care îl voi sublinia în această carte. 
Fără natură, nimeni şi nimic nu poate exista. Natura este totul, 
este ceea ce ne ţine în viață. După ani de muncă filantropică şi 
călătorii în care am stat de vorbă cu oameni care se confruntau 
în diferite grade cu catastrofe provocate de climă, am decis că 
am obosit să port stigmatul aferent aruncat asupra activiştilor. 

Am obosit să merg la evenimente și să văd aceiaşi oa- 
meni, am obosit să văd cum branduri uriaşe încearcă să-şi 

înverzească imaginea (voi explica termenul acesta în Capito- 
lul 1) şi am obosit să văd abordări tip „facem aşa sau deloc” 
când este vorba despre problema schimbărilor climatice. 
Activismul de mediu nu este un club exclusivist; fiecare dintre 
noi este activist în felul său și împreună putem deveni o echipă 
care să asigure viitorul planetei noastre. 

Trăim într-o lume în care tehnologia a avansat deosebit de 
mult, o lume în care apar inovaţii peste tot, în încercarea de a 
repara greşelile trecutului, iar start-up-urile au de la început o 
viziune clară. Fiecare acţiune pe care o facem are impact asupra 
mediului. Fiecare dintre noi are ceva unic de oferit lumii, ceva 
ce numai noi putem da, în funcţie de context. Din acest motiv, 
niciun fel de soluţie unică transformată de mass-media în modă 
nu va rezolva problema schimbării climei. Hai să umanizăm po- 
vestea ei şi să ne folosim de responsabilitatea colectivă ca indivizi, 
branduri, antreprenori, guvernanti şi cetățeni pentru a ne trezi 
la realitate. 

Ca orice alt om, încă mă instruiesc, mă aflu într-o călătorie 
de învăţare despre cum să devin o femeie mai prietenoasă cu 
mediul, în timp ce trăiesc într-un oraş cosmopolit. Nu sunt 
mai bună decât alţii, dar câteva informaţii şi indicii pe care le 
vei găsi în cartea mea m-au ajutat să duc o viață mai conștientă. 

Lecţiile din aceste pagini nu sunt reguli, nici nu vor deveni 
o stare de fapt. Unele abordări iti vor părea de bun-simt sau 
poate chiar le-ai întâlnit deja pe rețelele sociale. Scopul este 
pur şi simplu să vorbim despre diferitele tipuri de impact pe 
care anumite industrii le au asupra mediului și să găsim moduri 
în care noi ca indivizi să putem face uşor schimbări în viata 
noastră. 

De ce această carte? 


Această carte îşi propune să fie o sursă de inspiraţie şi un in- 
strument concentrat pe acțiunea individuală în lupta împotriva 
schimbărilor climatice. 

Nimeni n-ar trebui să fie indiferent în fata gravitatii modi- 
ficărilor suferite de climă şi a potenţialului său impact asupra 
vieților noastre. Cartea mea iti va deschide mintea cu ajutorul 
informaţiilor din diferite industrii: de la hainele pe care le cum- 
peri, la alimentele pe care le mănânci, la ceea ce faci la tine acasă 
si multe altele. De la plasticul pe care îl folosim - care creşte 
schimbarea climatică şi ne pune în pericol viitorul —, la felul în 
care folosim rețelele sociale şi tehnologia, la creşterea activis- 
mului modern şi la instrumentele care ne ajută să ne facem 
auzite vocile și să cerem acțiuni concrete pentru prevenirea mo- 
dificării climei. 

Fiecare capitol începe cu un studiu amănunțit despre modul 
în care fiecare industrie afectează mediul, despre impactul pe 
care îl are asupra oamenilor şi comunităţilor globale şi, în final, 
sugerează schimbări simple pe care le poţi face în viata de zi cu zi. 
Să faci diferenţa şi să faci ceva bun pentru mediu nu înseamnă 
să-ţi blochezi tot timpul şi toţi banii. Unele schimbări ecologice 
pot părea evidente, altele pot părea imposibil de aplicat pentru 
tine, iar altele s-ar putea să nici nu fie relevante. 

Scopul tuturor acestor lucruri este să-ţi ofere informaţii, pen- 
tru ca tu să poţi lua decizii potrivite convingerilor şi stilului tău 
de viata. Ele iti vor oferi metode practice prin care tu, consuma- 
torul, poţi reduce impactul in această foarte complicată pro- 
blemă. Vei vedea că micile modificări, dacă sunt aplicate de 
milioane de oameni, vor schimba felul în care consumăm, ce 
branduri şi guverne favorizăm şi ce le vom lăsa ca moştenire 
generaţiilor viitoare. 

Ultima parte a cărții vorbeşte despre modul in care reţelele 
sociale, afacerile şi tehnologia ne influențează percepția asupra 
schimbărilor climatice și despre ce pot face împreună acele 
companii pentru a răspândi mesajul despre aceste modificări. 

Vom urmări, de asemenea, felul în care femeile şi viata lor 
de zi cu zi sunt afectate de schimbările climatice. Vom discuta 
despre termenul „eco-feminism”, dar si despre slaba reprezen- 
tare a vocilor feminine în negocierile şi politicile referitoare la 
problema climei şi nevoia ca acest domeniu să devină mai des- 
chis tuturor. În cele din urmă, vorbesc despre oameni si impactul 
schimbărilor climatice asupra comunităților de pe întreg globul. 
Acest subiect îmi este deosebit de drag, deoarece povesteşte 
despre acea parte a problemei pe care mass-media tinde să o 
neglijeze în favoarea a tot felul de animalute marine dragute. 
Dar realitatea este că, atunci când se întâmplă o catastrofă, tre- 
buie să treacă zeci de ani ca să refaci comunităţile. Iar noi, oa- 
menii, trebuie să fim pregătiți să ne adaptăm la schimbările 
rapide care se petrec. 

Când vei face oricare dintre acele schimbări pe care le pro- 
pun, este important să te gândeşti că nu le faci doar pentru tine, 
ci pentru întreaga omenire, inclusiv pentru cei care nu s-au năs- 
cut încă. 

Pe parcursul cărții sunt evidentiati mari activişti şi lideri în 
probleme de mediu, din toată lumea. Ba chiar, când a fost posi- 
bil, au contribuit cu propriile cuvinte. Această călătorie nu este 
doar povestea mea, a fost un privilegiu să-i ascult şi pe alții îm- 
părtăşindu-şi poveştile şi eforturile depuse. Datorită lor, această 
carte a devenit un instrument puternic. 

Când vei citi informaţii despre ceea ce se întâmplă cu lumea 
noastră, intenția mea nu este să-ţi provoc un puseu de isterie, ci 
să te ajut să-ţi transpui emoţiile din zona de panică spre acțiune. 

Primul pas spre o lume mai bună este să înceapă să-ţi pese de 
lucrurile care s-ar putea să nu te afecteze în mod direct şi ime- 
diat. Şi, surprinzător, primul tău pas este chiar citirea acestei 
cărţi. Doar acțiunile colective pot să ne salveze pe noi toţi şi 
generaţiile viitoare. Este important să realizezi că de fiecare dată 
când fluturi cardul prin fața unui POS şi cumperi ceva, gestul 
tău are un impact clar undeva în lumea asta şi contribuie, di- 
rect sau indirect, la schimbarea climatică. 

Intenţia acestei cărți nu este să-ţi spună ce poţi şi ce nu poţi 
să faci sau să primesti dacă iti pasa de planetă, nici cum să-ţi 
trăieşti viata. Şi nici nu susţine că numai anumite moduri de 
viaţă ar fi corecte. Faptele, poveştile şi sugestiile de mici schim- 
bări ecologice sunt menite să te ajute să faci alegeri de viață 
mai bine informate şi să le asiguri generaţiilor viitoare condi- 
tiile pe care le merită. 

Clima se schimbă. Noi de ce nu o facem? Până la urmă, noi 
suntem generaţia schimbării. 

Noi suntem 
de Nils Leonard 


Unii se mulțumesc să stea şi să privească. 
De la locurile lor. 
Să continue ca şi până acum să trăiască. 


Iar alții văd lucrurile diferit. 
Văd lucrurile așa cum sunt ele de fapt. 
Şi vor să le schimbe în ceva deosebit. 


Pentru ei, lumea nu este ceva îndepărtat. 
O văd în tot ceea ce fac, în orice habitat. 


În felul cum mănâncă, beau, muncesc, iubesc 
şi trăiesc. 

Înţeleg că Pământul este în toate. 

Înţeleg puterea 

Fiecărui moment de a schimba viitorul planetei 
noastre. 


Nu este vorba despre bani. Este vorba despre noi. 
Noi toți. 


Si este timpul ca noi 

Să votăm cu viețile noastre, 

Cu viețile noastre de zi cu zi, 

Pentru sau împotriva perspectivei unui viitor mai 
plin de speranță. 


NO! SUNTEM 

Vedem o cale nouă. 

Vom schimba relaţia lumii cu plasticul. 

Îi vom susține pe cei care depind de oceane pentru 
a-și duce viata. 

Vom inova, vom fi partenerii celor care aduc 
o nouă viata planetei. 


Suntem puternici. 

Suntem schimbarea. 

Suntem muncitorii. 

Artiştii. Ganditorii. 

Cea mai conectată generație care a călcat vreodată 
pe planetă. 


Suntem gata. 
Suntem ca unul. 


Noi suntem un colectiv global care îi vorbeşte celei mai co- 


nectate generaţii din istorie despre schimbările climatice şi im- 


portanta lor. 

Schimbarea climatică: 
o introducere 


„Schimbările climatice nu mai sunt o problemă 
îndepărtată, se întâmplă aici, se întâmplă acum” 


Barack Obama 


ai întâi, hai să stabilim nişte definiţii. Formulările precum 

„încălzire globală”, „schimbări climatice”, „sustenabilitate” 
şi „organic” s-au tocit şi s-au golit de conţinut pentru că au fost 
folosite greşit, iar asta începe să umbreasca adevăratele probleme 
de care trebuie să ne ocupâm. 

Activismul de mediu este un subiect fierbinte, dar cuvintele 
care sunt asociate cu el sunt adesea folosite prea des si în mod 
eronat, ba chiar sunt folosite de către milioane de articole online 
ca să-ţi atragă atenţia si să dai „click'. Zilnic. Nu te lăsa păcălit 
de ceea ce citeşti pe internet, pentru că schimbarea climatică şi 
încălzirea globală nu sunt acelaşi lucru: un fenomen este rezul- 
tatul celuilalt. 

Un dicţionar eco 


Acest mic dicționar eco prezintă o parte din terminologia folo- 
sită în această carte şi în mod curent în discuţiile despre climă. 
Îmi cer scuze de pe acum, pentru că, după ore de cercetat pe 
Google despre cum să faci limbajul climatic să sune mai amu- 
zant, chiar nu am găsit un mod mai prietenos de a explica aceşti 
termeni fără să folosesc limbajul ştiinţific. Oricum, sunt cuvinte 
pe care ar trebui să le ştii, dată fiind situaţia planetei noastre. 

Fă o captură de ecran cu telefonul la aceste cuvinte, să le ai 
în caz că vei nimeri vreodată în mijlocul unei conversații despre 
climă şi vei vrea să pari un fin cunoscător. 


Acidifierea oceanelor. Termen care se referă la schimbări sem- 
nificative în compoziţia chimică a oceanelor. Dioxidul de carbon 
absorbit de oceane intră în reacţie cu apa şi astfel se formează 
acid.! Deşi este un fenomen natural, cantitatea ridicată de CO, 
din atmosferă a provocat un nivel ridicat de acid. Consecințele 
includ inhibarea creşterii coralilor şi dereglarea funcționării 
unor organisme marine. 


Adaptare. Acţiune care ajută la gestionarea efectelor schimbării 
climatice; de exemplu, construirea unor baraje care să ne pro- 
tejeze de creşterea nivelului mării. Sau alegerea pe care o fac 
fermierii de a cultiva plante ce pot supravieţui în condiţii de 
temperaturi crescute şi secetă.? 


Amprentă de carbon. Reprezintă cantitatea de dioxid de car- 
bon (CO) şi gaze de seră eliberată în atmosferă ca rezultat al 
activităţilor tale personale. Ca să-ţi calculezi amprenta de car- 
bon, ia în calcul tot ce faci: de la alimentele pe care le mănânci, 
la cât curent electric consumi, la călătoriile cu avionul şi/sau cu 

maşina, la perioada de timp când practici un sport pe un teren 
iluminat artificial, la hainele pe care le porţi. (Un studiu realizat 
de Carbon Trust estimează la 10,92 tone de CO, amprenta de 
carbon anuală a unui englez obişnuit.) 


Combustibili fosili. Resurse naturale, precum cărbunele, pe- 
trolul si gazele naturale, care contin hidrocarburi. Aceşti com- 
bustibili s-au format în Pământ pe parcursul a milioane de ani 
şi produc, prin ardere, CO. 


Compensarea carbonului. Modalitate de a compensa emisiile 
de CO, prin participarea la sau finanțarea eforturilor de a eli- 
mina dioxidul de carbon din atmosferă. Compensarea implică 
adesea să plăteşti persoane care trăiesc in altă zonă să isi mic- 
şoreze emisiile cu echivalentul celor produse de activitatea ta.’ 


Despădurire. Acţiune de tăiere a copacilor de pe o suprafață 
mare sau distrugerea pădurilor de către oameni.* 


Dezvoltare sustenabilă. Tip de dezvoltare care satisface nevoile 
prezentului fără să afecteze posibilitatea generaţiilor viitoare de 
a-şi satisface propriile nevoi.” 


Economie circulară. Alternativă la economia tradițională, 
lineară (bazată pe producţie, uz, aruncare), în care folosim 
resursele cât mai mult timp posibil, extrăgănd maximum de 
valoare din ele, apoi recuperăm şi regenerăm produsele şi 
materialele care nu mai pot fi utilizate.* Printr-o astfel de 
economie se obține o cantitate foarte mica de deşeuri. 


Energie regenerabilă. Energie care poate fi recreată într-un 
timp scurt. Cele mai frecvente cinci surse de energie regenera- 
bilă sunt cea solară, eoliană, creată cu ajutorul apei, geotermală 

si de biomasă. Producând o energie din care rezultă o cantitate 
mai mică de dioxid de carbon, guvernele pot obține o economie 
care să nu se mai bazeze pe consumul de hidrocarburi. 


Ferme organice. Termenul se referă la o varietate de sisteme de 
producţie agricolă care urmăresc să conlucreze cu natura, nu 
să o supună. 


Gaze de seră. Principalele gaze de seră, cum ar fi CO,-ul şi me- 
tanul, au impact diferit asupra încălzirii globale. Gazele de seră 
în combinaţie cu vaporii de apă acționează ca o pătură, păstrând 
sub ea o parte din căldura Soarelui. Când cantitatea de gaze de 
seră creşte datorită arderii combustibililor fosili, este ca şi cum 
Pământul ar fi învelit într-o pătură mai groasă. Această creştere 
a temperaturii este numită „încălzire globală” 


IPCC. Intergovernmental Panel on Climate Change (Comisia 
Interguvernamentală pentru Schimbări Climatice), fondată de 
Programul de Mediu al ONU şi de Organizaţia Meteorologică 
Mondială, este un organism care evaluează riscurile schimbă- 
rilor climatice. Scopul IPCC este să furnizeze la nivel mondial 
o perspectivă obiectivă, ştiinţifică, asupra acestor schimbări, a 
impactului şi riscurilor naturale, politice și economice, precum 
şi posibilele reacții care pot apărea în urma lor. Concluziile 
ştiinţifice aprobate de IPCC nu sunt supuse dezbaterilor şi nici 
negociabile: clima şi criza ecologică pun în pericol iminent viața 
pe Pământ. Datorită ritmului rapid în care evoluează ştiinţa şi 
au loc noi descoperiri în domeniul climei, în viitorul apropiat 
sigur vor apărea multe alte subiecte care vor intra sub umbrela 
modificărilor climatice. 

Încălzire globală. Creştere pe termen lung a temperaturii climei 
de pe Pământ, produsă de acumularea de gaze de seră în at- 
mosferă. 


Măsuri de temperare. Măsuri de reducere a schimbărilor cli- 
matice provocate de om. Aici sunt incluse acţiunile care au ca 
scop reducerea emisiilor de gaze de seră sau absorbţia lor în 
atmosferă.* 


Obiective de Dezvoltare Durabilă (ODD). Program care con- 
tine 17 obiective stabilite la nivel global de către Adunarea Ge- 
nerală a ONU în 2015, pentru anul 2030. Obiectivele şi ţintele 
sunt universale, ceea ce înseamnă că se aplică tuturor țărilor 
din lume, şi au ca scop eradicarea sărăciei, protejarea planetei 
si grija ca toți oamenii să se bucure de pace şi prosperitate. 


Rezistență climatică. Capacitatea unui ecosistem de a absorbi, 
a rezista şi a reveni la normal după un eveniment care l-a afectat. 


Schimbare climatică. Orice schimbare semnificativă, pe termen 
lung, în starea obişnuită a vremii dintr-o anumită regiune (sau 
pe tot Pământul), pe o perioadă semnificativă de timp. 


Spălare verde. Acţiune de susținere nefondată sau chiar înşelă- 
toare a unui produs, serviciu, tehnologie sau mod de lucru al 
unei companii despre care se spune că este prietenos cu mediul. 
Spălarea verde poate face ca o companie să pară mai nepoluantă 
decât este de fapt. 


Notă: pe parcursul lecturii, dacă îţi vin în minte alte cuvinte ce 
tin de mediu sau dacă intalnesti cuvinte pe care ai vrea 
să le notezi, foloseşte paginile libere de la Gânduri despre 
schimbările climatice, aflate la finalul cărții. 

A Sasea Extinctie în Masă 


Timp de peste 3,5 miliarde de ani, organismele au progresat, 
s-au reprodus şi diversificat astfel încât să se adapteze în orice 
fel de ecosistem de pe Pământ. De cealaltă parte a apariţiei unor 
noi specii, extinctia face parte şi ea, dintotdeauna, din ciclul 
evoluţiei. Dar când aceste două procese nu sunt aliniate, iar nu- 
mărul speciilor dispărute îl depăşeşte pe cel de specii noi, situația 
se transformă într-un fenomen cunoscut drept ,,extinctie în 
masă, definit prin pierderea a aproximativ trei sferturi din 
speciile de pe Pământ într-o perioadă geologică „scurtă. Spun 
„scurtă” în raport cu perioada imensă de timp în care viata a 
evoluat pe planetă. În context, scurt înseamnă orice este mai 
puţin de 2,8 milioane de ani. 

Din era Cambriană, care a început cu vreo 540 de milioane 
de ani în urmă, când viata a explodat într-o multitudine de 
forme, numai cinci fenomene au întrunit criteriile pentru a fi 
numite, din punct de vedere ştiinţific, extinctie în masă. Aceste 
aşa-numite „Cinci mari momente” au devenit parte dintr-un 
sistem de referinţă ştiinţific la care ne raportăm când vrem să 
stabilim dacă oamenii de astăzi au creat condiţiile pentru a 
şasea extinctie in masă.” 

Începând cu perioada Cambriană, fiecare extinctie a avut loc 
în medie la aproximativ 100 de milioane de ani si fiecare eveni- 
ment a durat între 50 000 şi 2,76 milioane de ani. 


Cele 5 mari momente 


Perioada Ordoviciană. Prima extinctie în masă a avut loc cu 
circa 444 de milioane de ani în urmă şi a dus la dispariţia a 
peste 85% din totalul speciilor. Evenimentul pare să fi fost 

rezultatul a două fenomene climatice: o epocă de gheaţă la nivel 
global urmată de o perioadă în care temperatura a crescut rapid. 


Perioada Devoniană Târzie. Cu vreo 375 de milioane de ani în 
urmă, pe Pământ erau caracteristice variațiile mari ale nivelului 
mării și alternanţa rapidă a condiţiilor de încălzire si răcire glo- 
bală. A fost de asemenea o perioadă în care plantele începeau 
să ocupe tot mai mult zonele de uscat şi existau scăderi mari de 
CO, la nivel global. Acest lucru a afectat 75% dintre speciile 
care existau, cele mai multe erau nevertebrate care trăiau pe 
fundul mărilor tropicale din acea perioadă. 


Perioada Permiană. Poate cea mai extremă şi devastatoare ex- 
tinctie in masă a avut loc cu aproximativ 250 de milioane de ani 
în urmă, când peste 95% dintre toate speciile existente au fost 
şterse de pe fata Pământului. Cauzele posibile încă sunt discu- 
tate, de exemplu o activitate vulcanică majoră în ceea ce este 
astăzi Siberia, sau creşterea toxicității oceanului din cauza unei 
creşteri a dioxidului de carbon din atmosferă, sau impactul cu 
un asteroid care a umplut aerul cu o pulbere de particule ce 
s-ar putea să fi blocat Soarele şi să fi cauzat ploi foarte acide. 
Toate aceste schimbări au creat condiţii nefavorabile pentru 
majoritatea speciilor. 


Perioada Triasic-Jurasic. La 50 de milioane de ani după marea 
extinctie Permiană, încă 80% dintre speciile din lume au dis- 
părut în era Triasicului. Ca rezultat, din nou, al creşterii nive- 
lului de CO,, din cauza unei activități geologice uriaşe în locul 
în care astăzi se află Oceanul Atlantic, al creșterii temperaturii 
la nivel global și al acidifierii oceanelor. 


Perioada Cretacică. Ultima şi cea mai cunoscută extinctie în 
masă a avut loc acum 66 de milioane de ani, când aproximativ 

76% dintre specii au dispărut, inclusiv dinozaurii. Dispariţia 
dinozaurilor pare să le fi dat ocazia mamiferelor, din care în 
cele din urmă au evoluat oamenii, şansa să ocupe noi habitate. 


A şasea extinctie: Va avea loc în zilele noastre? Planeta traver- 
sează acum o criză a biodiversitatii cauzată de exploatarea Pă- 
mântului de către oameni. Estimările recente sugerează că până 
la 1 000 000 de specii sunt amenințate cu dispariţia, din cauza 
unui amestec de activități omeneşti directe si indirecte, cum ar 
fi distrugerea habitatelor, poluarea chimică, pescuitul şi vânatul 
intensiv şi arderea combustibililor fosili. Astăzi, extinctiile se 
petrec de sute de ori mai repede decât ar fi fost natural, iar dacă 
lucrurile vor continua în același ritm, este posibil să ajungem la 
nivelul unei extinctii în masă nu mai târziu de 250-540 de ani. 
Aşa cum o demonstrează extinctiile anterioare, schimbarea cli- 
matică poate fi distrugătoare, iar peste câteva generaţii s-ar putea 
ca oamenii să se confrunte cu consecinţele ei şi să fie martorii 
unor distrugeri ce vor arunca ecosistemul în haos şi vor remo- 
dela lumea noastră. 


Să fie clar, schimbarea climatică n-a ajuns brusc un subiect im- 
portant, odată cu apariția rețelelor sociale şi a nesfârşitelor arti- 
cole şi postări despre poluarea mediului înconjurător cu plastic. 
Avem date științifice despre istoria extinctiilor în masă, reviste 
ştiinţifice care datează din anii 1890 şi simulări pe computer 
ale climei globale încă din 1960. Dar abia în ultimii 40 de ani 
schimbarea climatică a devenit subiect de ştiri. A fost nevoie 
de un secol de ştiinţă ca să adunăm destule dovezi despre folo- 
sirea combustibililor fosili, despre pericolul în care se află pădu- 
rile tropicale, despre acidifierea oceanelor şi o mulțime de alte 
consecinţe ale schimbării climei. 

Svante Arrhenius, un om de ştiinţă suedez, a estimat in 
1896 - pentru prima dată - amplitudinea încălzirii globale 
pornind de la foarte răspânditul obicei de a arde cărbuni. Au 
urmat câteva perspective istorice asupra schimbării climei şi 
ici-colo câte un raport, pe parcursul câtorva decade. Apoi, în 
1956, un articol din New York Times vorbea despre transformări 
pe termen lung ale mediului, care decurgeau din acumularea 
emisiilor de gaze de seră, formate prin producerea de energie. 
Cu toate acestea, prevedea articolul, câtă vreme cărbunele şi pe- 
trolul erau ieftine si suficiente la nivel global, aveau să fie con- 
sumate în continuare, dacă producătorii aveau să scoată în 
continuare profit de pe urma lor." 

Ca urmare, în 1988, o serie de factori, printre care seceta şi 
incendiile de vegetaţie, au atins un vârf la nivel mondial şi au 
adus efectul de seră în lumina reflectoarelor. În același an a fost 
înfiinţat IPCC. Ideea de a elimina anumiţi compuşi care ame- 
nintau stratul de ozon al atmosferei a apărut datorită Protoco- 
lului de la Montreal, aprobat de tari din toată lumea. 

Protocolul de la Montreal a fost cel mai de succes acord de 
protecția mediului şi primul tratat internaţional referitor la 
climă care a fost pe deplin omologat. Acesta stabilea ca țările să 
renunţe treptat la 96 de substanţe chimice care afectau stratul 
de ozon, care erau folosite in mii de compuşi, în peste 240 de 
sectoare industriale. Toate acestea s-au hotărât într-un cadru 
stabil, care permitea industriilor să facă cercetare şi să inoveze 
pe termen lung. Spre lauda lor, companiile de produse chimice 
au continuat să inoveze şi acum reușesc să realizeze materiale 
chimice care nu afectează stratul de ozon. 

Privind în urmă, tot atunci ar fi fost timpul pentru schimbări 
și dezvoltarea unor alternative care să minimizeze distrugerile 
provocate ecosistemelor de combustibilii fosili, dar în loc să facă 

asta, liderii şi corporatiile s-au făcut că nu le observă. A fost de 
asemenea o lipsă de interes pentru energiile regenerabile. În anii 
1970, activiștii de mediu au promovat ideea dezvoltării energiei 
regenerabile, atât ca eventual substitut al petrolului, cât şi ca o 
variantă de a deveni mai independenţi. Folosirea surselor de 
energie regenerabilă şi folosirea rațională a energiei sunt lucruri 
fundamentale pentru orice politică energetică responsabilă. 

Discutia despre energia nucleară n-a fost subliniată destul în 
Protocolul de la Montreal: deși energia nucleară nu emite gaze 
de seră, este deosebit de periculoasă, scumpă şi creează munți 
de deşeuri radioactive toxice. Discuţiile despre energie si com- 
bustibilii fosili au devenit mai concentrate abia câțiva ani mai 
târziu, în alte protocoale, în care „schimbările climatice” au de- 
venit subiecte de conversaţie mai importante. 


Amenințarea asupra sistemului climatic 


Oamenii de ştiinţă au ajuns la concluzia că atât emisiile generate 
de om, cum sunt dioxidul de carbon şi metanul, cât şi defrişările 
sunt unele dintre cauzele încălzirii globale. Acest fenomen ame- 
ninta sistemul climatic, generând temperaturi mai înalte pe 
uscat si pe mare, iar asta provoacă schimbarea tipului de preci- 
pitatie şi a modului în care plouă. Acele modele de climă in 
schimbare intensifică catastrofe cum sunt seceta, inundaţiile, 
incendiile de vegetaţie, cicloanele, pierderea biodiversitatii şi 
uraganele. Din acelaşi motiv se topesc calotele glaciare şi ghe- 
țarii, având ca rezultat creşterea nivelului mării, ceea ce pune 
în pericol micile state insulare. 

Schimbările de temperatură influențează ecosisteme întregi, 
împingând în afara normelor obiceiurile de migraţie şi produc- 
tia alimentară din anumite zone. Din acest motiv am început să 

percepem schimbarea climatică drept un pericol la adresa să- 
natatii umane. Pe măsură ce schimbarea climatică alimentează 
creşterea temperaturilor şi apariţia fenomenelor meteorologice 
extreme, ne pune în pericol şi resursele vitale: scade calitatea 
aerului, scad rezervele de apă şi alimente, bolile se răspândesc 
si casele noastre se află în pericol." Ajungem la un punct de co- 
titură al catastrofei climatice globale, dincolo de care Pământul 
va deveni un loc in care viata nu va mai fi posibilă. 

Poluarea degradeaza elementele din jurul nostru, facand me- 
diul nesigur si nepotrivit pentru traiul nostru. Poluarea aerului 
este considerată un ucigaș tăcut, mai ales al celor care trăiesc in 
orașe mari. Aceşti oameni sunt nu doar mult mai predispuși la 
cancer pulmonar, dar în plus, în fiecare an, peste 7 000 000 de 
oameni mor din cauza calităţii aerului. Schimbarea tempera- 
turii medii ale unei întregi planete, chiar dacă este vorba doar 
de câteva grade, este foarte importantă. Din cauza creşterii can- 
titatii de CO, şi a arderii combustibililor fosili, în prezent tem- 
peratura este cu 1,2 grade Celsius mai mare decât era în perioada 
pre-industrială. Dacă temperatura va creşte cu 2 grade Celsius, 
poluarea aerului va cauza încă 153 de milioane de morţi, pentru 
că schimbările temperaturii modifică dinamica mișcării aerului. 
Aerul cald se ridică în atmosferă pentru că este mai putin dens 
şi pluteşte mai uşor decât aerul rece de deasupra lui. Acest efect 
asfixiant absoarbe poluantii şi le creşte concentraţia. Căldura si 
lumina soarelui coc aerul împreună cu toţi compușii chimici 
din el şi rezultă un smog groaznic de respirat, mai ales pentru 
cei mai vulnerabili, cum sunt copiii si oamenii în vârstă. Daca 
vom continua la fel, schimbarea climatică aproape că va şterge 
cei 50 de ani de progres pe care l-am făcut în sănătatea publică. 
Poluarea aerului este dăunătoare şi pentru recolte, animale şi 
ape, deoarece contribuie la distrugerea stratului de ozon care 

protejează Pământul de razele UV. În zonele cu un grad ridicat 
de poluare a aerului, agricultorii au observat o reducere severă 
a productivităţii recoltei şi scăderea nutrientilor, ceea ce nu este 
bine deloc — avem nevoie de mai multă mâncare pentru a hrâni 
populaţia în creştere. 

Despăduririle masive făcute de oameni prin ardere, ca să 
câştige locuri pentru creşterea animalelor este alarmantă şi con- 
tribuie cu 15% la creşterea emisiilor de gaze de seră. Plantele 
joacă un rol important în vieţile noastre şi în viata planetei — de 
fapt, avem nevoie de ele ca să supravietuim —, aşa că este impor- 
tant să împiedicăm exploatările forestiere ilegale şi reducerea 
vegetației, de exemplu in Amazon. $i oceanele noastre sunt în 
pericol din cauza plasticului care a ajuns în apele lor, a scurge- 
rilor de petrol şi alti poluanti, iar rezervele de apă potabilă sunt 
de asemenea amenințate. Mai mult de jumătate dintre corali 
au murit din cauza schimbării climei — mai exact ca rezultat al 
înălbirii coralilor. Când coralii sunt expuşi unor factori de stres, 
cum ar fi creşterea temperaturii apei sau calitatea slabă a apei, 
elimină o algă fotosintetică, ceea ce face să le dispară culoarea 
caracteristică. În cazul in care condiţiile de stres se menţin, 
coralul moare, iar dacă lucrurile revin la normal, o parte dintre 
corali pot reabsorbi substanţele necesare şi îşi revin. Recupe- 
rarea este posibilă în anumite condiții de mediu, aşa că încă 
mai există o speranță.” 

Unele zone ale lumii suferă din cauza reducerii calității apei 
şi trec chiar printr-o criză a apei. Diminuarea calității apei po- 
tabile duce la creşterea consumului de apă îmbuteliată, dar în 
zonele cu mai puţine resurse, apa îmbuteliată nu este o opţiune. 
Asta înseamnă deshidratare, boală si chiar moarte. 

Definiţiile evoluează şi informaţiile se schimbă, iar sub 
umbrela schimbării climatice au intrat mulți alți termeni, dar 

principalele probleme au rămas aceleași ca acum 40 de ani. 
Este neplăcut să te gândeşti câte ocazii au fost ratate şi cât de 
mult s-a agravat problema din această cauză. Am ajuns să vor- 
bim despre schimbare climatică provocată de încălzirea glo- 
bală, ceea ce este mult mai greu de rezolvat decât să încerci să 
repari stratul de ozon, cum se discuta atunci când a fost semnat 
Protocolul de la Montreal. Dar asta este situaţia și trebuie să 
actionam. 


Scurt istoric al negocierilor climatice 


Începând din 1988, o serie de evenimente-cheie au avut loc 
datorita eforturilor depuse de Organizatia Natiunilor Unite 
(ONU) şi de mai multe tari pentru a stopa schimbările clima- 
tice, evenimente care au dus la cel mai important acord din 
timpurile noastre: Acordul de la Paris. De atunci, peste 190 de 
tari, oameni de ştiinţă, organizaţii non-guvernamentale (ONG), 
activişti de mediu si câţiva cetățeni mai implicaţi au construit 
circumstanţele necesare şi acordurile finale pentru noi toți... 
bla, bla, bla - probabil te gândești: „Cum sunt relevante aceste 
acorduri pentru propria mea schimbare si de ce vorbim atâta 
despre ONU?” Originea modului în care noi, ca societate, tre- 
buie să ne schimbăm este reprezentată de o organizație uriaşă, 
precum ONU, care coordonează nu doar guvernele unor tari, 
ci şi ONG-uri, inclusiv societatea civilă, cu obiectivul de a ur- 
mări cu toţii aceleași scopuri comune, ca să avem în final un 
nivel mai bun de viata şi o planetă mai sănătoasă. Asta înseamnă 
că, dacă ştim despre aceste obiective, ca indivizi, ne putem im- 
plica în mișcare. 

Summitul pentru Pământ din Rio de Janeiro, din 1992, a fost 
primul summit care a avut cu adevărat ca ţintă dezvoltarea spri- 
jinului socio-economic şi prevenirea deteriorării mediului. Şi a 
creat o bază pentru un parteneriat global între țările industriale 
şi cele neindustrializate. De atunci au urmat o serie de negocieri 
anuale. 


1992, Rio de Janeiro, Brazilia. Lideri din toată lumea s-au adunat 
la primul Summit pentru Pământ şi au semnat Convenţia Or- 
ganizatiei Naţiunilor Unite asupra Schimbărilor Climatice — 
primul tratat internaţional care urmărea să limiteze emiterea 
de gaze de seră; cu toate astea, adeziunile nu aveau o bază de 
constrângere legală, aşa că rezultatul n-a fost mai mult decât o 
discuţie prietenească între tari. 


În 1995, a fost organizată Conferinţa Partilor interesate (COP). 
Prima conferință (COP1) a avut loc la Berlin, în Germania. În 
cadrul ei s-au formulat anumite îngrijorări cu privire la posibi- 
litatile țărilor de a-şi duce la îndeplinire angajamentele şi s-a su- 
bliniat că fiecare membru al Convenţiei Organizaţiei Naţiunilor 
Unite asupra Schimbărilor Climatice trebuie să se ocupe de 
partea sa de responsabilități, să ia deciziile necesare şi să le im- 
plementeze. De atunci, au fost luate mai multe măsuri și au avut 
loc mai multe summituri COP, la care au fost trecute în revistă 
în fiecare an informaţii şi date despre emisiile de poluanti în at- 
mosferă, de la fiecare dintre ţările care fac parte din Convenţie. 


1997, Kyoto, Japonia. Protocolul de la Kyoto a fost adoptat şi a 
fixat limite de emisii poluante pentru țările dezvoltate. Statele 
Unite nu s-au alăturat acestui protocol, întrucât au considerat 
că le-ar afecta economia, care deja începea să intre pe o pantă 
descendentă la acel moment, se confruntau cu o criză a energiei 

şi nu-şi puteau imagina un viitor predictibil fără combustibili 
fosili. Un alt motiv: Statele Unite au acuzat că Protocolul nu ar fi 
corect, deoarece tari în curs de dezvoltare precum China, India 
şi Mexic nu suportau limitări şi aveau voie să-şi crească cota de 
emisii daca ar fi dorit. Deşi Protocolul de la Kyoto a suferit o 
lovitură puternică din partea marilor puteri mondiale, a creat 
totuşi un precedent pentru viitoare negocieri pe probleme de 
climă mai echitabile pentru toate țările care trebuie să-şi reducă 


emisiile. 


2009, Copenhaga, Danemarca. Aici a avut loc prima încercare 
de a realiza un tratat global referitor la emisii care să-l înlocu- 
iască pe cel de la Kyoto, ce urma să expire în 2012. Negocierile 
au fost împărțite între disputele dintre țările bogate şi cele să- 
race, între discuţiile despre cine ce ar trebui să facă, dar s-au în- 
cheiat cu un acord voluntar care invita țările să prezinte obiec- 
tive necoercitive de reducere a emisiilor de gaze de seră, pentru 
2020. Sincer vorbind, întâlnirea de la Copenhaga a fost un eşec. 


2011, Durban, Africa de Sud. Discuţiile ONU despre climă au 
produs o mare deschidere, astfel încât țările au acceptat să adopte 
un acord universal referitor la schimbările climatice pentru 
2015, un acord care avea să intre în vigoare cinci ani mai târziu 
şi să li se aplice tuturor." 


Notă: Trebuie să menţionăm că o consecință complicată a mul- 
tora dintre acordurile ONU este că s-au creat goluri între 
semnarea documentelor şi ratificarea şi implementarea 
lor propriu-zisă. Deseori, de la momentul conferinţei până 
la momentul in care tara începe să aplice hotărările pot 
trece ani de zile. 

2015/2016, Paris, Franţa. Peste 190 de reprezentanţi ai guver- 
nelor s-au intâlnit ca să încheie un acord prin care se urmărea 
menţinerea creşterii temperaturii globale medii sub 2 grade 
Celsius și scăderea nivelului gazelor de seră o dată pentru tot- 
deauna. 


Anul 2015 


Până acum, cel mai important an pentru discuţiile despre climă 
a fost 2015, datorită Acordului de la Paris şi a introducerii 
Agendei Dezvoltării Durabile de către ONU. 


Acordul de la Paris 


Un acord de mediu de referinţă, care a fost adoptat de aproape 
200 de tari in 2015, Acordul de la Paris se referă la schimbarea 
climatică şi impactul său negativ. Scopul Acordului este să se 
reducă substanțial, la nivel global, emisiile de gaze de seră, în 
încercarea de a stopa creşterea temperaturii globale, pe par- 
cursul acestui secol, la doar 2 grade Celsius fata de nivelul 
epocii pre-industriale, în timp ce se caută modalități de a limita 
creşterea la 1,5 grade Celsius. 

Acordul include un angajament voluntar din partea tuturor 
țărilor care au emisii mari să-şi reducă nivelul de poluare ce 
afectează clima şi să consolideze, în timp, acest angajament. 
Pactul oferă modele prin care țările dezvoltate pot asista țările in 
curs de dezvoltare în efortul lor de a acţiona pentru protejarea 
climei şi a se adapta. De asemenea, creează un cadru pentru mo- 
nitorizare transparentă, raportare si directionare către atingerea 

scopurilor individuale şi colective ale țărilor, cu privire la climă.” 
Spre deosebire de alte acorduri care nu stăteau prea bine la 
capitolul obiective şi participare selectivă, Acordul de la Paris 
este detaliat, pragmatic şi mult mai corect pentru toate părțile 
implicate şi îl putem considera acum un acord climatic uni- 
versal definitiv. Scopurile lui sunt: 
e Să limiteze creşterea temperaturii globale la maximum 
2 grade Celsius prin reducerea emisiilor de gaze de seră. 
Dincolo de 2 grade Celsius riscăm creșteri dramatice ale 
nivelului mării, schimbări în modelele de climă, crize ale 
apei şi mâncării, şi, una peste alta, o lume mult mai ostilă. 
e Să asigure un cadru pentru transparenţă, responsabilitate 
şi reuşita mai multor obiective îndrăzneţe. Acordul este 
acum voluntar, asa că nu le impune exact ţărilor ce să facă 
şi nici nu există penalizări clare pentru încălcarea lui. 
e Să încurajeze țările mai bogate să le ajute pe cele mai să- 
race cu ajutoare de până la 100 de miliarde de dolari pe an, 
pentru activităţi ce previn schimbările climatice. 


Situaţia din anul 2020 


Cinci ani mai târziu - oare cum au reușit ţările participante, 
inclusiv Regatul Unit, să respecte acordul? Din păcate, mulți 
dintre marii producători de gaze de seră nu sunt pe calea cea 
bună către indeplinirea obiectivelor pe care şi le-au propus. Mai 
mult, chiar dacă fiecare tara ar fi reuşit să-şi atingă ţinta, planeta 
tot ar fi pe cale să depăşească pragul de încălzire excesivă de 
peste 2 grade Celsius. Ultimii patru ani au fost cei mai călduroşi 
de până acum, iar noi credeam că, dacă în acest secol menţinem 
nivelul încălzirii globale sub 2 grade Celsius, schimbările vor fi 
rezonabile şi le vom putea face fata. Nu mai este cazul. Ultimele 

studii arată că din momentul în care depasim 1,5 grade Celsius, 
posibilitatea de a trăi pe această planetă devine o loterie’®, lu- 
crurile o iau rău razna şi ne îndreptăm către un nivel de încăl- 
zire de 3 grade Celsius. Ca să atingă obiectivele de la Paris, țările 
trebuie să accelereze serios trecerea către energie verde în ur- 
mătorii 12 ani, dar în fiecare an emisiile sunt în creştere, aşa că, 
ce să ne mai ascundem după deget, am deviat foarte mult de la 
drumul cel bun. 

Să ne panicăm? Păi, da. Dar nu complet. Realitatea crudă 
este că promisiunile nu mai sunt suficiente ca să ne salvăm pla- 
neta. Oamenii trebuie să vadă acțiuni concrete și implementa- 
rea acestor promisiuni, şi numai când vom şti care sunt aceste 
promisiuni vom putea trage la răspundere guvernele pentru 
schimbările climatice. Dacă oamenii care s-au pus de acord în 
timpul negocierilor de la Paris nu se pot mobiliza să-şi înde- 
plinească propriile obiective, renunțând la exploatările de căr- 
bune în favoarea energiei regenerabile sau imbunatatind me- 
todele de transport, este necesar ca fiecare dintre noi să înceapă 
să-şi forțeze guvernul şi să facă tot posibilul ca în final să fie 
respectat acordul. Ar trebui doar ca fiecare dintre noi să consti- 
entizeze câtă energie consumă şi să folosească alternative mai 
putin consumatoare de carbon. 


Agenda Dezvoltării Durabile 


În 2015, toate țările membre ONU au adoptat Agenda Dezvol- 
tării Durabile pentru 2030. La bază, agenda cuprinde 17 Obiec- 
tive de Dezvoltare Durabilă (ODD), care cer acțiune fără întăr- 
ziere din partea tuturor țărilor, atât dezvoltate cât si în curs de 
dezvoltare, într-un parteneriat global de pace pentru oameni şi 

planetă. Obiectivele acceptă că eradicarea sărăciei trebuie să 
meargă mână în mână cu strategiile care îmbunătăţesc sănă- 
tatea şi educaţia, să reducă inegalitatea de şanse şi să stimuleze 
creşterea economică, totul în timp ce gestionează problema 
schimbării climatice şi lucrează la conservarea oceanelor şi 
pădurilor. Este un angajament de a eradica sărăcia şi a obține 
dezvoltare durabilă până în 2030, în toată lumea, asigurându- 
ne că nimeni nu rămâne în urmă. Adoptarea acestei agende a 
fost o realizare de referinţă, care a oferit o viziune globală către 
dezvoltare pentru toţi, împărțită în cele 17 Obiective de Dez- 
voltare Durabilă şi 169 de sarcini. 

Iată cele 17 Obiective de Dezvoltare Durabilă (ODD) care 
ne vor schimba lumea: 


1. Fără sărăcie 
2. „Zero” foamete 
3. Stare bună de sănătate 
4. Educaţie de calitate 
5. Egalitate de gen 
6. Apă curată și servicii sanitare 
7. Energie verde accesibilă 
8. Locuri de muncă decente și creştere economică 
9. Industrie, inovaţie, infrastructură 
10. Reducerea inegalitatilor de şanse 
11. Oraşe şi comunităţi dezvoltate durabil* 
12. Consum şi producţie responsabile* 
13. Acţiune climatică* 
14. Viaţă subacvatică* 


15. Viaţă terestră* 

16. Pace, justiţie şi instituţii puternice 


17. Parteneriate pentru atingerea obiectivelor 


* Obiectivele de la 11 la 15 sunt direct legate de climă. 


Cele 17 obiective se bazează pe o planetă sănătoasă 


Rareori se întămplă să vezi un acord unilateral pentru majori- 
tatea țărilor, pentru un singur subiect, dar prin Acordul de la 
Paris şi Agenda pentru Dezvoltare Durabilă, şefii de state din 
toată lumea au fost de acord în unanimitate că schimbarea 
climatică generată de oameni este o ameninţare atât de mare la 
adresa omenirii, încât cu toţii trebuie să fim parte din soluţie. 

Durează ani de zile să negociezi astfel de acorduri. Pentru 
ca lucrurile propuse de Agenda 2030 să devină realitate, sensul 
larg al ODD-urilor trebuie înţeles ca un angajament puternic 
al fiecărei parti implicate de a-şi îndeplini obiectivele.” Pentru 
prima dată în istorie, subiectul schimbării climatice a ocupat 
un loc fruntaş pe agenda celor care fixează obiectivele şi, ca 
rezultat, mai mult de o treime din cele 17 obiective este orientat 
către climă. Gândind în perspectivă, nu este deloc deplasat să 
spunem că, fără o planetă sănătoasă, niciunul dintre celelalte 
obiective nu va putea fi atins. 


Obiectivele pe înțelesul tuturor 


Una dintre cele mai mari frustrări generate de protocoalele an- 
terioare ONU a fost limbajul legal, tehnic şi formal folosit în 
aceste acorduri, deloc simplu de inteles de către un om oarecare. 
Cum pot statele si instituţiile globale să spună că lucrează in fo- 
losul „tuturor”, când nu includ oamenii simpli și tinerii in fazele 
de negociere şi implementare? Agenda Dezvoltării Durabile a 

făcut o treabă extraordinară încercând să schimbe lucrurile, 
prin evenimente care fac referire la obiective, organizate de Na- 
tiunile Unite şi diverse tari; chiar si mediul de afaceri — inclusiv 
marile corporaţii — folosesc Agenda şi obiectivele ca să-şi struc- 
tureze direcţia. Mai sunt organizate conferinţe şi discuţii, cam- 
panii în rețelele sociale, iar multe celebrități se implică şi încearcă 
să popularizeze informaţiile despre Agendă și Obiectivele sale. 
Ca rezultat, zi de zi, mai multe state, corporaţii şi indivizi îşi 
asumă angajamente, obligându-se la noi structuri financiare 
pentru prevenirea schimbării climei si dezvoltare durabilă. 
Cu toatea astea, nu suficienți oameni au aflat ce presupune 
Acordul de la Paris sau care sunt cele 17 Obiective de Dezvoltare 
Durabilă. ONU este unul dintre cei mai puternici aliaţi pe care 
îi avem în lupta cu schimbarea climatică şi odată ce avem acest 
cadru durabil, trebuie să-l transmitem familiei şi prietenilor, 
pe cât posibil. În linii mari, Agenda Dezvoltării Durabile susţine 
că trebuie să răspundem nevoilor prezentului fără să compro- 
mitem posibilitatea ca generaţiile viitoare să-şi poată satisface 
propriile nevoi, iar dacă toate acestea vor cuprinde societatea, 
mediul, cultura şi economia, viitorul sună bine. Singura cale să 
facem acest lucru este să devenim conștienți de modelele noastre 
de consum şi să le modificăm. Am putea discuta în continuare 
diverse scenarii referitoare la mai mulți oameni şi la planetă, 
dar asta ar contrazice scopul de bază al cărţii mele. Combinând 
stringenta cu schimbarea, noi, oamenii, avem sansa şi responsa- 
bilitatea de a juca un rol în salvarea planetei, de a face diferența 
şi a ne păstra optimismul. Am ajuns în sfârşit într-o perioadă 
în care avem îndrumări clare referitoare la ce să facem şi cum 
să alegem calea cea bună. Toate ne aşteaptă, de la construirea 
unor „afaceri cu un scop” (adică afaceri de pe urma cărora be- 
neficiază de profit atât acţionarii, cât şi consumatorii), până la 

principii durabile incluse în politicile guvernamentale si în pro- 
priile noastre vieți. Nu lăsa lipsa de cunoaştere sau de speranță 
să-ți umbreasca potenţialul. Suntem oarecum conştienţi de mo- 
mentul în care alegem să ingorăm faptele şi să fugim de necu- 
noscut, dar este timpul să începem o revoluţie morală. 


CUM POATE SCHIMBAREA CLIMATICĂ 
SĂ DISTRUGĂ O COMUNITATE 


Recunoaşterea interconectivitatii Obiectivelor de Dezvoltare 
Durabilă este imperativă. lată o poveste care iti explică de ce: 


În 2017, unul dintre primele mele proiecte în domeniul climei 
s-a desfășurat într-un sătuc numit Anse du Clerc, în cel mai 
vestic punct din Haiti, în Caraibe. Cu o populaţie mai mică de 
10 000 de săteni, această comunitate se află departe de dru- 
mul principal, la ore de mers fata de orice magazin sau punct 
sanitar. Cei mai multi oameni trăiesc în cocioabe, locuinţe im- 
provizate din beton și pânză. Zeci de ani comunitatea a crescut 
si s-a dezvoltat de pe urma industriei pescuitului, care îi asigura 
atât mâncarea, cât si veniturile. 

Lucrurile s-au schimbat dramatic după cutremurul devas- 
tator din 2010, care a distrus zone uriașe din Haiti, inclusiv acest 
sat, iar creşterea temperaturii mării, poluarea cu plastic și pes- 
cuitul excesiv ilegal au adus comunitatea la disperare. Mai multe 
furtuni puternice lovesc frecvent comunitatea lor, afectând re- 
zervele de apă dulce, astfel că se află într-o continuă luptă cu 
singura lor resursă: oceanul. 

Amprenta de carbon a satului Anse du Clerc este mică, pen- 
tru că cei mai multi oameni nu au acces constant la electrici- 
tate, iar acesta este doar un exemplu despre cum tocmai o 

comunitate care participă puţin la schimbarea climatică este 
deosebit de vulnerabilă în fata fenomenului. În prezent, oa- 
menii din Anse du Clerc pescuiesc doar ca să supravieţuiască. 
Pescarii nu mai pot pescui în apele puţin adânci din jurul insulei, 
deoarece cantitatea de pește a scăzut dramatic. Ei trebuie să 
navigheze până la 10 ore pe mare, în bărci mici si subrede din 
lemn, ceea ce este periculos din cauza modelului de climă im- 
previzibil (coasta insulei Haiti este în mod special vulnerabilă 
în fata uraganelor). Când se întorc, adesea au peste doar cât să 
se hrănească. Fără să aibă peşte pe care să-l poată vinde la 
piaţă, nu au venituri si asta generează creşterea nivelului de 
sărăcie al comunităţii. Fără venituri, nivelul de sănătate și bu- 
năstare al membrilor comunităţii este vulnerabil, iar deseori 
copiii nu sunt trimiși la scoala, pentru că pur și simplu părinţii lor 
nu îşi permit să o facă. Dacă unii dintre ei sunt totuși aleși să 
facă școală, de obicei aceia sunt băieţii, nu fetele, ceea ce crește 
inegalitatea de gen si reduce accesul la educaţie de calitate. 

Dacă mediul înconjurător va triumfa, atunci viata va merge 
mai departe pentru comunităţile vulnerabile din toată lumea. 
Mai este timp să actionam si să ne adaptăm folosind obiecti- 
vele de dezvoltare durabilă drept cadru, dar schimbarea clima- 
tică este o problemă a viitorului la care trebuie să ne gândim si 
pentru care trebuie acum să facem un plan. 

Este important să cunoaștem contextul din Haiti: din punct 
de vedere istoric, insula a fost întemeiată pe sclavie, apoi a 
urmat un război de eliberare violent, ceea ce au făcut-o să de- 
vină o ţară incredibil de săracă. Nici până în prezent unele orașe 
din Haiti nu au o sursă constantă de electricitate - pentru multi 
locuitori, lemnul rămâne cea mai importantă sursă de energie 
si acesta este unul dintre motivele pentru care pădurile insulei 
au dispărut, în mare parte. Fără vegetaţie, solul se erodează, iar 

pământul expus permite ploilor intense să îndepărteze pătura 
de vegetaţie, ceea ce îngreunează creşterea culturilor de 
plante.'8 Când schimbarea climatică va lovi Haiti, insula va fi 
afectată puternic. Şi, cu toate că exemplul dat (din Anse du 
Clerc) a avut loc, probabil, departe de tine, aceasta este numai 
una dintre multele poveşti similare, trăite la nivel mondial. Mai 
aproape de casa ta există multe comunităţi al căror viitor 
depinde de stabilitatea climei. Deschide ochii şi priveşte în 
jurul tău. 


„Schimbarea climei este singura ameninţare majoră care 
îi pune pe oamenii din Caraibe într-o poziţie vulnerabilă 
şi a provocat, numai în ultimii 20 de ani, pierderi de peste 
100 de miliarde de dolari. Impactul asupra oamenilor 
este şi mai distrugător cănd aceştia pierd totul în numai 
câteva secunde, în timpul furtunilor puternice. Aceste 
modele de climă nenaturale si frecvente din Caraibe sunt 
un semnal de alarmă referitor la felul în care schimbarea 
climatică multiplică forța dezastrelor naturale. Aceste de- 
zastre afectează în mod disproporționat oamenii săraci, 
care trăiesc în zone cu infrastructură slabă şi au posibili- 
tati limitate de a face fata impactului. Înaintea Agendei 
pentru Dezvoltare Durabilă, nimic altceva nu a mai adus 
atăta speranță umanității şi trebuie să ne străduim sa 
implementăm toate cele 17 Obiective pănă în 2030, ca 
să le asigurăm generaţiilor viitoare un viitor echitabil si 
prosper” 
Laurent Lamothe, ex Prim-ministru 
al Haiti și antreprenor social vizionar 

Ştire de interes... plastic 


„Numai noi, oamenii, producem gunoaie pe care 
natura nu le poate descompune” 


Charles Moore, cercetător marin 


lasticul este ieftin şi uşor de folosit şi, datorită lui, au fost sal- 
vate nenumărate vieți — în sectorul medical, al conservării 
hranei —, iar dezvoltarea surselor de energie verde - de la cen- 
trale eoliene la panouri solare — a fost foarte mult simplificată. 
Acest capitol nu sugerează în niciun caz că noi, oamenii, trebuie 
să renuntam la plastic, ci doar că trebuie să facem lucrurile diferit. 


Scurtă istorie a sacoşei de plastic 


Au trecut 54 de ani de când a fost creată sacoşa de plastic, iar 
acum este unul dintre cele mai des întâlnite obiecte în oceanele 
si pe plajele noastre, la nivel global. Iată o scurtă istorie: 


1933, polietilena Cel mai des folosit plastic a fost creat din 
întâmplare la o uzină chimică din Northwich, în Anglia. 

Compoziţia chimică mai fusese creată înainte în serii mici sia 
fost initial folosită de armata britanică în timpul celui de-al 
Doilea Război Mondial. 


1965 Inginerul suedez Sten Gustaf Thulin a creat pentru com- 
pania Celloplast designul pentru o sacoşă de cumpărături din 
polietilenă şi foarte rapid aceasta a ajuns să le înlocuiască, în 
Europa, pe cele din material textil. Compania a obținut brevet 
de invenţie în Statele Unite pentru ideea care a fost mai târziu 
numită „sacoşa-tricou de plastic”, iar modelul său, în esență, 
este folosit pentru fiecare sacoşă de plastic pe care ai primit-o 
vreodată într-un supermarket. 


1979 Controlând deja 80% din piaţa sacoselor in Europa, 
sacoşa de plastic a fost trimisă peste hotare si a devenit rapid 
populară în Statele Unite. Companiile de materiale plastice au 
început să-şi prezinte agresiv produsele ca fiind de departe mai 
bune decât sacoşele din hârtie sau cele reutilizabile. 


1982 Cel mai mare lant de supermarketuri din Statele Unite a 
trecut la sacoşe de plastic, iar până la sfârşitul deceniului, saco- 
şele de plastic înlocuiseră aproape complet hârtia, în toată lumea. 


Anii 1990 Sacoşele de plastic au devenit un produs universal, 
fabricat anual într-un miliard de exemplare. Acestea au început 
să fie găsite în apropierea calotelor glaciare, în cele mai adânci 
gropi din oceane și au început să blocheze cursurile de apă în 
comunitățile din toată lumea. Numeroase specii marine con- 
fundă pungile de plastic care plutesc în ocean cu mâncarea. 


2002 Bangladesh este prima tara din lume care a interzis pun- 
gile de plastic, după ce s-a descoperit că jucau un rol-cheie în 
înfundarea sistemelor de scurgere, în perioadele cu inundații 

puternice. Alte tari i-au urmat exemplul. Africa a luat serios ati- 
tudine în mai mult de 15 tari, cum ar fi Kenya şi Uganda, inter- 
zicând complet sau taxând serios folosirea pungilor de plastic. 


2015 Numărul de sacoşe de plastic de unică folosinţă a crescut 
la 7,6 miliarde. În Regatul Unit, în 2014, guvernul, susținut de 
grupurile de mediu, a impus o taxă de 5 pence per sacoşă. În nu- 
mai 1 an, studiile au arătat că au fost vândute 1,1 miliarde de 
pungi de unică folosință - o scădere masivă fata de totalul 
anului anterior.’ Studiul nu a inclus sacosele mai rezistente, 
care au fost cumpărate în locul celor de unică folosinţă, pentru 
că supermarketurilor li s-a cerut să ofere date, în general, numai 
despre cele de unică folosinţă (deşi unele oferă date despre am- 
bele tipuri). În 2019, magazinele au vândut aproape 958 de mili- 
oane de „sacoşe rezistente” în numai 1 an, iar consumul mediu 
al unei familii tipice din Regatul Unit a fost de 44 de pungi re- 
zistente în acel an. Fiecare dintre aceste „pungi rezistente” poate 
cântări cam de patru ori mai mult decât o pungă de unică folo- 
sinta, este considerabil mai groasă şi mai putin biodegradabilă. 
Dacă încercăm să înlocuim pungile de unică folosință cu cele 
„rezistente, dovezile pentru o scădere dramatică a vânzărilor 
de sacoşe de plastic în general nu sunt un argument chiar atât 
de convingător pe cât am putea crede. 


2020 În jur de un trilion de sacose de unică folosință sunt fo- 
losite anual în lume. Asta înseamnă aproape 2 milioane pe mi- 
nut, un număr care tot este mult prea mare. Sacoşele moderne 
de cumpârături sunt mult mai ușor de reciclat sau sunt biodegra- 
dabile, din plastic obținut din materiale vegetale, care se pot des- 
compune organic şi previn acumularea de chimicale toxice în 
gropile de gunoi. Dacă nu iei cu tine o sacoşă reutilizabilă când 
mergi la cumpărături, alege una biodegradabilă sau din hârtie. 

Plasticul şi discuţiile despre climă 


Oricât de mult am încerca să-l evităm, plasticul este pentru 
mulți dintre noi parte din viața zilnică. 

Discuţiile în contradictoriu despre plastic se poartă peste tot, 
dar trebuie să spunem un lucru: plasticul nu este singurul motiv 
al mişcării de mediu şi, de fapt, apare rar în discuţiile referitoare 
la climă. Organizațiile au făcut o categorie specială pentru polu- 
area cu plastic, dar acesta se află în miezul problemei schimbârii 
climatice deoarece este un produs derivat din combustibilii 
fosili: acele gaze de seră care ne încălzesc planeta şi distrug tot. 

Începând cu anii 1950, producția de plastic a depăşit-o pe 
cea a oricărui alt material. Mare parte din plasticul pe care îl 
producem este gândit să fie de unică folosință, mai ales pentru 
împachetare, şi se presupune că va fi aruncat după ce va fi folosit 
doar o singură dată. Există multe tipuri de material plastic - po- 
lietilenă, PVC sau acrilic, ca să menţionăm câteva dintre cele 
mai populare - si toate au proprietăţi incredibil de folositoare 
şi sunt rezistente. 

Suntem o cultură care tratează plasticul ca pe un material 
ce poate fi aruncat, nu ca pe o resursă de valorificat. De aseme- 
nea, trăim o perioadă în care poţi să-ţi cumperi de la magazin 
o singură banană ambalată pe o placă de polistiren înfășurată 
în plastic. Da, este o nebunie totală să ambalezi fructe şi legume 
în plastic de unică folosinţă. De fapt, există multe alte produse 
care nu este necesar să fie ambalate în plastic şi din acest motiv 
raportârile despre plastic sunt atât de deformate, încât este greu 
să obţii o imagine de ansamblu. Oceanele şi cursurile de apă 
sunt sufocate. Insule de plastic înfloresc peste tot. Viaţa marină 
şi păsările de mare mor în număr extrem de mare. În oraşe, 
plasticul înfundă scurgerile, provocând inundaţii și favorizând 

apariţia bolilor. De asemenea, au fost găsite sute de specii de 
animale care aveau căile respiratorii sau stomacul blocate cu bu- 
cati de plastic — adesea fiind înghiţit de păsări, broaste-testoase 
şi delfini care îl confundă cu hrana. În final, plasticul ajunge în 
propria noastră hrană. Ne facem rău singuri prin epidemia 


aceasta de plastic. 


Date concrete despre plastic 


e Trei sute treizeci de milioane de tone de plastic sunt pro- 
duse în fiecare an. 


e Peste 12 tone de plastic ajung în oceane în fiecare an. 


e În fiecare minut, un camion plin cu gunoaie din plastic este 
descărcat în ocean. 


e În Statele Unite şi Regatul Unit, se aruncă peste 550 de mili- 
oane de paie de unică folosinţă pe zi. 


e 80% din plasticul din oceane provine de pe uscat. 

e Până în 2050, greutatea plasticului din oceane s-ar putea 
să o depășească pe cea a peștilor. 

e O sticlă de plastic are nevoie de peste 450 de ani ca să se 
descompună în ocean. 

¢ 90% dintre păsările de mare au, probabil, plastic în stomac. 

e În jur de 500 de miliarde de sticle de plastic sunt vândute 
în fiecare an, iar numărul lor creşte - echivalentul este de 
aproape 20 000 de sticle pe secundă? 

+ În Statele Unite sunt folosite 1 500 de sticle de plastic pe 
secundă. 

e Japonia este a doua tara din lume (dupa SUA) în ceea ce 
priveşte consumul de ambalaje de plastic per individ. Con- 
form Statista, Japonia produce mai mult plastic per individ 
decât China si restul ţărilor din Asia la un loc.’ 


e În 2017, Coca-Cola a produs trei milioane de tone de am- 
balaje de plastic, ceea ce echivalează cu circa 200 000 de 
sticle pe minut.‘ 


CEL MAI POLUAT CURS DE APĂ DIN LUME 


Nu se poate exprima în cuvinte și nici contextualiza cât de rău 
arată unele locuri devastate de pe această planetă. Distrugerea 
este pur și simplu greu de cuprins cu ochiul liber, iar unul dintre 
aceste locuri este fluviul Citarum din Indonezia, cunoscut și 
drept cel mai poluat curs de apă din lume. În fiecare zi, nu mai 
putin de 20 000 de tone de deşeuri si 340 000 de tone de ape 
reziduale, în mare parte provenite din 2 000 de fabrici de ma- 
teriale textile, sunt aruncate direct în apele odinioară limpezi și 
curate ale fluviului Citarum. Nu este de mirare că peștii aproape 
au dispărut din el. 

Ca să înţelegi cât de murdar este acesta, în unele locuri luciul 
apei nici nu se vede cu ochiul liber, pentru că este acoperit de 
un morman incredibil de gunoaie, majoritatea din plastic. Unde 
se zareste puţină apă, culoarea este întunecată si opacă, din 
cauza volumului excesiv de substanţe toxice aruncate în fluviu 
de fabricile din apropiere. 

Alte surse de poluare sunt sătucele aliniate de-a lungul râului 
Citarum, care nu au serviciu public de salubrizare sau gropi de 
gunoi, ceea ce îi pune pe locuitori în situaţia de a alege între 
a-şi arde resturile şi fecalele sau a le arunca în râu. În final, 

foarte multe bucăți de plastic provin din gunoaiele din Europa 
si SUA; acestea sunt aduse în Indonezia pentru a fi reciclate 
(vezi Deșeurile din plastic și țările sărace). 

Fluviul Citarum este un sprijin pentru multi oameni din 
Indonezia. Este sursa de apa,,curata” pentru mai mult de 25 de 
milioane de oameni, care o folosesc pentru băut sau agricul- 
tură. N-ar fi o surpriză să afli că Citarum n-a întrunit niciodată 
standardele de calitate ale apei impuse de guvernul indone- 
zian. Mulțimea de oameni care depind de apa îngrozitor de 
poluată suferă în prezent de infecţii si boli de piele: 

Aceasta nu este doar o problemă specifică malurilor flu- 
viului Citarum, iar plasticul care poluează apele nu se oprește 
doar aici: pluteşte mai departe, în ocean. Dacă nu încetăm să 
ne poluăm sursele de apă, estimările spun că până în 2050 în 
oceane va exista mai mult plastic decât pește. 


Plastic 101 


Ai stat vreodată să te gândeşti de unde vine de fapt plasticul, 
un material pe care îl tii în mâini, din care bei, mănânci si pe 
care îl foloseşti în multe alte momente intime? 

După cum am spus mai devreme în acest capitol, plasticul 
este obținut din combustibili fosili. Da, combustibili fosili. Care 
este una dintre cele mai mari provocări în încercarea de a ne 
proteja planeta de plastic? Companiile petrochimice, desigur. 

O să fiu un pic plicticoasă acum, dar să încerci să simplifici 
procesul de producţie a plasticului este complicat, așa că din 
această mică explicaţie vor lipsi sute de detalii — dar reţine ce 
poţi din cele 101 lucruri de bază. (Pentru cei cu adevărat in- 
teresati de compoziţia chimică a plasticului, pe Google există 

literalmente mii de ore de materiale online despre producerea 
plasticului — faceti-va de cap.) 

Plasticul este obţinut din petrol (ţiţei). Petrolul brut este un 
amestec complex de mii de compuşi chimici si este intens pro- 
cesat înainte de a fi folosit. Viaţa plasticului începe cu distilarea 
petrolului brut într-o rafinărie, ceea ce duce la separarea lui în 
diferite componente. Fiecare dintre ele este un amestec de hidro- 
carburi (carbon și hidrogen), diferite ca mărime şi structură. 
Particula necesară pentru producerea plasticului se numeşte 
benzină grea.“ Polimerizarea şi policondensarea în prezența 
unor catalizatori specifici sunt cele două mari procese folosite 
la producerea plasticului. Ceea ce face ca să fie atât de versatil 
este faptul că el nu este un singur material, ci un grup de mate- 
riale — iar ele se regăsesc în atât de multe feluri în viețile noastre. 


Marile afaceri contează mai mult decât poluarea 


În discuţii, campanii de conştientizare şi forumuri politice la 
nivel înalt, rareori auzim vorbindu-se despre companiile petro- 
chimice. Producătorii de plastic presupun că cererea pentru 
produse de plastic de unică folosinţă va continua să crească, în 
ciuda faptului că la nivel global devenim din ce în ce mai con- 
stienti de pericolul poluării cu acest material, iar atitudinea 
oamenilor se schimbă. Investiţiile în această industrie reflectă 
presupunerea că rezervele de hidrocarburi ieftine vor fi folosite 
şi în deceniile următoare. Companiile pompează miliarde de 
dolari în infrastructuri de ultimă oră, care produc materialele 
de bază pentru producţia de plastic. Aceste corporaţii puter- 
nice, de miliarde de dolari, au tot interesul să menţină producţia 
de plastic in viata, fără să-i intereseze ce se întâmplă cu oamenii 
sau cu planeta. Asta face ca lupta împotriva poluării cu plastic 

de unică folosinţă să fie mai riguroasă şi holistică, înțelegând 
că alegerile potrivite referitoare la energia regenerabilă şi deci- 
ziile ecologice ar putea ajuta de asemenea la reducerea produc- 
tiei şi poluării cu plastic, şi invers.” 


Consecințele 


Copilul-mînune al anilor 1930 era rezistent, flexibil şi ieftin şi 
a devenit rapid parte din absolut orice. La acel moment, cum 
se întâmplă cu orice nouă invenţie, consecinţele pe termen lung 
nu au fost evaluate şi rezultatul este că acum ne confruntâm cu 
o criză a plasticului - de la albiile cursurilor de apă până la 
partea cea mai profundă a lanţului nostru alimentar. Chiar şi 
mâncărurile de zi cu zi conţin plastic. lată câteva exemple: 


Sticlele de plastic 


În mare parte, apa îmbuteliată este vândută în sticle de plastic 
de unică folosință, care fac să ajungă microplastic şi alte chi- 
micale în apa pe care o conţin. 


Ceaiul 


În lume, în jur de două miliarde de oameni beau ceai în fiecare 
dimineaţă. Ca englez, ceaiul este o băutură zilnică de bază, iar 
ca națiune bem zilnic, în medie, 165 de milioane de cesti de 
ceai. 

Aproximativ 96% din pliculetele de ceai pe care le folosim 
contin plastic: polipropilenă. Companiile au început să folo- 
sească plastic ca să izoleze pliculetele de ceai, lucru care l-a facut 
poluant de fiecare dată când aruncâm unul în găleata noastră 

de gunoi. Desigur, este rău și pentru sănătatea noastră. La urmă- 
toarea pauză de ceai, caută plicuri de ceai care nu au plastic în 
compoziţie sau alege ceai neambalat. 


Cafeaua 


Până acum, peste 30 de miliarde de capsule de plastic și alumi- 
niu a fost vândute doar de Nespresso. Lumea a pus nevoia arză- 
toare de cafea deasupra nevoilor planetei. Dacă foloseşti capsule 
obişnuite de cafea, alege să foloseşti capsule degradabile, fără 
plastic, sau pur si simplu treci pe cafea făcută la presă frantu- 
zească, filtru, espresso tradițional (care nu produce alt deşeu în 
afară de zat) sau cafea instant, care nu presupune aruncarea 
unei bucăți de plastic de fiecare data când o consumi. 


Mâncarea la caserolă 


Majoritatea caserolelor sunt pline de BPA chimic, care conţine 
urme de plastic ce au fost corelate cu apariția cancerului şi a 
obezității. Fii atent, pentru că această substanţă din plastic este 
adesea transparentă. Plasticul interacționează cu conţinutul 
caserolei şi este de asemenea o sursă de microplastic. Dacă gă- 
seşti si este posibil, cumpără caserole de sticlă, sau, dacă poţi să 
faci cumpărături dintr-un magazin care nu produce deşeuri, 
poţi să-ţi umpli propriul recipient cu bunatati. 


Sarea de mare 


Pe măsură ce mările devin din ce în ce mai poluate, nu este de 
mirare că sarea de mare este adesea contaminată. Studiile au 
arătat că 1 kilogram de sare de mare poate conţine peste 600 de 
microplastice.’ Alege sare gemă de calitate, care s-a format ina- 
inte ca lumea să fie poluată. 

Berea 


Câteva studii au găsit microplastice în produsele finale. Sursa 
acestor microplastice este atribuită apei, pentru că se folosise 
apă de la rețeaua municipală. Citeşte eticheta berii şi bea numai 
bere făcută cu apă filtrată. 


„Plasticul va fi ingredientul principal al tuturor 
retetelor nepoților nostri.” 


Anthony T. Hincks 


. 


Acţiuni împotriva plasticului 
Nu vom rezolva criza plasticului peste noapte, deoarece canti- 
tatea de plastic existentă si produsă în acest moment este cople- 
şitoare. Dependenţa noastră de acest material este pur şi simplu 
prea mare. La fel ca schimbarea climatică, problema poluării cu 
plastic este uriaşă şi dramatică. Singurul mod în care putem 
începe rezolvarea acestei probleme este să nu mai producem şi 
să nu mai folosim obiecte de unică folosinţă realizate din plastic 
la nivelul la care o facem în prezent. Să găsim alternative pentru 
împachetare şi pentru confortul nostru cultural. Ca să ne 
schimbăm, avem nevoie adesea de puţină inspiraţie, iar liderii 
comunităţilor care atacă problema poluării cu plastic sunt pe 
val, fie că este vorba de coordonarea unei acțiuni de ecologizare 
a unei plaje sau de organizarea unei discuţii despre problema 
plasticului în comunitate. 

CUM A DEVENIT PENZANCE PRIMUL ORAȘ BRITANIC 
ÎN CARE NU SE MAI FOLOSEŞTE PLASTIC 


Poluarea cu plastic a devenit sinonimă cu mare parte din acti- 
vitatile desfășurate in zona de coastă a Regatului Unit: pe plajă, 
cand navighezi, când ieși să priveşti animalele sălbatice... orice 
ai face pe sau lângă mare va fi evident că zona noastră de coastă 
este contaminată cu plastic — ce devine parte din orice expe- 
rienta. Un oraș care a hotărât să acţioneze și să-și micsoreze 
propria contribuţie la poluarea cu plastic este Penzance, din 
Cornwall. Acesta a devenit primul oraş din tara care a primit 
statutul de,,oras fără plastic” de la organizaţia caritabilă pentru 
conservarea mediului marin „Surferi împotriva deşeurilor” (SID), 
după ce primăria a votat susținerea iniţiativei. 

Magazine, cafenele și alte afaceri locale și-au redus consu- 
mul de obiecte de unică folosinţă din plastic trecând la alterna- 
tive biodegradabile, iar membrii comunității au fost implicaţi 
în curăţarea plajelor. 

După ce au format un comitet anti-plastic, conducătorii ora- 
șului sunt hotărâți să meargă mai departe, astfel încât presiunea 
consumatorilor să oblige mai multe afaceri și chiar furnizori să-și 
schimbe practicile, pentru a reduce cheltuielile care decurg din 
faptul că nu mai folosesc plastic. Scepticismul nu lipsește din 
Penzance, dar conversațiile din oraş demonstrează că schimba- 
rea nu este un lux, câtă vreme atât perspectiva afaceriștilor 
asupra problemei, cât și cea a locuitorilor au schimbat direcţia. 
De când Penzance a obţinut statutul de oraș fără plastic, peste 
330 de comunităţi din Marea Britanie i-au urmat exemplul. 


Un activist împotriva plasticului din Kenya a devenit faimos 
şi a ajuns erou național. Ajuns la capătul răbdării din cauza celor 
ce se întâmplau în orașul în care trăia şi îngrijorat de soarta 

generaţiei din care făcea parte fiul său, James Wakibia din Kenya 
a decis să intre în acţiune. Iată povestea lui: 


James Wakibia 
Activist împotriva plasticului, Kenya, @jameswakibia 


I: Cum ţi-a afectat plasticul orașul și comunitatea? 

R: Pungile de plastic erau aruncate aproape peste tot: pe fie- 
care spaţiu, în fiecare coltisor, blocau scurgerile, înfundau ghe- 
nele, atârnau prin copaci și pe garduri; erau un pericol pentru 
societate. În ele se aduna apă când ploua și deveneau adăpost 
pentru tantarii care provoacă malarie. 


Î: Care a fost punctul de cotitură și momentul în care ai decis 
că trebuie să actionezi și să devii o voce pentru mediu? 

R: Din păcate, apelurile mele iniţiale, în care ceream închiderea 
şi relocarea gropii de gunoi a orașului (care era o priveliște 
îngrozitoare) au eșuat. Primisem promisiuni de la conducerea 
districtului că vor acționa în viitorul apropiat, dar în timp ce 
stăteam și aşteptam mi-am dat seama că cea mai mare pro- 
blemă cu groapa de gunoi nu erau deșeurile în general, ci 
plasticul, care nu era niciodată reciclat, nu este biodegradabil, 
este ușor si prin urmare este foarte simplu să-l ia vântul sau să 
ajungă în apă, spre deosebire de alte gunoaie, care se descom- 
pun si pot fi reciclate. De atunci, am hotărât să duc campanii 
pentru interzicerea pungilor de plastic. Asta s-a întâmplat din 
2013 până în 2017, când guvernul Kenyei a interzis în sfârșit 
pungile de plastic. 


Î: Ce strategii ai folosit ca să crești nivelul de conștientizare 
pentru campania ta împotriva plasticului? Care a fost rolul 
rețelelor sociale în transmiterea mesajului? 

R: Practic, am încercat să transmit mesajul meu publicului larg 
prin toate mijloacele pe care le-am avut la dispoziţie. De la 

bun început, am scris articole de opinie și le-am publicat în 
mass-media, de asemenea am publicat pe bloguri și pe re- 
telele sociale. Mai târziu m-am atașat de Twitter si Facebook: 
mai mult Twitter, pentru că puteam să urmăresc hashtagurile 
şi să văd la câţi oameni ajungeam. Mai mult, să devin viral pe 
Twitter a fost atât de minunat datorită numărului mare de 
oameni și de discuţiile care au urmat. Într-adevăr, pe rețelele 
sociale s-a întâmplat ca un oficial al guvernului, Ministrul Me- 
diului, să reacționeze la hashtagul meu de succes pe Twitter: 
#BanPlasticsKe, înainte să-l schimb cu #lsupportBanPlasticsKe. 
După ce Ministrul Mediului a spus că susține apelurile la inter- 
zicerea pungilor de plastic în Kenya, o nouă lege a fost rapid 
implementată. Rețelele sociale sunt un instrument atât de pu- 
ternic de luptă pentru schimbare deoarece nu are limite, este 
instantaneu și poate ajunge oricând, la oricine. Rețelele sociale 
au fost folosite ca să înlăture tirani de la putere - sunt un mijloc 
de comunicare altfel decât oricare altul. Greta Thunberg îl fo- 
loseste ca să lupte împotriva crizei climatice, eu l-am folosit ca 
să combat poluarea cu plastic in Kenya si îl voi folosi mereu 
pentru schimbări în bine. 


i: Care sunt cele mai importante obiective ale tale atăt pen- 
tru orașul tău, căt și pentru Kenya, ca întreg în această cru- 
ciadă împotriva plasticului? 

R: Obiectivul meu este să văd că noi, oamenii, trăim într-o 
lume sustenabilă, unde tot ce folosim poate fi reciclat ușor 
sau refolosit, și că avem un impact minim asupra mediului. 
Dacă un obiect pe care l-am produs nu poate fi reciclat și nici 
nu este biodegradabil, ar trebui să nu-l mai folosim; nu este 
greu să-ţi dai seama că într-o bună zi obiectul acela ne va sta 
în cale nouă sau copiilor noștri. Nu mi-aș dori așa ceva pentru 
fiul meu, care acum are doi ani. Vreau să trăiască și să se bu- 
cure de natură fără să-și facă griji că apa pe care o bea ar putea 

fi contaminată cu plastic sau că peștele pe care îl mănâncă 
conţine microplastice. Acesta este visul meu pentru el și toți 
ceilalţi copii ca el. 

Voi fi fericit să văd că mai multe tari renunță la obiectele 
de unică folosință din plastic în favoarea unor alternative mai 
bune. Nu există viaţă într-o lume sufocată de deşeuri din plas- 
tic; este timpul să deschidem ochii, acum mai mult decât ori- 
când simt că lumea trebuie să se schimbe. 

Această planetă este singura noastră casă, trebuie să o pro- 
tejăm cu grijă - mai putin plastic este fantastic. 


Reciclarea 


Principala problemă este că plasticul nu dispare niciodată - doar 
se rupe. Guvernele și presa ne-au spus să reciclăm, să reciclăm, 
să reciclăm, dar hai să demontăm un mit. În celebra frază „redu, 
refoloseşte, reciclează”, al treilea R poate fi deosebit de amăgi- 
tor, întrucât sistemele proceselor de reciclare nu sunt chiar atât 
de avansate. Abilitatea noastră de a face fata plasticului este deja 
depăşită şi mai puţin de 9% din cele 9 miliarde de tone de plas- 
tic pe care le-am produs până acum în lume au fost reciclate. 
Practicile de reciclare diferă de la o ţară la alta, dar până şi în 
cele mai avansate state, cum sunt Japonia şi Danemarca, criza 
poluării cu plastic a depăşit abilitatea oricărei tari de a-i face fata. 
Doar în ultimii 20 de ani, s-a estimat că au fost produse peste 
350 de milioane de tone pe an, dar faptul cu adevărat copleşitor 
este că acest număr este preconizat să se dubleze în următoarele 
două decenii. De la primul exemplar creat şi până în momentul 
actual, curba ascendentă a producţiei a scăpat de sub control. 

Majoritatea produselor pe care le pui în coşul de reciclat, din 
cauza unor imperfectiuni, nu pot fi procesate. Cand sunt ames- 
tecate materiale diferite, destrămarea materialului şi mulțimea 
de alte probleme tehnice fac din refolosirea plasticului o provo- 
care şi, ca urmare, nu prea am progresat cu reciclarea efectivă.” 
Când prea multe astfel de obiecte ajung la reciclat, conținutul 
este etichetat drept „contaminat” şi este imposibil de reciclat. 

Şi atunci, dacă majoritatea plasticului nu este reciclat, unde 
crezi că ajunge? Nu dispare pur si simplu de pe fata Pământului 
si nici nu se evaporă. Undeva ajunge, iar acel loc este fie o groapă 
de gunoi, fie oceanul, fie o ţară mai săracă. 


Groapa de gunoi 


Dacă tendințele actuale vor continua, până în 2050 vor exista 
12 miliarde de tone de plastic în gropile de gunoi. Această canti- 
tate este de 35 000 de ori mai grea decât Empire State Building." 

O groapă de gunoi este o zonă unde sunt duse deşeurile pen- 
tru a fi îngropate. Ca s-o spunem simplu, gropile de gunoi func- 
tioneaza aşezând în straturi deşeurile într-o gaură uriaşă. Din 
punct de vedere istoric, gropile de gunoi au fost cea mai răs- 
pândită metodă de organizare a deşeurilor, iar scopul lor a fost 
să izoleze resturile de mediul înconjurător, evitând contamina- 
rea apei şi contactul cu aerul. Obiectele din plastic amestecate cu 
gunoiul obişnuit sunt parte din mormanele în creștere, din toată 
lumea, care produc mirosuri oribile: gaze sulfuroase, metan, 
dioxid de carbon sau amoniac, printre altele. Gropile de gunoi 
nu sunt construite să descompună deşeurile, ci doar să le con- 
tina, dar resturile se descompun, chiar şi încet, în mediu închis, 
iar tonele de emisii de metan si carbon eliberate în aer contri- 
buie la creşterea încălzirii globale. 

Incinerarea 


Din perspectiva mediului înconjurător, în general este conside- 
rat mai bine să îngropi plasticul decât să-l arzi. Cu toate acestea, 
în SUA cantitatea de deşeuri arse este de şase ori mai mare 
decât cea de deşeuri reciclate. Cele mai periculoase emisii sunt 
cele rezultate în urma arderii plasticului care a conţinut chimi- 
cale toxice — extrem de dăunătoare organismului uman. 

Pentru că plasticul este obținut din petrol şi gaz, creează o 
cantitate mare de căldură când este ars; hidrocarburile din acest 
material produc mai multă energie decât cărbunele. Transfor- 
marea plasticului în energie nu reduce cererea pentru noi pro- 
duse din plastic, nici nu reduce semnificativ dioxidul de carbon, 
dar ar putea fi o parte din economia circulară, dacă procesul ar 
deveni competitiv la nivel global, din punctul de vedere al cos- 
turilor. 


Oceanele noastre 


Ţinând cont de faptul că oamenii au explorat mai puţin de 
4% din întinderea oceanelor, este o mare provocare să ştii exact 
cât plastic a ajuns în ele. De asemenea, oceanul este în continuă 
mişcare, aşa că plasticul călătoreşte peste tot. Un studiu realizat 
de Fundaţia Ellen MacArthur a estimat că în prezent există 
150 de milioane de tone de plastic în oceane. Aproximativ 
80-90% din plasticul din oceane provine de pe uscat. Jumătate 
din acesta provine din plasele de pescuit şi echipamentul pier- 
dut de pe remorchere. Plasele de pescuit din plastic sunt cele 
mai periculoase pentru speciile marine cum sunt delfinii şi leii 
de mare, care se prind în plase si se pot sufoca uşor. 

RATUSTELE DE PLASTIC FAC INCONJURUL LUMII 


În 1992, 29 000 de rdtuste galbene de cauciuc au ajuns în ocean 
după ce un container a căzut de pe un vapor, pe drumul dintre 
Hong Kong şi Statele Unite. După ce au ajuns în Oceanul Pacific, 
ratustele au călătorit în jurul lumii, eşuănd pe țărmurile din 
Hawaii, Alaska, America de Sud, Australia şi Europa. Altele au 
călătorit peste 27 358,85 de kilometri, au plutit pe deasupra 
locului unde s-a scufundat Titanicul şi au îngheţat ani buni în 
gheturile Arcticii, înainte să ajungă în final în Statele Unite. 


Problema eliminării plasticului 


Ideea de a scoate din oceane atât de mult plastic este năucitoare. 
În plus, ce ar putea face oamenii cu el, dacă ar fi să-l scoatem 
pe tot din ocean? Nu avem unde să-l punem, nu avem în acest 
moment mijloacele necesare să-l reciclam şi, cel mai probabil, 
ar sfârşi in mod greșit ars într-o groapă de gunoi dintr-o tara în 
curs de dezvoltare. Acţiunile de curățare au succes limitat. În 
zonele de coastă, unde plasticul este atât de nociv, poate ame- 
ninta industria turismului şi infrastructura comunităților. Eco- 
logizările făcute pe plaje și râuri sunt vitale, chiar dacă există 
problema eliminârii lui, pentru că aceste ecologizări adună plas- 
ticul într-un singur loc - în plus, există anumite acţiuni prin 
care te poţi implica în comunitatea locală. 

Ce se întâmplă cu plasticul care nu este scos din ocean? În loc 
să dispară, se rupe încet în fragmente mai mici, cunoscute ca 
microplastice. Principala problemă cu microplasticele este că 
se infiltrează în sistemul nostru acvatic şi trofic. Sute de mii de 
animale marine, mai ales păsări, mor deoarece s-au încurcat în 

sau au înghiţit plastic. Cum am spus la începutul cărţii, dacă 
mănânci peşte, ai 99% şanse să fi ingerat deja microplastice. 


CE SUNT MICROPLASTICELE? 


Sunt bucățele minuscule de plastic, uneori descrise ca avănd 
între 5 şi 10 nm (nanometri). Unele microplastice, cum sunt 
microsferele, sunt special găndite să fie atăt de mici; cu toate 
acestea, majoritatea microplasticelor sunt fragmente din bu- 
cati mai mari de plastic, cum ar fi sacoşele sau bidoanele din 
plastic, care se desfac în fragmente din ce în ce mai mici.” To- 
tusi, principala sursă de microplastice este considerată a fi spă- 
larea hainelor, responsabilă pentru aproximativ o treime din 
plasticul din ocean. Vom discuta mai pe larg despre această 
problemă a microplasticelor în capitolul despre modă. 


Deşeurile din plastic şi ţările sărace 

Deja de prea mult timp, atât ca tari pe deplin dezvoltate, cât şi ca 
indivizi, am evitat să ne asumăm responsabilitatea pentru pro- 
priul consum de plastic. Deşi noi, în lumea dezvoltată, am putea 
fi cei mai mari poluatori cu plastic, nu apărem aşa în cifrele ofi- 
ciale, pentru că țările nu au fost niciodată nevoite să monitori- 
zeze unde ajunge gunoiul odată ce trece de granițele lor. 

Ani de zile, țările dezvoltate au trimis deşeurile de plastic 
greu de reciclat în țările mai sârace din Asia sau Africa. Acest 
plastic provine dintr-o rețea de industrii, cum sunt cea alimen- 
tară, a băuturilor, a sănătăţii, a modei, tehnologiei şi cea aerospa- 
tial. În loc să găsească o cale de a-şi gestiona propriul gunoi în 
Europa sau America, imbunatatindu-si sistemele de reciclare, 

tarile dezvoltate s-au decis că cea mai simplă şi „bună” soluţie 
este pur şi simplu să trimită cu vaporul plasticul nedorit către 
alte tari, care au mai puţine resurse şi nu vor protesta, si să le 
lase să se descurce. Ideea era că țările mai sărace vor putea să 
refolosească plasticul internațional, dar realitatea nu este nici 
pe departe un succes. Cel mai puţin valoros plastic, care este mai 
greu de reciclat, sfârşeşte aproape întotdeauna abandonat, în 
loc să se încerce măcar să fie transformat în produse noi de către 
cineva din vreuna dintre acele tari. Ca urmare, obiecte din plas- 
tic din America şi Europa zac în mormane în satele din tarile 
în curs de dezvoltare. Deşeurile de plastic internaţional care aglo- 
merează terenuri străine, plutesc prin oceane și pun în pericol 
fauna sălbatică, având consecinţe cumplite asupra oamenilor 
şi comunităților la care ajung transporturile cu gunoaiele 
noastre. 

Unul dintre principalii receptori ai plasticului abandonat a 
fost întotdeauna China, dar către finalul lui 2017, chiar şi ei 
s-au săturat şi au anunţat că nu vor mai putea accepta deşeuri 
din Vest, pentru că sistemele lor nu pot ţine pasul cu propria lor 
producţie de plastic. Totodată, China a observat oportunitatea, 
dat fiind politicile climatice actuale, de a lua atitudine si a-şi 
îndeplini o parte din propriile obiective climatice. Asta a fost o 
catastrofă pentru America şi Europa, care se obişnuiseră să se 
debaraseze uşor de problemele lor cu plasticul. 

Guvernele din Vest au fost puse în mare încurcătură, dar a 
fost şi o ocazie pentru ele să creeze schimbări reale, la nivel de 
sistem, în ceea ce priveşte producţia şi consumul de plastic. 
Totuși, în loc să adopte strategii alternative şi să îmbunătăţească 
modul în care gestionează deşeurile din plastic, guvernele au 
crescut exporturile către alte tari în curs de dezvoltare, cum ar 
fi Indonezia, Vietnam şi Filipine. Aceste tari au fost curând 

copleşite de transporturile navale cu deşeuri, de care nu au ca- 
pacitatea să se ocupe. Ajutorarea țărilor mai sărace să facă fata 
nivelului mereu în creştere de plastic şi alte deşeuri este în cele 
din urmă o problemă de dezvoltare. 


Demontarea unui mit: reciclarea se referă 
numai la obiectele din plastic 


Reciclarea reprezintă separarea materialelor specifice - şi in- 
clude în mod obişnuit plasticul, metalul, hârtia, cutiile de suc 
şi lapte, cartonul, sticla, chiar şi tuburile de spray - şi directio- 
narea acestora către dispozitive ce le pot pregăti pentru refolo- 
sire. Ca să fii sigur că toate obiectele îndesate în sacoşa sau cutia 
ta de gunoi sunt reciclate, clăteşte-le, spală şi curăță toate urmele 
de mâncare, pentru că plasticul murdar nu poate fi reciclat. 

Reciclarea acasă depinde total de zona în care trăieşti şi de 
condiţiile stabilite de consiliul local. Verifică la consiliul local 
care este lista completa — ce poţi şi ce nu poţi recicla dacă intri 
pe site-ul oficial, pe pagina referitoare la reciclare. Deocamdată, 
lasă-mă să-ţi reamintesc ce obiecte neconvenţionale poţi sau 
nu să reciclezi: 


Da, poţi să pui: 


+ Corespondenţă expirată. 

e Tuburi goale de spray, obiecte din aluminiu, cutii de con- 
serve din oțel sau alte metale. 

+ Bidoane curate de sampon, bidoane de detergent si amba- 
laje de la materialele de curățat pentru bucătărie, baie şi 
haine. 

e Sticle, doar dacă sunt verzi, maro sau transparente. 

e Tăvi si folii curate din aluminiu. 

+ Ambalaje goale de iaurt, margarină şi caserole de la mân- 
carea „la pachet”. 

+ Deseuri din hârtie, cum ar fi revistele şi hârtia tipârită. 

e Cutii de carton - doar cele de suc, lapte si pentru servetele. 
Numai cutiile curate pot fi reciclate. 

+ Capace? Cele de la cutiile mari de înghețată sunt potrivite, 
la fel şi cele de metal, de la borcane. Cele mici, de la bidoa- 
nele de plastic, în mod normal nu sunt primite. 


Nu, nu poți să pui: 

e Sacoşe de plastic sau alte obiecte din plastic moale vor crea 
probleme la centrele de reciclare. Se pot răsuci în jurul ma- 
şinăriei şi vor provoca blocaje. 

e Pahare de cafea de unică folosinţă. Multe pahare de cafea 
sunt acoperite pe interior cu ceară sau plastic, asa că veri- 
fica de două ori la magazinul tău preferat de cafea — sau, şi 
mai bine, ia cu tine propria cană reutilizabilă. 

e Capace de la sticlele din plastic gros, capace de la sticlele 
de bere şi aşa mai departe. 

e Cutii din plastic negre şi maro. 

+ Ambalaje din polistiren expandat, cum sunt recipientele 
din spumă, pentru mâncare la pachet, sau fragmentele 
acelea mici, care se pun în cutiile de împachetat, pentru 
protejarea obiectelor. 

+ Haine sau carpe de orice fel. 

e Servetele sau prosoape de hârtie care au intrat in contact 
cu mâncarea, grăsimea sau fluidele corporale. 

e Scutece. 

e Cutii unsuroase, murdare, de pizza. 

e Becuri. 

e Hârtie tocată. 

e Resturi menajere sau din grădină. 

e Obiecte de uz casnic - chiar dacă sticla poate fi reciclată, 
paharele, sticla de la cuptor şi oglinzile nu sunt reciclabile. 

e Hârtie de împachetat din aluminiu, strălucitoare sau cu 
sclipici. Nu este reciclabilă si nu poate fi procesată, pentru 
că ar rămâne sclipici în hârtia obținută prin reciclare. 


Care este situaţia în prezent? 


Se preconizează că cererea pentru plastic se va dubla în urmă- 
torii 20 de ani, iar dacă obiceiurile noastre si procesele de pro- 
ductie nu se schimbă, până în 2050 s-ar putea să avem mai mult 
plastic decât pește în oceane. Datorită relatărilor la scară largă 
despre consecinţele folosirii intensive a plasticului, datorită acti- 
vismului, a presiunii exercitate de rețelele sociale şi de grupurile 
pentru protecţia mediului, criza plasticului a intrat definitiv pe 
agenda globală. O declaraţie recentă, făcută de 193 de tari în 
decembrie 2017, în Nairobi (Kenya), a subliniat nevoia urgentă 
de a acţiona cu privire la criza plasticului. Aceasta a fost, desi- 
gur, încă o declaraţie a Organizaţiei Naţiunilor Unite, dar, aşa 
cum am spus în introducere, nu este uşor să determini atât de 
multe tari să se puna de acord asupra unui subiect şi a acţiunilor 
ce trebuie întreprinse. Momentul marchează primul angajament 
la nivel global de a confrunta deschis problema plasticului. 

În unele locuri, interzicerea obiectelor de unică folosință 
din plastic este un mesaj puternic şi creează în rândul comunită- 
tilor un sentiment de necesitate a schimbării comportamentale. 

Mai mult, motivează companiile locale să caute alternative. Peste 
60 de tari au impus interdicții și taxe asupra acestor obiecte, ceea 
ce este un început minunat, dar munca adevărată începe odată 
cu implementarea acestor politici. Toate guvernele ar trebui să 
introducă stimulente financiare pentru a schimba obiceiurile 
consumatorilor, comercianților şi producătorilor, aplicând po- 
litici solide care tind către modele circulare de design și produc- 
tie ale obiectelor din plastic. Într-o economie circulară, desti- 
natia finală a plasticului nu este groapa de gunoi sau arderea. 
În schimb, plasticul va fi proiectat astfel încât să poată fi refo- 
losit la cel mai înalt potential economic, cât mai mult timp po- 
sibil, în cadrul lanţului global de aprovizionare. 


„Nu plasticul este problema. Problema este ce 

facem noi cu el. lar asta înseamnă că răspunderea 

este a noastră si trebuie să fim mult mai ingeniosi 
în folosirea acestui material miraculos.” 

Erik Solheim, Preşedintele 

Programului ONU pentru Mediu 


Începuturi timide în reducerea poluării cu plastic 


Există exemple pozitive de corporaţii sau companii care au jucat 
un rol important în combaterea poluării cu plastic. Firme pre- 
cum Adidas, Lush şi Patagonia au demonstrat că sectorul privat 
nu rămâne indiferent şi au lansat noi produse fabricate din plas- 
tic reciclat. Dincolo de campaniile grozave de marketing, com- 
paniile au cules beneficiile economice ale transformării anumitor 
practici de afaceri în lanţuri cu valoare globală pe termen lung 
şi au descoperit că producţia şi consumul sustenabil au fost 

foarte profitabile pentru ei. (Totuşi, există şi o altă fateta a fa- 
bricării de haine noi din plastic reciclat; voi explica în capitolul 
despre modă.) 

Obiectele din plastic sunt esenţiale în viata noastră zilnică, 
iar provocarea schimbării prin parteneriate în sectorul mate- 
rialelor, la nivel global, nu va crea doar un sistem mai eficient 
de gestionare a deşeurilor, ci va demonstra posibilitatea trecerii 
de la o economie liniară la una circulară. Producţia de masă a 
obiectelor de unică folosinţă din plastic este o problemă recentă, 
care acum se află (din fericire) pe prima pagină a agendei po- 
litice. În cazul în care companiile nu sunt pregătite să reducă 
imediat, proporţional, consumul de plastic, ele trebuie să ia în 
considerare acest lucru încă de la început — si pe parcursul tu- 
turor celorlalte perioade de viaţă ale produselor pe care le folosim. 

În acest caz, avem nevoie de eforturile designerilor şi com- 
paniilor să regândească ambalajele şi să inoveze folosind mate- 
riale alternative. 

Există diferite etape, dar o viziune comună asupra războiului 
împotriva plasticului a fost rezumată într-un studiu condus de 
Fundaţia Ellen MacArthur, iar peste 350 de organizaţii susțin 
următoarele principii-cheie!*: 

1. Eliminarea ambalajelor problematice sau inutile prin re- 

proiectare, iar inovarea şi livrarea unor modele noi sunt 
o prioritate. 


2. Variantele reutilizabile să fie folosite acolo unde este po- 
sibil, ca să reducem ambalajele de unică folosinţă. 


3. Toate ambalajele de plastic să fie 100% refolosibile, reci- 
clabile sau biodegradabile. 


4. Folosirea plasticului să nu mai fie pe lista de resurse finite 
consumate. 

5. Niciun ambalaj din plastic să nu conţină substanţe chi- 
mice periculoase, iar sănătatea, siguranța si drepturile tu- 
turor oamenilor implicaţi să fie respectate. 


{v . 


Clima se schimbă - si tu te poţi schimba 


2 


Una peste alta, odată ce începe să te preocupe amprenta ta de 
plastic, devii un consumator mai atent. Suntem atât de obișnuiți 
să luăm, să luăm, să luăm continuu, dar, de fapt, dacă stai puţin 
şi te întrebi „Chiar am nevoie de chestia asta” sau „Chiar vreau 
obiectul acela atât de infasurat in plastic, pentru numai două 
secunde de plăcere”, probabil răspunsul va fi „Nu”. 

Acest lucru merge mână în mână cu una dintre temele prin- 
cipale ale cărţii: să devii atent. Discutia despre plastic a ajuns în 
momentul în care expresia „un singur om poate face diferența” 
se aplică. 


Primul lucru: redu consumul de plastic. Cea mai simplă metodă 
este să nu mai cumperi obiecte de care nu ai nevoie, dar, când 
nu poţi evita acest lucru, caută variante cu mai putin plastic in 
compoziţie. 


Voi, cei revoltați de înfăşurarea inutilă a unor obiecte în mai 
multe straturi de plastic — cum ar fi fructele și legumele de la 
supermarket -, despachetati produsele si lăsați ambalajul la 
casier, ca formă de protest. Nu te nelinisti, nu vor crede că esti 
nebun, există persoane care fac asta de ceva vreme. Te vei simţi 


eliberat. 

Oricând este posibil, încearcă să ai la tine: 

¢ Propria sacoşă de cumpărături. 

e Propria sticlă (dacă măcar unul din 10 englezi ar folosi pro- 
pria sticlă reutilizabilă măcar o dată pe săptămână, am eco- 
nomisi în jur de 340 de milioane de sticle de plastic pe an). 

e Propria cană pentru cafea. 

e Propriul set de tacâmuri. 


La început poate părea o corvoadă să cari atâtea lucruri în 
plus, dar după un timp va deveni o obisnuinta. Adesea, folo- 
sirea obiectelor reutilizabile presupune şi ceva economii. Dacă 
începi să calculezi câte sticle de apă de 1 liră (sau mai scumpe) 
ai fi cumpărat, vei observa că ai făcut economii semnificative. 
Multe afaceri oferă acum stimulente pentru cei care îşi aduc 
propria cană reutilizabilă. Există discounturi de până la 40% 
din costul băuturii alese. 


Spune NU paielor de unică folosinţă — cu excepția persoanelor 
care au nevoie de aceste paie din motive ce tin de anumite 
dizabilități. Paiele pot fi un obiect indispensabil pentru o viata 
independentă, în unele cazuri, iar interzicerea lor ar trebui să 
tina cont de cei care au neapărat nevoie de ele. 


Foloseste-ti conturile de pe rețelele sociale pentru a creşte 
conştientizarea problemei poluării cu plastic şi încurajează-i şi 
pe alții să-şi micșoreze consumul. Fii un exemplu bun pentru 
generaţiile mai tinere. 


Folosește recipiente reutilizabile acasă la tine. Cea mai simplă 
metodă să faci economii și să fii prietenos cu mediul este să 
cumperi vrac produse, cum ar fi şamponul, balsamul de păr şi 
alte lucruri pentru casă, şi să le reumpli când este necesar. 

Unele supermarketuri şi branduri precum Loop Store au 
dozatoare pentru diverse produse. Totuşi, sunt încă destul de rar 
întâlnite, dar fii atent, căci piaţa aceasta se va dezvolta repede 
în următorii ani. 


Evită microsferele. Acestea sunt particule de plastic solid, mici, 
mai mici de 5 milimetri, care nu se degradează şi nu se dizolvă 
in apă. Majoritatea sunt adăugate în produsele de înfrumusețare, 
cum este spuma purificatoare pentru fata sau alte produse de 
curățenie. Majoritatea sistemelor de tratare a apelor uzate nu pot 
reţine microsferele, care după folosire ajung în canalizare şi apoi 
în oceanele noastre. În 2018, guvernul american şi cel britanic 
au interzis fabricarea lor, dar este nevoie ca astfel de măsuri să 
fie initiate şi în alte tari. Pentru producători, există câteva alter- 
native naturale, biodegradabile, care nu afectează mediul când 
ajung în reţeaua de canalizare; câteva exemple sunt migdalele 
măcinate, ovăzul, sarea de mare şi fulgii de cocos. 


Cere etichete mai clare. De multe ori, întâlneşti un produs pe 
care apare simbolul „reciclabil, dar apoi se dovedeşte că de fapt 
nu poţi recicla tot obiectul. Companiilor ar trebui să li se ceară 
informaţii mai clare referitoare la părțile de ambalaj care pot 
sau nu să fie reciclate. 


Fii propriul erou timp de cinci minute şi oricând te afli în 
apropierea unei plaje sau a unui râu, petrece cinci minute cu- 
legând plasticul de pe țărm şi aruncă-l acolo unde trebuie. 
#5minutebeachclean 

Daca locuiesti într-o zonă de coastă, implică-te în acțiuni 
mai mari de ecologizare pe plajă. Astfel de acțiuni derulate pe 
malul râurilor sau în parcuri sunt de asemenea evenimente frec- 
vente şi reprezintă un mod foarte bun de a socializa cu alţi oa- 
meni din zona ta, care iti împărtăşesc viziunea. 

Fii atent la ambalajele pe care scrie că sunt biodegradabile. 
Dacă un produs este biodegradabil, ai putea presupune că dis- 
pare dacă îl arunci în natură, dar asta este, în mare parte, doar 
un mit. Cartea mea iti oferă o perspectivă cât mai realistă posibil 
şi cu toate că, da, biodegradabil sună mai atrăgător, în general 
nu înseamnă că obiectul se va descompune în orice fel de con- 
ditii. De cele mai multe ori, doar compostarea industrializată, 
în anumite condiţii, poate asigura biodegradarea unor obiecte 
într-o perioadă rezonabilă de timp; alte sisteme nu pot, deo- 
camdată, să recunoască şi să proceseze acest tip de materiale. 


Plimbă-te prin firma la care lucrezi si observă ce obiecte de 
unică folosință din plastic ar putea fi evitate, de la cantină până 
la aparatul de cafea, inclusiv papetăria inutilă. În esență, mili- 
tezi pentru condiții mai bune de muncă, care sunt, până la urmă, 
drepturi de bază ale omului. 


O SCHIMBARE SIMPLĂ - O DIFERENŢĂ MARE 


Organizaţia mea non-profit, Fundaţia Ocean Generation, a co- 
laborat la un moment dat cu o mare și renumită corporație din 
Londra. Cand am inițiat parteneriatul, am avut ocazia să mă 
întâlnesc cu unul dintre directorii executivi în biroul său și, 
bineînţeles, am început să vorbim despre un eveniment pe 
care urma să-l găzduim în sediul acelei companii. M-a întrebat 
mai întâi de ce mă preocupă acest subiect și am subliniat felul 
în care nişte schimbări mici pot avea un impact mare. La întâl- 
nire, ni s-a oferit apă în sticle de unică folosinţă. l-am explicat 
că numai prin renunţarea la aceste sticle din plastic, compania 
lui ar avea imediat un impact pozitiv asupra mediului. La urmă- 
toarea întâlnire, mi-a spus că a cercetat problema si că doar pe 


> 

etajul lui din clădire se foloseau în fiecare săptămână peste 
52 de baxuri de apă în sticle de plastic. 

Socat de acest număr, el şi-a încurajat echipa de pe întregul 
etaj să investească fiecare într-o sticlă de apă reutilizabilă si s-o 
umple de la dozator. O singură schimbare făcută pe etajul unei 
clădiri de birouri are potenţialul de a evita ca mii de sticle de 
apă să intre în oceanele noastre, în fiecare an. 

Am dat acest exemplu pentru că este bine să avem curajul 
de a vorbi despre plastic la locul de muncă. Atunci începe schim- 
barea să se întâmple cu adevărat: când verbalizăm problemele. 
Şeful tau sau orice CEO sau manager este o ființă umană și, în 
fond, își va dori o imagine bună pentru compania sa si angajaţi 
mulțumiți. 


„Toţi ştim ce se întâmplă cu plasticul, cât de 
îngrozitor este și cât rău face. O spunem de ani de 
zile. Totuşi, ca la un semnal, brusc oamenii au 
început să fie conștienți de el. Asta iti dă speranţă. 
Ideea ia amploare în lume. 

Dar Roma n-a fost construită într-o singură zi. 
Mișcarea a început şi acum este de neoprit” 


Sir David Attenborough 

Adevărul urât 
despre modă 


„Sustenabilitatea este la modă de miliarde de ani, 
altfel n-am mai fi în viață. Acum excesul este pe val 
şi trebuie să-l eliminăm ferm din industria modei.” 
Orsola de Castro, co-fondatoare 

a Revoluţiei Modei 


N cu multă vreme în urmă, hainele erau relativ scumpe 
pentru toată lumea. Deciziile de cumpărare erau luate cu 
grijă şi majoritatea oamenilor nu aveau o garderobă prea mare, 
alcătuită din haine care să fie purtate un singur an sau un 
singur anotimp. Dar odată cu dezvoltarea modei rapide - adică 
haine ieftine care nu sunt făcute să dureze prea mult — si cu apa- 
ritia materialelor sintetice, hainele pe care le purtăm au devenit 
acum un subiect îngrijorător pentru mediu. 

Gândeşte-te la ultimele articole vestimentare pe care le-ai 
cumpărat. 

e Ai luat in calcul vreun aspect etic atunci când ai cumpărat 

produsul? 

e Cine a produs materialul? 
e Cine a croit şi a cusut materialul? 


e Câtă apă a fost consumată pentru producerea acelui articol 
vestimentar? 


e Câtă energie si cât dioxid de carbon a fost eliberat in atmos- 
feră în procesul de producție şi pentru transportarea lui? 


e Cum va afecta mediul obiectul pe care l-ai cumpărat, 
atunci când va trebui să renunti la el? 


e Are vreo legătură cu o rețea de trafic de persoane sau cu 
munca infantilă (prestată de copii)? 


+ Au fost folosite substanţe chimice dăunătoare pentru pro- 
ducerea lui? 


Fii cinstit. Fără să te simţi vinovat, ai luat cu adevărat în con- 
siderare măcar vreunul dintre aceste aspecte înainte să cumperi 
cel mai recent articol vestimentar? 


Moda scăpată de sub control 


Industria modei este responsabilă pentru mai mult de 10% din 
emisiile de carbon, la nivel global, şi rămâne al doilea cel mai 
mare poluator de pe planetă, după petrol şi gaze. Da, există dis- 
pute cu privire la cât de exacte sunt aceste statistici, dar — ca să 
punem lucrurile în perspectivă — în fiecare zi ne îmbrăcăm şi 
în fiecare zi mâncăm. La fel ca şi industria alimentară, moda 
este o industrie esenţială pentru fiecare om. Şi implică o decizie 
la nivel emoţional. 

Încă de la început, industria modei nu a fost reglementată. 
De prea multă vreme, producătorii din industria modei şi 

brandurile tuturor produselor specifice din lanţul de aprovizio- 
nare au încălcat drepturile omului şi au făcut rău planetei. Ca 
să punem lucrurile în context, această industrie distruge râuri 
şi surse de apă dulce; 85% din poluarea cu plastic din oceane 
provine de la microfibrele din care sunt făcute hainele sintetice. 
Iar acestea sufocă speciile de animale marine. 

Moda este una dintre industriile care se bazează cel mai mult 
pe forţa de muncă si are ca angajaţi direcţi peste 60 de milioane 
de oameni. Dar de-a lungul lanţului de aprovizionare, industria 
asuprește milioane de fermieri și de lucrători din fabricile de 
textile, obligându-i la o formă modernă de sclavie, pur şi simplu 
pentru că moda rapidă pune profitul înaintea oamenilor. 


Putem schimba felul în care funcţionează 
moda acum? 


Plăcerea de a cumpăra, tentatia pe care o simţim când trecem 
pe strada principală, reclamele nesfârşite de pe reţelele sociale 
şi apariția influencerilor, ca un fel de campanii ambulante pentru 
branduri - toate acestea ne intră în subconștient şi ne alimen- 
tează dorinţa de a avea mai mult, mai mult, mai mult. 

Britanicii cumpără mai multe haine noi decât oamenii din 
orice altă tara europeană, iar haine ieftine se găsesc din belşug. 
Mulţi dintre noi sunt sclavii schimbărilor modei şi, pe măsură 
ce strângem haine noi, ne debarasăm de cele vechi într-un ritm 
şocant. Cantitatea de haine şi deşeuri textile pe care o producem 
în prezent, la nivel global, este de milioane de tone toxice şi se 
iau mult prea puţine măsuri, de-a lungul lanţului de aprovi- 
zionare, pentru a preveni magnitudinea poluârii din cauza 
modei. 

Într-o lume din ce în ce mai motivată de profit, moda gi sus- 
tenabilitatea sunt un paradox? Cum arată, cu adevărat, viitorul 
modei? Acesta este un subiect care apare în multe conversații; 
multe summituri sunt organizate de oameni din interiorul aces- 
tei industrii pentru a discuta cum şi încotro trebuie să se îndrepte 
moda. Cuvântul incompatibil este „consum”. Cum poate indus- 
tria modei, construită pe creştere, să reacționeze la faptul că 
acasă deja avem haine în exces? Cât de departe şi cât de mult 
sunt dispuse brandurile să meargă, pentru a face din modă o 
industrie corectă cu omul şi planeta? Cât de mult suntem noi, 
consumatorii, dispuși să le arătăm brandurilor că vrem suste- 
nabilitate? 


Când mergem la cumpărături, 
s-ar putea să uităm de lucrurile în care credem 


Cercetările și studiile arată că oamenii devin din ce în ce mai 
preocupaţi de efectul pe care îl au hainele pe care le aleg, dar 
datele arată că milenialii prioritizează orice altceva înaintea 
sustenabilitatii. De exemplu, simplitatea procesului de cumpă- 
rare, preţul, unicitatea şi numele de brand. Cu toate acestea, 
există o discrepanta între hainele pe care le vor consumatorii şi 
cele pe care le cumpără. Site-ul Entry Level Activist (Activist 
Începător) a aplicat teoria ,,disonantei cognitive” în lumea 
modei. Disonanta cognitivă reprezintă disconfortul pe care il 
resimte o persoană care are două sau mai multe gânduri, idei, 
valori contradictorii. Dacă tu crezi că moda neetică este ceva 
greşit, dar cumperi haine de la branduri neetice, vorbim despre 
disonanta cognitivă. Când ne comportăm într-un mod care ne 
contrazice convingerile - despre mediu, societate, economie, 
politică —, noi, consumatorii, începem să simțim disconfort 

psihic şi stres. Aceste sentimente pot fi intensificate când rea- 
lizăm că, de fapt, am putea acţiona conform convingerilor 
noastre, dar este dificil să ne armonizăm acțiunile individuale 
cu sistemul în care trăim. 

În cele din urmă, sistemul modei este un produs al siste- 
mului economic global, care se bazează pe creştere continuă. 
Consumul se află în centru, iar ideea de a le cere consumatorilor 
să intervină în cadrul sistemului este o solicitare foarte abstractă. 
Industria are nevoie de o schimbare de sistem, iar industria 
modei ca întreg trebuie să-și asume responsabilitatea pentru 
că ne-a creat o obsesie periculoasă pentru moda rapidă. Explo- 
rând moda, întâlneşti multe suprapuneri între problemele eco- 
nomice, de mediu şi justiție socială. Poate că acest capitol are 
mai multe întrebări decât răspunsuri, dar tine minte că nu este 
vorba doar să salvezi planeta, ci să-i salvezi şi pe oamenii care 
ne fac hainele. 


Moda: date concrete 


e Optzeci de miliarde de articole vestimentare sunt produse 
şi vândute anual, la nivel global. Asta înseamnă cu 400% 
mai mult decât cu douăzeci de ani în urmă.? 

+ Industria modei este responsabilă pentru mai mult de 10% 
din emisiile de carbon la nivel global şi rămâne a doua cea 
mai mare sursă industrială de poluare, după cea petrolieră.” 

+ Aproape 70 de milioane de barili de petrol sunt folosiți 
anual pentru producerea de fibră de poliester, cea mai des 
folosită fibră pentru hainele pe care le purtăm, fibră ce are 
nevoie de sute de ani ca să se descompuna.* 

e Un studiu realizat de Fundaţia Ellen MacArthur a descope- 
rit că în fiecare secundă este aruncat la gunoi echivalentul 
unui camion de textile. 

¢ 85% din poluarea cu plastic din oceane provine de la micro- 
fibrele hainelor sintetice, o ameninţare pentru viața marină, 
poluare care ajunge și în lanţul nostru alimentar. 

e Peste 65 de milioane de copaci sunt tăiaţi în fiecare an şi 
transformați în materiale precum mătasea artificială, vâs- 
coza, modal-ul şi lyocell-ul. 

e Un sfert din substanțele chimice produse in lume sunt fo- 
losite în industria textilă. 

+ Pentru fabricarea unui singur tricou este nevoie de 2 700 de 
litri de apa - aceeași cantitate de apă pe care o bea o per- 
soană obişnuită timp de 900 de zile. 

e Unul din şase oameni lucrează în industria modei. 


Moda rapidă 
Termenul actual „modă rapidă” este folosit de comercianții de 
modă ca să exprime faptul că noile proiecte ajung repede de pe 
catwalk (podiumurile de prezentare) în tendințele actuale ale 
modei.” 

Să fim serioşi. Moda rapidă ne distorsionează complet simțul 
valorii. O cafea în Londra te poate costa lejer 3,40 lire - vorbim 
despre o băutură cu cafeină pe care probabil o vei consuma în 
mai putin de 30 de minute. 

Poţi cumpăra un tricou de la un magazin de pe strada prin- 
cipală cu 1,5 lire. Un tricou pentru a cărui fabricare au fost fo- 
lositi 2 700 de litri de apă, care a fost atins de aproximativ 55 de 
oameni de-a lungul lanţului de aprovizionare (de la culegerea 

bumbacului, până la coaserea lui), un tricou care a călătorit de 
pe partea cealaltă a lumii, lăsând în urmă o amprentă de carbon 
uriaşă, ca să ajungă la tine. Atunci, cum este posibil ca o cafea 
să fie mai scumpă decât un tricou? 

În trecut, hainele erau ceva practic. Ceva ce valorizam, ce 
era lăsat moştenire de la o generaţie la alta, era reparat când se 
strica şi era aruncat numai când nu mai putea fi recondiționat. 
Când vorbim despre modă din perspectiva sustenabilitatii, 
tindem să regretăm generaţia părinţilor şi felul în care mergeau 
lucrurile odinioară: hainele treceau de la un membru al familiei 
la altul, le reparam până se toceau. Dar, ca să fim cinstiţi, folo- 
sirea argumentului unei generaţii diferite ca exemplu de suste- 
nabilitate nu este o abordare realistă pentru secolul 20. Înainte, 
oamenii pur şi simplu nu aveau atât de multe haine, mai ales 
când erau tineri — in mare parte pentru că nu și le permiteau. 
În prezent am ajuns la cealaltă extremă. Preţul este cheia şi re- 
prezintă unul dintre principalele motive pentru situaţia în care 
ne aflăm acum: dacă hainele sunt ieftine şi accesibile, vor fi cum- 
părate. Dar nu mai este ceva atât de atrăgător când ai mii de 
comercianţi stradali şi online care fac bani de pe urma acestei 
culturi de unică folosință pe care am creat-o. Sistemul modei 
favorizează consumul, încurajează un anumit stil de viata si 
anumite oportunități. 


Viaţa scurtă a hainelor din ziua de azi 


Îmbrăcămintea modei rapide tinde să fie purtată de mai putin 
de cinci ori, apoi este păstrată 35 de zile înainte să fie aruncată. 
Mulţi tineri britanici consideră că o haină pe care au purtat-o 
doar o dată sau de două ori este „veche” Companiile care produc 
modă rapidă confecționează intenționat haine care se uzează 

repede. Urmează o strategie numită „uzură planificată. Asta 
înseamnă că realizează hainele astfel încât să devină demodate, 
să se uzeze, să-şi piardă forma sau să se rupă ușor, ca să forțeze 
consumatorul să cumpere continuu haine noi. Ştim asta pentru 
că pe vremuri existau doar două sezoane de modă: primăvară/ 
vară şi toamnă/iarnă. Odată ajunşi în 2014, şi mai departe, in- 
dustria modei amestecă până la 52 de microsezoane într-un an. 
Aceste colecţii sunt atât de ieftine încât îi permit consumatorului 
să se simtă bogat pentru că poate cumpăra atât de mult. 


Povestea ascunsă a modei 


Producţia şi consumul de modă rapidă nu rămâne fără conse- 
cinte. Mişcarea modei rapide si cele 80 de miliarde de noi arti- 
cole vestimentare create în fiecare an poluează planeta într-un 
ritm fără precedent şi împiedică milioane de oameni, mai ales 
din țările în curs de dezvoltare, să câștige un salariu cinstit şi să 
aibă un trai decent. 

Ţările vestice se află în general departe de locurile în care 
sunt confecționate hainele. Peste 75% din exporturile de haine 
şi 50% din exporturile de textile din lume sunt produse în țările 
în curs de dezvoltare. Realitatea impactului asupra mediului 
este îndepărtată de privirile celor ca noi și dezvoltă o ruptură 
între responsabilitatea propriului consum și deșeurile pe care 
le producem. 

Adesea, suntem orbi în fata celor peste 92 de milioane de 
tone de deşeuri solide care ajung la gropile de gunoi în fiecare 
an. Din cauza materialelor textile uzate pe care le aruncăm, sau 
a milioanelor de haine pe care le trimitem la groapa de gunoi 
unde sunt arse, risipim resurse valoroase: cele 1,2 miliarde de 
tone de CO, emise anual din cauza modei; ca să nu mai vorbim 

de apele poluate și atelierele în care muncitorii (inclusiv copiii) 
sunt angajați să facă o muncă grea în condiţii precare și pe sa- 
larii extrem de mici. 

Să nu crezi nici că doar brandurile de stradă iau parte la 
menţinerea condițiilor de muncă neetice şi a acestor practici 
de mediu îngrozitoare. Moda rapidă este doar un tap ispăşitor; 
este binecunoscut faptul că brandurile de lux folosesc practici 
mai rele decât cele de rând. O mulțime de designeri din lumea 
modei de lux isi pun etichetele pe haine realizate ieftin în lumea 
a treia. 

În acest fel, moda ultimilor zeci de ani a provocat un mare 
rău, de la degradarea mediului, până la încălcarea drepturilor 
omului. 


Creşterea cumpărăturilor făcute online 


Nimeni nu s-a gândit vreodată că brandurile de stradă ar putea 
fi vreodată în pericol, dar, ca urmare a creşterii accesului la in- 
ternet, tot mai multe magazine fizice se închid şi tot mai mulți 
dintre noi cumpără cu un simplu clic. 

Această trecere de la cumpărarea fizică la cea online putea fi 
o şansă pentru branduri să facă ce trebuie şi să ia în calcul suste- 
nabilitatea, însă din nefericire nu s-a întâmplat așa. În schimb, 
a făcut posibil ca retailerii online să recreeze rochia bodycon 
(adică mulată) purtată de un influencer cu doar o zi în urmă şi 
să o vândă pe internet doritorilor. Am ajuns într-un moment 
în care atât industria cât și noi, consumatorii, recunoaștem că 
lucrurile trebuie să se schimbe, așa că hai să cercetăm mai de- 
parte această industrie. 

MATERIALELE TEXTILE 
CELE MAI DES FOLOSITE ÎN MODĂ 


Poliesterul este fibra cea mai folosită pentru realizarea hainelor 
noastre si este, în esenţă, plastic. Poliesterul este numele pres- 
curtat al unui polimer sintetic, creat de om, care de obicei este 
numit polietilenă tereftalată (PET). El este obținut prin ameste- 
carea etilenglicolului cu acidul tereftalic? — o formă brută de 
petrol. Conform unui studiu realizat de Forbes, 70 de milioane 
de barili de petrol sunt folosiţi anual pentru a aproviziona lumea 
cu fibră de poliester — un material care are nevoie de mai mult 
de 200 de ani ca să se descompună." 


Bumbacul. 90% din bumbacul folosit acum este modificat ge- 
netic (GM) și este cel mai mare consumator de pesticid din 
lume, ceea ce înseamnă utilizarea unor cantități mari de apă. 
Impactul acestor chimicale (ierbicide, insecticide, fungicide etc.) 
asupra solului și a sănătăţii umane este în mare parte nestudiat, 
dar ele sunt periculoase pentru cei care lucrează în industria 
respectivă. Substanțele chimice din bumbacul modificat ge- 
netic trec prin piele în sânge, așa că oamenii care lucrează în 
industria bumbacului riscă expunerea la substanțe chimice. 
Același lucru li se întâmplă si celor care poartă haine făcute din 
acest tip de bumbac. Ca să eviti acest lucru, încearcă să cauţi si 
să cumperi bumbac organic, oricând este posibil. 


Pielea a fost foarte populară încă din anul 3 000 î.H., dar pielea 
nu este de fapt un derivat al producţiei de alimente și nu este 
un lux. Potrivit unor designeri precum Stella McCartney, care 
nu folosesc produse animale, pielea este corelată cu o varietate 
de ameninţări asupra mediului și sănătăţii umane. Suprafeţele 
de teren de pășunat și cantitățile de apă și combustibili fosili 


> 


CLIMA SE SCHIMBA. NOI DE CE NU PUTEM? 


folosiți pentru creşterea animalelor si pentru producţia de piele 
sunt un cost uriaș pentru planetă. Pe lângă creşterea animalelor 
necesare, procesul de argăsire este printre cele mai toxice din 
întregul lant de aprovizionare al modei. Muncitorii sunt expuși 
la substanţe chimice dăunătoare, în timp ce deşeurile rezultate 
pot polua sursele naturale de apă, ducând la creșterea numă- 
rului de bolnavi de cancer în zonele înconjurătoare." 

Şi atunci care sunt alternativele, o să întrebi? Nu este OK să 
fii crud cu animalele, dar și pielea sintetică are un impact sem- 
nificativ asupra mediului. Atât compușii din poliuretan, cât și cei 
din policlorura de vinil trebuie să treacă prin procese chimice 
care să-i facă suficient de flexibili si să imite pielea. Asta presu- 
pune solvenţi toxici, obținuți din combustibili fosili, despre 
care ştim că fie au nevoie de sute de ani pentru a se descom- 
pune, fie eliberează o tonă de chimicale dăunătoare dacă sunt 
arse la gropile de gunoi. Aceste variante nu au oprit brandurile 
să afirme sus si tare că oferă „alternative sustenabile pentru 
piele”, în ciuda dezavantajelor pe care le-am prezentat. 

Aşadar, in ultimă instanţă, alegerea iti aparține tie, consu- 
matorul. Este mai bine să cumperi piele adevărată (pentru că o 
să ai mai multă grijă de un astfel de articol lucrat de mână și 
poate chiar o să-l dai mai departe cuiva), în loc să cumperi o 
variantă ieftină, de 5 lire, din piele artificială? În ambele cazuri, 
faci un compromis. În prezent, designerii se orientează către 
alternativele crescute în laborator, cum ar fi pielea vegetală din 
ananas, ciuperci si altele, dar cercetarea este atât de la început 
încât este greu să fie măsurabilă. Așa că, deocamdată, cea mai 
bună variantă este să foloseşti ceea ce există deja, rezerve sau 
produse derivate de la industria cărnii, si să te asiguri că nimic 
nu se risipește (branduri precum Gabriela Hearst sunt exemple 
bune de minimizare a risipei). 

Lâna este o fibră tradițională, dar reprezintă un segment mic si 
în scădere din piața textilă, în jur de 1%. Aproximativ două mili- 
arde de kilograme de lână neprelucrată pe an sunt produse la 
nivel global de un total de 1,2 miliarde de oi. Fiecare oaie pro- 
duce cam 4,5 kilograme de lână pe an. Asta înseamnă, în mare, 
un pulover de lână pe an, de persoană, pentru fiecare om de 
pe planetă. Alte tipuri de lână sunt cașmirul si mohairul, care 
provin de la capre, și alpacaua, un material lânos similar. Cu 
toate acestea, lâna este un alt material controversat. Ca urmare 
a descreşterii cererii de lână şi a creşterii folosirii fibrelor sinte- 
tice, în anii 1970 cercetarea pentru o tehnologie a lânii care ar 
fi putut să o facă mai uşor de spălat si chiar rezistentă la uscare 
artificială a dus la producţia de lână tratată în băi de acid si la 
alte procese si mai toxice. 

Adepții spun că lâna este o fibră total naturală, regenerabilă 
si tinde să fie spălată mai putin frecvent decât alte materiale, si 
în plus izolează mai bine. Cu toate acestea, lâna vine de la oi, iar 
organizaţiile care protejează animalele și cetățenii preocupaţi 
de subiect sunt decisi să apere bunăstarea animalelor în acest 
proces, pe care il numesc,,lovirea și călcarea” oilor. În al doilea 
rând, unii activişti de mediu au semnalat că folosirea oilor pen- 
tru lână contribuie la schimbarea climatică deoarece pun în 
pericol terenul, aerul și sursele de apă. 


Mătasea. Timp de sute de ani, mătasea a fost esenţială pentru 
o mulțime de articole de modă și este adesea asociată cu luxul. 
Acest fir delicat este folosit din timpuri străvechi. Mătasea este 
o fibră naturală, obținută din firele viermilor de mătase, care 
poate fi tesuta ca material textil. 

Este o resursă cu potential mare de regenerare si este 
biodegradabilă atunci când își încheie ciclul de viata. Dar de 
când mătasea a devenit comercială, viermii de mătase care pe 

vremuri se hrăneau doar cu frunze de dud, acum au nevoie de 
pesticide și fertilizatori ca să crească. Producerea unei cantităţi 
mici de mătase cere resurse vaste, iar procesul de producţie 
poate fi foarte laborios. Există şi un element de cruzime în ma- 
joritatea proceselor de obţinere a mătăsii, pentru că viermii sunt 
fierti de vii în gogosile lor. Dacă cumperi mătase de la un brand 
cunoscut, probabil că vine de la o fabrică din China. Dar există 
şi o „mătase obţinută fără violenţă”, un sortiment care permite 
moliei să eclozeze înainte de a se recolta gogoaşa şi care este 
fabricată după cele mai stricte standarde sociale şi de mediu, 
mai ales în India. Mătasea este o fibră frumoasă şi, dacă o intretii 
bine, va dura multi ani. Înlocuitorii ei sunt poliesterul si vâscoza. 


Microfibrele 


Am vorbit despre microplastice în capitolul anterior, dar micro- 
fibrele din hainele noastre sunt cele mai răspândite şi conduc la 
distrugerea mediului înconjurător. 

După cum am văzut, în ziua de azi materialele cel mai des 
folosite pentru haine sunt poliesterul sau nailonul, ceea ce în 
esenţă înseamnă plastic. Hainele noastre sunt fabricate din fibre 
micute de plastic, atât de subțiri că sunt practic invizibile cu 
ochiul liber, iar acestea se imprastie de fiecare dată cand purtam, 
spălăm sau aruncăm o haină. O singură încărcătură de maşină 
de spălat poate elibera 700 000 de fibre în apa folosită, conform 
cercetătorilor de la Universitatea din Plymouth. 

Microfibrele ajung în cele din urmă în oceanele noastre, prin 
apa uzată eliminată de maşinile de spălat. Aici, sunt confundate 
cu mâncarea de vietatile aflate la capătul de jos al lanţului trofic, 

de exemplu planctonul. Microfibrele sunt mâncate de către 
plancton, care apoi este mâncat de peşti mici şi apoi de peştii 
mai mari, şi aşa intră în lanţul trofic şi ajung la peşti şi mai mari 
şi, în cele din urmă, în corpurile noastre, dacă mâncăm peşte. 
Deşi o mare parte din plastic este găsită în intestinele peştilor, 
şi astfel este înlăturată înainte de gătire, unele studii au demon- 
strat că microplasticele, în special cele la nanoscală, trec din 
intestine in carne (iar noi mâncăm întregi unele crustacee si 
peşti mici). În 2011, în râul Clyde din Scoţia, s-a descoperit că 
83% dintre crevetii din golful Dublin, ale căror cozi sunt folo- 
site pentru scampi (adică langustine prăjite), ingeraseră micro- 
plastice; şi la fel făcuseră 63% dintre crevetii de nisip testati de 
partea cealaltă a Canalului și pe partea sudică a Mării Nordului. 

Pentru a preveni ca microfibrele să mai ajungă în oceane, 
poţi să cumperi sacoşe Guppy. Acestea sunt sacoşe asemănă- 
toare cu o sită în care iti pui hainele înainte de a le băga în ma- 
sina de spălat. Sacoşa prinde miile de microfibre in timp ce iti 
speli hainele şi iti permite să le arunci apoi, responsabil, la gunoi. 


„Mă frustrează că 90% din problemele de mediu 
menţionate în legătură cu moda sunt marketing.’ 


Stella McCartney 


Se schimbă industria modei? 


Zeci de ani am văzut cum aceleaşi branduri domină piața modei 
şi la fel de mult timp reprezentanţii lor au vorbit despre o „do- 
rinta” de schimbare, de colaborări mai bune, folosind în acelaşi 
timp cuvântul „eco” ca pe o minunată oportunitate de PR. Dar 

sustenabilitatea se află pe agenda publică globală de atât de mult 
timp, încât ritmul în care industria modei este dispusă să ajute 
oamenii si planeta este pur şi simplu insuficient. Industria modei 
are nevoie de lideri responsabili, care să mobilizeze sistemul să 
schimbe felul în care produce, marketează şi consumă modă. 
Trebuie să-şi asume responsabilitatea experţii în sustenabilitate, 
decidentii din lumea modei, directorii de multinaționale şi in- 
fluencerii. Ei trebuie să dea dovadă de inventivitate şi să facă 
lumea un loc mai bun. 

La nivel individual, companiile mai mari sunt în general 
pro-active şi deschise la ideea de sustenabilitate, dar luate îm- 
preună lucrurile nu stau deloc bine. Sectorul privat nu este obiş- 
nuit să colaboreze, deoarece instinctul firesc al pieţei este către 
competiție; cu toate acestea nu este în regulă ca numai câteva 
branduri mari să deschidă calea către lanţuri de aprovizionare 
mai etice, sau ca numai brandurile mici, aflate la început de 
drum, să facă lucrurile aşa cum trebuie. Lupta pentru sustenabi- 
litate trebuie să însemne colaborare la nivelul întregii industrii. 
Iar industria modei are nevoie de informaţie colectivă, fără ca 
ea să tulbure economia mondială. 

Brandurile au puterea de a genera schimbări pozitive prin 
cercetarea şi dezvoltarea unor materiale noi, prin sisteme şi ser- 
vicii care implică un proces de producţie mai responsabil. Dacă 
privim sustenabilitatea din perspectiva unui designer, cei care 
creează sunt cei care hotărăsc ce este la modă. Designerii fac 
produse nemaipomenite, asa că hai să abordăm termenul „sus- 
tenabil” chiar de la început, astfel încât să nu mai fie o excepţie, 
ci să devină normalitate în design. Oferta poate fi declanşatorul 
cererii, dacă se schimbă sistemul. 

Ca răspuns la pasiunea generaţiilor mai tinere pentru cauze 
sociale şi de mediu, brandurile au devenit mai atente la aceste 

subiecte, pentru a-şi atrage consumatorii. De la lansarea unor 
campanii de conştientizare şi a garderobelor de bază (garderobe 
capsulă), brandurile mai mari recunosc nevoia de schimbare, 
dar cât de mult sunt dispuse să o implementeze? 


Spălarea verde - falsul activism de mediu 


Spălarea verde înseamnă să faci o afirmaţie nefondată sau înşe- 
lătoare despre beneficiile de mediu ale unui produs. În lumea 
modei, spălarea verde a devenit o practică comună, cu PR înşe- 
lator şi marketing care face aflrmatii nefondate despre beneficiile 
asupra mediului pe care le-ar avea unele haine şi accesorii. Totul 
doar ca să creeze impresia că acele branduri sunt prietenoase cu 
mediul. Există o mulțime de companii care exagerează beneficiile 
etice şi de mediu ale unor noi colecţii de haine şi accesorii. Doar 
pentru că o firmă îşi îmbunătăţeşte „recomandările” cu privire 
la sustenabilitate nu înseamnă că a şi implementat vreo schim- 
bare în sistemul său. Detaliile despre cât de transparente sunt 
aceste branduri reprezintă cheia - nu este destul să spună că 
„sunt conştiente”. Dacă brandul nu spune clar care este sursa 
materialelor pe care le foloseşte, cum lucrează cu muncitorii săi 
sau cum se achită de alte îndatoriri sociale, atunci este foarte 
probabil ca ceva sau cineva să fi fost exploatat pentru realizarea 
produselor sale. Fii curios şi, din poziţia de consumator, fă o 
cercetare. 

Consecințele spălării verzi sunt nu numai dezinformarea 
consumatorilor cu privire la ceea ce cumpără, ci şi crearea unor 
condiții de piață necinstite fata de brandurile care investesc 
într-un proces de producție responsabil şi transparent. Acestea 
sunt de obicei branduri mici, care acceptă provocările actuale 
şi îşi asumă, bineînţeles, costuri mai mari în numele eticii. 

Demontarea unui mit: hainele făcute 
din plastic reciclat sunt un lucru bun 
pentru mediu 


Observăm o creştere bruscă a numărului de haine realizate din 
plastic reciclat, cum ar fi echipamentul sportiv sau echipamen- 
tele pentru înot. Este uimitor să vezi că brandurile au inițiativă, 
dar este important să priveşti şi cealaltă parte a poveştii. Când 
vorbim despre amenințarea invizibilă a spălării microplasticelor 
în mări şi felul in care afectează ele lanţul alimentar, asa cum 
am explicat mai sus, plasticul reciclat contribuie în continuare 
la această problemă, nu o reduce. 

Hainele realizate din plastic reciclat doar umplu un gol, nu 
rezolvă problema. Desi reciclarea plasticului sub forma de haine 
este un efort bun în promovarea economiei circulare, nu este 
în niciun caz o soluție. De fapt, ar trebui să ne întrebăm cum am 
putea elimina complet nevoia de plastic în cazul hainelor. 


Materiale textile noi 
pentru un nou ideal 


Materialele textile sustenabile pot fi definite drept acele materiale 
care nu epuizează resursele regenerabile si, datorită ştiinţei şi 
tehnologiei moderne, există în lume designeri care dezvoltă 
materiale ce nu poluează mediul nici în timpul, nici după pro- 
cesul de fabricare. Iată câteva alternative viabile la normele in- 
dustriei modei, alternative care au nevoie de putin ajutor ca să 
devină ceva obişnuit. 

Tesatura din ananas 


Firma londoneză Ananas Anam a dezvoltat o alternativă vegană 
pentru piele, obținută din frunze de ananas, cunoscută drept 
Pinatex. Frunzele de ananas folosite sunt rezultate din recolta- 
rea ananasului în Filipine și sunt procesate printr-o metodă nu- 
mită „decorticare”, o metodă care în esenţă extrage fibrele folo- 
sitoare din frunze. Fibrele trec apoi printr-un proces industrial 
ca să devină fibre textile netesute, rezistente, dar moi și flexibile. 

Ca un adaos la valorile de mediu fundamentale ale Pina- 
texului, ce rămâne în urma procesului de producție este biomasă, 
transformată apoi în îngrăşământ organic sau bio-gaz folosit 
de comunităţile de fermieri. Astfel, ciclul producerii materia- 
lului se închide şi este promovată sustenabilitatea economică si 


socială a satelor din zonă. 


Fibrele din zat de cafea 


Cei mai multi bautori de cafea şi marile lanţuri de cafenele pur 
şi simplu aruncă zatul rezultat de la cafeaua de dimineaţă. Dar 
o firmă de textile din Taiwan a descoperit că zatul de cafea con- 
tine un material brut important, din care se poate face fibră de 
cafea. Printr-o tehnologie folosită în mod normal pentru trans- 
formarea bambusului în vâscoză, zatul de cafea combinat cu o 
cantitate mică de polimeri poate fi tras în fire din care se pot face 
o mulțime de produse, de la haine de stradă, la lucruri pentru 
casă. Tesatura de cafea se usucă repede şi tine departe mirosu- 
rile neplăcute. 

Chitosanul sau fibra din chitină 
(în esenţă, cochilii de crustacee) 


Proiectat de fabrici din Germania, probabil una dintre cele mai 
demne de reținut alternative, chitina se înrudeşte cu celuloza, 
dar este o substanţă tare, semi-transparentă, care se găseşte în 
învelișul cochiliilor de crustacee, cum sunt crabii şi homarii. 
Aceasta este amestecată cu vâscoză pentru a obține materiale 
hipoalergenice şi biodegradabile. 


Pielea de somon 


La capitolul ciudatenii intră şi pielea de somon. Este un produs 
rezultat din procesarea peştelui, adică un material care altfel ar 
fi aruncat. Acest material este dur şi rezistent şi are un miros ce 
iti aminteşte de mare (nu te speria, nu miroase a peste, ci mai 
degrabă are un uşor miros de pământ). Pielea de somon este 
perfectă pentru pantofi şi accesorii. 


Ce anume ne va face să ne schimbăm? 


Există o diferență mare între ceea ce spun consumatorii și modul 
în care se comportă. Consumatorii spun că vor mai multe haine 
sustenabile, dar continuă să cumpere, în mare parte, modă ra- 
pidă, neetică. Dacă sustenabilitatea chiar este pe val, cea mai 
grea întrebare este de ce nu cumpără oamenii haine produse în 
acord cu principiile morale? 

Un răspuns ar fi lipsa accesibilitatii lor. Consumatorii care 
vor mai multe bunuri sustenabile constată că acestea nu se prea 
găsesc pe piaţă. În plus, banii şi prețul acestor haine este adesea 
un factor hotărâtor pentru consumatori şi le cam schimbă 

oamenilor gândul de a face ceea ce trebuie. Întrebarea este dacă 
consumatorul nu vrea sau nu-și permite să plătească mai mult 
pentru haine sustenabile. Din ce motiv optează pentru modă 
rapidă? Ideea potrivit căreia consumatorul ar trebui să plă- 
tească mai mult pentru produse sustenabile creează o situație 
fără ieşire pentru branduri, care consideră că acest consumator 
care a evoluat în ultimii zece ani este cel mai informat, dar că 
n-ar trebui să fie responsabilitatea lor să plătească mai mult de 
dragul eticii. Aşa cum a notat directorul de sustenabilitate de la 
Marks & Spencer, la Summitul pentru Modă Sustenabilă de la 
Copenhaga, din 2019: „Responsabilitatea rezolvării problemei 
ar trebui să fie a brandurilor care gestionează lanţul de producţie 
ascuns.” Asta se va întâmpla numai când brandurile vor recu- 
noaste că s-au îmbogățit de pe urma exploatării, dar se vor 
angaja să devină responsabile şi transparente de aici înainte. 

Un alt aspect este dacă utilizatorii vor înţelege că vor face o 
investiție mai bună, aproape că li s-ar putea garanta că vor in- 
vesti în haine rezistente, de calitate, pe care le vor putea folosi 
mult mai mult timp, şi care vor avea un impact pozitiv asupra 
mediului. Provocarea este ca, în timp ce aşteptăm ca brandurile 
să facă din sustenabilitate o uzanta, noi consumatorii să facem 
mai multe alegeri sustenabile. Dacă brandurile si corporatiile 
nu se vor mişca mai repede, trebuie să ne punem întrebarea: 
„Chiar le pasă?”. 

Numai tu poţi răspunde. Dar dacă iti pasă, hai să începem 
a patra revoluţie, o combinaţie de tehnologii care schimbă mo- 
dul în care trăim, muncim şi interactionam. Tema comună a 
tuturor revoluțiilor industriale de până acum a fost inventarea 
unei tehnologii care a schimbat fundamental societatea. Prima 
Revoluţie Industrială din Marea Britanie a fost declanşată de in- 
ventarea motorului cu aburi; a Doua a fost în mare caracterizată 

de industriile de masă precum oţelul, petrolul si electricitatea; 
iar a Treia se spune că are loc în sfera digitală, ca rezultat al in- 
ventării computerelor personale şi a internetului. 

A Patra Revoluţie este o oportunitate — susținută de tehno- 
logie — să recunoaştem şi să folosim noul ca să creăm o schimbare 
incluzivă. Poţi să începi declanşarea celei de-a patra revoluţii 
exercitandu-ti puterea de vot, cheltuindu-ti banii şi consumând 
cât mai conştient posibil. 


Inchirierea - sfârşitul proprietăţii? 


Pentru mai multe categorii, consumatorii au arătat că doresc să 
schimbe obiceiul de a fi proprietari cu modalități mai noi de a 
folosi un produs. De când au apărut platformele de ride-sharing, 
cum este Uber, de închiriere a caselor, prin Airbnb, şi Netflix, 
care a înlocuit magazinele video, a avut loc o schimbare funda- 
mentală în comportamentul consumatorului, schimbare care ne 
aşteptăm să aibă un efect simţitor (în viitorul apropiat) pentru 
afacerile cu haine. Platformele pentru închiriat haine fac trecerea 
către o economie a folosirii în comun a acestora. Închirierea 
încurajează, de asemenea, consumatorii să citească descrierile, 
să verifice mărimile şi să-şi facă mai atent cumpărăturile, în loc 
să favorizeze această cultură de tip „cumpără acum, returnează 
gratuit’, care are o amprentă de carbon uriaşă. 

Închirierea hainelor a fost o afacere de nișă, folosită numai 
pentru îmbrăcămintea de ocazie. În prezent, serviciile de închi- 
riere revoluționează lumea modei într-un fel nemaivăzut, cu 
scopul de a prelungi viata hainelor — în special pe a celor de lux. 
Una din şapte persoane consideră o greşeală de stil să fii foto- 
grafiat de două ori în aceeaşi ţinută. 

Această obisnuinta trebuie însă să evolueze, pentru că în 
acest moment cererea depășește oferta si este mult mai uşor să 
închiriezi, dacă eşti o persoană care poartă mărimi mici şi tră- 
ieşti într-un oraş mare, mai ales în Statele Unite si Europa. Dar 
în China, YCloset are o abordare diferită. Foloseşte un model 
de închiriere prin subscriptii, care le oferă clienţilor acces la o 
mulțime de haine şi accesorii incluse în tarif. Dacă un client 
decide că îi place o anumită haină, are şi opțiunea să o cumpere. 
Indiferent care va fi modelul afacerii de închiriere în următorii 
zece ani, din punctul de vedere al sustenabilitatii se dovedeşte 
că nu are niciun rost să umplem gropile de gunoi în fiecare an 
cu haine aruncate. 


„Viitorul modei stă în responsabilitate” 
Wilson Oryema 


Care este viitorul modei? 


Cartea mea nu poate prezice exact ce se va întâmpla în viitor 
cu moda, dar iată câteva idei despre cum ar putea arăta direcția 
cea bună pentru brandurile care îşi doresc o industrie a modei 
mai sustenabilă: 

+ Asumarea responsabilitatii pentru întregul lant de produc- 
tie. Asta începe de la creșterea materiei prime din care se 
fac tesaturile, continuă cu producția materialului textil si, 
în cele din urmă, condiții de muncă mai bune pentru mun- 
citorii care confecționează hainele, indiferent în ce colt de 
lume trăiesc ei. 

e Folosirea indexului Higg: un instrument nou, creat de 
Coaliția pentru Îmbrăcăminte Sustenabilă şi lansat pentru 

a standardiza felul în care companiile de îmbrăcăminte 
pot măsura impactul pe care îl are lanţul lor de producţie. 
Alegerea mai multor metode responsabile de producţie, 
de la bumbac organic, crescut fara pesticide, la vopsirea te- 
săturilor şi a pielii cu pigmenți vegetali, în loc de substanțe 


chimice toxice. 
Sistem de producţie transparent pentru consumatori. Oferă 
cumpărătorilor acces la informatie, astfel încât să poată ur- 


mări cum sunt produse hainele lor. Faptul că nu cunoaştem 
realitatea despre ce înseamnă producerea hainelor noastre 
este unul dintre motivele pentru care cumpărăm mai mult, 
întrucât nu ne gândim la această problemă. 


Comerciantii online trebuie să fie mai atenţi la ambalajele 
pe care le folosesc şi la amprenta de carbon. Nu mai împa- 
cheta lucrurile în cutii supradimensionate, cu hârtie şi res- 
turi inutile. Regândeşte designul și mărimea ambalajului, 
precum şi materialul din care este făcut. Există deja inovaţii 
incredibile, de la plicuri din trestie de zahăr, la cutii biode- 
gradabile. 

Nu mai crea 52 de sezoane pe an. În locul lor, urmăreşte 
cele patru anotimpuri convenţionale pe care omenirea le 


cunoaște dintotdeauna: toamnă, iarnă, primăvară şi vară. 
Designerii pot da tonul a ceea ce este cool, proiectând mai 
multe articole care nu se demodează. 


Folosește în mod creativ stocurile rămase. Presa a dezvă- 


luit că brandurile ard articole vestimentare noi — pentru 
Dumnezeu, nu arunca la gunoi hainele noi. În condiţiile 
actuale de tensiuni politice si condiţii nesigure pentru co- 
mert, companiile ar trebui să caute noi oportunități de a-și 
vinde stocurile rămase în afara piețelor tradiționale din 
Regatul Unit şi Europa. 

e Brandurile care au profituri pot fi generoase cu societatea, 
pot susține organizaţii caritabile şi inițiative de mediu. 


Trecerea la practici mai sustenabile poate fi dureroasă, la 
început, dar, hei, nu vom mai avea nimic de cumpărat dacă nu 
vom mai avea o planetă! 


Eroii modei 


După ce am realizat care este rolul brandurilor de modă în pro- 
tejarea şi optimizarea resurselor finite ale planetei, observăm 
că există unii lideri în modă care isi inspiră propriile companii 
să integreze sustenabilitatea în modelul lor de afaceri. În acest 
moment, există eroi ai modei care înțeleg că valorile şi scopurile 
sociale trebuie incluse în etica companiei. La celălalt capăt al 
spectrului de valori se află companiile care decid să stea liniștite 
si să aştepte să vadă dacă se pot face afaceri in mod sustenabil, 
înainte să implementeze vreo schimbare progresistă. Această 
situație creează inegalităţi în defavoarea afacerilor care aleg să 
deschidă calea, dar cele care o fac atrag cei mai buni profesionişti 
din industrie şi îşi creează un nou fel de relaţie cu clienţii lor. 
Desigur, brandurile consacrate şi designerii de succes pot, până 
la un punct, să taxeze pe măsură fiecare schimbare pe care o fac, 
datorită politicii lor obişnuite de pret, în timp ce brandurile do- 
minante insistă că prețul scăzut, accesibil publicului larg, este 
ceea ce le dă un avantaj în competiţie. Dar multe dintre aceste 
firme sunt corporaţii de milioane de lire, care ar putea foarte 
uşor să folosească o parte din profit ca să cerceteze ce se întâmplă 
de-a lungul procesului lor de producţie, să asigure transparența 
şi să înceapă să identifice următorii paşi necesari pentru evoluţia 

către un mod de lucru mai sustenabil. Cu toate acestea, lucru- 
rile se vor schimba numai atunci când consumatorii vor începe 
să pună presiune pe brandurile dominante, ca să se alinieze la 
felul în care evoluează lumea. 

În cele din urmă, există start-up-uri curajoase, branduri care 
sunt sustenabile de la început, cum sunt VEJA, Reformation sau 
PANGAIA. Astfel de branduri s-au abținut să producă si să 
vândă până nu şi-au pus la punct lanţul de producție. 

Iată câțiva designeri reprezentativi, care au făcut un pas in 
fata şi conduc industria modei către un viitor mai verde: 


Katharine Hamnett 


Nimeni nu este mai experimentat şi mai avizat să vorbească 
despre industria modei decât primul activist eco al acestui do- 
meniu. După ce la început a avut un parcurs strălucitor în 
lumea modei, cu un brand care a fost cândva foarte comercial, 
Katharine Hamnett a avut la un moment dat o revelaţie referi- 
toare la ceea ce este corect să facă. Abandonând fastul, a pornit 
într-o călătorie de zeci de ani ca să-şi facă sustenabil nu doar 
propriul brand, ci şi ca să revolutioneze întreaga industrie a 
modei şi să o determine să devină mai responsabilă pentru ac- 
tiunile sale. 


Stella McCartney 


Vegetariană pe tot parcursul vieţii şi activist vocal pentru drep- 
turile animalelor, Stella a hotărât chiar de când şi-a creat propriul 
brand să nu folosească piele, blană sau pene în modelele sale. 
Din anii 1990, ea a lucrat cu mătase de păianjen, piele de ciupercă 
şi plastic reciclat provenit din ocean şi nu a făcut niciodată 
niciun compromis. Ea şi brandul ei reprezintă modul în care 
vor arăta viitoarele companii sustenabile. 

Sébastien Kopp si Francois-Ghislain Morillion 


Cofondatori ai VEJA, acesti doi oameni au luat cu asalt piata de 
încălțăminte sportivă. Aruncă o privire pe stradă şi vei observa 
oameni încălțați în pantofi marcați cu un V de la VEJA. De ce? 
Cei doi au atins o coardă sensibilă a publicului, nu doar pentru 
că se concentrează pe transparenţă, responsabilitate pentru me- 
diu, comerț cinstit şi dreptate socială pe parcursul lanţului lor 
de producţie, ci şi pentru că pantofii lor au un design ingenios. 
Fiecare pas al procesului de producţie este unic; de la cauciucul 
natural din Amazonia folosit pentru tălpi, la bumbacul organic 
provenit din comerț cinstit, sticle de plastic reciclate, piele de 
peşte reciclată şi materiale noi, realizate din resturi de porumb. 
Rezultatul este că au construit o afacere de milioane de dolari, 
care demonstrează că stilul şi etica sunt o combinaţie de succes. 


Livia Firth 
Livia, împreună cu fratele ei Nicola Giuggioli, au fondat Eco-Age, 
o companie de consultanță cu sediul în Regatul Unit, care ajută 
brandurile să dezvolte lanţuri de producţie etice şi sustenabile. 
S-a afirmat puternic ca activist de mediu și a convins nume 
mari din lumea celebrităților să i se alăture în provocarea Co- 
vorul Verde, încurajând starurile să poarte rochii eco la galele 
din toată lumea şi aruncând o lumină puternică asupra adevă- 
ratelor costuri ale modei. 


Vivienne Westwood 


„Cumpără mai puţin, alege bine, fă-l să dureze” sunt cuvintele 
pentru care Vivienne Westwood a devenit faimoasă. De-a lun- 
gul carierei sale, designerul punk-rock a continuat să prezinte 

colectii-protest, cu mesaje climatice puternice. Paradele ei sea- 
mana cu o acțiune de protest, a colaborat cu Greenpeace în nu- 
meroase ocazii şi a publicat „Fă-ţi o viata: Jurnalele lui Vivienne 
Westwood”, o carte în care discută despre soluţiile ei la proble- 


mele lumii. Vivienne este o adevărată vizionară. 


Ce avem de învăţat de la aceşti eroi ai modei este că nimic 
nu este niciodată perfect; pur şi simplu trebuie să începem de 
undeva şi să continuăm călătoria împreună. 


Clima se schimbă - poţi s-o faci si tu 


În ceea ce priveşte produsele industriilor despre care vorbesc 
în aceasta carte, banii tăi dețin puterea. Iată câteva lucruri pe 
care le poți face pentru a avea o garderobă mai sustenabilă: 


Cea mai bună soluţie este ca tu, consumatorul, să cumperi mai 
atent şi să cumperi mai puţin. 


Să cumperi mai atent înseamnă să fii conştient de lucrurile pe 
care le cumperi din momentul în care începi să-ți construieşti 
garderoba de bază. 


Alege lucruri de calitate, care nu se demodează, nu lucruri 
ieftine şi la modă. 


Cumpără de la designeri locali, oricând poți. 


Moda vintage este dovada că o haină poate dura mulți ani, dacă 
a fost produsă cu grijă, din materiale de calitate. Şi te vei bucura 
şi de plăcerea unei afaceri bune. 

Citeşte etichetele hainelor şi, când este posibil, alege obiecte 
din materiale mai naturale, cu mai puţine fibre sintetice. Preferă 
hainele realizate din materiale care nu sunt de origine animală. 
Caută alternative vegetale pentru piele, cum ar fi ananasul, ciu- 
percile şi algele. 


Z pin 


Acceptă „Provocarea celor 30 de purtări”, o mişcare globală 
inventată de Livia Firth, de la Eco-Age. Ideea este să iti pui în- 
trebarea: „Voi purta măcar de 30 de ori această haină?”. Daca 
răspunsul este da, cumpăr-o. Dacă nu, nu cumpăra acel articol. 
Te va surprinde cât de des răspunsul va fi nu. 


Spala-ti hainele mai rar. Bineînţeles, spala-ti lenjeria şi toate 
hainele mulate care ar putea reține mirosurile corporale. Dar 
adevărul este că majoritatea hainelor nu trebuie spălate chiar 
de fiecare dată. Jeanșii, de exemplu: producătorii te sfătuiesc să 
nu-i speli după fiecare purtare. 


Spală mai inteligent. Asigură-te că porneşti maşina de spălat 
numai când este complet încărcată; nu trebuie să risipesti atâția 
litri de apă pentru o singură haină. Spală la temperaturi reduse, 
preferabil la 30 de grade Celsius sau mai puţin. Nu uita să folo- 
seşti sacoşa Guppy când speli, pentru a evita ca microfibrele să 


ajungă în canale şi oceane. 


Alege-ti atent materialele. Aproape toate hainele pe care le 
cumperi provin din patru surse: plante, copaci, animale, petrol 
(sau o combinaţie între ele). Ceea ce trebuie să cauţi sunt tesa- 
turile naturale, organice, precum bumbacul, cânepa, inul etc. 
Organic înseamnă mai puţină apă şi mai puţine pesticide folo- 
site şi condiţii de producție mai sigure pentru muncitori. 


104 CLIMA SE SCHIMBĂ. NOI DE CE NU PUTEM? 


Recicleaza-ti hainele vechi. Mai putin de 1% din haine ajunge 
să fie reciclat în ceva nou, aşa că o alegere inteligentă în ceea ce 
priveşte reciclarea hainelor tale vechi poate face o mare dife- 
rență. Donează la magazinele de caritate locale, dar tine minte 
că hainele trebuie să fie curate şi purtabile. Întreabă-te dacă ai 
cumpăra acea haină dacă ai vedea-o într-un magazin caritabil. 
Dacă răspunsul este nu, atunci trebuie să duci haina la reciclat, 
la centrul pe care ţi-l pun la dispoziție autoritățile locale. Cel mai 
bine informează-te la consiliul local care sunt politicile adoptate. 


Caută afaceri sau iniţiative locale care promovează circulari- 
tatea, cum ar fi sisteme de returnare, soluţii de reparare şi reci- 


clare, sau reutilizare creativă care dă o altă întrebuințare hainelor. 


Schimbă obiceiul de a deține anumite modele si închiriază haine. 
Ai un eveniment special la care trebuie să participi sau te plicti- 
sești repede de garderoba ta? Începe să închiriezi. Inchiriaza-ti 
haine de pe site-uri cum sunt: Rent the Runway, HURR Collec- 
tive, Front Row. 


Nu te lăsa păcălit de brandurile dominante care se reped să 
adopte moda sustenabilitatii. S-ar putea să pară că spun tot ce 
trebuie ca să bifeze câteva aspecte, dar să ignore probleme-cheie 
şi să nu aplice, de fapt, valori sustenabile. Cercetează şi dacă o 
campanie arată suspect, există o multine de alte branduri suste- 
nabile care lucrează împreună cu comunităţile locale şi produc 
haine etice pe care le poţi cumpăra. 


Citește nişte cărţi care te vor face să detesti moda rapidă: 
e As muri pentru: Este adevărat că Moda uzează Lumea? 
de Lucy Siegle 

e Criza garderobei: Cum am ajuns de la hainele de duminică 
la moda rapidă de Clare Press 

e Oraşul modei: Preţul modei rapide și viitorul hainelor 
de Dana Thomas 


Continuă să te informezi şi urmăreşte documentare de modă 
cum ar fi: 

e Prețul adevărat 

e Stacey Dooley investighează: Secretele murdare ale modei 

+ RiverBlue 

+ Alex James: Încetinirea modei rapide 

+ Albastru de China 

+ Următorul Negru 

4 


Fiecare bucăţică 
de mâncare contează 


„Cea mai mare şansă de a repara sistemul alimen- 
tar este ca oamenii să ştie şi să le pese de modul 
în care este produsă mâncarea lor.” 


Bruce Goldstein, Farmworker Justice 


D evino vegan. Sfarsitul capitolului. 

Veganismul este probabil ceea ce se așteaptă cei mai multi 
dintre voi să susțin într-o astfel de carte. As vrea să subliniez că, 
din punct de vedere al bunăstării animalelor, să devii vegan este 
o opțiune corectă fata de planetă. Restul argumentelor si cercetarea 
asupra sistemului nostru alimentar nu este legat doar de climă, 
ci si de oameni şi economie, pentru că se întrepătrund si discuția 
este de fapt mult mai amplă. Pământul este un ecosistem extraor- 
dinar de complex și o soluție generalistă riscă să dea greș. 


Mâncarea este una dintre cele mai importante industrii ale 
omenirii: fiecare fiinţă care trăieşte pe planetă depinde de ea. 
Mâncarea este, de asemenea, o parte emoțională a vieților noastre: 

brunch-ul de duminică, cina cu familia si prietenii, gătitul - toate 
sunt motive de socializare şi sărbătoare. Toţi împărtăşim acest 
lucru care poate avea un impact semnificativ asupra schimbării 
climatice: hrana pe care o consumăm. Dar ceea ce consumăm 
a declanșat acum o criză globală a sanatatii şi a mediului. De ce? 
Pentru că producerea mâncării noastre şi obiceiurile de consum 
au devenit declanşatori importanţi pentru schimbarea climatică, 
problema apei, ocuparea terenurilor, pierderea biodiversitatii, 
eroziunea solului, despăduriri şi epuizarea bazinelor de pescuit. 
A devenit evident că planeta nu ne poate susține obiceiurile de 
hrănire actuale şi va trebui să facem rapid o schimbare funda- 
mentală. 


Ce fel de dietă ţi s-ar potrivi? 

Cei mai multi activişti de mediu iti vor spune că unul dintre cele 
mai bune moduri prin care iti poţi reduce amprenta de carbon 
şi poţi ajuta planeta este să devii vegan, dar s-ar putea ca asta să 
tise pară dificil. Daca eşti tentat să sari peste acest capitol pentru 
că te enervează veganii (sau pur şi simplu cuvăntul în sine), nu 
te stresa, scopul nu este să te convertească. Da, voi discuta în de- 
taliu despre veganism, iar din perspectiva drepturilor anima- 
lelor este bine să fii vegan. Există anumite costuri referitoare la 
pământul folosit pentru fermele de animale şi emisiile lor incre- 
dibil de dăunătoare, dar este important să luăm în calcul faptul 
că milioane de oameni depind financiar de această industrie 
sau pur şi simplu mănâncă carne pentru că aşa este pozitiona- 
rea lor geografică şi nu prea au alternative. Nu este realist să te 
aştepţi ca toată lumea să devină imediat vegană în numele pro- 
tectiei mediului, dar cum ar fi să devină vegetarieni? 

Semi-vegetarieni? Consumatori de peşte (pescetarieni)? 
Şi lista poate continua. Dar ce înseamnă, de fapt? 


DIFERITELE TIPURI DE DIETĂ INCLUD: 


Omnivor. Persoană care mănâncă pește, carne, lactate și ali- 
mente vegetale. 


Semi-vegetarian. Persoană care are o dietă în principal vege- 
tariană, dar ocazional mănâncă pește sau carne. 


„Pescetarian”. Persoană care are o dietă bazată pe plante si 
peste, ce include și lactate, ouă, miere si alte produse de ori- 
gine animală care nu presupun uciderea animalului. 


Vegetarian. Persoană care are o dietă bazată pe plante, care 
include şi lactate, ouă, miere şi alte produse de origine animală 
ce nu presupun uciderea animalului. 


Vegan. Persoană care are o dietă bazată pe plante, fără mâncă- 
ruri de origine animală (lactate, ouă, miere). 


O imagine de ansamblu asupra mâncării 


Tendintele vin şi pleacă în funcţie de ultima nebunie în dome- 
niul sănătăţii şi a afirmațiilor influencerilor, dar discuţia despre 
climă şi hrană depăşeşte problema consumului de carne si a 
drepturilor animalelor. 

Reconsiderarea dietei tale este unul dintre cele mai simple 
moduri în care poți ajuta planeta. În discuţiile despre hrană ar 
trebui să primeze stabilirea alimentelor consumate astfel încât 
să reducem efectul devastator asupra mediului, frecvenţa boli- 
lor de nutriţie şi menţinerea mijloacelor de trai. 

Făcând mici ajustări în modul în care iti alegi mâncarea de 
zi cu zi, poţi fi de ajutor în rezolvarea crizei climatice, începând 
de la ceea ce ai în farfurie şi făcând să conteze fiecare îmbucă- 
tură. Din fericire, acest capitol este una dintre cele mai opti- 
miste parti ale cărţii, întrucât sectorul alimentar reuşeşte - mai 
mult decât alte industrii - să facă produsele organice locale 
mai de dorit şi să le ataşeze un mesaj despre grija pentru pro- 
pria persoană. 

Ca să-ţi evaluezi relația cu mâncarea, ia în considerare ur- 
mătoarele două întrebări de bază: 

1. Ştii de unde provine mâncarea ta (nu mă refer la raftul ma- 

gazinului)? 

2. Intelegi ce impact au asupra mediului mâncarea şi bău- 

tura ta? 


Alimente: date concrete 


e Este nevoie, în medie, de 272 de litri de apă ca să produci 
un singur avocado. 

e 24 de milioane de felii de pâine sunt aruncate la gunoi în 
fiecare zi în Regatul Unit. 

e Este înspăimântător câţi dovleci sunt risipiţi cu ocazia 
Halloween-ului, în Regatul Unit. În jur de 18 000 de tone 
de dovleac sunt aruncate la gunoi de oameni: echivalentul 
a 360 de milioane de porții de plăcintă cu dovleac. 

+ Aproape 80% din terenul agricol al lumii este folosit pen- 
tru creşterea animalelor. 

e Creşterea animalelor este responsabilă pentru 18% din 
emisiile de gaze de seră la nivel global, conform Organi- 
zatiei pentru Alimentaţie şi Agricultura a ONU. 

e Dacă risipa alimentară ar fi o tara, ar fi al treilea cel mai 
mare poluator cu gaze de seră, după China şi Statele Unite. 

+ Mai mult de o treime din toată mâncarea produsă este 
aruncată, iar valoarea anuală a acesteia este de aproximativ 
un trilion de dolari. 

e Lumea pierde mâncare în valoare de 400 de miliarde de 
dolari înainte ca aceasta să ajungă în magazine, din cauza 
lipsei infrastructurii frigorifice, a rutelor de transport şi a 
multor altor factori ineficienti de pe parcursul rețelei de 
aprovizionare. 

* O suprafață mai mare decât China este folosită zilnic pentru 
a cultiva hrană care nu va fi niciodată mâncată. Este nevoie 
de 25% din rezerva de apă dulce a planetei pentru a cultiva 
alimentele pe care nu le folosim. 

e În jur de 80% dintre cei mai săraci oameni din lume trăiesc 
în zone rurale, castigandu-si existenţa (în mare parte) din 
agricultură. Agricultura este unul dintre cele mai puternice 
instrumente de creştere a veniturilor şi de scoatere a oame- 
nilor, în special a femeilor, din sărăcie. 

e Există peste 821 de milioane de oameni care sunt flămânzi 
în fiecare zi. Unul din nouă merge la culcare cu stomacul 
gol. Unul din trei suferă de malnutriție. Într-o lume în care 
producem suficiente alimente ca să hrănim pe toată lumea, 
eradicarea foametei este una dintre cele mai mari provo- 
cari ale vremurilor noastre. I-am putea hrăni pe toți cu mai 
putin de un sfert din mâncarea care este risipită în Statele 
Unite, Regatul Unit şi restul Europei.' 


„O dietă vegană este probabil singurul mod de 
a-ţi reduce impactul asupra Pămăntului si nu este 
vorba doar de gazele de seră, ci şi de acidifierea 
globală, eutrofizare, folosirea terenului şi a apei.” 


Joseph Poore 

Veganismul 


Hai să vorbim despre acest cuvânt la modă: „veganism. Mesajul 
unic al tuturor cercetărilor despre hrană este că mai multe do- 
vezi ştiinţifice arată că dieta noastră este unul dintre cele mai 
uşoare moduri prin care putem influența în mod cert schimbă- 
rile climatice. Adoptând o dietă bazată mai mult pe plante, tu 
(ca individ) poţi reduce dramatic emisiile de gaze de seră, uzarea 
apei şi poţi influența o multitudine de alți factori de mediu esen- 
tiali. Asa că, hai să vedem ce înseamnă o dietă vestică tipică şi 
care este efectul ei asupra mediului. 

Începând din secolul 20 şi până acum, producătorii au reali- 
zat că pot creşte găini, porci şi, recent, vite, în interior, hrănin- 
du-le cu cereale şi făcăndu-le să se ingrase mai repede. Creşterea 
animalelor a avut consecinţe îngrozitoare asupra mediului. In- 
dustria nu doar că a crescut nivelul de suferință a animalelor, 
îndepărtându-se de metodele tradiţionale ale fermierilor, ci a 
crescut şi dependenţa de resursele naturale. 

Producţia cărnii la scară industrială este foarte îneficientă, 
deoarece creşterea animalelor pentru consum presupune o su- 
prafata mare de teren, hrană, energie şi apă. Este greu să separi 
statisticile şi măsurătorile care se referă la impactul agriculturii, 
fără să distingi între teren arabil şi fermă, sau între crescătorie 
industrială şi ferme mici. Dar oricum ar fi, cifrele referitoare la 
impactul pe care îl au asupra mediului metodele actuale de cres- 
tere a animalelor sunt cu adevărat îngrozitoare. De exemplu, 
ca să produci un kilogram de carne de vită este nevoie de 25 de 
kilograme de cereale pentru a hrăni animalul şi aproximativ 
15 000 de litri de apă. Dacă toate cerealele folosite pentru ani- 
male ar fi folosite ca să hrănim oamenii, am putea da de mân- 
care la încă 3,5 miliarde de persoane? 

Nicăieri impactul emisiilor estimate asupra mediului nu este 
atât de grav ca în cazul fermelor de animale. Raportul ONU arată 
că acestea sunt responsabile pentru 18% din emisiile de gaze 
de seră provocate de om, provenite atât de la animale, cât și de 
la bălegarul pe care-l produc. Ca să punem lucrurile în context, 
este, în mare, echivalentul emisiilor fiecărei mașini, al fiecărui 
tren, vapor sau avion de pe planetă. 

Vacile sunt principala problemă; ele eliberează metan prin 
„scăpările” lor — adică gaze și râgâituri — şi prin bălegar. Meta- 
nul este de cel puţin 28 de ori mai distrugător decât dioxidul de 
carbon, când vorbim despre încălzirea atmosferei.* Deşi există 
dovezi semnificative că emisiile ridicate, mai ales de CO, şi me- 
tan, sunt asociate producţiei de carne, în Vest, oamenii încă iu- 
besc carnea, iar în timp carnea s-a transformat din hrană de lux 
într-un produs pe care îl mâncăm de trei ori pe zi: la micul de- 
jun, prânz şi cină. 

Dimensiunea problemei poate fi observată şi dacă ne uităm 
la cât teren trebuie folosit: 30% din solul planetei este intrebuin- 
tat pentru creşterea animalelor. Ca să obținem această suprafață 
mare de teren necesar pentru creşterea animalelor, a fost nevoie 
de despăduriri, acapararea ilegală a terenurilor şi pierderea bio- 
diversităţii, deoarece am avut nevoie nu doar de locuri şi păşuni 
în care să trăiască animalele. Majoritatea fermelor nu trăiesc de 
pe urma păşunilor naturale, adică din păscutul ierbii; animalele 
din ferme au o dietă bazată pe cereale, care trebuie cultivate în 
alte parti. Terenul folosit pentru cultivarea cerealelor cu care 
sunt hrânite animalele este irosit, întrucât ar putea fi folosit pen- 
tru a creşte cereale sau alte culturi cu care ar putea fi hraniti oa- 
menii. Ar fi şi mai cinstit din punct de vedere economic, deoa- 
rece hrănirea vitelor cu cereale creşte cererea globală şi duce la 
creşterea preţului, făcând deci mai grea viata celor săraci. 

Ştiinţa vegană 


Există un studiu-cheie care susține veganismul. Condus de 
Joseph Poore, de la Universitatea Oxford, acest studiu cuprin- 
zător asupra alimentelor a creat o bază de date uriaşă, care cu- 
prinde informaţii de la 40 000 de ferme din 119 tari şi acoperă 
40 de produse alimentare, reprezentănd 90% din alimentele pe 
care le consumăm. Acesta a evaluat impactul total al alimente- 
lor consumate, de la fermă la furculita, ţinând cont de suprafaţa 
de teren folosită, de emisiile de gaze de seră, cantitatea de apă 
dulce folosită, poluarea apei şi a aerului. Din perspectivă glo- 
bală, luănd în calcul creşterea populaţiei și creşterea nivelului 
de trai din unele tari în curs de dezvoltare, cifrele sunt şocante. 
Studiul susține că producţia de carne este responsabilă pentru 
83% din terenul agricol din lume şi produce 58% din gazele de 
seră emise de industria alimentară, dar produce doar 18% din 
caloriile si 37% din proteinele pe care le consumam.* 


Dezbaterea are două tabere 


Nu-i de mirare că, atunci când studiul lui Poore a fost publicat, 
jurnaliştii şi toţi eco-influencerii au sărit asupra mesajului ve- 
gan, fără să ia în considerare celelalte probleme, cum ar fi sus- 
tenabilitatea sistemului alimentar. Dezbaterea vegană a fost în 
oarecare măsură limitată şi dominată de cei cu foarte puţină ex- 
perienta în producția de mâncare si în ceea ce înseamnă sigu- 
ranta hranei, așa că este important să privim ambele parti ale 
controversei despre climă (din nou subliniez că, deşi din punct 
de vedere al bunăstării animalelor este inuman să mănânci orice 
animal sau produs de origine animală, problema climei cere o 
discuţie mai largă). 


114 CLIMA SE SCHIMBĂ. NOI DE CE NU PUTEM? 


Studiul lui Poore sugerează că putem diminua gazele de seră 
cu până la 23% doar prin adoptarea unei diete vegane. Deci 
dieta vegană este probabil singura cea mai mare cale de a reduce 
impactul pe care îl ai asupra planetei şi are de departe un efect 
mai puternic decât să renunti la zboruri sau să-ți cumperi o ma- 
şină electrică, pentru că aceste două lucruri reduc doar emisiile 
de gaze de seră. 

Dar a deveni vegan nu este pentru oricine. Mulţi dintre noi, 
cei care trăim în ţările vestice, am fost conditionati de societate 
să credem că sursele de proteină de la fiecare masă trebuie să fie 
de origine animală. În Marea Britanie, din anii 1950 încoace, 
„carne şi două legume” a fost dieta de bază pentru mulți şi fie- 
care responsabil cu aprovizionarea familiei a fost programat să 
creadă că fiecare fel de mâncare are nevoie de carne pentru a fi 
gustos si hranitor. Evident, pur şi simplu nu este adevărat, iar în 
ultimii zece ani, mesajul multor nutritionisti a fost că o dietă ba- 
zată pe legume (fasole, mazăre şi linte) şi diverse vegetale poate 
fi la fel de hrănitoare. Dar avem nevoie de mai multă educaţie 
referitoare la alegerile alimentare şi de o modificare în felul de 
a gandi a unei parti mai mari din populaţie, ca să putem face o 
schimbare. 

Invers, în țările în curs de dezvoltare şi pentru oamenii să- 
raci ai lumii, unde nu există alternative, măncatul animalelor 
este pur şi simplu o chestiune de supraviețuire. Cercetarea este 
destul de tăcută cu privire la aspectele valorii nutritive a produ- 
selor animale pentru copiii din satele din Africa sau la benefi- 
ciile fermelor din Africa Subsahariană, unde pământul este prea 
uscat ca să crească mai multe culturi. 

VEGANISMUL - DIETA PERFECTĂ? 


Fără nicio urmă de îndoială, mișcarea vegană globală nu doar 
ne deschide ochii asupra impactului pe care consumul de carne 
îl are asupra mediului, ci scoate în evidenţă și impactul pe care 
veganismul îl are asupra sănătăţii noastre. 

În esenţă, sănătatea majorităţii populaţiei se duce naibii. 
În special America devine o tara de bolnavi si obezi. Consumul 
ridicat de carne, mai ales carne rosie si carne procesată, este 
corelat cu numeroase boli precum cancerul, bolile de inimă si 
diabetul. În locuri precum Statele Unite, industria creşterii ani- 
malelor se bazează mult si pe antibiotice, ca să tina infecțiile 
sub control, făcându-i astfel pe oameni mai rezistenți fata de 
anumite medicamente. 

Dacă un lucru ne este benefic, bineînțeles că vom fi mai în- 
clinati să actionam, iar doctorii sunt de acord că o dietă vegană 
poate fi o dietă sănătoasă. Dar nu este singura dietă posibilă, iar 
cei care urmează o dietă pur vegană trebuie să înţeleagă cum să 
se hrănească corespunzător si să se asigure că, dacă este nevoie, 
iau suplimente, cum sunt vitamina B12 sau anumiţi acizi grași. 

Veganismul este perceput de unii ca un mare moft, cu 
bloggeri care ajung celebri pentru că și-au împărtășit retetele 
vegane, cu restaurante si chioșcuri care prosperă de pe urma 
dietei vegane. Informaţiile disponibile despre o dietă vegană - 
sau despre cum să devii consumator de pește sau să reduci con- 
sumul de carne - sunt surprinzătoare, dar ce alegi să bagi în 
corpul tău depinde, în cele din urmă, de tine și de felul în care 
mâncarea te face să te simţi. Oricum, ar trebui să fim recunos- 
cători internetului si celor dispuşi să-și împărtășească ideile. 
Bogăția de materiale vegane online îi poate ajuta pe indivizi să 
decidă în ce idei si valori aleg să creadă. Mișcarea vegană nu este 
atrăgătoare doar pentru cei care vor să afle mai multe despre 


> 

drepturile animalelor, aceasta reprezintă si un mijloc de a face 
oamenii să devină mai conştienţi cu privire la sănătate, stare 
de bine şi mediu. 


Demontarea unui mit: dacă eşti vegan, 
nu înseamnă că dieta ta este complet 
sustenabilă 


Motivul pentru care veganismul nu este neapărat recomanda- 
bil este că s-ar putea să mănânci soia din China sau ananas din 
Columbia, iar aceste ingrediente au o amprentă de carbon uri- 
asa. În Regatul Unit, vegetarianismul şi veganismul sunt din ce 
în ce mai populare, aşa că este din ce în ce mai importantă 
descoperirea unor surse alternative de proteine pentru a sati- 
sface cererea. Aceasta înseamnă, ca națiune, că începem să ex- 
perimentăm creșterea unor culturi noi, de exemplu să ne dăm 
seama cum să cultivăm la scară mai mare plante ca năutul, lin- 
tea şi fasolea, care de obicei sunt cultivate pe terenuri agricole, 
pentru consumul de masă. Mai trebuie să ne gândim cum să le 
facem să se adapteze la clima noastră, câtă vreme multe dintre 
aceste proteine nu pot rezista temperaturilor scăzute din Rega- 
tul Unit. Acumularea cunoştinţelor şi experimentele realizate 
pe culturi alternative vor fi cheia pentru populația noastră în 
creştere, în aceste vremuri afectate de schimbări climatice. Tre- 
buie dezbătut faptul că o schimbare radicală prea rapidă către 
o dietă bazată pe plante are riscurile ei: nu numai că am putea 
eşua în atingerea scopurilor realiste, dar am putea eşua în re- 
cunoaşterea și adoptarea metodelor agricole prin care ar putea 
fi eliberate terenurile şi încurajată absorbţia carbonului, ar fi 
îmbunătățită biodiversitatea şi susținute veniturile oamenilor. 

Rolul fermelor sustenabile 


În prezent, dezbaterea pe tema dietei vegane este aprinsă, cu 
argumente de ambele părți (care despart opinia publică), dar 
poate ar merita mai mult să discutăm despre agricultură suste- 
nabilă și ferme organice. Acest tip de agricultură este o metodă 
de cultivare a pământului care răspunde nevoilor alimentare 
ale societăţii actuale, fără să compromită abilitatea generațiilor 
viitoare de a-şi satisface nevoile. 

Ca să poată face acest lucru, fermierii trebuie să folosească 
metode care să protejeze solul, să eficientizeze consumul de apă, 
să scadă gradul de poluare al fermelor și să folosească mai efi- 
cient energia. Agricultura sustenabilă este folositoare şi pentru 
alti participanţi la sistemul alimentar, de la comercianţi la con- 
sumatori, care pot susține bunăstarea fermierilor, ambalarea 
mai responsabilă a produselor şi pot aprecia metodele ecologice 
(prietenoase cu mediul). 

Agricultura organică poate fi uneori clasificată drept agri- 
cultură sustenabilă, dar tine minte că produsele organice pot fi 
cultivate şi în ferme industriale mari, care nu sunt certificate. 

Deşi concluzia studiului lui Poore este că evitarea consumu- 
lui de produse animale are mai multe beneficii pentru mediu 
decât să încerci să cumperi carne și lactate produse ecologic, 
a reieşit şi că există o mulțime uriaşă de nuanţe între diferitele 
moduri de a produce acelaşi aliment. De exemplu, vitele cres- 
cute pe un teren defrişat produc de 12 ori mai multe emisii de 
gaze de seră, iar pentru ele este folosit un teren de 50 de ori mai 
mare decât pentru vitele care sunt crescute pe pășuni naturale. 

Vânarea şi creşterea animalelor a fost dintotdeauna o parte 
din istoria omenirii, dar secolul 20 a însemnat aplicarea princi- 
piilor revoluţiei industriale în agricultură, în special în creşterea 

animalelor, iar dacă am face brusc trecerea către o cerere uriașă 
de plante, care să acopere necesarul de proteine și plante speci- 
fice, ar trebui să industrializăm şi această acțiune. 

Apelurile celor din vest pentru trecerea completă la diete 
bazate pe plante sunt nechibzuite şi ar putea face mai mult rău 
decât bine, dacă ne concentrăm numai pe creşterea vitelor şi 
nu luăm în considerare sustenabilitatea tuturor alimentelor. 

Decât să încurajăm oamenii să consume mai multe produse 
obţinute din soia crescută industrial, mălai şi cereale, ar trebui 
să încurajăm formele sustenabile de producere a cărnii și lac- 
tatelor, bazate pe rotația tradițională a culturilor si conservarea 
păşunatului. 

Rapoartele de la Comisia Interguvernamentala pentru Schim- 
bări Climatice asupra folosirii terenurilor consideră, cu o atitu- 
dine impartiala, consumul de carne ca fiind doar unul dintre 
elementele agriculturii globale. Şi că există şi unele „beneficii şi 
oportunități în existența surselor de hrană de provenienţă ani- 
mala adaptabile, sustenabile şi cu emisii scăzute de gaze de seră?” 
Am menţionat mai devreme câte implicaţii are producția indus- 
trială de carne, şi nu este nicio îndoială că nu ar avea un impact 
foarte serios, dar cercetătorii şi activistii pot face greşeala de a 
presupune că toată carnea, mai ales cea roşie, are același impact 
asupra mediului, indiferent de modul în care sunt crescute ani- 
malele. 

În Regatul Unit, păşunile permanente acoperă 70% din tere- 
nul agricol, pe care nimic altceva n-ar putea crește, aşa că solul 
devine o sursă de gaze de seră. Asta înseamnă că păşunile ab- 
sorb CO, din atmosferă şi, pe măsură ce iarba creşte, carbonul 
este izolat în pământ, ca materie organică — si cu cât terenul este 
mai intens folosit şi călcat de vite, cu atât mai mult carbon va 
absorbi. Această contradicţie oferă o perspectivă unică asupra 

economiei agricole a Regatului Unit. O mulțime de reportaje şi 
documentare sunt orientate către practicile creşterii animalelor 
în Statele Unite, în timp ce metodele de producţie din țara mea 
sunt trecute cu vederea şi reputaţia lor este şi ea terfelită, odată 
cu cel mai extrem și intensiv sistem de producere a cărnii din 
lume. Fără să fie nici pe departe cel mai bun - există industri- 
alizare a producerii cărnii şi în Marea Britanie -, modul de 
creştere a animalelor aplicat aici este unul dintre cele mai suste- 
nabile. De exemplu, 85% din apa consumată de oi şi de vite cade 
sub formă de ploaie pe păşuni, iar aceasta contribuie semnifi- 
cativ la hrănirea lor - unele rapoarte susţin că în jur de 90%. 


O abordare regenerativă 


Abordarea regenerativă de creştere a animalelor se concentrează 
pe exploatarea solurilor care au fost degradate de sistemul agri- 
col industrial. Metodele sale promovează ecosisteme mai sănă- 
toase prin reconstruirea materiei organice a solului apelând la 
agricultură holistică si tehnici de păşunat. Definiția exactă a 
agriculturii regenerative este destul de ambiguă, dar chiar în 
miezul ei există o oportunitate de inovare — promovarea econo- 
miei circulare şi, pe scurt, lăsarea naturii să-şi facă treaba. 

Ar trebui să studiem etica acoperirii cererii de culturi, care 
duce la folosirea intensă a fertilizatorilor, fungicidelor, pestici- 
delor şi ierbicidelor, în loc să demonizăm formele sustenabile de 
creştere a animalelor, care pot reface solul şi biodiversitatea şi 
de asemenea pot izola carbonul.“ Prin folosirea rotației de la în- 
grăşământ vegetal la îngrășământ animal, putem mări calitatea 
solului, ceea ce pe termen lung produce plante mai sănătoase, 
mai putin expuse bolilor şi dăunătorilor — aspecte cruciale, data 
fiind schimbarea climatică. Solurile cu nivel înalt de materie 

organică au o retenţie a apei mai bună, ceea ce este vital pentru 
reducerea riscului de inundaţii şi sprijinirea culturilor de a re- 
zista în fata secetei. Astfel de tehnici agricole pot de asemenea 
să restaureze biodiversitatea şi să permită vieții sălbatice să în- 
florească din nou.” 


Efectul secundar al veganismului la scară largă 


Alt factor pe care trebuie să-l luăm în considerare: dacă toată 
lumea ar deveni vegană, ce s-ar întâmpla cu milioanele de oa- 
meni angajați în sectorul creşterii animalelor şi ce efect ar avea 
o „epidemie” de veganism asupra economiei țărilor? Din păcate, 
nu există un mod real de a monetiza faptul că nu mănânci ani- 
male. Potrivit Departamentului pentru Mediu, Hrană şi Afaceri 
Rurale, aproximativ 500 000 de oameni din Regatul Unit mun- 
cesc în ferme care se ocupă cu creşterea animalelor, majoritatea 
fiind concentrate în zone rurale. Peste 17 milioane de hectare de 
pe suprafața țării sunt în acest moment teren agricol şi adăpos- 
tesc peste 10 milioane de vaci, 33 de milioane de oi, 5 milioane 
de porci şi aproape 173 de milioane de păsări de curte. 

Nu putem evita faptul că, datorită populației noastre omni- 
vore, animalele produc profituri considerabile pentru economia 
britanică. Dacă toţi am deveni vegani, fermele mici ar fi cel mai 
rău lovite şi n-ar fi chiar atât de simplu ca toată lumea să treacă 
la creşterea culturilor de plante, în parte pentru că mediul rural 
britanic nu ar putea susține acest lucru. În timp, am putea găsi 
o cale să înlocuim locurile de muncă ale celor angajaţi înainte în 
industria creşterii animalelor, care ar avea nevoie de asistență 
pentru a se recalifica profesional, prin subsidii, sau metode alter- 
native de a folosi abilitățile oamenilor pentru a evita un poten- 
tial impact negativ asupra biodiversitatii. Dar ar trebui să ne 

gândim foarte serios ce fel de plante chiar am putea cultiva în 
Regatul Unit, pentru a hrăni oamenii. Aici nu cresc destule le- 
gume şi nuci ca să poată susține o dietă englezească echilibrată, 
fără carne. 

Pentru a avea culturi arabile, ai nevoie de mult mai mult te- 
ren de o anumită calitate. În Regatul Unit, multe animale pasc 
pe păşuni care nu sunt potrivite pentru culturi vegetale. Odată 
cu dispariţia fermelor, şi fără a mai creşte animale, mare parte 
din comunităţile rurale ar dispărea. Este nevoie de animale pen- 
tru ca zona rurală să funcționeze, dar deocamdată fermierii ar 
putea încerca să micşoreze înmulţirea animalelor, ţinând cont 
de faptul că cererea de carne scade la nivel global. Sau ar putea 
să adopte metode mai sustenabile de producere a cărnii. 


CUM STAU LUCRURILE CU CREȘTEREA GĂINILOR? 


Discuţiile despre climă sunt adesea dominate de subiectele le- 
gate de vite, dar acum în Regatul Unit se consumă mai multă 
carne de pui decât de porc, miel si vită la un loc, iar cu un an în 
urmă au fost crescuţi peste un miliard de pui. De la supermar- 
keturile mari la galetile cu pui fript, sectorul avicol este presat 
de nevoia de a răspunde cererii crescute a populaţiei pentru 
proteină ieftină. 

Ca rezultat, abatoare uriașe și ferme industriale lucrează la 
capacitate maximă, iar bunăstarea animalelor este un aspect 
secundar. Puii sunt văzuți mai degrabă ca o marfă decât ca o 
specie vie, cu propriile nevoi, iar puii sunt crescuţi înăuntru, cu 
caracteristicile genetice modificate astfel încât în a 22-a zi de 
viata să arate ca un pui crescut complet si după numai 44 de 
zile sunt trimiși la abator. Aceste fabrici au capacitatea de a 


tăia peste 30 000 de pui pe oră. 
> 

Timp de 40 de ani, Ferma Organică Daylesford din Glouces- 
tershire a făcut lucrurile altfel. Fiind una dintre cele mai suste- 
nabile ferme din Regatul Unit şi-a impus să respecte cele mai 
înalte standarde etice și de mediu. 

Cei de la Daylesford nu sunt de acord cu creşterea intensivă 
a puilor. Drept rezultat, au amenajat propriile clocitori și aba- 
toare certificate de către Soil Association ca având standarde 
organice. Aceasta înseamnă că ei controlează întregul proces 
aplicat la fermă. Găinile depun ouăle care sunt incubate în pro- 
priile clocitori, ca să obțină pui organici (în acest moment mai 
există o singură altă companie în Regatul Unit care face acest 
lucru). Asa cum fac cu celelalte animale ale lor, aleg rase cu cres- 
tere lentă, cu instinct natural către explorare, care se bucură de 
o dietă variată. După mai mult de 70 de zile, pasărea călătorește 
aproximativ 2 km până la abator, unde pe cât posibil operatiu- 
nile sunt realizate manual. 

Cererea de carne de pui este uluitoare. Din acest motiv (în 
acest moment) este imposibil să produci destule păsări, în con- 
ditii bune de creștere, cât să acoperi această cerere. Mai putin 
de 5% din puii din Regatul Unit sunt crescuţi organic - motiv 
pentru care alegerile noastre contează atât de mult și intenţia 
noastră de a ne reduce consumul de carne este vitală. Dacă de- 
cizi să mănânci pui sau orice alt fel de carne, tu, consumatorul, 
trebuie să te gândești cum a fost crescut animalul respectiv si 
să faci alegerile în consecinţă. 


Dar peştele? 


Peştele, nu carnea, este singura sursă de proteină pentru mai 
mult de 3 miliarde de oameni din țările în curs de dezvoltare. 
Organizaţia pentru Alimentaţie şi Agricultură a ONU a arătat 
într-un studiu cât de mult am început să ne bazăm pe fructele 

de mare ca sursă de proteină. Se estimează că în jur de 10-12% 
din populaţia globului se bazează pe pescării şi acvacultură ca 
să se întreţină. Consumul de peşte pe persoană a crescut de la 
10 kilograme în anii 1960 la peste 19 kilograme în 2012, iar pro- 
ductia de fructe de mare creşte anual cu o rată de 3,2% - de două 
ori rata creşterii populaţiei.” De-a lungul lanțului de producţie, 
este obligatoriu să începem să protejăm habitatele marine, spe- 
ciile care trăiesc în ele şi comunităţile care depind de fructele de 
mare prinse sau crescute cu impact minim asupra mediului. 

Fără îndoială, este o provocare pentru întreaga lume să de- 
vină complet vegană și încă nu cunoaştem toate implicaţiile pe 
care acest lucru l-ar avea asupra sanatatii, dar se fac încercări 
pentru prevenirea lor. Consumatorii ca tine ar putea juca un rol 
uriaş în consolidarea pozitivă a unui nou sistem alimentar, 
cumpărând fructe şi legume produse local, pentru că aceasta 
este cea mai echilibrată opțiune. Schimbarea climatică este de- 
osebit de importantă, dar la fel este şi supraviețuirea fiecărei 
persoane de pe Pământ, aşa că foloseste-ti puterea de cumpărare 
ca pe un mod de a susține un sistem alimentar mai bun pentru 
tine, producători şi planetă. 


Demontarea unui mit: fermele piscicole 
sunt prietenoase cu mediul 


Avem această obsesie cu carnea de vită şi reducerea consumului 
de carne de vită, dar în ultimii 50 de ani rezervele de peşte sălba- 
tic au scăzut cu 90% şi ca rezultat piscicultura ajută la hrănirea 
populaţiei globale în creştere. Fermele piscicole asigură două 
treimi din peştele vândut în Asia şi peste 95% din cel vândut în 
Europa. 

Iniţial, această industrie a fost considerată prietenoasă cu me- 
diul. De fapt, peştele de cultură depozitează excremente si hrană 
nedigerată pe fundul iazurilor în care mai este foarte putin oxi- 
gen, creând mediul perfect pentru producerea de metan și con- 
tribuind astfel la emisiile de gaze de seră. 


Creşterea populaţiei şi agricultura 


În prezent, mulți dintre noi avem privilegiul să alegem dacă vrem 
sau nu să devenim vegani, dar există câțiva factori pe care nu îi 
controlăm deloc. Momentan, trăim într-o lume în care există 
măncare din abundență (deşi nu este distribuită echitabil), dar 
ne îndreptăm către un viitor înspăimântător, în care nu va fi des- 
tulă mâncare şi apă pentru toată lumea. Asta va duce la crize 
economice, conflicte şi războaie pentru apă, deoarece schim- 
barea climatică pune mari probleme viitorului agriculturii, care 
va trebui să se adapteze creşterii temperaturii şi lipsei de surse 
de apă - toate în contextul creșterii continue a populaţiei. 

Până în 2050, se aşteaptă ca încă 2,2 miliarde de oameni să 
apară pe planetă. Hrânirea populaţiei din întreaga lume va fi o 
provocare enormă şi deocamdată nu ştim cum vom reuşi să o 
facem. În prezent, cel puţin unul din nouă oameni de pe Pământ 
este subnutrit sau infometat, din cauza distribuţiei inegale a hra- 
nei (foametea este definită de Organizaţia pentru Alimentaţie 
si Agricultură ONU ca lipsa aportului suficient de calorii pentru 
acoperirea necesarului zilnic, minim, de energie). Ca să hrănim 
10 miliarde de oameni este nevoie să creştem producția globală 
de hrană cu cel puţin 60%. Un punct de pornire bun ar fi să nu 
mai aruncăm o treime din producția alimentară globală şi să 
luăm în considerare tehnici agricole noi, care se pot adapta 
schimbărilor climatice. 

Desi ar trebui să putem hrăni pe toată lumea, agricultura 
este, în mod natural, incredibil de sensibilă la fluctuațiile climei. 
Condiţiile pentru eficientizarea culturilor agricole variază dra- 
matic la nivel global şi, din ce în ce mai mult, din cauza schim- 
bărilor meteorologice neobişnuite. Un an în care a plouat putin, 
valuri de căldură sau valuri de frig sosite la momentul nepotrivit, 
sau fenomene extreme cum sunt inundaţiile au un efect semni- 
ficativ asupra recoltelor locale şi a fermelor de animale din toată 
lumea. Iar defrișarea cu scopul cultivării plantelor sau creşterii 
vitelor nu face decât să complice problema schimbării climatice. 


Nesiguranta alimentară în lume 


Dacă nu începem să actionam, ar trebui să ne îngrijoreze per- 
spectiva foametei în viitor, pentru că populaţia planetei noastre 
creşte rapid. Agricultura este crucială pentru combaterea foa- 
metei, a malnutritiei şi creşterea siguranței alimentare, dar 
schimbarea climatică este una dintre cele mai mari cauze ale 
nesigurantei alimentare la nivel global. 

Din 1970, lipsa hranei în țările în curs de dezvoltare a scăzut 
la jumătate. Rata a scăzut de la cel puţin 35% la sub 15%, dar în 
2017 tendinţa s-a inversat şi numărul de oameni subnutriti a 
început să crească din nou. Este o perioadă prea scurtă de timp 
ca să putem spune dacă este vorba despre o scădere temporară 
sau un trend pe termen lung, dar este îngrijorător, iar ONU 
spune că n-o să știm cu adevărat acest lucru prea curând. 

Unii cercetători consideră că schimbarea climatică poten- 
teaza si chiar cauzează conflicte violente în lume. Aproape un 
sfert din populaţiile celor mai puţin dezvoltate țări suferă deja de 
nesiguranţă alimentară, existând populaţii vulnerabile în Nige- 
ria, Somalia, Sudanul de Sud şi Yemen, care riscă foametea în 
următorii zece ani. Africa de Est a trecut prin ani de secetă, în 

timp ce Asia de Sud a trecut prin cele mai groaznice inundații 
din ultimii ani. Conflictele intense la nivel global, în general, 
periclitează agricultura şi fac accesul la hrană şi mai dificil. Pot 
chiar devaloriza moneda unei tari, provocând creşterea preturi- 
lor la mâncare, ceea ce pune presiune pe veniturile gospodări- 
ilor şi pe sumele de bani cu care oamenii îşi pot hrăni familiile. 

Studiile arată de asemenea că unele zone în curs de dezvol- 
tare nu vor putea niciodată să-şi susțină populaţia din propria 
producţie de hrană şi nu este nicio îndoială că schimbarea cli- 
matică va provoca o lipsă de hrană devastatoare, la un moment 
dat, chiar şi în Vest. 

Deja, țările cu populaţii uriaşe, cum este China, nu mai pot 
fizic să cultive destulă hrană pentru a-şi acoperi propriile nevoi, 
aşa că se bazează pe importurile de alimente. 

În America, fermierii trăiesc de pe urma organismelor modi- 
ficate genetic (OMG-uri) cultivate in ferme uriaşe, care acoperă 
sute de hectare de teren, cu ajutorul a multe maşinării scumpe şi 
al substanţelor chimice agricole. De-a lungul continentelor cum 
este Africa, companiile internaționale investesc capital renun- 
tand la metodele agricole tradiționale în favoarea OMG-urilor, 
susținând că acest lucru ajută la combaterea foametei. Milioane 
de fermieri africani i-ar contrazice totuşi, pentru că au deja me- 
tode actualizate care să susțină agricultura din seminţe, de de- 
parte mai prietenoasă decât cea bazată pe organisme modificate 
genetic. 

Nu voi discuta despre cât de arogante pot fi corporatiile sau 
ideile celor din Vest, dar creşterea artificială a producţiei alimen- 
tare poate genera o listă înfiorătoare de potenţiale crize de me- 
diu: dereglarea climei, extinctia în masă a animalelor sălbatice, 
pierderea biodiversitatii, poluarea oceanelor şi a cursurilor de 
apă şi scăderea sanatatii comunităților. 

Metode de cultivare potrivite pentru o anumită zonă 


Cei ce vor să asculte, vor realiza că fermierii africani au o mul- 
time de cunoştinţe ecologice. Propriile varietăți de seminţe au 
evoluat în paralel cu dăunătorii şi bolile locale şi sunt adaptate 
la forme diferite de teren şi condiţii meteo schimbătoare. Comu- 
nitatile africane care au încercat OMG-uri au folosit seminţe de 
import si odată cu ele a venit nevoia de a umple pământul de 
fertilizatori toxici şi ca urmare au înţeles că seminţele moderne, 
modificate, nu dau randament în perioadele cu climă schimbă- 
toare şi vreme imprevizibilă. Asta subliniază că este greşit să crezi 
în nevoia unei agriculturi industriale pentru a putea hrâni o 
populaţie mondială în creştere. Aceste situații din viata reală 
demontează (din nou) mitul răspândit că avem nevoie de sub- 
stante chimice, seminţe modificate şi ferme-fabrică pentru a 
hrăni populaţia în creştere. 

Singura cale de a oferi siguranță alimentară reală, atât azi cât 
şi în viitorul apropiat pentru o populaţie în creştere, este să-i 
sustii pe fermieri să revină la diversitatea de seminţe, să men- 
tina solul sănătos, natural şi să-i sprijini pe cei care își înțeleg 
propriul pământ. 

Nu există o soluţie agricolă globală pentru toţi fermierii din 
toată lumea, iar fiecare continent va trebui să se adapteze şi să 
facă schimburi comerciale. Variabilitatea mare a impactului 
pe care fermele îl au asupra mediului este o oportunitate de a 
reduce distrugerile şi de a hrăni populaţia globală mereu în 
creştere. 


128 CLIMA SE SCHIMBA. NOI DE CE NU PUTEM? 


MOMENTUL DE GLORIE AL QUINOA 


Creşterea popularității unuia dintre cele mai vechi alimente 
din lume, quinoa, este o poveste incredibil de complicată, una 
care subliniază complexitatea satisfacerii cererii de vegetale 
mereu în schimbare. Quinoa este o sămânță considerată „o falsă 
cereală”, pentru că nu este o cereală, desi asa este folosită. De 
când fanaticii sănătății din Vest au descoperit beneficiile nutri- 
tionale ale acestei semințe, quinoa s-a transformat din mâncare 
locală într-o marfă globală. 

Acest moment a fost o oportunitate pentru fermieri, în spe- 
cial pentru cei din Peru si mai ales din Anzi. Pe măsură ce cres- 
terea de quinoa a explodat, preţul ei a crescut și a creat o șansă 
incredibilă pentru cultivatorii locali de a face profit și a ieşi din 
sărăcie. 

Înainte de a creşte cererea pentru export, quinoa a fost cul- 
tivată de peste 7 000 de ani și era considerată sacră în Imperiul 
Incas. Se crede că pe vremuri au existat vreo 3 000 de soiuri, dar, 
odată cu creșterea cererii, fermierii au început să le abandoneze 
pe cele mai multe și să se concentreze doar pe câteva. 

Acest lucru ridică o problemă, deoarece soiurile create de 
fermierii din Anzi reprezintă viitorul pentru quinoa și se pot 
adapta fluctuatiilor climatice. Calitatea solului în locurile unde 
quinoa este crescută în scopuri comerciale începe să se deteri- 
oreze, deoarece prețurile mari oferite pentru recoltă au făcut 
ca pământul să fie cultivat în continuare, desi înainte ar fi fost 
lăsat să se odihnească. Astfel a rezultat o deficiență de nutri- 
enti. Mai departe, fermierii care au început să se concentreze 
să producă mai multă quinoa, au început să reducă turmele de 
lame, așa că au avut mai puţin bălegar pe care să-l folosească 
drept îngrășământ natural. 


> 

Creşterea prețurilor a însemnat totodată că oamenii săraci 
din Peru, pentru care quinoa a fost cândva un aliment hrănitor 
și sigur, nu și-au mai permis să o cumpere, iar localnicii au în- 
ceput să schimbe cerealele pe care le mâncau cu mâncare mai 
ieftină și de proastă calitate, de import. A avut loc o invazie de 
ferme mari în afara zonelor înalte din Anzi, care începuseră să 
alimenteze visurile fermierilor locali crescând exagerat preţul 
produsului lor. Deloc surprinzător, preţurile ridicate au atras 
competiţia: în Peru, fermierii de pe coastă au început să folo- 
sească metode intensive și fertilizatori, obținând o producţie 
dublă fata de cea din Anzi. Fermele industriale au inundat piața 
şi, poate cea mai mare problemă, în consecinţă prețul quinoa 
a scăzut la fel de repede cum a crescut. 

Povestea creşterii popularității quinoa este un exemplu de 
schimb cu consecinţe negative între nord și sud, unde activiști 
pentru sănătate bine intenţionaţi au dus la degradarea mediu- 
lui și apoi la sărăcie în Peru. Nu înseamnă că n-ar trebui să mai 
mâncăm quinoa, dar ar trebui să o consumam moderat, ca si 
pe orice alt asa-numit,,super-aliment”. 


Demontarea unui mit: lumea poate fi 
hrănită numai cu ajutorul agriculturii 
intensive 


Majoritatea studiilor climatice terifiante pe care le citim creează 
ideea greşită că este nevoie de agricultură intensivă pentru a 
putea hrăni populaţia în creştere, dar potrivit ONU, în prezent 
70% dintre alimentele pe care le mâncăm sunt produse în ferme 
mici. 

Agricultura creează locuri de muncă 


În lume, veniturile a peste 2,5 miliarde de oameni depind de 
agricultură, care este un pilon central al dezvoltării economice 
globale. Agricultura este cunoscută drept unul dintre cele mai 
puternice instrumente pentru creşterea veniturilor oamenilor 
săraci, dar cănd majoritatea fermierilor sunt producători la 
scară mică, devin cei mai vulnerabili la schimbările mediului şi 
ale preţurilor. Imprevizibilitatea producţiei culturilor, cauzată 
de schimbările climatice, chiar se poate transforma într-o ches- 
tiune de viață şi de moarte pentru aceşti producători, care în 
ultimele zeci de ani au trecut prin mai mult decât un an sau doi 
de recoltă slabă. Trebuie să începem să privim din perspectivă 
umană lanțurile alimentare si să îi pretuim pe fermierii şi oa- 
menii care ne asigură mâncarea. 

Merită de asemenea notat că cei din industria agricolă de- 
pind de condiţiile climatice specifice. În acest moment, acelaşi 
CO, care se acumulează în atmosferă ca urmare a folosirii com- 
bustibililor fosili modifică compoziţia fructelor şi a legumelor 
pe care le măncăm, făcându-le mai puţin hrănitoare. Excesul de 
CO, grăbeşte fotosinteza şi face plantele să dezvolte mai mult 
zahăr şi mai puţin calciu, proteine, zinc şi alte vitamine impor- 
tante. 

Rezultatul: în viitor, oamenii vor începe să sufere de defici- 
ente de nutrienți vitali din cauza acestor modificări şi vor apă- 
rea schimbări în stratul de ozon şi în cantitatea de gaze de seră 
emise, iar schimbările climatice vor afecta veniturile fermieri- 
lor, ca urmare a naturii imprevizibile a ciclurilor vegetale. 

În ţările în curs de dezvoltare, unde oamenii depind de o 
recoltă decentă ca să-şi hrănească familiile, să aibă un venit 
şi să plătească datoriile, căldura extremă si alte evenimente 

distrugătoare încep să creeze o criză existenţială. În unele ca- 
zuri, presiunea emoţională poate deveni copleșitoare, iar schim- 
barea climatică este considerată unul dintre principalii declan- 
şatori ai creşterii numărului de sinucideri în rândul fermierilor, 
începând cu anii 1980. În mod evident, agricultura industrială 
este incredibil de vulnerabilă, iar schimbarea climatică nu este 
singurul factor care contribuie la declinul sănătății mentale şi 
al creşterii cazurilor de sinucidere, dar fermierii se află în linia 
întâi şi sunt cei mai vulnerabili la schimbările de temperatură, 
la căderea ploilor şi frecventele fenomene meteo extreme. Time 
to Change Wales a arătat că în Regatul Unit", cel putin un fer- 
mier care prezintă probleme de sănătate psihică își ia viaţa săp- 
tămânal, ceea ce înseamnă că peste 52 de familii pe an vor trece 
printr-o astfel de tragedie, care le va afecta tot restul vieţii. Ceva 
mai departe, epidemia de sinucideri în rândul fermierilor indi- 
eni este o problemă actuală deosebit de tulburătoare, pentru că 
temperaturile ridicate şi inundaţiile frecvente au dus la pierde- 
rea culturilor. 


Povestea lui Vishal Pawar 


Aceasta este o poveste incredibil de tristă, dar din ce în ce mai 
întâlnită, pe mâsură ce micii fermieri se luptă cu dezastrele 
provocate de schimbările climatice. 

În 2010, Vishal Pawar a renunţat la serviciu și a devenit fermier 
pe propriul teren de 15 acri. Experienţa anterioară de munca si 
ideile despre metodele agricole moderne l-au ajutat să constru- 
iască o fântână cu care să asigure apa pentru terenul său. În 2013, 
fântâna lui Vishal a secat din cauza secetei severe care a lovit re- 
giunea. India trecuse printr-o serie de fenomene meteorologice 
traumatizante, inclusiv căldură extremă și inundaţii abundente 

în toată ţara. Vishal a încercat sâ-și repare fântâna, dar n-a avut 
noroc; nu i-a rămas altceva de fâcut decât sâ ia în arendă 10 acri 
de pământ și să-i lucreze pe aceia. Planul său era să muncească 
mult pe pământul arendat și să-și plătească împrumuturile cât 
de curând posibil. 

În acelaşi an, un muson extrem de puternic a lovit zona în 
care trăia. Condiţiile climatice nu-l favorizau, iar pământul său 
a dat o recoltă de numai 10% din cât se aştepta. Simtindu-se 
prins într-o situație economică fără ieșire si fără să aibă cu ce-și 
hrăni familia, Vishal și-a luat viata. Pledoaria de mai jos este o 
parte din biletul său de adio: 


Către 
Stimatul Prim-Ministru. 


Sanjay Rathod Saheb, nu am reușit să-mi strâng recolta, 
din cauza musonului. 

Este secetă. Prin urmare, n-am avut cum să-mi plătesc îm- 
prumutul la bancă şi creditorii. Sunt complet falit şi la capătul 
puterilor. 

Nu îmi pot asuma responsabilitatea de a avea grijă de fa- 
milia mea. Cand eu nu voi mai fi, vă rog să vă asiguraţi că da- 
toria va fi anulată. Aceasta este o rugăminte... 

Vishal Pawar 


Apreciaza munca importanta 
a fermierilor 


Povestea lui Vishal este doar una dintre miile de povesti rapor- 
tate în ultimii ani“, despre fermieri care s-au sinucis. O epide- 
mie de sinucideri în rândul fermierilor din India şi din alte tari 
a zguduit puternic industria. Sinuciderea este o problemă foarte 

răspândită si foarte personală, aşa că este dificil să-i găseşti cauza, 
dar o combinaţie între îndatorare, absenţa serviciilor sociale şi 
a susținerii, plus schimbările climatice recente au complicat si- 
tuatia micilor fermieri. 

Trebuie să-i susţinem pe micii fermieri, cum a fost Vishal, 
oferindu-le servicii potrivite de asigurări pentru recoltele lor şi 
compensaţii pentru pierderile suferite din cauza factorilor cli- 
matici, evitând astfel instalarea lipsei de speranţă, care duce la 
disperare şi chiar la sinucidere. Fermierii au nevoie de flexibi- 
litate, strategii inteligente şi abilităţi specifice pentru a trăi bine 
şi a face agricultură de calitate. Toate țările trebuie să înceapă să 
folosească informaţii pentru a-şi îmbunătăţi continuu eficiența 
reţelei agricole de aprovizionare, ajutând fiecare sector al rețelei 
să monitorizeze condiţiile de mediu şi celelalte variabile. 

Aceste informaţii pot fi folosite pentru a ajusta felul în care 
recoltele sunt produse, depozitate si distribuite, pentru a reduce 
risipa. Trebuie să susţinem ştiinţa şi tehnologiile care pot genera 
culturi agricole ce se pot adapta la noile condiţii. Producătorii de 
produse alimentare vor beneficia de pe urma agriculturii bazate 
pe date, cum ar fi verificarea imaginilor prin satelit şi a senzori- 
lor, strângerea de informaţii vitale despre condiţiile meteo, sta- 
rea solului şi cererea de pe piață, cu doar câteva click-uri pe un 
telefon mobil. În viitor, politicile de climă vor fi de asemenea 
esenţiale pentru a combate condiţiile extreme de muncă pen- 
tru fermieri, nu doar în emisfera sudică, ci în toată lumea. 

Privind înainte, către generaţiile viitoare din lumea întreagă, 
câştigurile scăzute, prețul crescut al terenurilor şi lipsa fermelor 
de închiriat sunt descurajatoare pentru tinerii care vor să intre 
în industria agricolă. 

Fără îndoială, fermierii se simt asaltati pe măsură ce lumea 
noastră se schimbă şi oamenii caută produse fără lactoză, adoptă 

stiluri de viață vegetariene şi vegane şi se confruntă cu ceva ce ar 
putea părea o critică continuă din partea presei pe tema impac- 
tului pe care agricultura îl are asupra schimbării climatice. Prinşi 
la mijloc, fermierii trebuie să facă fata şi faptului că majoritatea 
gospodăriilor britanice sunt, deocamdată, mai preocupate de 
preţul produselor, decât de sustenabilitatea lor. În această situație, 
riscăm ca produsele britanice de cea mai bună calitate să devină 
o marfă rezervată doar celor bogaţi, în timp ce persoanele cu 
venituri mai mici vor fi nevoite să se mulțumească cu importuri 
ieftine, care nu îndeplinesc standardele de mediu sau de sigu- 
ranta alimentară. 

Multi fermieri încep să-și suplimenteze veniturile diversifi- 
candu-si activităţile. Biocarburantii, de exemplu, prezintă noi 
oportunităţi pe fondul temerilor din ce în ce mai crescute în do- 
meniul siguranței energiei — creşterea prețurilor la combusti- 
bili şi schimbarea climatică. Dar este nevoie, inclusiv acasă (în 
Regatul Unit), de conştientizarea faptului că fermierii joacă un 
rol important, cel de custozi ai zonei rurale si ai biodiversitatii. 
Este nevoie ca generaţiile viitoare să fie mai implicate, mai anga- 
jate în sectorul agricol. Pentru ca viitorii fermieri să fie în sigu- 
ranta, trebuie să fim atenţi unde şi cum este produsă mâncarea 
noastră, să le mulțumim fermierilor noştri, să susţinem pro- 
ductia locală si să ne asigurăm că fiecare îmbucătură contează, 
indiferent în ce colt al lumii ne aflăm. 

Revenind la fermierii din Regatul Unit, nu este în regulă să 
evităm alimentele din carne produse sustenabil aici, în favoarea 
unor „diete bazate pe plante” compuse din avocado sau migdale, 
care sunt cultivate în cele mai aride locuri de pe Pământ şi pentru 
a căror creştere se consumă surse prețioase de apă. 

Ar putea face mai mult agricultorii britanici? Da, bineînţeles! 
Ca să atingem momentul în care un produs britanic este cea mai 

bună alegere pentru toți, avem nevoie de fermieri, consumatori 
şi guverne care să facă din hrana prietenoasă cu clima o prio- 
ritate. Natura şi sănătatea noastră depind de acest lucru. 


Risipa de hrană: de ce suntem 
atât de ineficienti? 


Nimic nu-i mai rău decât să deschizi uşa frigiderului, să bagi 
mâna înăuntru şi să scoţi afară resturile unei mâncări care s-a 
stricat. Dezamăgirea este mare, ca să nu mai spun cât este de 
dezgustător să arunci mâncarea stricată. 

Ce faci atunci când punga cu salată din frigiderul tău încă 
arată bine, chiar dacă data de expirare de pe ambalaj a trecut? 
Nu ai niciun semnal vizual sau vreun miros neplăcut care să 
sugereze că salata nu mai este bună. Dacă eşti ca majoritatea 
oamenilor, instinctul „mai bine în siguranță, decât să-mi pară 
rău” va prelua controlul si o vei arunca, spunandv-ti că o să ai 
mai multă grijă data viitoare. În Regatul Unit, mai mult de ju- 
mătate din mâncarea pe care o aruncăm este mâncare pe care 
am fi putut să o consumăm. Ca indivizi, jucăm unul dintre cele 
mai mari roluri și contribuim la această problemă. În jur de o 
treime din această risipă are loc la nivel de consumator, în mo- 
mentul în care cumpărăm mai mult decât avem nevoie şi apoi 
aruncăm mâncarea. Emotional si mental suntem conditionati 
să ţinem cont de data inscripționată pe produs. Aproximativ 
25 000 de tone de mâncare care ajung la gunoi în fiecare an 
sunt comestibile încă. Asta înseamnă aproape 650 de milioane 
de mese de seară care ar fi putut fi gătite din rămăşiţe perfect 
comestibile. 

Există suficientă mâncare, dar este inegal distribuită 


În lume, peste 800 de milioane de oameni vor merge diseară la 
culcare fiind într-o stare critică de subnutritie — 200 de milioane 
vor fi copii care trăiesc mai ales în zone rurale. Este şocant, căci 
cu toate acestea, în lume există destulă mâncare pentru a hrăni 
pe toată lumea. Tehnic vorbind, i-am putea hrâni pe toţi cei 
peste 800 de milioane de oameni subnitriti cu mai putin de un 
sfert din mâncarea care este aruncată zilnic în SUA şi Europa. 
În prezent, nu rezervele de hrană sunt problema, ci sistemul de 
distribuţie. Spre deosebire de apă sau petrol, care sunt resurse 
finite, creștem destule cereale (cum ar fi grâul şi orezul) ca să 
putem oferi fiecărei persoane de pe planetă 3 500 de calorii pe 
zi — cam cu 50% mai mult decât are nevoie zilnic un adult.” 
În schimb, distribuim resursele prost şi risipim cantități ridicol 
de mari de hrană. 

În acest moment, distribuirea alimentelor este inegală şi tre- 
buie să începem să privim în perspectivă. Eradicarea foametei 
într-un mod sustenabil este corectă moral, aduce beneficii po- 
litice si este economic realizabilă pentru cei aflați la putere. 


Problema risipei de hrană 


Risipa de hrană este o problemă umanitară la fel de importantă 
cum este cea a mediului - trebuie să ne concentrăm pe modul 
în care putem hrăni mai mulți oameni risipind mai puţin din 
ceea ce producem deja. 

Gradul în care hrana este risipită variază în anumite zone 
din lume, dar dacă risipa globală de hrană ar fi o tara, ar fi a 
treia după China şi Statele Unite ca impact asupra încălzirii 
globale. Se aşteaptă ca aceste valori să crească cu o treime până 
în 2030, când 2,1 miliarde de tone de alimente vor fi pierdute 

sau aruncate, echivalând cu 66 de tone pe secundă.” La nivelul 
producției şi distribuţiei, de exemplu, mâncarea se deteriorează 
pe cămpuri, sau este pierdută ca rezultat al transportarii in con- 
ditii proaste, sau se strică în magazine care nu au tehnicile po- 
trivite pentru a o păstra în condiții bune. 

Dacă înţelegem în ce punct anume al lanțului de aprovizio- 
nare se întămplă pierderile, vom putea găsi şi implementa so- 
lutii eficiente. Cantitatea mare de hrană aruncată are şi un im- 
pact semnificativ asupra climei, din cauza nivelurilor de dioxid 
de carbon, metan și protoxid de azot care sunt produse şi emise 
de-a lungul diferitelor stadii de producere a acesteia, până la 
momentul în care o punem în frigiderele noastre. Energia con- 
sumată pentru producerea, recoltarea, transportarea şi amba- 
larea alimentelor pe care le aruncăm generează peste 3,3 mili- 
arde de tone de dioxid de carbon. În plus, mai sunt şi emisiile 
create de producerea cutiilor de metal, a pungilor de plastic şi 
a cutiilor de carton în care este împachetată mâncarea noastră, 
precum şi depozitarea, transportarea şi gătirea, care sunt și ele 
făcute degeaba, atunci când o mâncare nu este consumată.!* 


Supermarketurile şi risipa de hrană 


Există multe lucruri pe care nu le putem controla personal de-a 
lungul lanțului alimentar, dar ce-ar fi să vorbim despre super- 
marketuri, locul de unde cei mai mulți dintre noi îşi cumpără 
hrana? 

În termeni financiari, lumea pierde mâncare în valoare de 
400 de miliarde de dolari, înainte ca mâncarea să ajungă în 
supermarket. Aproximativ 20-40% dintre fructele si legumele 
din Regatul Unit sunt respinse înainte să ajungă în magazine. 
Chiar au nevoie supermarketurile mari să comande atât de multă 

mâncare pe care nu o vor vinde? Chiar este nevoie ca ele să ne 
pună la dispoziţie sute, dacă nu mii, de produse similare, dar de 
la firme diferite? Este necesar să avem cinci tipuri de orez instant 
pe raft sau zece din același sos de roşii, împachetat diferit? Tu, 
consumatorul, simți că ai nevoie de rafturi întregi de branduri 
diferite? 

Pe lângă greșelile de aprovizionare, ce-ar fi să vorbim despre 
folosirea greşită a etichetelor şi a datelor de expirare puse pe ali- 
mente, care il bagă pe consumator în sperieti? Supermarketurile 
trebuie să-şi îmbunătățească standardele de etichetare sau chiar 
să scoată etichetele de pe anumite produse, permițându-i aces- 
tuia să înțeleagă mai bine cât de proaspăt este produsul şi să evite 
risipa inutilă. 

Risipa alimentară este o problemă relativ uşor de rezolvat, 
dacă devenim mai eficienți şi mai inteligenți în legătură cu felul 
în care producătorii distribuie şi cu ce anume consumăm. Nouă, 
consumatorilor, ne revine responsabilitatea de a cumpăra doar 
cât avem de gând să mâncăm. Acceptă imperfectiunea şi urâ- 
tenia şi foloseste-ti intuiţia de consumator care ştie ce este şi ce 
nu este bun de mâncat. 


Clima se schimbă - și tu te poţi schimba 
La nivel personal, contează fiecare îmbucătură si să fii consti- 
ent de amprenta ta de carbon poate ajuta mult restul lumii. 
Decizia pe care o iei în fiecare zi când alegi ce mănănci este sin- 
gurul mod important în care tu, ca individ, poţi contribui. 


Cercetează şi întreabă-te un lucru simplu: de unde vine mân- 
carea pe care o cumpăr? 

Acceptă că produsele pot fi de bună calitate, delicioase şi si- 
gure, chiar dacă nu arată perfect. 


Susține fermierii locali. Susține produsele crescute organic sau 
din culturi regenerative. 


Cumpără local. Mergi la piaţă. Probabil vei fi surprins cât de 
gustoase sunt produsele locale, în comparaţie cu legumele inter- 
naţionale, cumpărate de la supermarket. Dacă n-ai timp să 
mergi la piață, abonează-te la un serviciu de livrare, cum sunt: 
+ Oddbox. Compania socială Oddbox are misiunea de a re- 
duce cantitatea de fructe şi legume risipite, care ajung la 
gunoi din cauza unor imperfectiuni minore. Fiecare cutie 
vine cu un ghid care iti arată ce aliment a fost salvat, fie că 
este produs de fermierii din Regatul Unit sau în străinătate. 
+ Abel and Cole. Livrează produse organice de la ferme din 
Marea Britanie, în funcţie de sezon. 


Cumpără produse organice. Organic înseamnă agricultură fără 
îngrăşăminte chimice, fără majoritatea pesticidelor, fără semințe 
modificate genetic, medicamente sau antibiotice. Unele pesti- 
cide care ajung pe fructele și legumele non-organice pot rămâne 
pe ele chiar şi dacă le-ai spălat bine. Într-o lume perfectă, ideal 
ar fi să cumperi totul organic, dar costul şi comoditatea s-ar 
putea să nu-ţi permită acest lucru. Potrivit Grupului de Lucru 
pentru Mediu, iată care sunt produsele non-organice „curate” 
şi sigure pe care să le cumperi şi care sunt fructele şi legumele 
»periculoase’, pe care ar trebui să le cumperi în varianta orga- 
nică oricând poţi, pentru că în general contin cea mai mare con- 
centratie de pesticide. 
e Curate: sparanghel, vinete, avocado, broccoli, varză, cono- 
pida, kiwi, pepene galben, ciuperci, ceapa, papaya, ananas, 
porumb dulce. 

e Periculoase: mere, elină, cireşe, struguri, kale, nectarine, 
piersici, pere, cartofi, spanac, căpşune, roşii. 


Nu este nicio îndoială că ar trebui să mâncăm cu toţii mult mai 
puţină carne şi să punem capăt formelor imorale, intensive, 
generatoare de carbon şi poluare, de producere a cărnii. 


Adoptă „lunea fără carne”. Fondată de Paul, Stella și Mary 
McCartney, „lunea fără carne” este o campanie de mediu de 
conştientizare a impactului pe care producţia şi consumul de 
carne le au asupra schimbării climatice. Mesajul este simplu: 
o zi pe săptămână nu consuma carne. 


Dacă devii vegan, nu înseamnă neapărat că mănânci sănătos. 
Există o mulțime de mâncăruri vegane procesate, nesănătoase — 
aşa că, asigură-te că dieta ta include toţi nutrientii necesari. 
Este important să incluzi proteine din alimente precum nuci, 
seminţe, fasole boabe şi linte. 


Pâinea este unul dintre produsele alimentare cele mai arun- 
cate, fără să fie nevoie. Nu contribui la cele 24 de milioane de 
felii de pâine risipite în fiecare zi în Regatul Unit: ingheata-ti 
franzela şi dezgheata câte o felie, apoi fă-o pesmet, crutoane 
sau transform-o într-o budincă delicioasă. 


Dacă ne uităm la amprenta de carbon a diferitelor alimente, 
ca să vedem cât de mult contribuie unele dintre ele la produce- 
rea efectului de seră, cele mai dăunătoare sunt: carnea de vită 
şi miel, brânza, carnea de porc, somonul de cultură, carnea de 
curcan şi de pui, tonul la conservă şi ouăle. Alimentele care 
sunt mai prietenoase cu mediul sunt: broccoli, citricele, fasolea 
uscată, mazărea verde, lintea, nucile, orezul, tofu şi roşiile. Ca 
să-ţi reduci şi mai mult amprenta de carbon, nu uita să cum- 
peri cât mai multe alimente de la producătorii locali. 

Când mănânci peşte sau fructe de mare caută etichete pe care 
scrie Fructe de mare cu Certificat de Sustenabilitate, atât la su- 
permarket, cât şi la restaurante. Asta înseamnă că fructele de 
mare au fost prinse sau crescute în moduri care iau în conside- 
rare viabilitatea pe termen lung a speciilor şi bunăstarea ocea- 
nelor, precum şi nivelul de trai al comunităţilor ce trăiesc din 
pescuit. 


Folosește creativ resturile de mâncare. Online găseşti o mul- 
time de bucătari şi bloggeri creativi care te încurajează să mini- 
mizezi risipa de alimente. Ai putea să foloseşti congelatorul 
mai mult? Mâncărurile congelate pot fi la fel de nutritive şi îşi 
păstrează mai mult timp prospetimea. 


La supermarket evită mâncărurile împachetate în polistiren şi 
PVC, deoarece este greu de crezut că vreunul dintre aceste ma- 
teriale va fi acceptat la centrul de reciclare din localitatea ta. 


Înscrie-te în programe de colectare ca să donezi alimentele ră- 
mase către persoanele nevoiașe. Folosește aplicaţii precum Olio. 
Olio pune în legătură vecinii unii cu alţii si voluntarii cu diverse 
afaceri, astfel încât excesul de alimente și alte produse să poată 
fi redistribuite, nu aruncate. Olio este pentru cei care iubesc ali- 
mentele şi urăsc risipa, cei cărora le pasă de mediu şi care vor 
să intre în contact cu comunitatea lor. 


Fă lobby pentru posibilitatea schimbării dietei şi veganism în 
cercul tău de prieteni și cunoștințe. 


Urmăreşte câteva documentare interesante despre sistemul 
nostru alimentar, cum ar fi: 

e Cei care schimbă jocul 

e Food, Inc 

e Conspirația Bovinelor: Secretul sustenabilitatii 
+ În apărarea mâncării 

e Sushi: captura globală 

e Mai mult decât miere 

+ Educaţie vegană 

5 


Este un stil de viaţă, 
nu o modă 


„Natura nu este un loc pe care îl vizitezi. 
Natura este acasă.” 


Gary Snyder 


A toţi facem alegeri care au impact asupra climei: de la 
ce mancam dimineaţa, la cât timp stăm cu lumina aprinsă 
acasă. 

Între 60 şi 80% din impactul nostru asupra planetei provine 
de la ce consumăm în gospodărie. Asta include mai mulți fac- 
tori care se suprapun: de la măncarea pe care o gătim, la hainele 
pe care le purtăm și le spălăm și energia pe care o folosim pentru 
iluminat şi aparatele electrocasnice. Cel care practică un stil de 
viaţă atent la impactul asupra mediului nu este, cel mai probabil, 
un om perfect, pentru că s-ar putea să fie un vegan care încă mai 
zboară cu avionul sau o mamă care foloseşte produse de curățare 
netoxice, dar nu foloseşte scutece reutilizabile pentru copil. Ni- 
velul de sacrificiu necesar ca să duci o viata complet sustenabilă 

este, pentru mulți, inacceptabil şi nu avem atât de mult timp sau 
bani încât să alegem mereu lucruri cu amprentă de carbon scă- 
zută. 

Nici n-o să faci peste noapte schimbări semnificative în stilul 
tău de viata, aşa că, pe măsură ce începi procesul de schimbare, 
acest capitol îşi propune să demonteze si să scuture câteva dintre 
neînțelegerile mai dificile despre cum să ai în fiecare zi o viata 
mai lipsită de risipă. Aceasta va avea impact asupra copiilor, 
energiei electrice, a diferitelor treburi casnice, metodelor de 
curăţare, compostului şi călătoriilor cu avionul. Cele mai mari 
avantaje ale unui stil de viață prietenos cu mediul sunt că îţi sim- 
plifică viața, este mai ieftin, de actualitate, distractiv şi complet 
realizabil, atât în viața personală, cât şi în cea de familie. 

Numai tu poţi aduce schimbarea, organizandu-ti casa şi viata 
cât de bine poţi, pentru a face din sustenabilitate un stil de viata, 
nu doar o modă. 


Date concrete: casa şi stilul de viata 


+ În Regatul Unit, 90% dintre oameni susțin că reciclează re- 
gulat produsele de bucătărie, dar numai 52% fac acest lucru 
şi cu produsele de baie. 

+ În UE, mai mult de 67% din consumul de energie per gos- 
podărie este reprezentat de încălzirea casei. 

¢ 84% dintre oameni au demonstrat că susțin energia rege- 
nerabilă. 

e O treime din energia electrică folosită în Regatul Unit, în 
2018, a provenit din surse regenerabile. 

e Peste 25% din gunoiul zilnic ar putea fi dus la compost. 


ESTE UN STIL DE VIAŢĂ, NU O MODĂ 145 


e Un zbor de transport de marfă pe distanță scurtă, din 
Londra la Edinburgh, produce mai mult CO; decât va- 
loarea medie a emisiei anuale a unei persoane care trăieşte 
în Uganda sau Somalia. 

e O gospodărie obişnuită spală rufe cam de 400 de ori pe an, 
consumând circa 51 103 litri de apă. 90% din energia folo- 
sită pentru fiecare spălare este întrebuințată pentru încăl- 
zirea apei. Doar 10% din energia totală este folosită, de fapt, 
pentru funcționarea motorului. 

+ În SUA, în fiecare an sunt aruncate peste 2 miliarde de apa- 
rate de ras din plastic. 

e Un copil foloseşte între 4 000 şi 6 000 de scutece înainte să 
înveţe să folosească olita, iar costul pentru bugetul familiei 
se apropie de 750-1 000 de lire. 


Casa 


O casă prietenoasă cu mediul ar putea fi o casă proiectată să fie 
sustenabilă, cu accent pe consumul eficient de energie, apă şi 
materiale de construcţie. Acasă este locul unde iti petreci cea 
mai mare parte din timp, aşa că acela este locul unde poţi în- 
cepe să contribui la o viata sustenabilă, cu un efort oricât de mic. 
De la produsele pentru curățenie pe care le foloseşti, la cât de 
des pui rufe la spălat, cum poţi face compost, cum iti decorezi 
casa, cum să fii responsabil fata de natură, să ai o atitudine eco 
înseamnă să economiseşti bani şi să ajuţi planeta. 


Efectul produselor de curăţenie 


Este esenţial pentru siguranţa ta şi a casei tale să fii conştient 
de ingredientele conţinute de produsele de igienă personală şi 

produsele pentru curăţenie. Ca să avem o planetă mai curată, 
putem începe simplu, cu o curăţenie la noi acasă. Când iti pui 
mâncarea pe blatul de la bucătărie, când iti aşezi periuta de dinţi 
pe marginea chiuvetei, probabil că amândouă vor prelua resturi 
de la ultimele produse de curăţenie pe care le-ai folosit. Ai citit 
vreodată ingredientele din înălbitori, spray-urile pentru cură- 
tarea suprafeţelor sau soluţiile pentru curățat geamurile? Majo- 
ritatea contin chimicale deosebit de toxice, care pot provoca 
iritatii ale pielii, reacţii ale organelor interne şi o mulţime de alte 
probleme. Mai mult, sute de miliarde de astfel de produse obiş- 
nuite sunt vândute în sticle de plastic de unică folosinţă. 


SOLUȚIE DE CURĂȚAT FĂCUTĂ DE TINE 


Acasă ar trebui să fie un loc sigur pentru tine și familia ta, așa 
că, dacă nu-ţi place gândul că spaţiul tău sigur este presărat cu 
chimicale toxice, poţi să-ţi prepari propria soluţie de curățat 
non-toxică si cu adevărat „bună la toate”. Reţetă mai simplă 
nici că există.! 
Ai nevoie de: 

O sticlă cu pulverizator 

Apă 

Otet alb sau oţet de mere 

Ulei esenţial parfumat (opţional) 


Umple sticla pe jumătate cu apă; completează restul cu oţet. 
Adaugă 15-20 de picături de ulei esenţial pentru parfum. 
Pulverizează. 


Otetul de mere sau oţetul alb, bicarbonatul de sodiu si coaja 
de citrice, toate funcționează perfect pentru curățarea obiec- 
telor din casă. 

Cumpără produse de curățat prietenoase cu mediul 


Dacă ţi se pare prea greu să-ţi prepari propria soluţie de curățat, 
atunci susține și cumpără de la companii ca Method UK, cea 
mai mare companie din lume de produse pentru curăţenie ob- 
ţinute din plante. Este uşor să cumperi online de la ei, ingre- 
dientele lor biodegradabile sunt eficiente la scos pete (inclusiv 
de vin). Soluţiile sunt ambalate în recipiente 100% reciclabile şi 
sunt testate doar pe oameni, niciodată pe animale: www.meth- 
odproducts.co.uk. 

Start-up-ul Blue Land revolutioneaza produsele de curate- 
nie ca să elimine obiectele de unică folosinţă din plastic şi sub- 
stantele chimice toxice. Chiar dacă deocamdată se găsesc doar 
în SUA, firma se extinde rapid. Felul în care funcționează sis- 
temul lor de reumplere este următorul: cumperi o sticlă de fo- 
losinţă îndelungată, care nu curge, nu se sparge și nu conţine 
BPA. Umpli sticla cu apa de la robinet, apoi pui in ea o tabletă 
de curăţare si cureti. 

Când soluţia de curățare se termină, pur şi simplu torni din 
nou apă în sticlă şi adaugi o altă tabletă, şi gata. Blue Land pro- 
movează curăţenia circulară: www.blueland.com. 

Ai putea fi atent şi la ceea ce foloseşti ca să ştergi suprafeţele 
cu soluţia ta alternativă de curățare. Mari cantități de prosoape 
de bucătărie sau servetele? Sau servetele umede, antibacteriene? 
În niciun caz! Este cel mai rău lucru pe care îl poţi face, pentru 
că pur şi simplu creezi inutil deşeuri care vor ajunge la groapa de 
gunoi. Prosoapele din microfibră de la supermarket sunt pline 
de plastic şi nu sunt reciclabile, iar dacă le speli, bineînţeles, vor 
elibera microplastice în rezervele de apă potabilă. Aşa că, hai 
să vedem, care este cea mai bună alternativă? 

e Cumpără carpe din bumbac. 

+ Rupe hainele vechi din bumbac care nu pot fi donate şi 
transformă-le în cârpe de curăţat. 

e Ai lenjerie de pat veche pe care nu o mai utilizezi? Folo- 
seşte-o la curățat. 


Ghid eco pentru spălarea rufelor 


Într-o gospodărie obişnuită, în fiecare an sunt spălate aproape 
400 de maşini cu rufe, care consumă 51 103 litri de apă. Aproxi- 
mativ 90% din energia electrică utilizată de o maşină de spălat 
obişnuită este folosită numai pentru încălzirea apei şi doar 10% 
din energie este întrebuințată pentru a pune în mişcare motorul. 
Şi, se pare, doar 40% din hainele pe care le punem în mașina de 
spălat sunt murdare. Şi-atunci, cum facem să nu mai fim risipi- 
tori atunci când spălăm rufele? 

Noi, oamenii, tindem să punem la spălat o haină pe care am 
purtat-o doar o dată pentru că ne gândim că aşa ar trebui, pen- 
tru că aşa am fost învățați toată viata să facem. Multi dintre noi 
au chiar groaznicul obicei de a pune la spălat doar câteva lu- 
cruri, cu un ciclu complet de spălare. Studiile arată că poţi să 
economisesti în jur de 45 de kilograme de dioxid de carbon per 
gospodărie în fiecare an dacă pornești maşina de spălat doar 
când este plină. 

Spălarea la temperaturi înalte şi ciclurile de uscare consumă 
si ele cantități uriaşe de apă şi energie. Dacă iti cumperi o ma- 
şină de spălat certificată ecologic, cu consum redus, ai putea 
economisi 26 497,88 litri de apă pe an. Pe parcursul celor apro- 
ximativ 11 ani de funcţionare ai unei maşini de spălat, asta 
înseamnă echivalentul apei pe care o beau 6 oameni pe tot par- 
cursul vieţii lor.* Majoritatea maşinilor de spălat au programe 
eco, aşa că încearcă să foloseşti opțiunea aceea când speli — chiar 
dacă spălarea va dura mai mult. 

În ceea ce priveşte consumul de energie, programează ma- 
sina la 30 de grade Celsius. Dacă renunti la uscator, mai econo- 
miseşti nişte bani pe care altfel i-ai da pe factura de electricitate. 
Poate că un suport de rufe sau agatarea rufelor afară, la uscat, 
sună demodat, dar aşa poţi economisi până la 320 de kilograme 
de dioxid de carbon şi, în plus, hainele tale se vor uza mai lent. 

Sute de mii de microfibre din plastic sunt deversate în apă de 
fiecare dată când spălăm, așa cum am explicat în Capitolul 3, 
iar ele contin materiale precum nailonul, poliesterul şi acrilicul. 
Toate ajung în apa pe care o bem și în cele din urmă se scurg în 
ocean si sunt consumate de vietuitoarele marine. Ca să privim 
problema fibrelor de plastic în perspectivă, un oraș de dimen- 
siunile Berlinului ar putea fi răspunzător pentru aruncarea în 
ocean a echivalentului a 540 000 de sacoșe de plastic.? 

Este o nebunie, dar câtă vreme filtrele de microfibre pentru 
maşinile de spălat se află încă în faza de proiect, cea mai viabilă 
soluție pe care o ai, alta decât să foloseşti doar textile non-sin- 
tetice, este să-ți cumperi o sacoșă de spălat din plasă, adică o 
sacosa Guppy. 

În final, detergentii din comerț pentru rufe şi înălbitorii pe 
bază de clor conţin o mulțime de chimicale nocive, care pot fi 
extrem de toxice pentru pielea ta și iti pot afecta sistemul respi- 
rator. Poti să-ţi faci propriul detergent sau poţi încerca să cum- 
peri un produs prietenos cu mediul, oricând este posibil. 

Iată o recapitulare şi câteva trucuri: 

+ Poartă hainele de mai multe ori. 

+ Folosește detergenti mai prietenoși cu mediul si mai siguri. 
De exemplu, produse de la Smol, care au unele dintre cele 
mai concentrate capsule pentru spălat rufe din lume. Toate 
sunt din plante și destul de mici ca să-ţi poată fi livrate 
direct în cutia poştală. Funcţionează şi ca un serviciu de 

subscripţie si te pot ajuta să economisesti până la 50% din 
prețul detergentului tău obişnuit: www.smolproducts.com. 

+ Programează mașina la 30 de grade Celsius sau chiar mai 
puţin. 

e În loc de balsam de rufe, pune înăuntru o cană cu oţet. 
pH-ul oţetului ajută la neutralizarea pH-ului apei de spă- 
lare si iti face rufele catifelate. 

e Spală de mână articolele vestimentare delicate. 

e Dacă locuieşti într-un oraş mare, cosmopolit, du-te la spă- 
lătoria automată. Maşinile de spălat şi uscătoarele comer- 
ciale tind să fie mai eficiente decât variantele de uz casnic. 

e Renunta de câte ori poţi la uscător şi usuca-ti hainele la aer. 

e Economiseste mai multă energie călcând hainele doar cand 
trebuie neapărat. (Serios, din facultate şi dinainte să intru 
în activismul de mediu, refuzul de a călca hainele a fost una 
dintre politicile vieţii mele.) 

e Încearcă spray-uri noi, cum este Day 2, primul şampon us- 
cat din lume pentru haine, ca să-ţi împrospătezi imbraca- 
mintea cum faci şi cu părul. Day 2 te ajută să nu mai speli 
exagerat de mult si te ajută să economiseşti mii de litri de 
apă pe an. 


Compostul 
„Informaţia este precum compostul; nu face bine, 


dacă nu o raspandesti.” 
Eliot Coleman 


Compostul este în esență modul naturii de a recicla prin des- 
compunerea gunoiului organic. Presupune descompunerea 

deşeurilor organice în sol, odată cu trecerea timpului, datorită 
căldurii şi a viermilor. Compostul este descompus cu ajutorul 
bacteriilor din amestec, vietati cum sunt viermii şi melcii, şi a 
căldurii. Produsul final este o substanţă întunecată, sfărâmi- 
cioasă, cu miros de pământ. 

În Capitolul 4 am vorbit despre emisiile de carbon legate de 
producerea alimentelor. Aşa cum am văzut, aruncarea lor nu în- 
seamnă doar risipă de bani, ci și un rău făcut planetei, mai im- 
portant decât realizează cei mai mulți dintre noi. Ca indivizi, 
acasă, jucăm unul dintre cele mai mari roluri în această chesti- 
une. În Regatul Unit, peste două treimi dintre adulţi habar n-au 
că risipa alimentară contribuie la schimbarea climatică, în timp 
ce un procent şi mai mare (81%) nu ştiu că o treime din toată 
mâncarea din lume ajunge la gunoi.* Majoritatea celor care gă- 
tesc râmân de fiecare dată cu o mulțime de resturi de la prepa- 
rarea mâncării, sau aruncă mâncarea pe care nu au consumat-o 
din cauza datei de expirare. Chiar dacă risipa de mâncare natu- 
rală, cum sunt fructele şi legumele, este biodegradabilă, din 
păcate nu se va biodegrada sau descompune așa cum ar trebui 
într-o grămadă obișnuită de gunoi - are nevoie de condiţii spe- 
cifice, cu mult oxigen şi căldură. 

Să pui la compost pare complicat, dar nu este așa. Şi este un 
obicei minunat, pentru că excesul de mâncare nu mai ajunge în 
groapa de gunoi şi în acest fel reduci emisiile de metan (amin- 
teste-ti că metanul este mult mai rău decât dioxidul de carbon). 
Compostul este folosit mai ales ca să mentii solul şi plantele in 
stare bună şi reduce nevoia de îngrășăminte chimice. 

Bun, s-ar putea să pară că trebuie să trăieşti într-o fermă, 
undeva la tara, ca să poţi să pui resturile la compost, să ai mult 
pâmânt, animale şi oxigen ca să obţii reacţiile chimice necesare. 
Există totuşi un mod mai simplu și este perfect realizabil, chiar 
dacă stai într-un apartament mic, în mijlocul unui oraş. 

Compost acasă sau în altă parte 


Mai întâi, trebuie să decizi dacă iti vei putea folosi propriul loc 
de compost sau îl vei folosi pe al altcuiva, cum ar fi cel pus la dis- 
poziţie de autorităţile locale: 


Opţiunea 1: pune pe cineva s-o facă în locul tău. În Regatul 
Unit există câteva organizaţii şi companii care iti pot lua restu- 
rile menajere pentru a le transforma în compost în locul tău. 
Asta funcționează pentru oricine locuieşte într-un oraş sau zonă 
urbană intens populată şi nu are atât de mult loc în curte încât 
să pună gunoiul la compost. 

Verifică la consiliul local — s-ar putea să ofere ei astfel de ser- 
vicii. Dacă nu, caută pe cineva din piața de alimente, ar trebui 
să găseşti pe cineva dispus să-ţi ia de pe cap grămezile de resturi 
de mâncare. Dacă niciuna dintre aceste variante nu funcţionează, 
pur şi simplu caută pe Google. Unele firme colectează, altele s-ar 
putea să-ți ceară să-l duci tu undeva anume, în apropiere. Este 
posibil ca, în funcţie de firmă, lista articolelor acceptate pentru 
compost să varieze, aşa că citeşte atent regulamentul lor. 


Depozitarea compostului 


Cum iti vei depozita deşeurile până vine ziua de colectare? Daca 
foloseşti un sistem pentru compost în afara casei, depozitează 
deșeurile neprocesate (cum sunt cele din lista următoare) în 
congelator, fie într-un recipient etanș, fie într-un castron sau o 
pungă de hârtie. Congelatorul va opri mirosul resturilor şi va 
preveni orice scurgere — este de departe cea mai bună metodă 
prin care să-ţi colectezi toate deşeurile pentru compost. Dacă ai 
propriul loc pentru compost, foloseşte un coş de gunoi cu capac 
pe care să-l duci în fiecare zi. Oricând gătești sau mânânci fructe, 

obişnuiește-te să pui resturile în containerul pentru compost 
sau în castronul din congelator. 


Opţiunea 2: compost în grădină. Din apartamentul meu micut 
din Londra, n-am făcut niciodată asta. Dacă eşti într-adevăr in- 
teresat, te încurajez să explorezi mulțimea de informaţii online 
despre ce se poate pune la compost. Dar dacă vrei doar noţiuni 
de bază, iată care este cea mai simplă metodă. Cumpără o pubelă 
pentru compost (mai bine două). Chiar dacă sunt din plastic, 
este mai bine așa decât să faci o grămadă mare în grădină, pentru 
că o să atragi şobolani sau alte animale sălbatice, din cauza con- 
ținutului mare de mâncare din compost. Pune-le în grădină, 
apoi pune toate resturile neprocesate de alimente în cutie, plus 
gunoaiele de la grădinărit (râmurele, ierburi smulse şi așa mai 
departe) şi lasă-le să se descompună -— vara va dura mult mai 
putin, datorită căldurii. Dacă ai două pubele, o poţi folosi pe 
cealaltă în timp ce conţinutul primei pubele fermentează. 
Pământul care rămâne printre buruienile smulse se va adăuga 
amestecului şi va introduce microbi, insecte şi bacterii, care vor 
grăbi procesul. Poţi să cauţi pe internet care este cea mai bună 
metodă să faci compost, dar oricum, probabil vei obţine un com- 
post care nu-i rău deloc chiar şi urmând regulile acestea simple. 
Nu pune niciodată mâncare gătită în pubela de compost. 


Ce poţi pune la compost? 


Trebuie să ştii ce se poate pune la fermentat și ce nu. Lista nu este 
exhaustivă și fiecare grămadă de compost va avea ingrediente 
diferite. Tine minte: nu pune decât materiale crude la fermentat. 

e Orice fel de resturi de fructe sau legume 

e Seminte 

e Cereale 

e Coji de ouă 

e Zat de cafea şi frunze de ceai vrac 

e Vin vechi (este făcut din struguri) 

e Hârtie 

e Frunze şi resturi de la grădinărit, cum sunt iarba şi buru- 
ienile pe care le-ai cosit 


Cum rămâne cu baia? 


În Regatul Unit, 90% dintre oameni susțin că reciclează regulat 
ce rămâne de la bucătărie, dar numai 52% fac asta și cu artico- 
lele de baie, conform organizaţiei Reciclează Acum. Ai aruncat 
vreodată fără să te gândești o rolă de la hârtia igienică, o sticlă 
de parfum, un tub de fond de ten sau o periuta din plastic? Eu 
da. Este foarte derutant, pentru că nici măcar brandurile care 
vând produsele nu ne spun ce să facem cu ambalajele şi multe 
nici măcar nu au simbolul de reciclare pe ele. Unele dintre cele 
mai des întâlnite greşeli pe care le faci în baie sunt notate mai 
jos si este uşor să le eviti. 


Salveaza copacii si cumpara hartie 
care nu este facuta din ei 


Hârtia ta igienică obişnuită este de cele mai multe ori inalbita 
si ambalata în folie de plastic, lucru care o face să conţină multe 
substanţe toxice şi să fie nereciclabilă. Mare parte din hârtia igi- 
enică este făcută în continuare din copaci. Nu numai că-i tăiem, 
dar mai şi folosim o cantitate enormă de energie şi apă ca să ne 
curatam corpul și suprafeţele din casă. Iată câteva alternative: 
Hârtia din bambus, provenită din păduri de bambus, este o 
alternativă sustenabilă pentru hârtie. Bambusul consumă 

mai puţină apă ca să crească, generează mai mult oxigen si 
absoarbe mai mult dioxid de carbon din aer decât copacii, 
fiind cea mai uşor regenerabilă sursă de material vegetal 
disponibilă din lume, pentru diverse produse. 

e Cumpără online de la branduri precum Who Gives A Crap. 
Serviciul lor de livrare este foarte comod. Şi-au început afa- 
cerea după ce au aflat că 2,3 miliarde de oameni din lume 
nu au acces la o toaletă. Asta înseamnă cam 40% din popu- 
latia totală de pe glob, iar aproximativ 289 000 de copii sub 
cinci ani mor în fiecare an din cauza bolilor provocate de 
proasta calitate a apei şi a condiţiilor sanitare. În zilele noas- 
tre, nu doar că hârtia igienică şi prosoapele de hârtie pro- 
duse de acest brand ne utilează baia fără să facă rău copa- 
cilor, întrucât sunt făcute din bambus, ci în plus compania 
donează 50% din profitul său pentru construirea toaletelor 
şi îmbunătățirea condiţiilor sanitare în țările în curs de dez- 
voltare.” Uk. whogivesacrap.org 


Periutele de dinti din plastic 


Numai in Statele Unite, peste un miliard de periute de dinti din 
plastic sunt aruncate in fiecare an. Fii prietenos cu generatiile 
viitoare şi treci la periute din bambus sau la o periuta electrică. 
Periutele din bambus sau lemn provin din surse sustenabile, dar 
te rog să citeşti şi textul scris cu litere mici pe ambalaj, pentru 
că adesea perii sunt din plastic. Verifică dacă aceştia chiar sunt 
biodegradabili. 


Pasta de dinţi 


Apar multe inovaţii care iti oferă pasta de dinţi fără plastic, sub 
formă de pastă în borcane din sticlă sau sub formă de tablete. 
De exemplu, există un mod complet natural de a înlocui pasta 

pe care ai folosit-o până acum. „Bite” este făcută din ingrediente 
vegane, precum uleiul de cocos şi xilitolul, cu proprietăți natu- 
rale de albire a dinţilor. Trebuie doar să pui pe limbă o tabletă 
de fiecare dată când te speli pe dinţi. Sunt livrate în borcane 
din sticlă care pot fi reumplute şi reciclate. 


Aparatele de ras 


În Regatul Unit, în 2018, aproximativ 5,5 milioane de oameni 
au folosit, în medie, mai multe aparate de ras de unică folosinţă. 
O variantă simplă de înlocuire ar fi să folosești aparate de ras 
din metal, în loc de aparate din plastic. 


Săpunurile 


Renunta la toate săpunurile lichide, la şampoane si aşa mai de- 
parte. Fie cumpără vrac, să poţi turna în propriile recipiente, fie 
caută variante solide, pentru a reduce poluarea cu plastic. 


Reciclează 


Spală toate recipientele din sticlă înainte să le arunci. Majori- 
tatea tuburilor de spray, odată ce au fost golite (mai puţin cele 
de fixativ), sunt reciclabile. Trebuie doar să le scoţi capacul şi 
să le pui în sacoşa de reciclat pentru cutii de metal. 


Energie inteligentă 


Un viitor în care aproape toată electricitatea pe care o folosim 
să provină de la vânt, valuri si soare nu este chiar un scenariu 
de neimaginat. În Regatul Unit, în ultimii şase ani, am crescut 

cantitatea de energie regenerabilă de la 7% la 25%. Tehnologia 
se dezvoltă rapid peste tot în lume, făcând costurile să scadă ful- 
gerător. Miliarde de dolari sunt investiţi în surse de energie re- 
generabilă. Din 2009, la nivel global, costurile pentru energie 
solară au scăzut cu 90%. Drept rezultat, publicul a demonstrat 
că vrea să folosească mai mult energie regenerabilă, iar 84% din- 
tre gospodăriile britanice s-au arătat dispuse să susțină energia 
regenerabilă. 


VARIATIILE DE TENSIUNE 


Rețeaua națională din Regatul Unit este obişnuită să gestio- 
neze variațiile şi căderile de tensiune apărute din cauza consu- 
mului de electricitate. De-a lungul unor zeci de ani, pe măsură 
ce populaţia a crescut şi au fost construite mai multe case, ai 
crede că s-a pus mai multă presiune pe sursele de energie. De 
fapt, în 1990, în pauza meciului din semifinala Campionatului 
Mondial la Fotbal, milioane de fani şi-au făcut ceai. Asta a pro- 
vocat cel mai mare consum de energie de până acum, cu un 
maxim de 2 800 de megawaiti.® 


Rețelele sunt îmbunătăţite în mod constant, astfel încât să 
facă fata cererii şi ofertei, iar prin schimbările eco pe care le faci 
la tine acasă vei putea economisi o grămadă de bani. În alte parti 
ale lumii, din Africa de Sud până în California şi Chile, eolienele 
şi panourile solare sunt în prezent cele mai ieftine surse noi de 
energie electrică. Monitorizarea meteo în Regatul Unit este atât 
de inteligent făcută încât britanicii nu vor rămâne fără curent 
electric acasă, chiar dacă nu mai bate vântul sau nu este soare. 


Obiectivul de 15% de energie regenerabilă pentru 2020 setat 

de guvernul britanic a fost larg criticat, mulți oameni acuzându-l 
că nu se implică destul. Dar suntem în drept să criticăm când 
nici măcar nu ştim ce posibilități ne rezervă viitorul? Un studiu 
a arătat că este posibil ca sistemul energetic din Regatul Unit să 
ajungă regenerabil în proporție de aproape 90% până în 2030, 
electrificând 25% din sistemul de încălzire şi incluzând peste 
un milion de maşini electrice în trafic. Dar asta numai dacă pu- 
tem scădea cererea pentru încălzire cu aproape 60% în următorii 
15 ani — iar asta este o mare provocare.” Ca să atingem obiective 
atât de înalte în Regatul Unit şi în lume, va fi nevoie de o asumare 
comună a responsabilitatii şi de investiţii uriaşe. 

Fiecare proprietar sau chiriaş din Regatul Unit si din lume, 
chiar si cei care locuiesc în clădiri foarte vechi, are la dispoziţie 
o mulțime de tehnici ca să-şi transforme proprietățile în clădiri 
mai prietenoase cu mediul. 


Imbunatateste-ti sistemul de iluminat din casă 


În Regatul Unit, becurile incandescente au fost scoase din uz în 
2009, datorită regulamentelor UE, pentru că au fost considerate 
neprietenoase cu mediul. Deşi multă lume prefera lumina caldă 
dată de becurile incandescente, 95% din energia pe care o con- 
sumau era transformată în căldură, nu în lumină. Acestea au 
fost înlocuite cu becuri LED şi becuri fluorescente, care sunt 
mult mai eficiente din punct de vedere energetic. Nu numai că 
necesită mult mai puţină energie, dar majoritatea au și o du- 
rată mai lungă de viata. Becurile LED, în plus, nu contin mercur. 
Până la urmă, un singur bec cu consum redus de energie, care 
costă în jur de 1 liră, poate economisi, pe o perioadă de şase 
ani, 250 de kilograme de CO, - echivalentul unui zbor scurt.* 

Investeşte în aparatură electrică eficientă energetic 


Când este momentul să iti reinnoieşti electrocasnicele mari, cum 
sunt frigiderul, maşina de spălat, uscătorul de rufe şi televizorul, 
alege modele mai eficiente energetic, ceea ce în mod normal 
este atestat prin simbolul Energy Star de pe ambalaj. Alege-le pe 
acelea, de fiecare dată când este posibil. Electrocasnicele cu con- 
sum mare de energie cresc cantitatea de emisii de carbon şi alte 
deşeuri rezultate din funcționarea centralelor energetice, ceea 
ce duce în cele din urmă la creșterea nivelului de deşeuri toxice, 
poluarea aerului şi a apei.? 


Energia verde 


După 5 minute petrecute pe o platformă cum este uSwitch poți 
să treci la un furnizor de energie verde, fără să ai întreruperi de 
curent. Alegând tariful verde, iti manifesti susținerea si te alături 
mișcării pentru energie regenerabilă. 


Decoratiunile pentru casă 


Trecem mai departe, de la diferitele treburi domestice, la stilul 
de viata. Fie că eşti gazda unei petreceri aniversare, a unei cine 
cu prietenii sau vrei să pui niște decoraţiuni de Crăciun, cea mai 
bună metodă ca să poţi apoi să faci curățenie uşor şi să cheltu- 
ieşti puţin este să mergi pe un stil mai simplu. Simplu nu în- 
seamnă în niciun caz plictisitor — înseamnă doar că renunti la 
decoratiunile stridente, la o liră bucata, zorzoane şi jucărioare 
cu luminite. Pentru Dumnezeu, nu ai de ce să blochezi spațiul 
tău de depozitare îngrămădind în el o mulțime de decoraţiuni 
pe care le foloseşti doar o dată sau de două ori pe an. În schimb, 

revino la Mama Natură şi foloseşte mai multe materiale natu- 
rale, organice, care vor da casei tale un aspect cochet. 


+ Folosește materiale naturale pentru decorat. Alege crengute, 
flori, fibre 100% organice. Umple câteva borcane din sticlă 
cu bețe de scorţişoară, conuri de brad şi frunze uscate. 

e Caută lumânări de ceară produse sustenabil, ca să creezi o 
atmosferă specială. 
Dacă nu ai deja un brad din plastic pe care il poţi folosi în 
continuare, cumpără un brad adevărat, anul acesta. Dacă 
nu au niciun loc în care să-l poți replanta, în majoritatea 
comunităților există variante de reciclare, unde brazii vor 
fi folosiţi pentru diferite proiecte. Orice ai face, încearcă 
să eviti să-l lași să ajungă la groapa de gunoi. Unele consilii 
locale oferă un serviciu special de colectare a brazilor. Aces- 
tia sunt o resursă regenerabilă frumoasă. 
e În caz că nu vrei să mergi pe varianta naturală, dar vrei să-ţi 
decorezi bradul de Crăciun sau alte zone din casă, caută de- 
coratiuni second-hand, fie online, fie în magazinele vintage. 
Foloseşte mai puține luminite, dacă energia nu provine de 
la un panou solar sau altă formă de energie regenerabilă. 
Luminitele sunt frumoase, dar consumă o grămadă de ener- 
gie, aşa că dacă n-ai neapărat nevoie de ele, măcar foloseşte 
mai puţine — factura ta de electricitate iti va mulțumi. 
Aceleași principii se aplică în cazul petrecerilor costumate, 
cum este cea de Halloween. Majoritatea costumelor contin 
foarte mult plastic, sunt scumpe si sunt purtate doar de câ- 
teva ori. Încearcă să combini hainele pe care le ai deja cu 
articole de la magazinele de caritate şi fă schimb cu prietenii, 
sau fă din costumat o activitate amuzantă pentru copiii tăi 
şi confectionati-va singuri îmbrăcămintea, acasă, din lu- 
cruri pe care deja le aveți. 

Un bebeluş natural 


Cea mai importantă decizie pe care multi dintre noi trebuie să 
o ia este dacă să facă sau nu un copil. Instinctul de reproducere 
este străvechi, dar există şi perspectiva surprinzătoare că a avea 
un copil este, pentru natură, cel mai distrugător lucru pe care 
îl poți face. În epoca schimbărilor climatice, numărul de familii 
care consideră că a nu face copii este o decizie morală este un 
subiect de discuţie în sine. În lume au loc în medie 360 000 de 
naşteri pe zi - adică 250 de copii pe minut. 

Impactul pe care un copil îl are asupra mediului depinde şi 
de locul în care trăieşti. Amprenta de carbon a unui copil născut 
în SUA, de exemplu, este de 160 de ori mai mare decât cea a 
unui copil născut în Bangladesh. 

În Europa, copiii au emisii cam ca şi media globală, iar în 
Regatul Unit emisiile pentru o persoană obişnuită sunt în jur 
de 5,8 tone. Dacă aştepţi un copil sau ai deja copii, mai ales pre- 
şcolari, integrarea sustenabilitatii in viata ta trebuie să fie simplă 
si sănătoasă, căci deja cei mici iti solicită toată atenţia. 

Chiar dacă poate ştirile despre climă nu te împing să-ți refaci 
planurile familiale, sper că unele informaţii din această carte te 
vor motiva să adopti câteva schimbări în stilul de viata al familiei 
tale, pentru a-ţi reduce impactul asupra mediului. 

Să fii un părinte conştient de problemele climei poate include 
grija pentru a alege produse organice de calitate, căutarea unor 
întrebuințări noi pentru obiectele pe care le ai deja, folosirea 
unor articole pentru ceilalți copii sau donarea lor către cazurile 
sociale. În acest fel, amprenta de carbon a copilului tău nu va fi 
foarte mare. Este important să cresti copii bine informaţi şi mo- 
tivati să lupte pentru progresul politicilor în ceea ce priveşte 
schimbarea climatică şi drepturile omului. 

Scutecele 


Un copil foloseşte între 4 000 şi 6 000 de scutece înainte să învețe 
să folosească olita, iar costul pentru bugetul familiei se apropie 
de 750-1 000 de lire pentru aceşti chiloti nereciclabili, care au 
nevoie de mai mult de 500 de ani ca să se descompună la groapa 
de gunoi, in timp ce generează o grămadă de emisii de CO). 
Prin comparaţie, copiii au nevoie de aproximativ 20-25 de scu- 
tece refolosibile. Scutecele refolosibile sunt mai ieftine, pot fi 
păstrate pentru următorii copii, donate prietenilor sau persoa- 
nelor fără posibilități materiale, așa că impactul lor asupra me- 
diului este mult mai scăzut. 

Un scutec refolosibil sună puţin înspăimântător, dar foarte 
mulți oameni încep să le folosească, progresiv, din momentul în 
care devine mai convenabil să facă asta. Scutecele trebuie spălate 
la fiecare două-trei zile cu apă fierbinte, după ce arunci mai întâi 
conținutul la toaletă. 

Cel mai sustenabil tip de scutec este o inovaţie recentă a 
Luisei Kahlfeldt, cunoscut drept scutecul sumo şi este fabricat 
complet dintr-un material din iarbă de mare şi eucalipt, numit 
SeaCell. Materialele sunt recoltate sustenabil şi sunt uşor de re- 
ciclat după folosire, fără să fie nevoie să îl dezasamblezi. Mate- 
rialul textil este antibacterian si bogat în antioxidanți, aşa că este 
bun pentru pielea copilului. Dacă scutecele sustenabile nu sunt 
pentru tine, caută branduri care fac scutece de unică folosinţă, 
dar care încep să facă efortul de a-şi reduce impactul asupra 
mediului, folosind materiale din surse sustenabile sau reducând 
consumul de apă şi energie în procesul de fabricaţie. 


Servetelele umede pentru bebeluşi 


Deşi pe moment iti fac viata uşoară, servetelele umede sunt un 
dezastru. Durează sute de ani pănă se descompun şi adesea 

ajung în canalizare şi apoi în oceane. Renunţă la cele de unică 
folosinţă şi folosește servetelele din pânză, reutilizabile, sau taie 
articole mai vechi din bumbac fin si refoloseste-le. 


Hainele 


Copiii cresc incredibil de repede şi nu prea isi pot da cu părerea 
despre ceea ce poartă. Dacă vrei să cumperi haine noi, încearcă 
să alegi haine făcute din fibre naturale, de la branduri etice, sau 
foloseşte haine second-hand. Dacă ai deja o grămadă de haine 
de bebeluş acasă si nu le mai folosesti, dă-le mai departe cuiva 
din familie sau din cercul de prieteni sau donează-le. 


Alăptatul 


Alăptarea este remarcabil de ecologică, de fapt a fost numită cea 
mai ecologică hrană disponibilă pe Pămănt. Produce zero deşe- 
uri, zero gaze de seră şi are zero consum de apă. Dacă alăptatul 
este o opţiune în familia ta, vei economisi cantități considerabile 
de apă şi energie, necesare producerii laptelui praf. 


Jucăriile 


Învață copiii să pretuiasca experienţele mai mult decât obiectele. 


Călătoriile: ruşinea de a zbura 


De la a mânca mai puţină carne la a folosi mai putin plastic, am 
văzut în câte feluri ne putem reduce amprenta de carbon - can- 
titatea totală de emisii de gaze de seră pe care o producem prin 
acțiunile noastre. Gazele de seră sunt gaze din atmosferă care 

contribuie la încălzirea globală şi schimbarea climatică, şi cu 
toate că ştim că aproape orice aspect al vieții noastre are o am- 
prentă de carbon, mare parte din ea este generată de transport, 
care include maşinile şi trenurile — dar de departe cea mai mare 
sursă este transportul aerian. 

Poate că citesti asta şi tu n-ai zburat vreodată şi nici nu plă- 
nuiesti să o faci, sau poate preferi călătoriile lungi şi foloseşti 
transportul feroviar in vacantele de vară. Dacă este asa, este mi- 
nunat, deoarece produci cu până la 90% mai puţine emisii de 
carbon fiindcă nu zbori cu avionul. 

În acest moment, zborurile sunt responsabile pentru 2,5% 
din producţia globală de dioxid de carbon şi întrucât avioanele 
zboară mai aproape de atmosferă, creează mai mult rău decât 
transportul terestru. Este o cifră pe care chiar şi industria res- 
pectivă o acceptă, dar, în realitate, oamenii de ştiinţă tin de fie- 
care dată să sublinieze că asta este numai o jumătate de adevăr, 
deoarece aviația emite şi oxid de azot, vapori de apa şi micropar- 
ticule care au la rândul lor un impact asupra încălzirii globale. 

O combinaţie a tuturor lucrurilor spuse mai sus face avioa- 
nele să fie atât de poluante. Deşi autoritățile încearcă să pună 
presiune pe companiile aeriene pentru a-şi reduce impactul, 
cererea pentru călătorii cu avionul creşte rapid. La scară macro, 
industria aerului joacă un rol uriaş în asigurarea transportului 
de bunuri. Lanturile globale de aprovizionare, de la alimente la 
transportul medical, şi de intervenţie urgentă depind enorm de 
avioane, care sunt cele mai rapide mijloace de transport. Trans- 
portul aerian acoperă în jur de 0,5% din totalul transporturilor 
comerciale mondiale, dar ca valoare este peste 35%, deoarece 
obiectele trimise pe calea aerului sunt dintre cele mai scumpe, 
de exemplu mâncarea perisabilă sau articolele cu termen mic de 
valabilitate. Atât pentru uz personal cât şi pentru uz comercial, 

peste 65 de milioane de locuri de muncă sunt generate de aviație 
şi au legătură cu industria turismului. Printre ele, peste 10 mili- 
oane de oameni lucrează direct in industria aviatică!, aşa că 
aceasta nu este o industrie ce va dispărea prea curând. 


Ar putea călătoriile să devină prietenoase cu mediul? 


Pe măsură ce crește gradul de conștientizare a nevoii de a ne 
reduce amprenta individuală de carbon ca să oprim catastrofele 
climatice, industria aeriană este constant presată să găsească 
soluții eco. Pentru ca transportul să devină mai ecologic trebuie 
impuse reguli mai stricte în sectorul privat, întrucât progresele 
în sectorul aero sunt relativ mici şi costisitoare. 

Avioanele cu reacție care funcţionează în zilele noastre sunt, 
cu toate acestea, cu mult peste 80% mai eficiente decât primele 
avioane din anii 1960, în ceea ce priveşte consumul de combus- 
tibil per kilometru. Deşi nu putem aştepta încă 60 de ani pentru 
astfel de progrese, trebuie să avem încredere în omenire şi în cei 
care lucrează în industrie că inovaţia şi progresul sunt posibile. 
Companiile contează pe o nouă generaţie de avioane, mai putin 
poluante. Tehnologii noi, cum sunt avioanele electrice şi folosi- 
rea biocombustibililor, care ar putea reduce efectul zborurilor 
asupra mediului, sunt în proces de dezvoltare. Dar acesta este 
un proces relativ lent, care cere o mulțime de teste de siguranţă. 
Unele linii aeriene încearcă să crească eficienţa pe termen scurt 
reducând greutatea pe care o poartă fiecare zbor, acceptând mai 
mulți pasageri și reducând distanţele. Timpul nu este de partea 
industriei aviatice şi, până acum, câteva dintre soluţii nu rezolvă 
decât o parte din problemă, iar călătoriile aeriene rămân greu de 
purificat. 

Pe măsură ce tensiunea dintre cererea pentru călătorii ae- 
riene şi creşterea îngrijorării pentru schimbările climatice se 
intensifică şi creează nesiguranţă în industrie, ONU lucrează la 
stabilirea unui cadru pentru liniile aeriene, care să le scadă 
contribuţia la schimbările climatice, la scară largă. De curând, 
liderii marilor companii aeriene au recunoscut public provocă- 
rile cu care se confruntă şi au acceptat că industria nu evoluează 
în ritmul în care ar trebui. Un lucru este sigur, discuţia trebuie 
să arate faptul că, în timp ce din punct de vedere moral o 
schimbare este necesară, ea poate aduce și noi oportunități de 
afaceri. Dacă am putea demonstra cumva că transportul eco- 
logic este mai avantajos pentru o companie aeriană, s-ar putea 
să asistăm la progrese semnificative în timpul vieții noastre. 

Avioanele conectează oamenii de locuri şi oportunități şi 
sunt atât de multe beneficii incredibile care vin din a putea ve- 
dea alte zone ale lumii şi a cunoaşte culturi diferite. Dar chiar 
este necesar să călătorim atât de mult, sau numărul zborurilor 
noastre este indus de o industrie care promovează un stil de 
viață? Pe lângă costul scăzut artificial al biletelor de avion, este 
alegerea noastră de a zbura un simbol al puterii de a consuma? 
Dacă zbori de plăcere sau pentru afaceri, este important să cu- 
noşti complet magnitudinea impactului pe care un singur zbor 
îl are asupra planetei. 


+ Opt sute nouăzeci şi cinci de milioane de tone de CO, au 
fost produse de zborurile din toată lumea în 2018. La nivel 
global, toți oamenii au produs putin peste 42 de miliarde 
de tone de CO, în acelaşi an. 

+ În 2018, aproape 4,4 miliarde de pasageri au fost transpor- 
taţi de liniile aeriene din toată lumea. 

e O singură călătorie cu avionul, de la New York la Londra, 
topeşte până la 3 metri pătrați din gheaţa arctică. 

e Grupul de mediu German watch a estimat că o singură 
persoană care face o călătorie dus-întors din Germania în 
Caraibe produce aceeaşi cantitate de emisii pe care o au 
80 de locuitori din Tanzania într-un an întreg - în jur de 
4 tone de CO). 

e În 1945, un australian care câştiga salariul mediu pe eco- 
nomie avea nevoie de 130 de săptămâni ca să-şi permită 
un bilet ieftin pentru cursa aeriană Sydney-Londra si 
retur. În 2009, avea nevoie de numai 1,7 săptămâni." 


O altă statistică ciudată arată că numai 6% din populația 
globului a zburat măcar o dată, dar având în vedere creşterea 
economică şi globalizarea, probabil că numărul va creşte rapid. 
Potrivit studiilor făcute de gigantul bancar UBS, piaţa calato- 
riilor aeriene are o creştere anuală între 4 $i 5%, ceea ce înseamnă 
că cifrele totale se dublează la fiecare 15 ani” si, prin urmare, 
cererea în creştere pentru zboruri depăşeşte orice posibilitate 
de reducere a emisiilor de gaze. Dar bineînţeles că nu putem 
reduce emisiile refuzându-le celor care n-au zburat niciodată 
şansa de a zbura, nu? Şi cum facem cu proiectele de expansiune 
a aeroporturilor în lume, cărora activiştii pentru climă li se opun 
atât de stăruitor? 


Iti poţi schimba obiceiurile? 


Există variante extreme, cum este cazul Gretei Thunberg, de a 
călători dintr-o tara în alta doar cu trenul, de câte ori este posi- 
bil. Sau, când a trebuit să treacă Atlanticul pentru a participa la 
summitul pe probleme de climă de la New York şi apoi la cel din 

Chile, în septembrie 2019, Greta a făcut o călătorie de două săp- 

tămâni si zero emisii pe un iaht de curse fără emisii de carbon. 
Te pot convinge exemple precum cel al Gretei să-ţi schimbi 

obiceiul de a zbura sau chiar să renunti complet la zboruri? 

În cele din urmă, dacă nu putem schimba sistemul, deciziile 
de călătorie ne aparțin fiecăruia. La nivel personal, există vari- 
ante, chiar daca nu perfecte, prin care poți contribui pozitiv, de 
la compensarea consumului de carbon, la reducerea deşeurilor 
pe care le produci în călătorii. Evită să cumperi mâncare sau alte 
lucruri în avion, pentru că totdeauna sunt învelite în plastic, 
după cum iti voi povesti mai târziu. 

E important să ţii cont că zborurile pe distanţă scurtă, sub 
500 de kilometri, sunt cele mai poluante, pentru că este nevoie 
de multă energie ca avionul să se ridice în aer şi apoi să coboare. 
O călătorie tur-retur de la Londra la Paris, de exemplu, va pro- 
duce 110 kg de CO, per avion, în timp ce una cu trenul doar 
6,6 kg. Călătoriile mai scurte sunt cele mai simplu de înlocuit 
cu trenul sau mașina și astfel ţi-ai putea reduce amprenta de 
carbon. 

Într-un avion eşti literalmente într-un tub de metal şi plas- 
tic. Totul este învelit în plastic, de la pătură la tacâmuri şi mân- 
care — chiar si minitrusele din cursele pe distanţe lungi. Acest 
lucru este necesar pentru a reduce prezenţa germenilor în inte- 
riorul navei, unde aerul este recirculat. 

Dacă sau când vei zbura din nou cu avionul, priveşte în 
jurul tău pentru câteva minute şi observă cât de multe deşeuri 
rămân de la ceilalți pasageri. De la sticle de apă din plastic, pa- 
hare de unică folosință, tacâmuri din plastic, betisoare pentru 
amestecat băutura, ambalaje de mâncare - suficiente cât să-ţi 
provoace un atac de panică. Călătoritul este ca orice alt aspect 
al vieţii, aşa că aplică în călătoria ta principiile pe care le-ai citit 
în această carte. Iată câteva lucruri pe care să le tii minte: 

e Zboară mai rar. 

e Redu numărul escalelor cand este posibil şi alege zboruri 
directe. 

+ Dacă zbori în interes de serviciu sau de afaceri, discuţiile 
video (pe Skype) ar putea fi o variantă? Desigur, uneori 
nimic nu poate înlocui interacțiunea fata in fata cu colegii 
sau supravegherea proiectului. 

e Ia trenul sau alt mijloc de transport terestru în loc să iei 
avionul, mai ales în călătoriile scurte. 

e Foloseşte bilete digitale când este posibil şi evită-le pe cele 
printate. 

e Renunta la minitrusele de toaletă din aeroporturi, exagerat 
de scumpe - personificarea ridicolului din ideea „de unică 
folosință” —, în favoarea celor reutilizabile, în care să-ți pui 
tu exact cât ai nevoie din produsele fara de care nu te poți 
descurca. 

+ Dacă iti este greu să strecori toate obiectele de toaletă in 
punga transparentă de plastic pe care ţi-o dau cei respon- 
sabili cu paza aeroportului, caută o versiune solidă a acelor 
produse. Caută variante solide pentru orice, de la sampon, 
balsam, parfum solid sau pudră, la deodorate. 

e Călătorește cu propria sticlă reutilizabilă de apa: majori- 
tatea aeroporturilor au dozatoare de unde o poți umple şi 
la fel au şi multe avioane, aşa că nu ezita să rogi stewardesa 
să ţi-o umple. 

e Ia cu tine şi celelalte obiecte reutilizabile, cum ar fi un pa- 
har pentru cafea şi tacămuri. 

e Evita să desfaci pungile cu obiecte de toaletă din avion, 
foloseşte-le pe ale tale. 

e Refuza cât poți să foloseşti obiecte din plastic în timpul 
zborului. Avioanele, mai ales zborurile cu cost scăzut, sunt 
pline de plastic. Spune nu. 

+ Adu-ti propria mâncare şi mănâncă produse vegetariene/ 
vegane la bord (tine minte că acum eşti rugat să nu mănânci 
nuci dacă la bordul avionului este cineva care are alergie 
la nuci). 

e Dacă faci un zbor lung, de obicei primeşti o pătură şi o 
pernă ambalate in plastic - evită folosirea lor, când poţi. 


Reducerea amprentei de carbon 


Pentru că noi nu putem controla ritmul în care se dezvoltă in- 
dustria aeriană, una dintre cele mai simple căi de a reduce im- 
pactul zborurilor pe care le faci asupra mediului este să participi 
la scheme de reducere şi compensare a carbonului. Oamenii pot 
contribui sau se pot revanşa pentru emisiile produse în timpul 
zborului sau al altui mijloc de transport sustinand programe de 
plantare a copacilor sau proiecte pentru energie verde, acțiuni 
care neutralizează în oarecare măsură efectul emisiilor pe care 
le-au provocat. 

Desigur, compensarea pentru emisia de carbon nu rezolvă 
problema morală a zborului si astfel ai fi mai putin dispus să-ți 
schimbi comportamentul. Unii susţin că această compensare 
este un lux, pentru că înseamnă să cheltui bani si nu toți isi pot 
permite să facă asta, dar şi pentru că se pierde din vedere fon- 
dul profund al problemei emisiei de carbon. Emisiile de carbon 
înseamnă creşterea temperaturii, pe care o numim încălzire glo- 
bală, precum şi fenomene meteorologice extreme, care distrug 
fauna sălbatică și habitatele, contribuie la creşterea nivelului 
mării şi au o mulțime de alte efecte. 

Bineînţeles că, dacă nu am emite atât de multe gaze de seră, 
nu am avea nevoie de proiecte care să compenseze amprenta de 
carbon. Compensarea nu face să dispară dioxidul de carbon 

produs atunci când zbori. Acesta, desigur, ajunge direct în at- 
mosferă, dar astfel de programe pot reduce emisiile de CO, în 
altă zonă a lumii. Pentru aceia dintre noi care trebuie neapărat 
să călătorească cu avionul, compensarea carbonului este o formă 
economică viabilă şi eficientă de a ne asuma responsabilitatea 
pentru emisiile pe care le provocăm. 


Află amprenta de carbon a zborului tău 


Când iei avionul, dioxidul de carbon va ajunge în atmosferă 
chiar dacă îl vei compensa sau nu. Compensarea este mai bună 
decât nimic. Sună minunat, dar puţini oameni folosesc scheme 
de compensare, pentru că pur si simplu nu ştiu că există sau nu 
sunt hotărâți pe care să o aleagă. Iată cum să compensezi: 


e Pasul 1: calculează-ți emisiile folosind un calculator online. 
e Pasul 2: alege un proiect de compensare din oferta online. 
e Pasul 3: începe să-ţi compensezi emisiile. 


Schemele de compensare se bazează de obicei pe măsurarea 
tonelor de CO, produse de fiecare zbor pe care îl faci, cu ajuto- 
rul programelor disponibile online. Apoi investeşti într-un pro- 
iect care reduce nivelul de CO, cu o cantitate echivalentă celei 
produse de zborul tau.” Pentru cei mai multi dintre noi, să cal- 
culezi așa ceva sună complet nefamiliar şi derutant, aşa că au 
fost dezvoltate mai multe scheme de calcul prin care să afli cât 
dioxid de carbon ai produs zburând. Cei mai simpli indicatori 
sunt câţi kilometri ai zburat, deşi alții ar putea lua în considerare 
la ce clasă ai avut bilet, ce tip de aeronavă a fost și cât de eficient 
foloseşte combustibilul, numărul de pasageri şi rata de ocupare 
a locurilor, poate chiar şi momentul din zi și condiţiile meteo 

din timpul zborului. Fiecare schemă de compensare a carbo- 
nului calculează diferit. Dacă faci zboruri lungi, s-ar putea să 
fie mai simplu să faci un tabel în care să tii evidenţa zborurilor 
dintr-o anumită perioadă, să zicem la câteva luni distanţă, apoi 
să le compensezi pe toate odată. 

Te întrebi de ce contează clasa la care ai bilet de zbor? La bu- 
siness sau clasa I, spre deosebire de cea economică, sunt sem- 
nificativ mai puţini pasageri, ceea ce înseamnă că spaţiul este 
folosit mai puţin eficient. 


Ce schemă ar trebui să foloseşti? 


Deoarece companiile şi organizaţiile au scheme care functio- 
nează diferit, suma pe care o platesti variază şi ea, poate fi deru- 
tant modul în care acestea cer tarife diferite pentru aceeaşi ac- 
tivitate. 

Dacă te gândeşti să plăteşti ca să compensezi amprenta de 
carbon din timpul zborului tău, cum naiba ar trebui să o faci? 
Online-ul este plin de companii care susțin că fac lucruri im- 
presionante şi site-uri cu poze cu păduri luxuriante şi şuvoaie 
de apă curată, dar nu toate respectă standardele şi nu toate sunt 
transparente cu privire la ce fac cu banii. Să cerni binele de rău 
nu este uşor, dar uite câteva lucruri pe care organizația Gold 
Standard le recomandă (Gold Standard analizează proiectele 
potrivit regulilor stabilite de protocolul de la Kyoto), după ce a 
petrecut ceva timp ca să le investigheze şi certifice pe cele mai 
bune. Întotdeauna asigură-te că alegi să finantezi mai degrabă 
un proiect anume decât portofoliul unei companii, ca să poți 
urmări unde ajung banii tăi si să simți că ai făcut o alegere efi- 
cientă. Unele dintre cele mai bune scheme de compensare a dio- 
xidului de carbon au trecut de multă vreme pe proiecte legate 

de energie — de la distribuirea cuptoarelor de gătit eficiente, la 
captarea gazului metan generat de gropile de gunoi. Astfel de 
proiecte din domeniul energetic sunt gândite să aibă un impact 
permanent, mai mare decât cel al plantărilor de copaci; în plus, 
ajută familiile sărace să economisească banii pentru combustibil 
si să ridice calitatea aerului din casa lor. 

Totuşi, cel mai simplu este să compensezi direct prin linia 
aeriană, când iti cumperi biletul de zbor. Cam o treime din com- 
paniile aeriene iti permit să plăteşti o taxă în plus peste tariful de 
zbor, taxă ce este donată fie către propriul lor program de com- 
pensare, fie către al altora. Schemele de compensare recomandate 
sunt mai degrabă pentru proiecte din domeniul energetic decât 
pentru cele de împădurire, de exemplu: 


Climate Care (www.climatecare.org) Aceasta este o companie 
care are principii etice şi personal foarte implicat în practicile 
lor pentru natură. Au un calculator online foarte bun care te 
ajută să afli amprenta de carbon a călătoriei tale, nu doar a celei 
cu avionul, ci şi a celor făcute cu maşina, a consumului domestic 
de energie, a evenimentelor la care participi şi a afacerilor. 


Gold Standard (www.goldstandard.org) este considerată de 
multe ONG-uri respectate la nivel global ca fiind organizația 
cu unul dintre cele mai riguroase standarde climatice. Asta în- 
seamnă că fiecare liră cheltuită ca să compensezi prin ei nu 
numai că va compensa CO,-ul - au în portofoliu peste 1 700 de 
proiecte în 80 de tari, dintre care să alegi —, dar fiecare proiect 
aduce valoare pentru comunităţile locale şi ecosisteme şi con- 
tribuie într-un mod măsurabil la atingerea obiectivelor de dez- 
voltare durabilă. 

Dacă lucrezi pentru o companie cu angajaţi care călătoresc 
frecvent, încurajează firma să deschidă o schemă de compensare 
ce poate fi parte din strategia de responsabilitate socială a com- 
paniei (RSC); va da bine şi pentru imaginea lor. 


CALCULE PERSONALE, CU AJUTORUL CLIMATE CARE 


N-as putea scrie asta fără să fiu complet cinstită în legătură cu 
propriile obiceiuri de călătorie, iar cei care mă cunosc personal 
pot să confirme cât de semnificativă este amprenta mea de 
carbon generată de zboruri. De la o vârstă fragedă, sansa de a 
călători mi-a deschis orizontul şi mi-a oferit experienţe incre- 
dibile, care m-au format ca om. În prezent, timpul pe care-l pe- 
trec în aer este mai ales pentru muncă și afaceri, iar dacă nu 
cumva voi decide să-mi schimb jobul, acest timp va rămâne 
mai mare decât cel petrecut de o persoană obișnuită. 

lată câteva zboruri pe care le fac frecvent, majoritatea în 
interes de serviciu. Şi îmi calculez emisiile de carbon pe site-ul 
climatecare.org: 


Londra-Madrid și retur: 
0,39 tone de CO, 
2 488,80 de kilometri parcurşi 
2,91 lire cost de compensare 


Londra-Ghana si retur: 
1,53 tone de CO, 
10 201,71 de kilometri parcursi 
11,46 lire cost de compensare 


Londra-Kenya si retur: 
2,05 tone de CO, 
13 683,52 de kilometri parcursi 
15,37 lire cost de compensare > 

Costul total de compensare pentru trei dintre rutele mele 
principale este de 29,74 lire. Eu aleg să susţin proiecte locale, 
care oferă valoare comunităţilor din tari în curs de dezvoltare, 
dar şi mediului, susținute de certificări de compensare verifi- 
cate şi credite de carbon. 

Câteva dintre proiectele mele preferate sunt LifeStraw Car- 
bon for Water, care alimentează oamenii din Kenya cu apă cu- 
rată de băut şi Gyapa Stoves din Ghana, care produc cuptoare 
eficiente energetic, ce reduc emisiile de fum dăunătoare. 

6 


Proba viitorului: 
rețelele sociale si 
„afacerile cu un scop” 


„Închipuie-ţi că pomii ne-ar oferi semnal WiFi. Am 
planta atât de mulţi copaci că probabil am salva și 
planeta. Păcat că ei nu produc decăt oxigenul pe 
care îl respiram.” 


Tarun Sarathe 


etelele sociale sunt un instrument incredibil, plin de infor- 

matie, care a revoluţionat industrii întregi, mai ales pe cea 
de marketing, cu modul în care brandurile interacționează cu 
consumatorii. Peste 3,4 miliarde dintre noi, în întreaga lume, 
folosim reţelele sociale zilnic. Limitele de timp si spaţiu dispar 
şi oamenii care gândesc la fel, precum și afacerile, sunt aduși îm- 
preună, indiferent de locul lor pe glob. Drept rezultat, nu sun- 
tem doar cea mai conectată generaţie, suntem şi cea mai bine 
informată. 

Nu mai avem scuza că nu ştim ce se întâmplă în lumea în 
care trăim. Putem folosi reţelele sociale nu doar ca să aflăm 
despre probleme fundamentale cum este schimbarea climatică, 
dar şi ca să ne împărtăşim părerile, să ne facem auzită vocea şi 
să obținem susținere pentru lucrurile în care credem. Dar, îm- 
pletit cu puterea de informare a rețelelor sociale, există şi un 
parazit mental ce creează o lume în care nimic nu este niciodată 
destul, şi pe măsură ce ne străduim să obținem mai mult, nu 
consumăm doar resursele proprii, ci şi pe cele ale planetei. Mai 
mult de jumătate din oamenii de pe glob folosesc zilnic rețelele 
sociale, iar 54% dintre ei le folosesc pentru a afla mai multe 
despre produse si pentru a face cumpărături. 90% dintre aceşti 
cumpărători sunt din generaţia milenialilor sau din Generaţia Z. 
Starea noastră interioară este modelată de felul în care arătăm 
pe dinafară, iar mințile noastre sunt un rezultat al mediului în 
care trăim. 

Acest capitol studiază creşterea rețelelor sociale, comporta- 
mentul consumatorului şi cum ar putea arăta viitorul „afacerilor 
cu un scop” Toate acestea sunt susținute de vocile a câtorva in- 
fluenceri incredibil de profesionişti din lumea afacerilor şi inte- 
resati de protejarea mediului, care mi-au împărtășit gândurile 
lor pentru acest capitol. 


Rețelele sociale şi lumea noastră modernă 


Nu există legătură directă între rețelele sociale şi schimbarea cli- 
matică. Platformele rețelelor sociale nu au contribuit neapărat 
la emiterea gazelor de seră, la criza de plastic sau la dezvoltarea 
modei rapide. Dar sunt un element fundamental în dialogul 
nostru despre climă, pentru că rețelele sociale nu sunt doar o 

mișcare a generaţiei Z — sunt integrate în cultura noastră şi au 
legătură directă cu multe dintre deciziile pe care le luăm. În pre- 
zent, britanicul obişnuit petrece peste 34 de ore pe săptămână 
online, pe smartphone, uitându-se pe ecran, dând like, share, 
aruncând un ochi, în treacăt, sau răspunzând gândurilor altor 
oameni. Tinerii sunt atât de dependenţi încât îşi verifică tele- 
foanele, în medie, la fiecare 8,6 minute’, iar multi dintre ei spun 
că citesc știrile pe platformele rețelelor sociale. Putem spune 
atunci că rețelele sociale sunt singurele care ne modelează ide- 
ologia, convingerile şi comportamentul de consumator şi că ne 
influențează percepţia asupra problemelor sociale şi ştiinţifice, 
cum ar fi schimbarea climatică. 

O primă şi foarte populară definiție a rețelei sociale spunea 
că este „o structură online în care indivizii îşi folosesc profilele 
pentru a se conecta cu alți indivizi şi a crea liste cu profilurile 
prietenilor”?. Da, asta era definiţia prin 2007. Asta avea Mark 
Zuckerberg în minte când a construit Facebook. Platforma încă 
mai este, în mare măsură, aceeaşi care reuşeşte să interconecteze 
oamenii - nimeni nu intră pe Facebook sperând să vada re- 
clama unei firme, dar o vor tolera dacă este personalizată şi 
dacă aceasta oferă ceva valoare autentică. 

În acest moment, reclamele și discursurile sunt scrise şi re- 
scrise în fiecare zi de cei care participă la rețelele sociale. Folo- 
sind algoritmi și inteligenţă artificială, anumite platforme sociale 
distribuie fluxuri de conţinut care reflectă convingerile noastre 
şi preferinţele politice, mai degrabă decât conținut ştiinţific ve- 
rificat care ne-ar putea pune la îndoială bias-urile. (Acest termen 
la modă a fost preluat din limba engleză şi este extrem de folosit. 
Traducerea lui înseamnă: preferință, înclinație, idee preconce- 
pută. - n.r.) Anumite companii chiar s-au specializat pe folo- 
sirea imorală a rețelelor sociale, sub masca „engagement-ului” 

(adică, numărul de acţiuni întreprinse de utilizatorii reţelelor 
într-o unitate de timp), încercând să ne zăpăcească minţile cu 
stiri false şi titluri atatatoare. Engagement-ul nostru determina 
tipul de conţinut pe care îl vom vedea mai departe. Acesta este, 
probabil, momentul în care noi, ca indivizi, trebuie să reconsi- 
derăm autenticitatea lucrurilor în care credem şi „hrana” vizu- 
ală pe care o consumăm. 


Mediul înconjurător şi reţelele sociale 


Cercetarea din spatele comunicării online pe teme de mediu nu 
este foarte stufoasă; datele sunt puţine, în creştere continuă, iar 
eficiența postărilor despre climă este puţin cunoscută. Un ca- 
pitol ideal despre reţelele sociale ar trebui să iti poată spune ca 
un număr X de organizaţii de mediu sau pentru oceane există pe 
Instagram şi un număr Y pe Facebook, care este reach-ul (adică 
numărul de persoane care le-au văzut postările într-o anumită 
perioadă de timp) lor total şi eficienţa. Din păcate, după ore de 
căutat pe Google, am găsit foarte puține cifre destul de clare ca 
să le pot cita, iar majoritatea se bazează pe păreri. 

Într-o notă mai convenţională, veştile sunt mai degrabă triste: 
când vine vorba despre ştirile legate de mediu există o gaură 
neagră virtuală, deoarece multe site-uri de ştiri preferă subiec- 
tele cu infracțiuni sau de divertisment în locul celor despre me- 
diu. Când vine vorba despre schimbarea climatică, marile nume 
din mass-media n-au reuşit să ne informeze cu privire la desco- 
peririle ştiinţifice importante şi rapoartele ONU şi s-au multu- 
mit în schimb să povestească despre problemele jucătorilor im- 
plicati în negocieri. Ştirile despre schimbarea climatică sunt de 
obicei asociate cu conţinutul negativ, cum sunt dezastrele na- 
turale, scurgerile de petrol, topirea calotei polare sau moartea 

faunei marine în urma ingerării plasticului. Asta nu înseamnă 
că presa nu produce jurnalism de calitate pe acest subiect, dar 
nici în trecut articolele apărute în presa tradițională nu au reuşit 
să ofere date substanţiale despre mediu, iar articolele citau sta- 
tistici diferite, crescând astfel neîncrederea publicului în argu- 
mentele care atestă schimbarea climatică. 

Am mai putea crede că presa generală se teme să înfricoşeze 
oamenii, expunând un scenariu apocaliptic referitor la felul în 
care ar putea arăta viitorul. Deşi este clar că problemele de mediu 
nu apar mereu pe primele pagini, agenţiile de presă vorbesc 
acum, aproape zilnic, despre problemele de mediu. Presa nu se 
mai poate eschiva în spatele unor scenarii posibile, ideale, con- 
struite de oamenii de știință; în prezent predomină ştirile despre 
dezastre naturale si catastrofe climatice la scară largă. Schim- 
barea climatică este noua realitate. 

Grupuri precum Extinction Rebellion au folosit presa pentru 
a cere autorităților guvernamentale să spună adevărul despre 
schimbarea climatică. Acest lucru nu a avut loc fără efort: la în- 
ceputul existenței grupului, au acuzat presa tradițională că a păs- 
trat prea multă vreme tăcerea referitor la impasul ecologic în 
care ne aflăm. Deşi cele două părți s-ar putea să nu se poată pune 
de acord cu privire la ce ar trebui expus şi ce nu, explozia de 
greve inițiate la nivel global de grupuri precum Extinction Re- 
bellion şi tânăra lideră Greta Thunberg au adus o îmbunătăţire 
semnificativă în difuzarea ştirilor despre climă. Milioane de 
oameni de pe tot globul şi sute de mii de persoane din Regatul 
Unit au trimis un mesaj clar despre cât de urgent trebuie să ac- 
tionam. Numărul mare de proteste şi activismul intens au de- 
venit imposibil de ignorat de către mass-media. 

Politicienii pot interveni, iar partidele politice plătesc presa 
să scrie despre schimbarea climatică într-un anumit fel sau în 

termeni atât de vagi încât lucrurile sunt prea complicate pentru 
omul obişnuit. Puterea rețelelor sociale constă în faptul că sunt 
platforme democratice, pe care oamenii pot spune adevărul. 
De exemplu, presa din India promovează o atitudine nationa- 
listă asupra schimbării climatice, pretinzând că acceptarea redu- 
cerii emisiilor de carbon va limita creșterea economică a Indiei. 
La polul opus, presa japoneză a reuşit să armonizeze legătura 
dintre cantitatea de ştiri despre schimbarea climatică şi intere- 
sul publicului pentru acest subiect.’ Cu toate acestea, uneori, 
presa ignoră difuzarea gravitatii schimbării climatice, nu scrie 
despre protestele de mediu si evită in mod abil să discute des- 
pre forțele şi oamenii din spatele distrugerii planetei noastre. 
Ideea că politicienii si un vot ne vor salva nu este destul, actiu- 
nea necesară schimbării sistemului nu mai poate aştepta — „Ei” 
nu o vor face, aşa că trebuie să te implici tu. 

Adesea, titlurile care predomină în materialele despre pro- 
teste, precum cele organizate de Extinction Rebellion, pot fi în- 
selatoare, insinuând că aceasta este o luptă pe care numai gu- 
vernul o poate duce. De multe ori este subliniat faptul că nu este 
de competenţa individului, ci a guvernului să facă schimbări. 
Trebuie să începem să redefinim discuţiile despre climă, să 
strigăm sus şi tare că este şi responsabilitatea indivizilor să-şi 
schimbe stilul de viata si obiceiurile de consum. Aducând pro- 
blema schimbării climatice la nivel de individ şi insistând mai 
mult pe acest unghi, putem face acest subiect inteligibil şi uşor 
de povestit maselor. Putem încuraja şi abilita mai mulți oameni 
să deschidă discuţia despre climă în propria casă şi să reevalueze 
felul în care contribuie la ea. Cea mai mare greşeală este să crezi 
că schimbarea climatică este o problemă de care trebuie să se 
ocupe altcineva. Nu este așa; este problema noastră, a tuturor, 
iar noi trebuie să ne confruntăm cu ea şi să o rezolvăm. Trebuie 

să începem să definim schimbarea climatică drept o problemă 
ce poate fi înţeleasă de oricine şi la care fiecare dintre noi con- 
tribuie, într-un fel sau altul - şi care ne afectează personal, pe 
fiecare dintre noi. 


Acţiuni prietenoase cu clima, 
prin intermediul rețelelor sociale 


Puterea de control pe care rețelele sociale o au la nivel global 
asupra minţii tinerilor este uşor terifiantă, dar în acelaşi timp 
platformele sociale oferă spaţiu pentru mai multe voci care isi 
pot răspândi părerile despre lucrurile de care le pasă. Hashtag- 
urile #plasticfree si #zerowaste sunt dintre cele mai populare 
online, iar oamenii isi împărtăşesc diverse trucuri care îi ajută 
să aibă un stil de viață ce produce mai puţine deşeuri. Apariția 
grevelor climatice organizate, a postărilor pe teme de mediu şi 
a conţinutului despre sustenabilitate sunt o dovadă că oamenii 
vor să afle mai multe ştiri despre climă. 

Deşi rețelele sociale ne permit să ne grupăm şi să ne mobili- 
zăm în lupta pentru soluţionarea schimbării climatice şi pentru 
educaţie de mediu, ea poate fi subminată de o persoană influentă 
sau un grup cu o părere diferită. Echilibrarea modului în care 
putem folosi întregul potenţial al reţelelor sociale pentru rezol- 
varea unor probleme, cum ar fi schimbarea climatică, este un 
aspect pe care generația actuală şi cea viitoare rămâne să îl explo- 
reze. Deşi există multe întrebări care așteaptă răspuns, pe mă- 
sură ce viata noastră digitală continuă să evolueze, dacă ne con- 
centrăm pe partea pozitivă, rețelele sociale s-ar putea să fie chiar 
acele instrumente moderne de care are nevoie planeta noastră. 

Rețelele sociale sunt un loc unde indivizii îşi pot manifesta 
apartenenţa și se pot identifica cu un anumit trib. Publicând, 

dând like şi validând un anumit tip de conţinut, generăm valori 
sociale, indiferent de subiect. Aceste platforme încurajează con- 
ştientizarea schimbării climatice, ajută la mobilizarea activiștilor 
de mediu şi sunt un instrument-cheie în comunicarea unor 
teme pentru organizaţiile care luptă pentru respectiva cauză. 
Mai trebuie spus si că rețelele sociale au devenit puternice in 
urma dezastrelor cauzate de schimbarea climatică. Acestea au 
avut un rol vital în coordonarea acțiunilor de salvare şi 
simplificarea operaţiunilor în gestionarea unor astfel de catas- 
trofe. 

În ciuda neajunsurilor pe care le au, rețelele sociale ne oferă 
spaţiul virtual pe care putem discuta, educa și dezbate schim- 
barea climatică, aşa că trebuie să folosim uneltele digitale mo- 
derne disponibile ca să initiem dialoguri cu alti cetăţeni şi 
factori de decizie. Acesta este locul unde tu, ca individ, iti poţi 
folosi vocea pentru a transmite informaţii corecte despre climă 
familiei şi cercului tău social. 


Puterea influencerilor 


Rețelele sociale au avut şi impact pozitiv, şi negativ asupra miş- 
cării climatice, depinde de ce parte a problemei te situezi. Anu- 
miti indivizi au puterea să obţină în mediul online o atenţie 
imensă asupra muzicii pe care o ascultă, a hainelor pe care le 
poartă, a mâncării, vorbelor sau faptelor lor. 

Presupun că urmăreşti măcar câţiva influenceri pe diverse 
rețele sociale. Dacă foloseşti Instagram, deschide-l acum şi 
aruncă un ochi prin el. Probabil că în numai câteva secunde 
vei vedea măcar o persoană pe care o urmăreşti promovând un 
anumit brand. Aceşti oameni sunt cunoscuţi drept influenceri. 

Un influencer este o persoană care are puterea de a influența 
decizia de cumpărare a altora, datorită autorităţii sale, a cunoş- 
tintelor, poziției şi relației pe care o are cu publicul său. În mo- 
mentul de fata, marketingul de conţinut pentru branduri poate 
fi mult mai ieftin decât marketingul tradițional, în funcție de 
influencer. Generarea de conţinut online este un loc de muncă 
cu normă întreagă pentru mii de oameni la nivel global şi este 
o poziţie la care aspiră multi adolescenți. 

Fie că eşti sau nu de acord cu apariţia influencerilor — ce sunt 
ei, cum monetizează rețelele sociale pentru a-și dezvolta afacerile 
şi dacă ai sau nu încredere în ei —, prezenţa lor este incredibil 
de puternică. Aproximativ 5,6 miliarde de dolari au fost chel- 
tuite pe Instagram pentru marketing prin influenceri, în 2018. 
Brandurile recunosc că marketingul de conținut costă cu 62% 
mai putin decât marketingul traditional si produce, în medie, 
de trei ori mai multe rezultate. 

Întrebarea importantă pentru noi este cum își pot folosi in- 
fluencerii platformele pentru binele comun, cum ar fi creşterea 
conştientizării schimbării climatice? 

În prezent, există un număr în creştere de bloggeri care au 
început să-şi folosească platformele pentru a promova un stil de 
viata sustenabil, modă şi dietă pe bază de plante. Eu susţin des- 
chis conştientizarea schimbării climatice prin crearea de con- 
ţinut şi parteneriate de brand. Puterea lor nu se limitează la a 
educa, ci mai mult, încurajează schimbarea sustenabilă în rân- 
dul maselor şi, ca rezultat, brandurile au început să se alinieze 
punctului de vedere al influencerului, realizând că a face bine 
este la modă. 

Unii dintre influencerii sustenabili şi organizațiile mele pre- 
ferate, care crează conţinut inspirational si îşi folosesc platfor- 
mele sociale în scopuri bune, şi-au spus mai jos părerea despre 

cum şi de ce reţelele sociale sunt niște instrumente grozave pen- 
tru salvarea planetei. 


Zanna Van Dijk 
Blogger care scrie despre fitness, mâncare si stil de viata 
conştient; @Zannavandijk 


Î: Cum și de ce sunt rețelele sociale niște instrumente gro- 
zave pentru a ajuta la salvarea planetei și a încuraja acti- 
unea? 

R: Fiecare persoană are puterea de a-i influența pe ceilalți prin 
intermediul rețelelor sociale, fie că ai 100 sau 100 000 de urmă- 
ritori. Pur și simplu distribuind mai departe ceea ce ai aflat 
despre climă, nu ştii niciodată pe cine ai putea inspira să facă o 
schimbare în bine. S-ar putea să pui în lumină acest subiect 
pentru o persoană care nu se mai gândise până atunci la așa 
ceva și prin puterea exemplului, și arătând ce schimbări suste- 
nabile ai făcut tu, ceea ce realizezi îi poate încuraja pe alții să ti 
se alăture. Cinstit vorbind, posibilitățile rețelelor sociale sunt 
infinite și încurajez pe toată lumea să înceapă să-și împărtă- 
seasca online călătoria către un stil de viață sustenabil - chiar 
dacă sunt doar câteva fărâme, ici si colo. 


i: De ce ai ales să iti folosești canalele de comunicare pen- 
tru a răspândi mesaje semnificative? 

R: Sunt norocoasă să am o platformă urmărită de câteva sute 
de mii de oameni - este un adevărat privilegiu. Și nu vreau să 
bagatelizez asta. Îmi iau foarte în serios rolul de influencer și 
vreau să fiu o influenţă pozitivă, un blogger cu un scop. Îmi dă 
un sentiment de împlinire să-mi pot împărtăși pasiunea pentru 
planetă cu cei care mă urmăresc si să-i vad alăturându-mi-se în 
această călătorie. Chiar și faptul că am inspirat o persoană să 
consume mai puţină carne sau să folosească mai puţin plastic 
îmi luminează ziua și urmăresc constant astfel de mici raze de 
soare. 

i: În ce fel abordarea subiectului sustenabilitatii a deschis 
noi oportunități pentru creşterea afacerii tale? 

R: A deschis mult mai multe uși decât a închis. Totdeauna am 
crezut că o discuție despre sustenabilitate va îndepărta brand- 
urile, dar pe măsură ce societatea se trezeşte, așa fac și brand- 
urile. Este incredibil că am ajuns să îi susțin în procesul lor de a 
deveni mai apropiaţi de oameni și natură. Pot doar să sper că 
tot mai multe branduri se vor alătura acestei mișcări. 


Bradley Davidson 
Director de media la Ocean Generation; @Oceangeneration 


Î: În ce fel modelează rețelele sociale viitorul afacerilor şi or- 
ganizatiilor si cât de valoroase sunt datele în sfera digitală? 
R: Rețelele sociale sunt folosite tot mai mult ca instrument de 
mobilizare. O fi bine, o fi rău, cert este că oameni din diverse 
zone ale globului pot fi influenţaţi să gândească, să cumpere si 
chiar să voteze într-o varietate de moduri. Rețelele sociale 
diminuează graniţele libertății de exprimare şi este un catali- 
zator pentru propagandă. În timp ce îngrijorarea cu privire la 
cei care dețin puterea crește, ar trebui să ne concentrăm în to- 
talitate pe efectele pozitive pe care acest instrument le are 
asupra societăţii, mai ales în ceea ce privește mediul. Stim că 
National Geographic este unul dintre cele mai urmărite conturi 
din lume, cu o pagină de Instagram care are 127 de milioane 
de urmăritori. Deci, ce ne spune asta? Înseamnă că această com- 
panie deține o comoară de date despre cei mai implicaţi activiști 
de mediu din lume. Înseamnă că, dacă aceste date ar putea fi 
cumpărate de organizaţii non-profit și proiecte de mediu, cu 
ajutorul lor ar putea propaga propriul mesaj de apel la acţiune. 

Datele sunt considerate mai valoroase decât petrolul - ceea 
ce este amuzant în contextul schimbării climatice. Prin urmare, 
artrebui ca noi, cei ce folosim rețelele sociale, să facem un protest 

ca în cazul în care gigantii tehnologiei continuă să ne exploa- 
teze datele, măcar să le doneze organizaţiilor non-profit? Mai 
ales când strategiile tradiționale de marketing sunt blocate de 
companiile ce dețin rețele sociale atunci când o organizaţie în- 
cearcă să promoveze orice fel de conţinut referitor la schimbarea 
climatică. 

Propaganda politică de orice magnitudine și cu orice fel de 
mesaj poate, într-un fel sau altul, să fie promovată prin Facebook, 
dar dacă o organizaţie oficială de mediu încearcă să-și promo- 
veze propriile mesaje de apel la acțiune sau alt conţinut similar, 
este imediat sancţionată, fără drept de apel. Acest lucru trebuie 
să se schimbe. 

Pe măsură ce avansăm în această sferă necunoscută a evo- 
lutiei digitale a omului, datele sunt cele mai prețioase bunuri. 
Însă, după cum au început să afle utilizatorii rețelelor sociale, 
datele noastre sunt deja exploatate dincolo de orice imagi- 
nație. Ar trebui măcar să încurajăm instituţiile să doneze datele 
noastre către cauze bune. Când folosim reţelele sociale, putem 
alege să unim liniile întrerupte și să pornim valul schimbării. 
Rețelele sociale sunt doar un vehicul pentru date, iar datele au 
puterea să schimbe lumea. 


Doina Ciobanu 
Model si voce pro-sustenabilitate; @Doina 


Î: De ce şi cum este rețeaua socială un instrument grozav 
pentru a salva planeta și a îndemna la acţiune? 

R: Rețelele sociale ne ajută să ne conectăm în cea mai puternică 
formă. Spre deosebire de alte canale de comunicare - mesajele, 
telefoanele, știrile etc. -, conţinutul de pe rețelele sociale este 
uşor de consumat si astfel ne oferă o sansa unică de a ne co- 
munica mesajele despre sustenabilitate într-un mod ușor de 


A 


înțeles. Cred că asta este cheia. Mesajele despre sustenabilitate 

şi mediu trebuie să fie destul de simple încât toată lumea să 
poată rezona cu ele. Uneori, asta ar putea implica și imagistică 
si paşi foarte uşor de urmat. 


i: De ce ai ales să-ți foloseşti propriile canale pentru a răs- 
păndi mesaje cu sens? 

R: Dacă n-o fac eu, cine o s-o facă? Cred că așa ar trebui să gân- 
dim cu toţii când vine vorba despre sustenabilitate, atât când 
facem mici schimbări în viața noastră, cât și atunci când ple- 
dăm pentru ea. Eu am o abordare foarte personală. Simt că am 
responsabilitatea să vorbesc despre ea pentru că nu mai este 
timp să aştept ca alţii să o facă pentru mine. Trebuie să-mi fac 
datoria și măcar atât pot să fac: să-i ajut pe alții să conștientizeze. 


i: În ce fel a deschis abordarea subiectului sustenabilitatii 
noi oportunități pentru creşterea afacerii tale? 

R: În termenii unei oportunităţi de afaceri am început să ofer 
consultanţă firmelor care doreau să devină mai sustenabile. 
Oricum, dincolo de aspectele de afaceri, pentru mine este im- 
portant numărul de urmăritori care îmi scriu constant despre 
felul în care şi-au regândit stilul de viata, ca urmare a continu- 
tului produs de mine, ca să facă zilnic alegeri mai profitabile. 
Acesta este cel mai impresionant rezultat la care aș fi putut 
spera vreodată - să-mi folosesc contul de rețea socială ca să îi 
inspir pe alţii. Să faci chiar și o persoană să-și schimbe obiceiu- 
rile cu unele mai sustenabile este exact motivul pentru care 
fac ceea ce fac. 


Purtătorul de cuvânt de la Extinction Rebellion (ER); 
@extinctionrebellion 

Miscarea Extinction Rebellion a pornit de la premisa că ne aflăm 
într-o situaţie fără precedent, din moment ce criza climatică 
ameninţă viaţa pe Terra. Politicienii noștri ne-au dezamăgit, 
aşadar trebuie să ne opunem. Extinction Rebellion lansează 

subiectul către oamenii din orașe si în rețelele sociale, făcând 
mai dificilă ignorarea responsabilitatii. Prin acțiuni non-violente 
dar tulburătoare, grupările folosesc tactici îndrăzneţe ca să 
atragă atenţia si să schimbe sistemul actual. Amplitudinea pro- 
testelor si ecoul pe care l-au avut în presă n-ar fi fost posibile 
fără folosirea reţelelor sociale pentru mesajele de conștienti- 
zare, pentru organizare și apel la acţiune. 


i: De ce a ales ER să-și răspăndească mesajele în primul rand 
prin retelele sociale? 

R: Folosim rețelele sociale pentru că ne permit să comunicăm 
fapte științifice în forme artistice, cum ar fi fotografii sau ima- 
gini cu design interesant. Ne permit să comunicăm adevărul 
despre climă și urgenţa ecologică în moduri pe care altfel oa- 
menii poate nu le-ar vedea. Este în mod special un mediu folo- 
sitor ce poate fi accesat ușor detineri și de comunităţile globale. 
Arătând că luptăm pentru lucrurile în care credem, ne dorim să-i 
inspirăm și pe alţii să ni se alăture. Furnizând descoperiri 
ştiinţifice credibile în moduri plăcute vizual, arătând imagini cu 
voluntarii noştri în acțiune, dăm un exemplu: rețelele sociale ne 
permit să arătăm dedicarea, hotărârea și succesul acțiunilor 
noastre şi ne ajută să îi inspirăm și pe alţii să se alăture cauzei. 


Î: Cum şi de ce rețelele sociale sunt niște instrumente deo- 
sebite care îi ajută pe cei de la ER sa-si promoveze mesajele 
si să-şi inspire publicul sa acționeze în favoarea mediului? 
R: În această perioadă pe care o trăim, reţelele sociale sunt 
extraordinare pentru cei ce vor să atragă atenţia și să inspire. 
La Extinction Rebellion folosim mai multe mijloace de comuni- 
care - Facebook, Instagram, Twitter, YouTube, podcast-uri si așa 
mai departe - pentru a răspândi adevărul despre urgenţa cli- 
matică și de mediu către cât de mulţi oameni se poate. Prin pos- 
tări și story-uri, putem atinge categorii extinse de indivizi și le 
putem oferi materiale educative și motivationale referitoare la 

această situație de criză. Rețelele sociale au puterea de a educa 
și încuraja pe oricine - pe toată lumea - să acţioneze în lupta 
pentru viitorul nostru și sănătatea planetei. 


i: În ce fel a deschis abordarea publică a activismului pentru 
climă noi oportunități pentru grup. Cum a fost un cataliza- 
tor pentru schimbări la nivel mai înalt? 

R: Rețelele sociale ne-au permis să intrăm în legătură cu mii de 
oameni din toată lumea. Le-a dat altora un punct de contact și 
a ajutat la crearea unor grupuri în diferite comunități si tari; 
ne-a pus în legătură cu celebrități și cu artiști incredibil de ta- 
lentati. Paginile rețelelor sociale ale Extinction Rebellion au 
ajuns la publicul larg într-un mod în care n-ar fi putut să o facă 
dacă acestea n-ar fi existat. Ele au conectat digital o comunitate 
incredibilă, permiţând unor străini să inspire si să provoace la 
acţiune alti membri ai comunităţii. În acest fel, pagina lor a fost 
un mijloc uimitor si o forță care a ajutat mesajele noastre să se 
răspândească, acțiunile să aibă impact si mișcarea noastră să 
se transforme într-un fenomen global — totul în numele climei 
globale şi a problemelor urgente de mediu. Esti gata să te ală- 
turi revoltei? 


Î: Mai este ceva ce crezi că ar fi relevant pentru această con- 
versatie despre societate si climă? 

R: Rețelele sociale motivează oameni din toată lumea să devină 
creativi și să acţioneze în problema climei și a celei de mediu. 
Când ştii că ai activiști precum Bhavreen Kandhari din Delhi, 
care a ajutat la fondarea ER în India (după ce a aflat online des- 
pre această mișcare si a scris despre ea pe Twitter în octombrie 
2018), realizezi cât de puternice pot fi aceste instrumente. Rete- 
lele sociale ne ajută să facem mai cunoscută tuturor această 
criză climatică. Şi toată lumea trebuie să afle acest mesaj, dacă 
vrem să evităm cea mai mare criză cu care s-a confruntat vreo- 
dată omenirea. 

Efectele dăunătoare ale negării 


Am vorbit despre puterea benefică în creşterea notorietății 
schimbării climatice severe, dar n-ar fi cinstit să facem auzite 
aici doar vocile pozitive. Ştiinţa şi teoriile pot fi uşor trecute cu 
vederea și discreditate cu un singur click. 

Prima ciornă a acestui capitol conţinea nişte exemple incre- 
dibile, de neînțeles şi de-a dreptul dezgustătoare, de mesaje pos- 
tate pe Twitter de câțiva negatori ai schimbării climatice; totuşi, 
din cauza legilor publicării şi ale copyrightului, au fost scoase 
din text, aşa că acest capitol va fi mai puţin amuzant. Ideea este 
că oameni puternici cu mulți urmăritori pe reţelele sociale fac 
afirmații false despre mediu și răspândesc ştiri false şi materiale 
ştiinţifice false despre acest subiect foarte serios. Pe cât de pola- 
rizante şi controversate pot fi ca figuri politice sau vedete, de 
câte ori vorbesc despre schimbarea climatică generează o în- 
treagă isterie în mediul online. 

Trebuie să-ţi pui întrebarea de unde vin aceste ideologii si 
„surse ştiinţifice”, dar tot ce putem spera este că, în momentul 
în care aceste afirmaţii devin virale, atenţia publicului se mișcă 
în direcția opusă şi atrage şi mai mult atenţia referitor la schim- 
barea climatică în general. Ceea ce, de fapt, este un câştig. 

Realitatea ştirilor false arată modul în care rețelele sociale pot 
fi vulnerabile în aspectele importante. Este greu de ştiut care ar 
putea fi soluția, nici măcar gigantii tehnologiei nu ştiu ce să 
facă. Platformele rețelelor sociale (cum sunt Twitter, Facebook 
si LinkedIn) permit aproape oricui să-și afişeze gândurile sau 
poveştile în public, iar majoritatea oamenilor nu verifică sursa 
ştirilor înainte să le distribuie mai departe, ceea ce poate duce la 
răspândirea rapidă a ştirilor false sau chiar le viralizează. Plat- 
forme precum Facebook încearcă să lanseze un anumit flux de 

noutăți cu conţinut regulat, folosind algoritmi care să verifice 
si să aprobe informaţia. 

Totuşi, până la urmă, aceste platforme au fost create pentru 
a conecta oamenii, iar acum încep să aibă responsabilităţi de 
control. Deşi trebuie să recunoaştem responsabilitatea lor în 
propagarea dezinformării, putem să le şi ajutăm să-și facă treaba 
mai bine. Cu toate că este din ce în ce mai greu să identifici sursa 
unor poveşti și să le stabileşti acurateţea, ar trebui să ne asumăm 
responsabilitatea morală de a face acest lucru. Putem dezvolta 
o imunitate la dezinformare expunând oameni, arătând erorile 
din afirmaţiile negatorilor şi deturnând zvonurile mincinoase, 
ca să obținem cât mai multă susținere pentru discuţia despre 
climă. 


Cât de eficiente au fost rețelele sociale? 


Tipul de conţinut care atrage atenţia şi susţinerea pe platformele 
reţelelor sociale variază foarte mult. De la cultura de masă la 
modă şi sporturi, există conţinut media care să stimuleze cu- 
riozitatea oricui. În ultimii ani, difuzarea altor informaţii în 
afara preferințelor personale pe platformele digitale a fost un 
instrument puternic şi cu efect la mare distanţă pentru răspân- 
direa constientizarii şi educarea oamenilor cu privire la politica 
şi schimbarea climatică. Informaţiile au facut multi oameni să 
se întrebe ce naiba se întâmplă în lume. 

Dar, din nou, impactul ştirilor despre climă a adus foarte pu- 
tine schimbări în viata noastră zilnică. De ce? Oare din cauză ca 
oamenii din ziua de azi sunt bombardati cu informaţii şi atenţia 
lor este distrasă de lucrurile negative, ceea ce ne face pe mulți 
dintre noi să nu reuşim să actionam pentru a ne salva planeta? 

Oameni care trec cu vederea apelul la acțiune cred în mod evi- 
dent că altcineva va veni să ne salveze, ignorând haosul. Poate că 
unii dintre noi chiar dau din umeri, spunând că este prea târziu 
să mai facem ceva şi scapă astfel de presiunea morală. 

Trăim vremuri în care lumea este plină de negativism şi ne 
este mai uşor să navigăm mai departe către alte mesaje, cu con- 
ținut insignifiant. Aşa cum am discutat mai devreme, schimbarea 
climatică este un subiect incredibil de abstract pentru majori- 
tatea oamenilor si cu toate că toți au, de regulă, o părere asupra 
subiectului, este foarte greu să măsori cum se traduce în acțiuni 
„offline” care susțin cauza. Scepticii ar putea întreba de ce ne 
mai chinuim să folosim reţelele sociale în problema schimbării 
climatice, dacă nu obţinem acțiune în viata reală. Rețelele sociale 
şi alte canale online, ca gaming-ul şi blogging-ul, oferă mai multe 
oportunităţi pentru educaţia despre climă şi răspândirea cunoş- 
tintelor. 


UN EXEMPLU DESPRE CUM PUTEM FOLOSI 
RETELELE SOCIALE PENTRU A FACE BINE 


In 2017, organizatia non-profit Ocean Generation s-a aliat cu 
Rovio, dezvoltatorul de jocuri pe calculator de talie mondială, 
pentru a încorpora mesaje despre ocean într-una dintre cele 
mai solicitate francize de jocuri din istorie — Angry Birds. Ca să-și 
comunice mesajele către Generaţia Z într-o formă dinamică, 
Ocean Generation a lansat trei mini jocuri: The Big Catch — des- 
pre poluarea cu plastic, Small Island Defence — despre creșterea 
nivelului mării şi The Last Straw — despre creşterea masivă a can- 
titatii de paie de plastic. De-a lungul acestei experienţe, jucă- 
torii aveau de-a face cu un joc amuzant în timp ce erau educați 


> 

şi li se prezentau mesaje clare de acţiune în beneficiul ocea- 
nelor. Odată terminat jocul, jucătorii erau directionati către alte 
resurse ale oceanului şi erau invitaţi să facă propriile declaraţii 
cu privire la modul în care vor folosi plasticul incepand de atunci 
şi cum vor acţiona ca indivizi. 

Pe durata celor trei luni de parteneriat dintre Ocean Gene- 
ration şi Rovio, peste 7 milioane de oameni au jucat aceste jo- 
curi şi apoi peste 300 000 au declarat, pe diverse platforme, că 
îşi vor schimba obiceiurile zilnice. Acesta este doar unul dintre 
exemplele care demonstrează că rețelele sociale online pot 
educa şi inspira schimbarea comportamentală. 


Savantii recunosc că opinia publică se formează mai repede 
atunci când evenimentele sunt psihologic mai apropiate de in- 
divid. Cei ce luptă în fiecare zi în prima linie a schimbării cli- 
matice cred în realităţile climatice şi nu au nevoie de o postare 
online ca să reafirme acest lucru, dar numai un număr limitat de 
oameni se află în această poziţie. Cei care nu văd sau nu simt 
frecvent consecinţele schimbării climatice sunt, desigur, mai 
puţin dispuşi să creadă, însă reţelele sociale au puterea de a per- 
sonaliza în multe feluri problemele sociale şi se transformă astfel 
într-o lentilă prin care pot modifica în bine părerile despre 
schimbarea climatică. Te-ar ajuta poveştile unor oameni aflați 
într-o situaţie grea din cauza schimbării climatice să intri în ac- 
tiune şi să-ţi reduci, de exemplu, consumul de energie? Te-a de- 
terminat videoclipul acela viral, care arăta pe cineva ce încerca 
să scoată o bucată de plastic blocată în nasul unei țestoase, să 
schimbi felul în care consumi obiectele din plastic de unică fo- 
losinta? 

Natura are un fel incredibil de a contraataca si a se regenera 
in fata distrugerilor umane. Sarcina folosirii retelelor sociale 
pentru rezultate mai bune este mult mai putin dificilă decât 
ne-am putea imagina. Erica Chenoweth, specialist american în 
ştiinţe politice, dezvăluie că pentru a avea succes, orice mişcare 
paşnică de masă are nevoie ca maximul 3,5% din populaţie să 
se mobilizeze. Oamenii sunt mamifere foarte sociale şi sunt în 
mod constant, chiar dacă subliminal, conştiente de schimbările 
curentelor sociale. Odată ce percepem schimbarea stării de fapt, 
trecem de la susținerea unui lucru la celălalt. Când 3,5% din 
populaţia vocală şi dedicată se vor uni si vor cere un sistem nou, 
avalanşa socială care va urma va deveni de neoprit.* 


Clima se schimbă - şi tu poţi face 
acest lucru 


Cum iti poți folosi vocea? Fii unul dintre cei 3,5% si foloseste-ti 
vocea în următoarele moduri, ca să cresti gradul de constienti- 
zare şi să inspiri schimbări comportamentale pentru binele pla- 
netei: 


Nu subestima puterea vocii tale pe rețelele sociale şi abilitatea 
ta de a împărtăşi cu familia şi prietenii informaţii despre climă. 


Sârbătoreşte Ziua Pământului pe 22 aprilie şi Ziua Mondială 
a Oceanelor pe 8 iunie. Aceste zile sunt nişte ocazii foarte spe- 
ciale pentru fiecare de a sărbători pe canalele sociale personale 
şi a reflecta la modul în care deciziile pe care le luăm afectează 
lumea din jurul nostru. 

Nu subestima puterea pe care o au online like-urile, distribu- 
irile şi postările despre organizaţiile tale preferate. Pentru cei 
care creează conţinut despre climă, implicarea ta înseamnă că 
munca lor are rost şi poate duce la alte oportunităţi de colabo- 
rare şi schimbări mai mari. 


Brandurile încep să înţeleagă că oamenii vor să împărtășească 
experienţe unice. Aliază-te cu branduri si organizații cum sunt 
Surfers Against Sewage, Ren Skincare şi Parley, care organizează 
la nivel global ecologizări pe plajă, sau caută pe Eventbrite eve- 
nimente legate de sustenabilitate care au loc în zona ta. Participă 
la astfel de evenimente, implică-te activ în aceste cauze şi distri- 
buie acțiunile în rețeaua ta socială online. 


Urmărește influenceri cu agende pozitive, care inspiră schim- 
barea și încurajează un stil de viata sustenabil. 


Urmărește si interacționează cu bloggeri care abordează pro- 
blemele planetei, ca să găseşti inspiraţie pentru un stil de viață 
si reţete vegane. Una dintre cele mai simple căi de a-ţi reduce 
amprenta de carbon este să reduci consumul de carne, aşa cum 
am văzut în Capitolul 4. Multi dintre acești activişti de mediu 
au rețete delicioase care iti vor satisface papilele gustative în 
fiecare zi a săptămânii. 


Semnează petiţii online. Faptul că îţi alături vocea cauzelor cu 
care rezonezi este un mesaj politic puternic şi arată că iti pasă. 
Este atât de ușor să o faci, doar cu câteva click-uri. 


Foloseşte Ecosia ca motor de căutare şi plantează gratuit co- 
paci, datorită căutărilor tale. Adaugă tab-ul Ecosia în extensia 
browserului tău. Descarcă gratuit extensia lor de browser şi, în 
timp ce navighezi pe internet prin platforma lor, reclamele care 

apar la căutări generează venituri pe care Ecosia le foloseşte pen- 
tru a planta copaci. În acest moment, Ecosia are peste 8 milioane 
de utilizatori activi şi, ca urmare, a plantat peste 80 de milioane 
de copaci, în toată lumea. 


„Noi, consumatorii, avem atât de multă putere să 
schimbăm lumea fiind atenţi ce anume cumparam.” 
Emma Watson 


Viitorul afacerilor 


Aproximativ 1,7 miliarde de oameni din toată lumea fac parte 
din „clasa consumatorilor” - un grup de oameni caracterizat 
de o dietă ce constă în mâncare foarte procesată, dorinţa de a 
cumpăra case mai mari, maşini mai multe şi mai mari, de a face 
credite mai mari şi care au un stil de viață concentrat pe acu- 
mularea de bunuri neesenţiale.” Nu miliardele de oameni care 
trăiesc în sărăcie în oraşe și sate din Africa Subsahariană sau în 
Orientul Îndepărtat sunt cei care își permit să consume cu 
lăcomie resursele planetei. Cei mai săraci 50% dintre oamenii 
de pe planetă sunt, potrivit organizaţiei caritabile Oxfam, res- 
ponsabili pentru abia 10% din emisiile de carbon provocate de 
„consumerism”. Europa şi America, de exemplu, unde trăieşte 
cam 12% din populaţia de pe glob, sunt responsabile de peste 
60% din consumul global.* Cu toate acestea, aproape o jumătate 
din consumatorii de pe glob locuiesc nu doar în țările vestice, 
ci şi în cele în curs de dezvoltare, incluzând vreo 240 de mili- 
oane în China si 120 de milioane în India - pieţele cu cel mai 
mare potenţial de creştere. 

Este ușor să urăști consumul și ceea ce se întâmplă în țările 
bogate. Consumerismul a otrăvit unele aspecte ale vieții con- 
temporane şi, alături de comerţ, este unul dintre marii factori 
ai schimbării climatice. Nevoia noastră de a primi o satisfacție 
imediată prin cumpărarea unui produs a îmbogăţit afaceri şi 
indivizi care au devenit incredibil de puternici de pe urma obi- 
ceiurilor noastre. Scopul profitului rapid şi al creşterii nelimi- 
tate a stat la baza multor afaceri, maximizand profiturile actio- 
narilor, indiferent de costul uman sau de mediu. 


Globalizarea - răspândirea consumerismului 


Pe măsură ce avansăm într-o nouă perioadă a civilizației umane, 
amenințarea reală a schimbării climatice începe să afecteze fie- 
care ființă vie de pe planeta noastră. Situaţia ar putea fi descrisă 
ca un experiment care a luat-o razna: hai să vedem cât de departe 
putem împinge fiecare ecosistem, dincolo de punctul în care 
poate fi reparat; hai să ciopartim plămânii Terrei, care ne dau 
oxigen; hai să sufocăm oceanele cu gunoaie, să ne otrăvim apa 
şi să poluăm chiar şi aerul de care avem nevoie ca să trăim, doar 
ca să cumpărăm, să cumpărăm, să cumpărăm. 

Consumul în creştere a ajutat la satisfacerea nevoilor de 
bază, a creat locuri de muncă şi este, în esență, baza societăţii 
noastre capitaliste. Globalizarea este o forță care face mult mai 
accesibile bunuri şi servicii care erau imposibil de obținut de 
către ţările în curs de dezvoltare. Articole care cândva erau 
considerate un lux acum sunt ceva obișnuit peste tot în lume, 
dar obsesia şi nevoia noastră de a avea mai mult, mai mult, mai 
mult, ne-a adus în acest punct din care s-ar putea să nu mai 
avem cale de întoarcere. Cu toate acestea, creşterea prosperității 
nu înseamnă neapărat o viață mai fericită şi mai sănătoasă. Mai 

degrabă, consumerismul în creştere poate avea un cost dureros 
pentru unii, cum sunt familiile care se înglodează în datorii şi 
lucrează mai mult peste program, sacrificându-şi stilul de viata 
şi priorităţile sociale ca să-și permită să cumpere mai mult. 

Motivul acestui experiment nebunesc ar putea fi considerat 
ciudat, dacă schimbi un pic modul în care priveşti lucrurile. Ma- 
joritatea problemelor globale care sufocă planeta intră într-una 
din cele patru categorii de consum: 

1. Procesul mutării cuiva sau a ceva din punctul A în punc- 

tul B. 
2. Crearea sau fabricarea unor bunuri care sunt apoi mutate 
din punctul A în punctul B. 

3. Hrana pe care o mâncăm. 

4. Hainele pe care le purtăm. 

La numai câțiva ani distanţă de o catastrofă globală, organi- 
zatiile şi guvernele continuă să lupte cu cele patru categorii men- 
tionate mai sus si cu partea financiară care le leagă. Dilema este 
simplă si, totuși, greu de rezolvat; toți acești patru piloni sprijină 
economia globală, aceeaşi economie care ne hrăneşte şi ne îm- 
bracă. Dar ca să schimbi direcţia viitorului nostru, acești patru 
piloni trebuie dezactivati şi reconstruiti cu ajutorul ştiinţei, ino- 
vatiei şi cercetării. La nivel individual, consumerismul conştient 
înseamnă să faci alegeri pozitive în procesul de cumpărare, cu 
intenţia de a ajuta la echilibrarea unei parti din efectul negativ pe 
care consumerismul îl are asupra planetei. Asumă-ţi responsa- 
bilitatea pentru propriul impact si aminteste-ti că: 


„Fiecare dolar pe care-l cheltuiesti... sau nu-l chel- 
tuiesti... este un vot pe care îl dai lumii în care vrei 
să trăieşti” 

L.N. Smith 

CELE MAI MARI PROBLEME 


e Zilnic, numai în SUA, produsele vândute online călătoresc pe 
o distanţă egală cu cea până la Lună și înapoi, nu o singură 
dată, ci de 133 000 de ori. 

e 71% din emisiile de gaze de seră sunt produse de 100 de com- 
panii — toate din industria petrolieră si a gazelor. 

e Douăzeci de firme de petrol se află în spatele a mai mult de o 
treime din toate emisiile de CO;. 

e Aceste companii știau încă din anii 1950 cât de dăunători sunt 
combustibilii fosili, cu toate acestea au ales să-şi continue acti- 
vitatea. Unele companii petroliere au ajuns atât de departe 
încât să afirme public că nu sunt direct responsabile pentru 
emisii, câtă vreme combustibilii fosili sunt folosiţi de consu- 
matori. 


„Corporaţiile și industriile cu care ne confruntăm 

nu vor renunţa fără să lupte. Dar nu vor câștiga, nu 

vor câştiga niciodată, pentru că în fata tuturor 

banilor şi a influenței lor politice, noi avem ceva ce 
ei nu vor avea niciodată. Noi avem adevărul. 

Ed Winters, trainer vegan 

si creator de conţinut 


Consumerismul conştient 


Ce-ar fi să abordăm această dilemă din alt unghi - unul care să 
poată funcționa împreună cu consumerismul? Este un deziderat 
simplu, dar trecut cu vederea. Printre problemele care afectează 
lumea din jur şi viitorul nostru imediat se află numeroasele 

reţele de obiceiuri, pasiuni, convingeri şi politici deja transpuse 
în practici mai bune de afaceri şi în ceea ce s-ar putea numi con- 
sumerism conștient. Deşi este foarte la modă să ai un comporta- 
ment social conştient, realitatea este că agenda de cheltuieli 
a consumatorului conştient nu este tocmai cum ne-am dori. 
O parte a acestei realități este că nu există destule bunuri pro- 
duse responsabil — sau servicii gândite ecologic şi cu grijă fata 
de oameni — din care noi să alegem ca să ne satisfacem nevoile. 

Generaţia noastră se reinventează, ca să ştie ce să ceară astfel 
încât banii cu care ne cumpărăm alimentele să fie cheltuiţi mai 
conştient. Oameni precum Greta Thunberg si alti activişti sunt 
o speranţă reală. Ei reprezintă provocări pentru companii şi 
pentru felul în care interacționează ele cu consumatorii. Per- 
soanele noi și grupurile care se mobilizează sunt un impuls, sunt 
clare în formularea cererilor lor şi nu se vor împotmoli în mo- 
delul obişnuit de interacţiune al corporațiilor.” Companiile care 
mimează protecția mediului sau ONG-urile fondate de corpo- 
ratii neetice sunt date de gol în reţelele sociale. 

Noi mişcări şi persoane intrate sub lumina reflectoarelor de- 
vin de neoprit în reţelele sociale, iar dacă firmele aleg să-i ignore 
pe cei ca Greta, trebuie să nu uite că această generaţie are por- 
tofele si, curând, în cazul tinerilor grevisti pentru probleme cli- 
matice, vor avea și voturi. Cu cât este mai uman răspunsul com- 
paniilor fata de cererile activiştilor, cu atât mai bine cotate vor 
fi când va trebui să se adapteze tulburărilor planetare pe care 
le experimentăm şi isi vor câștiga loialitatea clienților pentru 
brandul lor. Prioritatile generației mai tinere şi a următorilor 
consumatori nu au nicio legătură cu a lăsa o casă şi o moştenire 
copiilor. În schimb, prioritatea noastră este să ne asigurăm că 
acei copii vor avea la dispoziţie surse de hrană și apă. Desigur, 
nu există o soluţie uşoară prin care să încurajezi consumerismul 

conştient în rândurile cumpărătorilor sau să impui firmelor 
practici mai ecologice şi etice. 

Unul dintre oamenii care şi-au asumat în secolul 21 misiunea 
de a rezolva o problemă imensă ce implică firmele şi indivizii 
este Afdhel Aziz. El ajută companii, si noi, şi vechi, din toată 
lumea să deblocheze capacitatea afacerii de a face bine oame- 
nilor, ajutându-i să găsească sens şi rost în munca pe care o fac. 
În călătoria lui a ajuns să consilieze companii importante, din 
topul Fortune 500, şi să devină coautor al cărții „Binele este la 
moda: Fă vânzări ca şi când ti-ar pasa”. 

Iată un interviu cu Afdhel despre ce înseamnă consumerismul 
conştient, cum arată viitorul afacerilor şi cum pot fi brandurile 
catalizatori pentru mişcarea verde. 


Afdhel Aziz, @afdhel 


i: Cand ai realizat câ fiecare „afacere cu un scop” are o infiu- 
enta puternica asupra viitorului oamenilor si al planetei? 

R: Cred că am început să observ asta în 2011, când am început 
să lucrez la cartea scrisă împreună cu Bobby Jones. Este uimi- 
tor să vezi cât de repede evoluează ideea de afacere către un 
model de capitalism care are în vedere toate părţile implicate 
(spre deosebire de capitalismul care tine cont doar de actio- 
nari). Tipurile de companii cu care lucrează agenţia noastră de 
consultanţă pentru impact social, Conspiracy of Love, activează 
într-o gamă diversă de domenii: există companii ce au în vedere 
stilul de viață (cum sunt Adidas, Sonos și Bombay Sapphire Gin), 
companii din tehnologie (precum Microsoft şi Facebook), com- 
panii care produc bunuri ambalate (ca Mars, Coty, Nestlé si 
Mondeléz) - fiecare lider de categorie explorează această idee 
a,afacerii cu un scop” Cu toate acestea, vreau să trag un sem- 
nal de alarmă. Nu ne mișcăm destul de rapid încât să reparăm 

problemele cauzate de consumerismul în creștere. Generăm 
mai multe emisii de carbon și mai multe deșeuri ca oricând. 
Criza climatică ar trebui să se afle în topul prioritatilor fiecărui 
om de afaceri ca o problemă ce trebuie rezolvată. Cum spunea 
fondatorul companiei Patagonia, Yvon Chouinard, „Nu putem 
face afaceri pe o planetă moartă” 


i: Ce înseamnă pentru tine și branduriie cu care iucrezi ideea 
„Binele este la modă”? 

R: Pornim de la ideea că brandurile trebuie să se gândească la 
„a face bine” la fel de mult cum se găndesc la „a fi pe val”. De 
fapt, am putea argumenta că a face bine este o formă de a fl 
bine cotat. La categoria produselor de uz curent, care sunt 
foarte putin diferenţiate de pret şi caracteristici, consumatorii 
de acum „votează cu portofelul” și evaluează brandurile în 
funcţie de impactul lor social și de mediu. Așadar, este esenţial 
ca brandurile să evolueze, ca să rămână relevante; cu toate 
acestea, când spunem „obiect la moda” nu ne gândim, desigur, 
la o tendinţă trecătoare ce o să dispară: credem aceasta pentru 
că ideea noastră are la bază așteptările a două noi generații de 
consumatori, milenialii și Generaţia Z, care au o putere de 
cumpărare enormă. De aceea credem că așa vor merge lucru- 
rile, pentru multă vreme. Este o nouă paradigmă de afaceri. 


Î: Dă-mi căteva exempie (dacă se poate, referitoare ia ciimă) 
de branduri care folosesc forța binelui nu doar ca să facă 
iumea un loc mai bun, ci și ca să facă din sustenabiiitate o 
sursă etică de profit? 

R: Cred că este fascinant felul în care Ikea începe să se transforme 
după principiile economiei circulare. Își regândesc fiecare pas 
din procesul de producţie: de la lanţul de aprovizionare și pro- 
ductie la reparații și revindere. $i Adidas este un brand uimitor, 
care a demonstrat că sustenabilitatea poate fi profltabilă: anul 
acesta s-au vândut 11 milioane de perechi din pantofii lor 

Parley Ocean Plastic, generând venituri de peste două miliarde 
de dolari. 


Î: Cum arată viitorul pentru o lume ideală, în care trăiesc o 
mulțime de consumatori conștienți? 

R: Cred că este esenţial ca fiecare afacere să treacă la un model 
economic circular, căt de repede posibil; acesta este singurul 
mod în care putem continua să flm o cultură bazată pe consum, 
fără să dezechilibrăm iremediabil planeta. Fiecare afacere ar 
trebui să încerce să creeze un model care produce zero deșeuri, 
zero carbon. Avem uneltele și tehnologia necesare pentru a 
face acest pas. Nu lipsește decât voinţa colectivă. 


O nouă cale deschisă pentru afaceri 


Papa Francisc a spus că „în cele din urmă, o lume a consumului 
exagerat este în același timp o lume care dispretuieste viata, in 
toate formele sale”. Poate că este simplu, aşa cum am arătat pe 
parcursul cărţii, să subliniezi rolul pe care îl avem noi, ca indi- 
vizi, în a deveni consumatori conştienţi, dar afacerile joacă un 
rol uriaş în a se asigura că avem la îndemână opţiuni etice şi 
sustenabile. Afacerile trebuie să-şi recunoască rolul şi responsa- 
bilitatea în cadrul sistemului. Eforturile lor trebuie să promoveze 
un nou mod de a gândi si rezolva problemele şi relația lor cu 
natura. Consumerismul conștient ne va solicita de asemenea 
să privim viitorul altfel, de exemplu să renuntam la ideea de a 
poseda toate lucrurile noastre, cum ar fi maşinile sau casele, în 
favoarea unei economii bazate pe ideea de coproprietate. 

Mai demult, oamenii au cerut ca taxa verde să reflecte adevă- 
ratul cost de mediu al unui produs. Alte afaceri, din proprie ini- 
tiativa, au început să recicleze ambalaje sau bunuri sau să imple- 
menteze programe de educare şi conştientizarea consumatorului. 

În ceea ce privește asigurarea securității, populaţia globală se 
confruntă cu multe provocări, deoarece resursele noastre deja 
sunt pe cale să fie epuizate şi nu prea mai este cale de întors. Fun- 
damental şi înainte de toate, trebuie să regândim felul în care 
funcţionează brandurile şi afacerile. Scopul nu este să ne concen- 
tram pe afaceri care să vândă mai putin, ci pe cum să asigurăm 
o calitate mai bună a vieţii pentru toți oamenii de pe planetă. 
Pentru brandurile „cu un scop’, care au luat deja inițiativa trans- 
formând modul în care producem bunuri şi modul în care le 
consumăm, cheia succesului va fi eficienţa. 

Desigur, costă mai mult să produci în condiţii etice mărfuri 
de calitate care răsplătesc oamenii şi planeta. Studiile au confir- 
mat că un consumator este dispus să plătească mai mult pentru 
produse făcute cu responsabilitate socială, dar că există totuși 
o limită până la care putem lăsa prețurile să crească. Trebuie să 
depăşim ideea că produsele „benefice” sunt un lux - ele trebuie 
să devină norma. Afacerile au puterea să demonteze stereotipul 
consumatorilor care se presupune că fac cumpărături conștient. 
În trecutul recent, discursul obişnuit se face vinovat de a catego- 
risi consumatorii conștienți drept o mişcare adusă de mileniali 
sau de Generaţia Z (si da, suntem campioni la a cere lucruri mai 
bune de la afaceri şi guverne), dar, în realitate, acest lucru nu 
este eficient, pentru că nu toţi din această generaţie au puterea 
de cumpărare necesară. În schimb, trebuie să căutăm şi să inte- 
grăm indici demografici diverşi, dacă vrem să identificăm şi să 
extindem consumerismul conştient în lume şi să-l facem com- 
plet accesibil, indiferent de industrie. 

Inovatii în tehnologie 


Trăim cele mai avansate vremuri, din punct de vedere al inova- 
tiilor în domeniul tehnologiei. Totuşi, din păcate, descoperirile 
tehnologice iniţiale, cele care au avut loc de-a lungul istoriei, 
Chiar şi unele pe care încă le mai folosim azi, au provocat daune 
considerabile mediului. În timp ce încercăm să reparăm răul 
făcut de invențiile tehnologice anterioare, trebuie să folosim 
acest spaţiu pentru lucruri bune. Odată ce va fi folosit cu con- 
sideratie fata de mediu, progresul tehnologic va fi unul dintre 
cele mai puternice instrumente pentru a face trecerea către un 
viitor mai sustenabil. 

Dezvoltarea tehnologiei şi a biotehnologiei, deși încă la în- 
ceput, va crea soluţii viabile pentru problema schimbării cli- 
matice. Descoperim potenţialul Blockchain şi Bitcoin de a crea 
o infrastructură tehnică şi financiară diferită pe care se pot con- 
strui noi întreprinderi, într-o formă ce democratizează şansele 
pentru toată lumea. 

Este fascinant să priveşti acest fenomen, felul în care soluţiile 
generate de tehnologie aduc împreună guverne, institute de cer- 
cetare şi investitori miliardari care încearcă să limiteze schim- 
barea climatică. Deocamdată, în încercarea de a atinge acest 
scop, domenii precum cel energetic încearcă să descopere căi 
mai sigure şi mai eficiente din punct de vedere al costurilor pen- 
tru a produce surse de energie verde viabile din punct de vedere 
comercial. 

Oamenii au nevoie de energie, dar nu au nevoie de combus- 
tibili fosili. Putem, de fapt, să supravietuim și să trăim în armo- 
nie folosind energie verde. Am găsit deja soluţii alternative de 
alimentare a vehiculelor, de exemplu cu electricitate, dar ca să 
ne adaptăm complet avem nevoie de baterii şi tehnologii de 

încărcare mai eficiente. Viitorul tehnologiei constă în mașinile 
electrice. Pentru asigurarea siguranţei alimentare și pentru a re- 
duce dependenţa noastră de animale, companii precum Beyond 
Meat produc carne dezvoltată în laborator - un substitut de 
carne care arată, are acelaşi gust şi aceeași textură ca şi produsul 
real. Este nevoie ca astfel de progrese să ajungă pe piaţă cât mai 
curând posibil - nu mai putem aştepta. 


Standardele înalte în afaceri - B Corp 


Corporatiile de tip B sunt afaceri care corespund celor mai înalte 
standarde verificate de performanţă socială si de mediu, de 
transparență publică si responsabilitate legală în echilibrarea 
profitului cu scopul. Simplificând, certificarea B Corp este o 
marcă ce atestă faptul că o companie şi-a demonstrat disponi- 
bilitatea de a face lucrurile bine şi a fost verificată de fondatorii 
B Lab, o organizaţie non-profit. În esenţă, un B Corp ne inspiră 
să folosim puterea pieţei pentru a rezolva probleme sociale şi 
de mediu fără să tolereze spălarea verde. B Corp este cu ade- 
vărat cel mai înalt standard de certificare pentru o companie, 
este recunoscut la nivel global si cunoscut ca un plus atractiv 
pentru investitori. 

Initiata de trei antreprenori, B Lab a petrecut peste 10 ani 
imbunatatind ideea unui sistem de certificare asigurat de o terță 
parte. Această certificare a creat o nouă structură legală pentru 
orice companie care vrea să-şi asume misiunea în cel mai pro- 
fund mod, până în ADN-ul său financiar. Certificarea B Corp 
nu este pentru o industrie anume, este pentru branduri cărora 
le pasă dacă ceea ce fac este bine. De la înființarea ei, în 2007, 
comunitatea B Corp a crescut până la peste 3 000 de companii, 

în 70 de tari, cu obiect de activitate în 150 de industrii diferite, 
de la tot ce este legat de compania producătoare de haine Pata- 
gonia, până la brutării locale şi galerii de artă. 

Odată ce o companie obține un certificat B Corp, îl poate fo- 
losi ca să atragă clienți, viitori angajați şi investitori. Din perspec- 
tiva consumatorului, a cumpăra de la orice companie B Corp ar 
trebui să-ţi dea încredere în produsul acelei companii si în faptul 
că votul tău financiar a fost bine plasat. 

Dacă lucrezi la o companie care ar putea fi interesată să ob- 
tina certificatul, sau dacă ai propria companie, trebuie să ştii că 
există câțiva paşi pe care trebuie să-i parcurgi şi pe care îi găseşti 
online, gratuit. Întrebările sunt grupate pe categorii: conducere, 
drepturile muncitorilor, comunitate, minorități, impresiile cli- 
entilor, impact social şi de mediu. Odată ce fişa de evaluare este 
completată, compania ta va primi un scor de maximum 200 de 
puncte — trebuie să ai minimum 80 ca să fii eligibil. Poate că pare 
uşor, dar chiar şi companii care deja se concentrează pe suste- 
nabilitate se chinuie la început. Dar nu te descuraja, aplică din 
nou când simţi că firma ta este mai aproape de îndeplinirea cri- 
teriilor. Odată ce compania întruneşte cerinţele, este verificată 
oficial, ca să se asigure că toate afirmaţiile tale sunt exacte, contra 
unei taxe ce depinde de mărimea companiei. 

Completarea fişei standard de evaluare le permite compa- 
niilor să conştientizeze ce ar putea îmbunătăţi ca afacere sau ca 
etică. Din acest motiv, fie că eşti angajat sau om de afaceri, este 
în interesul tuturor să tintesti sus. Odată ce compania ta a pri- 
mit certificarea B Corp, intri într-o comunitate de companii 
cu aceeași viziune, cu care vei putea colabora. Dacă te alături 
B Corp, sau cel putin dacă te straduiesti să o faci, vei aduce un 
beneficiu nu numai acţionarilor, ci tuturor părților implicate. 
Afacerea ta va schimba lumea, prin faptul că toate practicile de 

afaceri vor fi desfășurate pe ideea că oamenii şi planeta contează 
întotdeauna. Va deveni un administrator responsabil pentru ge- 
neratiile viitoare. Bcorporation.net 


Clima se schimbă - o poţi face si tu 


Reducerea emisiilor de carbon şi schimbarea sistemelor, lanţurile 
de aprovizionare şi economia globală sunt obiectivele la nivel 
macro. În viata de zi cu zi, fiecare afacere ar putea începe cu 
obiective mai mici şi mai uşor de atins. Dacă oferi un produs 
sau un serviciu, adevărata întrebare este: are sustenabilitatea 
un impact asupra valorii de brand? 

Răspunsul se bazează pe toate probele pe care le avem despre 
starea îngrozitoare a planetei și o iminentă nevoie de a acţiona, 
pentru o lume mai bună. O afacere va atrage si va păstra clienţii 
răspunzând la această cerere în creștere pentru sustenabilitate, 
corelată la rândul său cu creșterea financiară si o valoare mai 
puternică. Fie că lucrezi pentru o mare corporație si ai putea 
discuta cu departamentul de resurse umane sau cu şeful tău, 
fie că iti conduci propria afacere, iată câteva idei pe care să le 
iei în considerare: 


e Orienteaza-ti brandul sau compania către un scop spe- 
cific — schimbare climatică sau altceva. 

e Susţine furnizorii ecologici şi fă afaceri cu companii prie- 
tenoase cu mediu, care respectă etica. 

e Promovează birouri fără hârtii şi oferă-le consumatorilor 
numai chitante online. 

e Invioreaza-ti biroul cu plante verzi. 

+ Foloseşte energia regenerabilă oricând este posibil. 

+ Minimizează deşeurile şi implementează un program de 
reciclare. 

e Adoptă o politică fără plastic la birou şi incurajeaza-i pe 
toţi să-şi aducă zilnic propria sticlă refolosibilă pentru apa 
şi o cană pentru cafea. 

e Neutralizeaza-ti amprenta de carbon. 

+ Donează un procent din profit unei cauze legate de schim- 
barea climatică sau unei organizaţii de mediu relevante 
pentru compania ta. 

e Incurajeaza-ti angajaţii să facă voluntariat, care este inclus 
în programul de muncă. 

e Încurajează transportul sustenabil folosind transportul în 
comun sau împarte o mașină cu colegii. 

e Adu-le angajaţilor speakeri inspirationali şi începe să con- 
struiești o cultură organizațională mai orientată către grija 
fata de mediu şi oameni. 

e Orienteaza-ti afacerea cât de mult posibil în acord cu cadrul 
de lucru pentru dezvoltare durabilă al ONU şi cu Obiecti- 
vele Globale. 

e Dacă produci obiecte, ia în calcul posibilitatea de a le con- 
fectiona din produse reciclate. Refoloseste sau caută mate- 
riale în zona ta oricând este posibil. 

e Micşorează cantitatea de plastic şi foloseşte ambalaje bio- 
degradabile, cum sunt plicurile făcute din dextroză. 

e Fii mai transparent în ceea ce priveşte lanţul tău de aprovi- 
zionare şi oferă-le clienţilor astfel de informaţii. 

e Asigura-te că fiecare persoană implicată în lanţul de apro- 
vizionare primeşte un salariu cinstit si decent, indiferent de 
locul în care trăieşte sau cu ce parte a afacerii tale interac- 
tioneaza. 

+ Nuteteme să înglobezi scopul companiei tale în identitatea 
de brand şi în tot ceea ce faci. 
+ Obține un certificat B Corp. 


Sustenabilitatea afacerii este o forță care aduce schimbări in 
bine. Acum este momentul în care afacerile vechi şi noi sunt in- 
vitate să analizeze aspectele pe care le pot îmbunătăți si astfel pot 
deveni parte din soluţie, evoluând. Ai o idee de afacere? Ai vreo 
idee referitoare la cum să transformi ceva ce deja există la locul 
tău de muncă într-o practică mai ecologică, mai etică şi conşti- 
entă? Nu contează cat de mare sau mică este ideea ta, noteaza-ti 
ideile bune pentru mediu într-un carnetel sau la finalul acestei 
cărți. 

7 


Oamenii 
şi planeta noastră 


„Schimbarea climatică nu este o luptă pentru 
putere, este o luptă pentru supraviețuire. 


Oumarou Ibrahim 


po către un viitor în care schimbarea climatică şi furtu- 
nile fără precedent vor fi ceva obișnuit la nivel global, pro- 
vocările vor crea o mulțime de probleme critice pentru oamenii 
din toată lumea, de la migrație umană în masă, provocată de 
fenomene meteorologice extreme, la competiţie interstatală 
pentru resursele necesare vieții, cum sunt hrana și apa. Națiuni 
întregi, în mod special insulele mici, dispar din cauza creşterii 
nivelului mării, iar sistemele legale actuale nu sunt pregătite să 
facă fata migrantilor climatici. Impactul schimbării climatice 
asupra oamenilor nu va face decât să crească în următoarele zeci 
de ani şi va pune la grea încercare sfera guvernării mondiale. 
Acest capitol explorează perspectiva umană a schimbării 
climatice şi, în plus, cercetează problemele feminine şi de gen 

asociate subiectului. Genul determină aşteptările, permisiunile 
și validările pe care le primeşte o femeie sau un bărbat într-un 
anumit context. Determină responsabilităţi, oportunități, re- 
surse și puteri asociate cu apartenenţa la un anumit gen. Femeile 
se află adesea într-o poziție dezavantajată in multe tari, mai ales 
în cele în curs de dezvoltare, aşa că au vulnerabilitati distincte 
ce modelează felul în care experimentează schimbarea clima- 
tică şi dezastrele naturale. Totuși, aceleaşi forte distructive ale 
schimbărilor climatice creează o oportunitate pentru femei, ca 
agenţi ai schimbării, de a aduce în discuţie inegalitatile de gen. 
Includerea cunoştinţelor și vocilor a 50% din populaţie în sta- 
bilirea măsurilor de reducere a riscurilor, precum şi de reacție 
în fata unui cataclism, este un aspect vital. Abilitatile femeilor, 
inclusiv cele mai afectate, trebuie folosite. Încep să se observe 
semnele unor probleme apărute ca urmare a schimbării cli- 
matice, dar dezastrul uman se întâmplă chiar acum, sub ochii 
tuturor. 


Femeile şi natura 


Eco-feminismul analizează legăturile dintre femei şi natură. Ter- 
menul a apărut la mijlocul anilor 1970 şi a fost folosit pentru 
prima dată de feminista franceză Francoise d” Eaubonne ca să 
aducă laolaltă cele două ideologii ale feminismului şi mediului 
şi totodată să le provoace pe ambele. Se bazează pe o îngrijorare 
a mişcării ecologice cu privire la impactul activităților omeneşti 
pe planetă, iar din perspectivă feministă, susține că omenirea nu 
este impartiala în ceea ce priveşte genul şi că in această ecuaţie 
femeile sunt subordonate, exploatate şi oprimate.' 

Pentru tot mai multe femei din lume, schimbarea climatică 
este o amenințare crescândă, care ne afectează în diferite pro- 
porții. Fie că se află în tari dezvoltate sau în curs de dezvoltare, 
la nivel global, în primul rând femeile se confruntă mai mult cu 
sărăcia şi au mai puţină putere socio-economică decât bărbaţii, 
din cauza modului în care sunt împărțite rolurile, responsabi- 
litatile şi normele culturale. În momente de vulnerabilitate cli- 
matică, este şi mai greu pentru femei să isi revină după dezastre 
naturale care afectează infrastructura, casele şi veniturile. 
Femeile sunt mai predispuse să facă sacrificii ca să-şi protejeze 
familiile, de exemplu să mănânce mai putin şi să se asigure că 
nimeni nu rămâne flămând. După un uragan uriaş în insula 
Dominica, în septembrie 2017, 76% dintre femeile agricultoare 
au raportat pierderi majore, iar unele femei nu s-au putut în- 
toarce imediat la muncă din cauza distrugerii caselor în care lo- 
cuiau. Mare parte din veniturile pe care femeile le aveau de pe 
urma fermelor era folosită pentru a tine copiii la şcoală. Pana 
când femeile nu au reuşit să-şi crească din nou culturile, pentru 
cel puţin câteva luni, le-a fost imposibil să revină la normal. 


Câteva informaţii rapide: 


e Potrivit informaţiilor din 141 de tari care au fost afectate de 
un dezastru natural între 1981 şi 2002, dezastrele scad spe- 
ranta de viata a femeilor mai mult decât pe cea a bărbaților. 


+ În timpul unui dezastru natural, femeile şi copiii au de 14 ori 
mai multe şanse să moară decât bărbaţii. 


+ După un dezastru natural, creşte posibilitatea ca femeile 
să devină victime ale violenței domestice şi sexuale; multe 
chiar evită să folosească adăposturile, pentru că le este 
teamă să nu fie agresate sexual.? 

Femeile pot face diferența 


La începutul cărții am vorbit despre „dezvoltare durabilă”, o 
definitie-cheie folosită de guverne la nivel global şi de ONU 
pentru a propulsa lumea noastră mai departe. Dacă politicile de 
schimbare climatică au ca scop asigurarea unui viitor sustenabil 
îmbinând dezvoltarea cu problemele de mediu, ele au obligația 
să tina cont de interesele tuturor părților implicate. Asta in- 
seamnă să aşeze femeile în centrul tuturor negocierilor, colabo- 
rărilor şi viziunilor pentru o dezvoltare durabilă echitabilă, ca a 
bărbaţilor. Eco-feministii ar argumenta că societățile şi sistemele 
vor continua să favorizeze bărbaţii în detrimentul femeilor şi 
al planetei, dacă femeile vor lipsi în continuare din conducere, 
din poziţiile şi procesele de decizie, acolo unde mediul nu joacă 
un rol-cheie. 

A lupta pentru egalitate este un lucru, dar să creşti conştien- 
tizarea asupra barierelor instituționale care îi împiedică pe cei 
oprimati să aibă şanse egale ne forțează să reevaluăm motivul 
pentru care societatea este structurată aşa cum este şi de ce ne 
purtăm așa cum ne purtăm. 

Poate că ai citit aceste prime paragrafe si te-ai întrebat: 
„Doamne, cum a ajuns cartea asta la discuţii despre drepturile 
femeilor şi eco-feminism — un subiect serios si controversat?” 
Ca femeie autor am simțit că este responsabilitatea mea să dedic 
un capitol femeilor şi schimbării climatice, pentru că subiectul 
este frecvent neglijat de presa obişnuită. 

Dezvaluindu-ti poveştile şi experiențele unor femei sper ca 
tu, cititorul, să începi să observi schimbarea climatică dintr-o 
perspectivă nouă: să priveşti problemele de climă nu doar în 
funcţie de ceea ce vedem că se întămplă în jurul nostru, ci şi din 
punctul de vedere mai profund al feminismului. 

Pe lângă toate acestea, noi, femeile, avem rutine zilnice şi 
activități diferite de ale bărbaţilor, așa că obiceiurile noastre de 
înfrumusețare si stilul de viata pot avea un impact pozitiv asupra 
mediului. 

Acest capitol îşi propune să zugrăvească o imagine de an- 
samblu asupra felului în care schimbarea climatică afectează 
femeile din toată lumea şi apoi să readucă discuţia la nivel in- 
dividual, la felul în care femeile pot face alegeri mult mai suste- 
nabile pentru sânătatea şi casa lor. 


Schimbarea climatică 
este o problemă feminină 


Nu voi uita niciodată ziua în care am citit un articol în ziarul 
The Guardian despre creşterea numărului de copii-mirese în 
Africa, din cauza schimbării climatice. Titlul articolului mi s-a 
părut exagerat, dar pe măsură ce am cercetat mai departe, am 
realizat că era perfect plauzibil. În fiecare an vremea devine mai 
caldă. În fiecare an ploile sunt mai puţin previzibile: fie vin prea 
tărziu şi culturile nu rodesc, fie este prea multă apă şi inundaţiile 
distrug terenurile. În fiecare an productivitatea scade. În fiecare 
an există mai putin peşte în râuri şi în mare. În fiecare an fami- 
liile au mai puţini bani, până ajung în final la o singură soluţie: 
fetele trebuie să plece de acasă, chiar dacă au abia 13 ani, şi să 
se mărite, ca să fie destulă mâncare pentru restul familiei. În 
2015, UNICEF a avertizat că în toată Africa, numărul total de 
mirese-copii ar putea ajunge mai mult decât dublu, 310 mili- 
oane până în 2050, dacă tendinţele climatice actuale continua.’ 

În Africa Centrală, unde până la 90% din Lacul Ciad a secat, 
grupurile locale se află în mare pericol. Pe măsură ce lacul se 
evaporă, femeile trebuie să meargă mult mai departe după apă. 

Pe măsură ce temperaturile din zonele rurale ale Sudanului 
au crescut, dereglarea ploilor a dus la secetă, aşa că bărbaţii din 
sate migrează la oraş, în căutarea unui loc de muncă. Astfel, rolul 
femeilor agricultoare a crescut ca urmare a efectelor schimbării 
climatice. Tot mai multe femei pot fi văzute săpând pământul 
şi împrăștiind seminţe peste ogoare. Femeile, ale căror roluri 
tradiționale au fost să aibă grijă de copii şi de casă, au primit 
roluri diferite în cadrul familiei, de exemplu au devenit cele care 
asigură hrana, în timp ce bărbaţii lor au plecat să încerce să asi- 
gure venituri stabile. 

La începutul tsunami-ului din 2004, organizaţia caritabilă 
Oxfam a raportat că în Sri Lanka, Indonezia si India au supra- 
vietuit aproape de trei ori mai multi bărbaţi decât femei. Desi 
nu există un motiv anume pentru aceasta, mai degrabă bărbaţii 
ştiu să înoate, iar femeile au pierdut timp preţios în timpul 
evacuării, încercând să-şi găsească copiii şi celelalte rude. 


Distrugerea patriarhatului, nu a planetei 


Nu am menţionat aceste povești ca să te fac să plângi, ci pentru 
a le încuraja pe femei să conştientizeze ce vulnerabilitati avem 
în contextul climatic, să ne mobilizăm si să actionam în benefi- 
ciul fiecăreia dintre noi. Femeile înseamnă jumătate din lume şi 
totuşi există discrepanțe uriaşe de reprezentare în guverne si în 
organizaţiile care lucrează pe probleme de schimbare climatică. 

Vocile mai multor femei trebuie incluse în stabilirea politi- 
cilor, în procesele de planificare şi decizie la cel mai înalt nivel, 

în ceea ce priveşte schimbarea climatică, pentru a crea noi drep- 
turi, care să asigure un viitor mai bun. Pentru a vedea că la nivel 
global dispar realităţi şi întâmplări precum cele relatate înainte, 
trebuie să ne asigurăm că hotărârile luate de liderii pe care îi ale- 
gem ne reprezintă: 

e Încurajează implicarea femeilor — inclusiv a femeilor şi gru- 
purilor locale - in probleme de negociere şi management 
al resurselor, în domeniul schimbării climatice. Participarea 
la astfel de acţiuni le asigură femeilor acces la resurse si le 
oferă șansa de a fi prezente la dezbateri şi la procesele de 
adaptare. 

e Se asigură că factorii de decizie înţeleg că degradarea me- 
diului şi schimbarea climatică le afectează pe femei într-un 
mod diferit fata de bărbaţi. 

e Promovează abordări receptive la problemele de gen pen- 
tru finanțarea rezolvării aspectelor climatice. 

e Investeşte în tehnologii si initiative care favorizează suste- 
nabilitatea şi sursele regenerabile de energie ce pun în va- 
loare cunoştinţele femeilor, nevoile şi rolurile lor. 

e Integrează strategii de mediu în planificarea familială şi 
programele de sănătate pentru femei şi invers.” 


Sabita - coordonator de siguranţă 


Când punem în practică toate cele de mai sus, incluzând fe- 
meile și oferindu-le instrumente cu care să acţioneze în fata 
schimbării climatice, asistăm la povești cum este cea a Sabitei, 
din Bangladesh. 

Sabita, în vârstă de 42 de ani, nu este o mamă oarecare, cu 
trei copii. Când un ciclon a lovit în 2013 satul în care locuieşte, 
prevederea ei de a face antrenament în caz de urgenţă, ca să 


OAMENII ŞI PLANETA NOASTRĂ 219 


fie pregătiți în fata unor astfel de furtuni, a ajutat la salvarea 
vieților a 500 de oameni. Sabita trăiește într-una dintre cele 
mai izolate zone din sudul Bangladeshului, unde se întâmplă 
din ce în ce mai multe fenomene meteorologice periculoase, 
provocate de schimbarea climatică. ActionAid a pregătit-o să 
poată organiza un grup alcătuit din femei, care s-au anunţat 
una pe alta când au văzut că vine furtuna și, cu calm, să ducă 
oamenii într-un loc sigur, când a venit dezastrul. Sabita și cele- 
lalte femei au făcut un pact că vor face echipă si data viitoare 
când se vor confrunta cu orice alt pericol climatic.® 


Luptătorii pentru mediu 


În lume există femei care muncesc continuu pentru binele pla- 
netei, iar acest capitol ar fi incomplet dacă nu aș menţiona câteva 
dintre cele care aduc schimbarea şi ne inspiră. Există femei care 
activează în sfera protecţiei mediului şi care deschid noi drumuri 
pentru creativitate, educaţie, ştiinţă, activism şi luptă în fiecare 
zi pentru protejarea planetei noastre si a generaţiilor viitoare. 
Unora dintre ele le mulțumim pentru că au creat oportunități şi 
pentru că acum putem să consolidăm bazele pe care le-au aşezat 
ele, altora le putem observa şi urmări activitatea pe măsură ce 
mişcările de mediu şi conservare se dezvoltă tot mai puternic. 
Iată câteva femei-luptătoare care revolutioneaza lumea, în cea 
mai prolifică perioadă a lor: 


Jane Goodall, Regatul Unit 


În 1960, Jane Goodalla început să studieze cimpanzeii sălbatici. 
A observat în profunzime felul în care aceştia trăiau, ocolind 
procedurile rigide, ajungând să descopere lucruri uimitoare 

despre comportamentul primatelor. A continuat să-şi modeleze 
discursul ştiinţific ca autor, realizatoare de film si să susțină con- 
servarea ecologică prin Institutul Jane Goodall, un ONG care se 
concentrează pe educarea tinerilor, măsuri de conservare şi 
practici solide de mediu pentru întreaga lume. 


Greta Thunberg, Suedia 


Greta Thunberg a devenit unul dintre cei mai cunoscuţi activişti 
de mediu prin protestele ei săptămânale, „Vinerea pentru viitor”. 
La 16 ani, Greta a fost nominalizată la Premiul Nobel pentru 
Pace şi a vorbit la ONU, Forumul Economic Mondial şi în faţa 
guvernelor din toată lumea. Cunoscută pentru curajul cu care 
vorbeşte despre ceea ce numeşte ea „criza climatică” şi felul în 
care trage la răspundere politicienii pentru lipsa lor de acțiune, 
Greta a mobilizat milioane de tineri în sprijinul mişcării sale. 


Dr. Sylvia Earle, SUA 


De peste 40 de ani, Sylvia Earle s-a aflat în fruntea acțiunilor de 
explorare a oceanului. După ce în 1970 a fost primul căpitan al 
unei echipe integral feminine ce trăia sub apă, Earle a condus 
peste 50 de expediţii şi a acumulat peste 7 000 de ore sub apă. 
În 1979, a mers pe fundul mării fără cordoane de siguranță la 
cea mai mare adâncime atinsă până atunci de o femeie. În 1980, 
a fondat companiile Deep Ocean Engineering şi Deep Ocean 
Technologies, pentru a proiecta vehicule submarine care să le 
permită oamenilor de ştiinţă să lucreze la adâncimi inaccesibile 
până atunci. La începutul anilor 1990, a fost coordonator stiin- 
tific pentru National Oceanographic and Atmospheric Adminis- 
tration. De curand, dr. Earle a folosit banii primiti de la un 
premiu TED pentru a fonda o organizaţie non-profit pe nume 

Misiunea Albastră, dedicată înfiinţării de rezervaţii marine pro- 
tejate, în toată lumea. 


Isabel Wijsen si Melati Wijsen, Indonezia 


Isabel si Melati au înființat Bye Bye Plastic Bags pe când aveau 10, 
respectiv 12 ani, fiind inspirate de o lecţie şcolară despre im- 
portanta unor oameni precum Nelson Mandela sau Mahatma 
Gandhi. Surorile s-au întors acasă în ziua aceea și s-au întrebat: 
„Noi, care trăim în Bali, ce am putea face acum, pentru o lume 
mai bună?” Erau deranjate de impactul negativ pe care utili- 
zarea plasticului îl avea în comunitatea lor. Indonezia este al 
doilea cel mai mare poluator cu plastic din lume, după China, 
iar guvernul lor a declarat că se confruntă cu o „urgenţă în 
ceea ce priveşte gunoiul”. Tinta lor era să-i convingă pe locui- 
torii din Bali să spună nu sacoselor din plastic şi așa a apărut 
Bye Bye Plastic Bags, un ONG condus de tineri, care a crescut 
şi a devenit acum o celebră mișcare internaţională ce inspiră şi 
încurajează tinerii. Mişcarea lor a deschis drumul către inter- 
zicerea oficială a sacoşelor de unică folosinţă din plastic, a pa- 
ielor şi polistirenului pe teritoriul insulelor Bali. 


Christiana Figueres, Costa Rica 


„Imposibil nu este un fapt, este o atitudine”, spune Christiana 
Figueres, femeia hotărâtă să salveze lumea de încălzirea globală, 
care ne-a ajutat să ne schimbăm atitudinea cu privire la schim- 
barea climatică. Christiana era responsabilă de fundamentalul 
Acord Climatic de la Paris şi a făcut istorie atunci când a reuşit 
să concretizeze un acord de referință pentru limitarea pe viitor 
a emisiilor de carbon. A fost desemnată Secretar Executiv al 
Convenţiei-Cadru ONU pe probleme de Schimbare Climatica 

şi a susținut, timp de şase ani la rând, sesiuni globale de nego- 
ciere, pentru a convinge guvernele că este în interesul propriilor 
tari să se implice în dezvoltarea durabilă. Rezultatele acţiunilor 
sale? 189 de guverne au trimis spre aprobare, la ONU, planuri 
multilaterale pentru gestionarea schimbării climatice. Este un 
munte de optimism şi speranţă, un erou al tinerilor şi al tehno- 
logiilor curate, o femeie hotărâtă să lase în urmă o lume mai 
bună decât cea de acum. 


Nu există „alta” 


Privind pozitiv lucrurile, există aspecte din viaţa noastră coti- 
diană care diferă de ale bărbaţilor, cum ar fi grija pentru fru- 
musete, copiii şi menstruatia, unde noi, ca femei, ne putem 
mobiliza să reducem cantitatea de deșeuri personale si să trăim 
mai sustenabil. Când vorbim despre eco-feminism, ajungem 
mereu la gândire incluzivă, dinspre ambele sexe, şi atunci con- 
versatiile despre copii, ciclu şi standarde de frumuseţe cer o 
atenție specială din partea ambelor tabere, pentru a înţelege 
complexitatea acestor subiecte. 

Acţiunile şi deciziile generaţiilor anterioare au făcut din pla- 
netă un loc nu foarte plăcut pentru noi si când văd atât de multă 
incertitudine în legătură cu viitorul nostru, al tuturor, unii oa- 
meni, cunoscuţi drept „Birth Strikers”, au decis să nu aibă copii, 
ca răspuns la dezastrul climatic ce va urma. Este o formă radi- 
cală de recunoaştere a felului în care amenințarea actuală deja 
afectează modul în care unii dintre noi isi imaginează că va fi 
viitorul. Birth Strikers speră să-şi canalizeze durerea într-un 
mod pozitiv şi plin de speranţă, creând o mişcare politică ce 
creşte gradul de conştientizare asupra gravitatii crizei climatice, 

dar şi devenind un grup de sprijin pentru cei care au decis să 
nu aducă pe lume copii. 


#BirthStrike 


Manifest 

Subsemnatii, declarăm că am decis să nu facem copii, din 
cauza gravitatii crizei ecologice și a lipsei curente de acţiune din 
partea guvernelor fata de faptul că ne este ameninţată existenţa. 
Neincrederea în viitor, lipsa de speranţă fata de relaţia speciei 
noastre cu locul în care trăim și cu cei din jurul nostru, orien- 
tarea către activism si rebeliune, sunt motivații comune. 


Ce fac „greviştii nașterilor”? 

BirthStrike prezintă modul în care ameninţarea dezastrului 
ecologic afectează felul în care ne închipuim viitorul nostru. 
Este o formă radicală de conștientizare a faptului că pe planeta 
noastră a început a Sasea Extinctie în Masă, din cauza impac- 
tului pe care oamenii îl au asupra mediului. BirthStrike este so- 
lidară cu mișcarea pentru drepturile mediului, comunitatea aca- 
demica si științifică ce încurajează acte de revoltă și schimbare 
a sistemului, cu scopul de a ne salva viitorul căt mai curând 


Pentru mulți dintre noi, ar putea părea o măsură radicală să 
nu faci copii de dragul naturii, dar mari gânditori cum este Sir 
David Attenborough au subliniat că populaţia în creştere este 
una dintre cele mai mari amenințări pentru viitorul planetei 
noastre. Cu o populaţie în plină expansiune, copiii care se nasc 
în fiecare zi înseamnă mai puţină mâncare pentru alti oameni, 
mai multă presiune asupra resurselor naturale și, posibil, con- 
damnarea acelor copii la o viață de nesiguranţă, pe o planetă 
nesigură. 

N-ar trebui să fim în situația în care unora dintre noi le este 
pur şi simplu frică să aducă pe lume o viata nouă. Pentru unele 
femei, frica față de ceea ce se întâmplă cu mediul este atât de 
puternică încât au hotărât să nu facă copii. Pentru multe dintre 
ele, refuzul de a aduce pe lume o viaţă a fost o decizie dureroasă 
emotional, iar în mediul online au existat atacuri violente îm- 
potriva femeilor care au vorbit despre alegerile lor, dar în pre- 
zent comunitatea este în creștere, iar activiștii îşi spun părerile 
si isi împărtăşesc experienţele. 

Ai vrea să te alături celor de la #BirthStrike? 

Pe de altă parte, căutarea unor căi de planificare familială, 
informarea femeilor şi a fetelor din toată lumea şi din țările în 
curs de dezvoltare cu privire la o reproducere sănătoasă poate 
scădea presiunea asupra mediului înconjurător. Datele arată 
că, cu cât nivelul de educaţie al unei femei este mai ridicat, cu 
atât este posibil să aibă mai puțini copii. Femeile care au absol- 
vit şcoala primară şi care ştiu să citească tind să afle la scoala, 
în comunitate şi prin expunere la rețelele mondiale de comu- 
nicare, diferite perspective despre cât de mare ar trebui să fie o 
familie. Când femeile primesc educaţie sexuală, cu privire la 
contraceptie, ele pot să-și facă un plan familial şi să creeze un 
cadru mai solid pentru generaţiile viitoare. 


Menstruatiile si planeta 


Asa ceva nu se discută? În niciun caz nu trebuie să trecem 
peste acest subiect! Este nevoie urgent de o discuție despre 
menstruatie. 

În medie, o femeie, un transgender sau o persoană non-bi- 
nara care are menstruatie, va fi la ciclu, în medie, timp de 2 280 
de zile şi va folosi peste 11 000 de tampoane sau absorbante pe 


OAMENII ŞI PLANETA NOASTRĂ 225 


parcursul vieţii. Menstruatia este o parte firească şi sănătoasă 
a vieţii unei femei; cu toate acestea, în timp ce în multe culturi 
ciclul este un fenomen cunoscut tuturor, în multe altele acest 
subiect este încă tabu, iar ideea că a fi la ciclu este ceva ruşinos 
are un impact uriaş asupra femeilor şi fetelor din toată lumea. 
Rezultatul este că produsele pentru menstruatie si felul în care 
ştim sau nu să le folosim ne afectează sănătatea şi mediul. 


Partea plastică a menstruației 


Ştii din ce este facut un absorbant sau un tampon? Ai fi şocată 
să afli că produsele pentru menstruatie contin plastic? 


Un absorbant obişnuit conţine echivalentul 
a patru pungi de plastic. 


Multe dintre noi sunt complet nestiutoare referitor la ingre- 
dientele riscante pe care le pot conţine produsele sanitare și la 
ce se întâmplă cu ele odată ce le aruncăm. De fapt, producăto- 
rilor nu li se cere să dezvăluie ce ingrediente contin tampoanele 
şi absorbantele, dar în urma descoperirilor făcute, experții în 
sânătate şi activistii pentru sustenabilitate au simţit nevoia să 
tragă un semnal de alarmă. 

În general, tampoanele şi absorbantele sunt făcute din bum- 
bac non-organic, care conţine plastic toxic, nebiodegradabil, 
materiale sintetice precum aditivi petrochimici, lipici, înălbitor, 
celuloză și diluant. Poftim, ce conţin?! 

Unele dintre pesticidele folosite pentru creşterea bumba- 
cului non-organic sunt considerate cancerigene de agenții de 
mediu din toată lumea şi, potrivit OMS, unele toxine găsite în 
ele au fost corelate cu problemele de infertilitate, cancer şi risc 
crescut de îmbolnăvire. Așa că, da, acum ştii exact ce te aşteaptă 

în tampoanele şi absorbantele obişnuite, de la supermarket — 
este timpul să faci o schimbare. Acum. 


Neajunsurile ecologice ale produselor sanitare 


Ce-am scris mai sus a fost doar din punct de vedere al sănătății, 
ca să-ți atrag atenţia, iar dacă mai ai chef să citeşti, hai să vorbim 
despre ciclu din perspectivă ecologică. Magnitudinea poluării 
cu tampoane şi absorbante cauzată anual este un motiv de în- 
grijorare, mai ales că nu sunt biodegradabile. 

O persoană obişnuită care are ciclu aruncă până la 200 de 
kilograme de produse specifice pe parcursul vieţii.” 

Se estimează că, la nivel global, sunt aruncate anual peste 
100 de miliarde de produse de igienă menstruală. Majoritatea 
nu sunt nici reciclabile, pentru că au intrat în contact cu sângele 
nostru, așa că vor ajunge pur si simplu la groapa de gunoi. În- 
trucât produsele contin plastic, va dura peste 500 de ani pentru 
fiecare absorbant şi tampon să se descompună. Când sunt arse, 
cum se întâmplă la majoritatea gropilor de gunoi din lume, pro- 
dusul eliberează (desigur) dioxid de carbon, pe lângă alte emisii 
toxice. Produsele de igienă menstruală au o amprentă totală de 
carbon de aproximativ 15 milioane de tone de emisii de gaze de 
seră pe an, potrivit Programului ONU pentru Mediu. Asta în- 
seamnă echivalentul arderii a 35 de milioane de barili de petrol. 

Deşi lupta împotriva obiectelor de unică folosinţă din plastic, 
cum sunt sacoşele si paiele, a devenit o problemă cunoscută de 
toată lumea, conversaţia depre produsele folosite la menstruatie 
este ceva mai delicată. În majoritatea culturilor, este greu să vor- 
beşti deschis despre deşeurile generate de menstruatie. Adică, 
hai să fim serioşi: până de curând, în ţările vestice, reclamele care 
subliniau cât de discret este acest produs reprezentau sângele 

ca pe un misterios lichid albastru. Ca societate, evităm să vorbim 
pe bune despre ciclu, aşa că produsele pentru menstruatie nu 
sunt aruncate aşa cum trebuie, deoarece femeile pur şi simplu 
nu au fost educate suficient în această direcție, de la o vârstă 
fragedă. Nu uita de capitolele anterioare în care am vorbit des- 
pre plastic şi felul în care se desface în microplastice care rămân 
zeci de ani în rețeaua noastră de apă şi pot ajunge, la un mo- 
ment dat, în sistemul nostru alimentar. Produsele pentru men- 
struatie sunt întotdeauna în top cinci obiecte găsite în timpul 
ecologizării plajelor. 

Problema contribuţiei la poluarea cu plastic este doar un 
aspect, dar produsele pentru menstruatie pot de asemenea să 
răspândească boli şi agenţi patogeni, din cauza deşeurilor cor- 
porale pe care le conţin. Pot pune în pericol comunitățile din 
apropierea apelor în care ajung. Dar cum ajung, de fapt, în re- 
teaua de apă? Multe persoane aruncă tampoane si absorbante 
la toaletă; nu am de gând să vă fac să vă simtiti vinovate, dar va 
rog, doamnelor, nu le mai aruncați la WC, aruncati-le acolo 
unde trebuie. 

Este timpul ca femeile să preia controlul asupra problemelor 
menstruației, să cunoască în mod responsabil tot ce ţine atât de 
aproape de părţile lor intime. Trebuie să stim că noi, ca femei, 
putem face parte din lupta pentru mediu atunci când ne alegem 
- şi aruncam - inteligent produsele pe care este folosim lunar: 

e Niciodată nu-ți arunca produsele pentru menstruatie la 
toaletă. Niciodată. Aruncă-le aşa cum trebuie, la coşul de 
gunoi. 

e Ia in calcul folosirea unor produse reutilizabile de igienă 
menstruală, cum sunt cupele menstruale, lenjeria pentru 
ciclu şi servetelele igienice refolosibile. Toate acestea sună 
cam incomod, dar încearcă-le. S-ar putea să-ţi ia timp pana 

găseşti ce ti se potriveşte, aşa că nu te descuraja dacă prima 

dată nu merge. Aceste articole care pot fi refolosite te vor 

ajuta, pe termen lung, să faci și economii. 

+ Când ai neapărat nevoie de produse de unică folosință, 
alege branduri organice şi transparente, cum sunt acestea 
(mai bune pentru sănătatea ta şi pentru planetă): OHNE, 
TOTM (Time of the Month), DAME, Freda, Luna Pads. 

e Ajută menstruatia să devină o problema publică mai cu- 
noscută astfel: 

1. Cere guvernantilor să oblige corporatiile să dezvăluie 
ingredientele pe care le contin produsele pentru men- 
struatie. 

2. Încurajează companiile să nu mai folosească plastic pen- 
tru produsele lor. 

3. Iniţiază campanii de lobby pentru oferirea gratuita de 
produse sanitare pentru femei şi fete din toată lumea, 
pentru a pune capăt problemelor pe care le au persoanele 
sărace la menstruatie. 

4. Susţine şi află mai multe despre City to Sea, un grup care 
luptă împotriva poluării oceanelor si care a inițiat cam- 
pania #PlasticFreePeriod. 


Frumusete 


Industria produselor de înfrumusețare generează cantități 
imense de deşeuri. 120 de miliarde de ambalaje sunt produse 
anual, in lume, de industria cosmetică", majoritatea nereci- 
clabile, degradabile abia după sute de ani. Prea multe produse 
sunt livrate înfăşurate în plastic, îndesate între fâșii de hârtie, 
cutiute de carton, sclipici și uneori toate cele de mai sus, pentru 

o singură achiziţie. Iar produsele pe care le putem recicla, multi 
dintre noi nu le reciclează, pentru că pur şi simplu nu ne amin- 
tim că putem recicla produsele cosmetice. Sau, în cazul în care 
acele articole ajung la un centru de reciclare, adesea industria 
n-are răbdare să-şi bată capul cu ele şi să recicleze produse din 
materiale diferite. 

Totuşi, în prezent există multe opțiuni ecologice de produse 
pentru înfrumusețare, oferite de branduri pentru toată lumea 
sau branduri de lux. Ia decizii conştiente şi responsabile atunci 
când cumperi astfel de produse şi alege-le pe cele ambalate mai 
simplu, preparate din ingrediente pe bază de plante. Câtă vreme 
produsul îşi face efectul asupra fetelor şi corpurilor noastre, 
cui îi pasă dacă ambalajul arată urât, atunci când viitorul fru- 
musetii este mai verde? 

e Realimentează, nu cumpăra. Multe companii oferă mo- 
duri de reumplere a produselor tale, în loc să le înlocuiască, 
fie în magazin, fie prin platforme „circulare” de cumpă- 
rături, inclusiv livrări la domiciliu. 

e Reciclează si reumple. Dacă la început nu ai putut să cum- 
peri sticle reutilizabile, vei descoperi că reciclarea produ- 
selor de înfrumusețare a devenit mai simplă, întrucât 
brandurile încep să pună la dispoziţia clienţilor cutii de 
reciclare în interiorul magazinelor şi puncte de colectare 
pentru recipiente goale. 

e Fii pretențioasă cu plasticul. Bun, în această carte am tot 
vorbit despre schimbări optimiste, dar sfaturile trebuie să 
fie şi realiste. Produsele complet sustenabile s-ar putea să 
nu fie prea comode pentru tine şi s-ar putea să n-ai prea 
multe variante în zona ta de cumpărături. Dar caută, cel 
puţin, produse cu simbolul „Reciclabil” pe ele. 

e Fii creativă şi refoloseste ambalajul. 

e Cumpără balsam de buze în cutiute de metal, mai degrabă 
decât în tuburi de plastic. 

e Pentru demachiere, în loc să foloseşti servetele de fata şi 
discuri demachiante de unica folosinta, alege discuri reu- 
tilizabile, din bumbac, sau bureti facuti din radacini vege- 
tale, in loc de fibre sintetice. 

+ Nu mai folosi servetele umede de unică folosinţă sau şerve- 
tele umede pentru bebelusi. A fost o vreme când credeam 
că servetelele cosmetice merită Premiul Nobel pentru ser- 
viciile aduse femeilor ocupate. Dar acum? Acum știm că 
inclusiv așa-zisele servetele biodegradabile ajung la gropile 
de gunoi sau, şi mai rău, provoacă 93% din blocajele de ca- 
nalizare din Regatul Unit.” Rămâi la batistele din bumbac 
subțire care se pot spăla manual, mai ales că și dermatologii 
le recomandă, pentru că sunt mai bune pentru piele. 

e Străluceşte cu grijă. Poate că sclipiciul strigă ,,distractieee!”, 
dar n-ar trebui să-l foloseşti dacă vrei să protejezi mediul. 
Sclipiciul obişnuit n-ar trebui să fie folosit, pentru că este 
făcut din particule mici de plastic. Când te speli, ajunge în 
rețeaua de apă şi în oceane şi este înghițit de fauna acvatică. 
Tot mai vrei să străluceşti? Alege variante biodegradabile 
de sclipici de corp, cum ar fi Disco Dust, Eco Glitter Fun 
sau Bleach London. Există destule alternative, asa că nu te 
sfii să le încerci la următorul sezon de petreceri. 

e Dacă tot faci un duş, renunță la săpunul lichid pe care il 


foloseai de obicei şi înlocuiește-l cu săpunuri solide. 

ECONOMII LA DUS 


Lăsând deoparte problema ambalajelor, britanicul obişnuit 
consumă zilnic 142 de litri de apă, folosind cam 50 de litri 
pentru un dus, apă care ajunge în canalizare. Brandul Aveda 
şi-a dat seama că am putea economisi aproximativ 27 de litri 
de apă dacă am reduce cu doar 3 minute timpul petrecut la 
duş şi dacă am prelungi cu o zi intervalul dintre momentele în 
care ne spălăm pe cap. În timp ce economiseşti resurse, gân- 
deste-te la cei peste 840 de milioane de oameni care trăiesc 
fără să aibă acces la apă curată. 


Poluarea datorită spray-urilor 


Un alt impact negativ pe care îl are industria cosmetică este 
poluarea aerului produsă de parfumuri, fixative şi deodorante. 
Studiile au subliniat că aceste produse emit aceeași cantitate de 
vapori chimici ca si automobilele. Particulele din aer dăunează 
stratului de ozon şi plămânilor noştri.!? Poti face ceva ca să 
schimbi lucrurile: 


+ Foloseşte deodorante şi parfumuri cu bilă. 
e Alege uleiuri si geluri ca alternativă la produsele pentru în- 
grijirea părului cu pulverizator. 


Creme de protecție solară care iti fac rau 


Industria cosmeticelor a fost luată în vizor în ultimii ani deoa- 
rece foloseşte ingrediente controversate. Oxibenzenul, o sub- 
stanta chimică des întâlnită în cremele de protecție solară, este 
extrem de dăunător pentru recifurile şi ecosistemele oceanului. 
În fiecare an, aproximativ 14 000 de tone de cremă plină de 

chimicale se ia de pe pielea noastră şi ajunge direct în mare, 
transformându-ne obiceiurile pentru protejarea pielii de razele 
soarelui într-un factor major al deteriorării oceanului. Ce poţi 
să faci: 


e Cumpără de la branduri ce au scos din retetele lor filtrele 
care conţin substanţe chimice corozive, dar au păstrat un 
factor de protecţie ridicat şi au un produs ușor de aplicat 
pe piele. 

+ Când cumperi produse de la firme mai mici, există şanse 
mai mari să folosească ingrediente produse sustenabil, pen- 
tru că lanţul de aprovizionare este mai scurt si îl poţi veri- 
fica mai uşor. Uleiul de palmier, de exemplu, este folosit în 
aproape jumătate dintre produse. Acest lucru a dus la de- 
frişarea unor zone uriaşe şi chiar la dispariția unor specii 
de animale. Ca să eviti problemele ascunse de acest tip, cel 
mai bun mod ca să afli dacă ingredientele dintr-un produs 
sunt obținute sustenabil este să verifici dacă au logo-urile 
Fair Trade sau Rainforest Alliance pe ambalaj. 


Citind acest capitol, fără să-ţi dai seama, ai devenit eco-fe- 
minist. Când pui în practică obiceiuri prietenoase cu mediul şi 
te identifici cu dorința de a avea o planeta mai sănătoasă, con- 
tribui la crearea unei vieți mai bune pentru toți oamenii şi toate 
fiinţele. 


„Suntem la numai 1,5 metri deasupra nivelului 

mării si orice modificare, orice creştere a nivelului 

mării practic va duce la acoperirea insulelor Maldive 
de apă... Avem dreptul să trăim. 

Mohamed Nasheed, 

Ex-preşedinte al Insulelor Maldive 

Toţi oamenii au de suferit 


Schimbarea climatică nu face diferenţă între oameni, ci ne afec- 
tează pe toți, indiferent de părerile tale politice, de religia in care 
crezi sau dacă eşti de acord sau nu cu democraţia. Cu toate 
acestea, trăim într-o lume unde este simplu să îi invinovatesti 
pe ceilalți: mediul înconjurător este problema altei persoane şi 
tot ea trebuie să o rezolve. 

Pentru aceia dintre noi care trăiesc într-un oraş mare, ideea 
că o furtună puternică şi neașteptată ar putea lua casa cuiva, 
sau că o întreagă tara insulară ar putea să dispară până în 2050 
deoarece nivelul mării creşte pare ceva de neimaginat. Ne con- 
fruntăm deja cu dezastre naturale, foamete şi inundaţii, ca re- 
zultat al schimbării climatice. În viitor, vor veni şi mai multe, 
vor aduce conflicte si războaie în şi mai multe tari, iar oamenii 
nu vor mai avea încredere în discursul politic modern. În 2019, 
Mozambic, Zimbabwe şi Malawi au fost devastate de ciclonul 
Idai. În Siria, Libia şi Yemen, haosul climatic a contribuit par- 
tial la izbucnirea războiului civil. În Guatemala, Honduras si 
El Salvador distrugerea culturilor, seceta şi falimentarea pesca- 
riilor au scos oamenii din case — disperarea nu este o opţiune. 
Capacitatea țărilor menţionate de a-și reveni este grav afectată 
de condiţiile politice instabile și de corupţie, dar în cele din 
urmă, situaţia climei de pe Terra va cere mai multă atenţie din 
partea politicienilor şi relaţii internaţionale mai strânse. 

Tema de bază a acestei cărţi a fost să prindem curaj să actio- 
năm, fiecare dintre noi, şi să recunoaştem că schimbările mici, 
dacă sunt făcute de mii de oameni, au impact. Lipsa noastră de 
acțiune a forțat oamenii din alte parti ale lumii să ia atitudine, 
pentru că au trebuit să se confrunte cu circumstanţe teribile, 
provocate în primul rând de felul în care consumăm noi, cei 

din Vest.” Făcând aceste schimbări prietenoase cu mediul, în- 
cepem să devenim responsabili nu doar pentru binele nostru şi 
al cercului nostru social, ci pentru fiecare ființă care trăieşte pe 
planetă. Este greu să ne imaginăm că ceva rău s-ar putea în- 
tămpla aici, în Vest, şi acum, în mediul nostru de acţiune, dar 
dacă încercăm să empatizăm cu oamenii aceia care se confruntă 
cu nedreptatile climatice, vom putea construi o adevărată rețea 
a schimbării. 

Ca autoare a acestei cărți, am subliniat constant faptul că 
provin dintr-un loc privilegiat şi, din fericire, trăiesc în Londra, 
nu trebuie încă să-mi fac griji că va trebui să migrez în altă parte 
în anii ce urmează şi până acum nu am trecut prin vreun de- 
zastru natural. În călătoriile făcute datorită specificului muncii 
mele, am văzut ce înseamnă impactul schimbării climatice asupra 
oamenilor şi comunităţilor, dar nu vă voi spune eu această po- 
veste. Iată vocile şi poveştile unor oameni din toată lumea, spuse 
cu propriile lor cuvinte. 


Selina Neirok Leem, luptătoare pentru climă 
din Insulele Marshall 


„Ne-au mai rămas 11 ani până vom trece de 1,5 grade Celsius: 
Această afirmaţie, făcută de un om de știință norvegian, mi-a 
răsunat continuu în minte și n-am mai urmărit restul evenimen- 
tului. Mă uitam la feţele lor, îi auzeam, dar nu-i ascultam. 

Casa mea. Casa mea frumoasă și dragă. Mama, baba, bubu, 
jimma, rudele, prietenii, vecinii, cunoștințele - toate aceste fete 
pentru care lupt. Am pierdut? Asta a fost tot? 

Insulele Marshall, o ţară insulară aflată la mijlocul distanţei 
dintre Hawaii și Australia, este casa a aproximativ 52 000 de 
oameni. Casa mea se confruntă cu secete, iar pământul și apa 


OAMENII ŞI PLANETA NOASTRĂ 235 


236 


au devenit sărate, de la apa de mare care a ajuns pe uscat, din 
cauza eroziunii solului și a inundaţiilor. Noi, locuitorii, ne con- 
fruntăm cu valuri mai înalte decât zidurile de protecție 
construite pe țărm, casele ne sunt distruse, mormintele sunt 
izbite cu o forță cu care numai marea poate lovi, dezgolind 
rămășițele membrilor familiilor noastre. Ne confruntăm cu 
uscarea $i sărarea culturilor și a pânzei freatice. Apoi din nou, a 
doua zi, după o noapte grea în care pământul și apa s-au 
luptat, adunăm resturile. Construim zidul de protecţie spart, 
curățăm gunoaiele pe care apa ni le-a aruncat înapoi, adunăm 
cu mopul și măturăm apa care ne-a intrat în casă. Ne rugăm 
pentru binele nostru, împreună sau fiecare separat. Încercăm 
să ne ascundem frica unii de ceilalți. 

Casa noastră riscă să dispară și noi nu acceptăm asta. 
Conducătorii noștri și tineri lideri au devenit luptători pentru 
climă, în toată lumea, dar și acasă. Dincolo de mări, vorbim 
către mii de urechi surde și cerem dreptate climatică pentru 
casa noastră. Acasă, îi educam și îi pregătim pe tineri cu privire 
la schimbarea climatică, la uneltele pe care le au și pe care le 
pot folosi ca să se mobilizeze, să ne ajute să ne adaptăm și să 
micsoram pagubele. Casa noastră este rezistentă şi aşa vom fi 
şi noi. Nu vom ceda. Oricum, nici nu avem de ales. Nu ne 
permitem acest lux. Facem ce putem. Si ar fi timpul să începi 
să-ţi faci si tu partea ta. Nu te rog, ci iti cer să faci asta. 


Farman, Chitral, Pakistan 


Eu sunt Farman. Când eram copil, iarna aveam zăpadă, pri- 
măvara şi toamna veneau ploi ușoare, iar vara nu ploua deloc. 
Dar acum, vara se întâmplă să plouă dintr-odată mult și să se 
producă rapid inundaţii. În ultimii cinci ani, vremea s-a schim- 
bat mult. 

Trecem prin inundaţii, valuri prelungite de caniculă, crește 
nivelul mării și al râurilor, plouă prea mult, vin uragane și, din 
cauza creșterii temperaturii, ghețarii nostri se topesc. În total 
sunt 282 de ghețari în zonă - 187 dintre ei s-au topit deja și încă 
20 au fost declaraţi periculoși. Ghetarii care se topesc produc 
inundații, care spală totul în cale. 

Din cauza căldurii, nu mai ninge în Chitral; totuși, în satele 
izolate, de sus, din munţi, ninge mult - și, uneori, din senin. 
Acolo vin și ploi grele, care provoacă avalanse. Anul acesta, în 
martie, au murit 9 studenţi într-o avalanșă. Tocmai isi termina- 
seră examenele si se duceau acasă. 

În orașe, căldura provoacă alte probleme. Oamenii săraci 
nu au electricitate, așa că nu au apă rece de băut. Apa care 
curge la robinet este foarte fierbinte și există și ceva probleme 
sanitare, așa că nu este bună de băut. Oamenii mor din cauza 
căldurii, iar numărul lor creşte în fiecare an. 

Totul îi afectează pe cei săraci, în mai multe feluri, întrucât 
aceştia nu au nici măcar condiţiile de bază. Copiii mor de diaree, 
din cauză că apa se contaminează la inundaţii și sunt o mulţime 
de alte boli pe care oamenii le fac din cauza calităţii apei. 

Pakistan se află în top zece tari grav afectate de eveni- 
mente meteorologice extreme și este pe locul opt pe lista 
Globală de Risc Climatic. Estimările spun că în fiecare an, 487 
de morţi sunt cauzate de accidente care au legătură cu fe- 
nomenele meteo extreme. În 2015 au avut loc două inundații 
grave în satul meu. Am rămas izolaţi de celelalte oraşe şi sate 
timp de două luni, pentru că drumurile și podurile au fost 
luate de ape. N-am avut electricitate timp de 12 luni, pentru că 
o întreagă hidrocentrală a fost luată de ape. Acum folosim 
lemne ca să facem focul și am un mic panou solar, care îmi per- 
mite să tin aprinse 3-4 becuri în casă. 

Mă bucur că pot să-mi împărtășesc povestea.!* 

Comunităţi care dispar 


Iti poţi închipui cum este să-ţi faci griji dacă peste 30 de ani vei 
avea o casă, sau măcar o tara în care să-ţi poţi creşte copiii? 

Pentru multe tari insulare în curs de dezvoltare, cum sunt 
Insulele Marshall, unde trăieşte Selina, nivelul mării creşte atât 
de repede că insule cum sunt acestea s-ar putea să nu mai existe 
până în 2050 sau curând după. Dispar naţiuni întregi. Dacă pa- 
şapoartele lor nu mai sunt valabile, pentru că tara lor s-a scu- 
fundat în mare, unde se pot duce? Unde îşi vor găsi locul? În 
acest moment nu există legi internaţionale care să protejeze re- 
fugiatii climatici, şi atunci cine le va veni în ajutor? Trăim deja 
vremuri în care se întămplă atâtea tragedii și frământări politice, 
atunci cât vor mai putea rezista națiunile? Trebuie să luăm mă- 
suri, să facem un plan pentru siguranța generaţiilor viitoare. 

Pentru insulele mici, schimbarea climatică este o provocare 
nemaivăzută. Greutățile cu care toate ţările se confruntă pen- 
tru a ţine pasul cu impactul schimbării climatice sunt sporite 
de faptul că au o arie geografică mică, sunt izolate şi expuse 
elementelor naturii, temperaturilor foarte mari, fenomenelor 
meteorologice extreme mai dese, plus creșterea nivelului mării. 
Toate acestea cresc riscul de îmbolnăvire şi mortalitatea. Adap- 
tarea la schimbările climatice actuale şi viitoare este de impor- 
tanta critică pentru toate insulele mici si trebuie să le mulțumim 
liderilor care reprezintă generaţia viitoare, ca Selina, pentru că 
ne împărtăşesc poveştile lor despre ce înseamnă realitatea. 


Refugiații climatici 


Potrivit Fundaţiei pentru Justiţia Mediului, refugiații climatici 
sunt persoane sau grupuri de persoane care, din cauza schim- 
bărilor climatice bruşte sau progresive ce le-au afectat puternic 

vieţile sau condiţiile de viata, sunt obligate să-şi părăsească zona 
de origine şi casele, temporar sau permanent, şi călătoresc în in- 
teriorul țării sau dincolo de granițele ei." 

Ideea refugiaților climatici nu este foarte departe de noi. 
Numai în Regatul Unit, până în 2080, vor fi în pericol un milion 
si jumătate de case. Fairbourne este un orăşel galez idilic, aşezat 
pe coasta Mării Irlandei, străjuit de ape şi munţi. Dar după ce un 
zid de protecţie împotriva mării a fost spart în 2014, Consiliul 
Local a decis să nu mai repare întruna zidul şi, dată fiind anti- 
ciparea creşterii nivelului mării peste tot în lume, au anunţat că 
Fairbourne va fi „dezafectat” începând din 2045. Ce înseamnă 
asta? Cei 1 200 de locuitori actuali din Fairbourne vor fi obligaţi 
să se mute şi, începând de acum, au fost oficial etichetati drept 
primii refugiați din cauza schimbării climatice, din Marea Bri- 
tanie. În timp ce Fairbourne se pregăteşte să şteargă orice urmă 
de existență umană și pământul se va întoarce în cele din urmă 
în mare, aceştia nu vor fi ultimii britanici care au o asemenea 
soartă, pentru că mai există multe alte sate de-a lungul coastelor 
erodate şi câmpiilor inundabile ale Angliei. 

Realitatea este, totuşi, că schimbarea climatică afectează dis- 
proportionat zonele mai sărace ale lumii, lovind mai ales acele 
comunităţi care au contribuit cel mai puţin la schimbarea cli- 
matică. Amploarea urgentei înseamnă că este nevoie să realizăm 
că schimbarea climatică este problema tuturor, indiferent de 
situaţia financiară. Având asta în minte, noi, ca indivizi, avem 
responsabilitatea morală să ne pese. 

Cum se poate să fim atât de avansați tehnologic şi progresiști 
şi totuşi să existe situaţii în care, în unele tari, drepturile omului 
nu sunt recunoscute, iar oamenii mor de foame cu toate că avem 
destulă mâncare pentru a hrăni pe toată lumea? Copiii mor de 
boli care pot fi prevenite şi o mulțime de ciudatenii meteorologice 

lovesc comunităţile şi distrug absolut tot. Prin dezvoltarea capi- 
talismului și a consumerismului, ne îndreptăm către un model 
de existenţă care exploatează totul la zero, o paradigmă în care 
câştigul unei persoane echivalează cu pierderile alteia, aşa că 
schimbul de beneficii este, de fapt, zero.” 

Te poţi gândi la asta ca la o persoană dintr-o tara dezvoltată 
care foloseşte mai multă energie şi provoacă o creştere a nive- 
lului mării într-o mică tara insulară şi o altă persoană a cărei 
casă este literalmente luată de apă. Sau poate ca la o persoană 
care taie o parte din pădure ca să-şi construiască o casă, iar re- 
zultatul este că mor o mulțime de plante şi animale. 

Acest capitol le-ar putea părea unora dintre cititori dramatic 
şi apocaliptic. Poate că trăieşti într-un oraş în care așa ceva nu 
te va afecta niciodată, sau te întrebi de ce ar trebui să te emotio- 
neze faptul că se întămplă astfel de lucruri. S-ar putea să evităm 
responsabilitatea închizând ochii în fata efectelor vizibile din 
locurile în care trăim şi să spunem că este prea târziu ca să mai 
facem ceva, dar dacă facem asta, îi condamnăm pe alții să tră- 
iască în sărăcie cruntă sau chiar să moară. Nu putem controla 
ce se întâmplă din cauza fenomenelor meteo extreme, dar cei 
care au trăit înaintea noastră au provocat aceste dereglări, iar 
acum este timpul să contracarăm acele acţiuni. 


Clima se schimbă - poţi s-o faci şi tu 


Actionand conform oricăruia dintre sfaturile din această carte, 
vei arăta că iti pasă de mediu și ajutând planeta, probabil vei 
ajuta oameni din toată lumea. Dar poţi face mai mult: 


Citește și ştiri din afara ariei tale obişnuite de interes și află ce 
se întâmplă în lume. 


240 CLIMA SE SCHIMBĂ. NOI DE CE NU PUTEM? 


Cere-le guvernantilor să recunoască statutul refugiaților clima- 
tici şi să susțină un nou acord legal care să le garanteze drep- 
turile. Aceste populaţii nu au în prezent niciun fel de sprijin 
legal, iar organizaţii precum Fundaţia pentru Justiţia Mediului 
fac o treabă incredibilă încercând să le ajute să-şi facă vocile 
auzite: www.ejfoundation.org. 


Când dai de o poveste despre comunităţi globale afectate de 
schimbarea climatică si dezastre naturale, împărtăşeşte ştirea 
cu cei din cercul tău de prieteni sau pe canalele tale sociale. 
Când Amazonul a început să ardă si presa generalistă nu relata 
despre subiect, oamenii s-au orientat către rețelele sociale şi au 
creat un tărăboi uriaş. Arătând spre fapte care ar putea necesita 
mai multă atenţie, când presa internaţională nu isi face treaba, 
tu ești cel căruia îi pasă. 


Urmăreşte mai multe documentare si mini-serii despre im- 
pactul schimbării climatice. 


Urmăreşte miscari precum Extinction Rebellion şi Greenpeace, 
ca să măreşti puterea colectivă a oamenilor si să simţi că faci 
parte din ceva mai mare, unde oamenii, împreună, luptă împo- 
triva schimbării climatice. 


„Uneori, când vrei să faci o schimbare, este necesar 
să întorci lumea pe dos, nu doar pentru că asa-i mai 
bine, ci pur si simplu pentru că asa este cel mai bine” 
Selina Neirok, o fată care trăieşte 

pe o insulă mică, dar are visuri mari 

Concluzie: 
clima se schimbă - tu vrei 
să te schimbi? 


„(Poate că) ceea ce faci este insignifiant, dar este 
foarte important să o faci” 


Oumarou Ibrahim 


Trăim într-o lume incredibil de complexă in care 
nu exista un văspuns unic, al nicianei industrii, 
care să poată rezolva imediat criza climatică 

pe care o trăim acum. 


Să faci ceva cu sens Înseamnă să fii o parte 
din solutie. 
Nu putem ajunge la sustenabilitate cata vreme 
ignovam inegalitatile. 
Trebuie să luptăm cu ignovanța, să vaspandim 
cunoaşterea şi resursele şi să deschidem drumul 
pentru cei ce vin În urma noastră. 

Un avertisment pentru omenire: avem doar 12 ani 
la dispoziție ca să schimbăm radical lucrurile, 
înainte să trecem de punctul în cave nu mai este 
cale de întoarcere. 


Fii an om bun. 
Fii muumit de alegerile tale. 
Spune mai departe. 


Dorinta de a avea o planeta mai buna 
începe cu a alege diferit. 


Rofuză Redu. Rociclează. 


Propriul ăn optimism este ceea ce va susține 
adewarata infrastructua a schimbării globale. 


E timpul să laşi negativismul deoparte. 
Stivile despre dezastre, rapoartele ştiinţifice: 
Poloseste-le pe post de catalizatori ai schimbării. 


Comportamentul responsabil social este la modă 


Reconecteazate şi ia în considerare 
CRRA CR ai deja 

Dezvoltarea sustenabilă este acea dezvoltare 
care satisface newoile prezentului fără să afecteze 
iremediabil capacitatea generaţiilor viitoare 
de a-şi satisface propriile nevoi. 


Na aita niciodată de felul în care schimbarea 
climatică afectează oamenii, pentru că data viitoare 
s-ar putea să ti se întâmple tie, familiei 
SAA comunității tale. 


„Aceasta este provocarea morală a generaţiei 
noastre. Nu numai că lumea are ochii atintiti 
asupra noastră. Mult mai important este că 
generaţiile viitoare depind de noi. Nu le putem 
fura copiilor viitorul: 


Ban Ki-Moon, ex-secretar general ONU 

Punctul de pornire 


Cercetarea unor sisteme complexe a arătat că planeta noastră 
este în pragul unui dezastru ecologic şi a unui val violent de 
inegalitate socială. Oameni de știință foarte avizaţi avertizează 
că planeta noastră se confruntă cu o criză climatică îngrozitoare 
şi omenirea trebuie să afle că mai avem doar 12 ani la dispoziţie 
ca să schimbăm mersul lucrurilor, înainte să fie prea târziu. 
Subiectele prezentate în această carte arată o mică parte din ceea 
ce se întâmplă în diferite industrii şi cum contribuie ele la schim- 
barea climatică. De asemenea, oferă o imagine de ansamblu 
asupra posibilelor alternative şi soluţii prezente şi viitoare. Dacă 
vom continua ca până acum, producând cât mai multe haine 
anual, generând la fel de multă risipă alimentară şi aruncând 
obiecte de unică folosință din plastic, distrugerea continuă a 
naturii, pădurilor şi oceanelor va pune în pericol posibilitatea 
noastră de a respira aer sânătos şi de a bea apă curată. Conti- 
nuăm să luăm, fără să dăm prea mult înapoi. 

Obiectivul a fost clar în ultimii 30 de ani pentru oamenii de 
ştiinţă, afaceristi si politicieni, dar niciunul dintre ei n-a făcut 
vreun progres semnificativ în protejarea naturii. Când vine vorba 
despre felul în care ne folosim banii, brandurile care lasă cos- 
turile în seama consumatorilor dau dovadă de laşitate. Atenţia 
de care poţi da dovadă, alegând de unde şi cum iti faci cum- 
părăturile, reprezintă un instrument incredibil de puternic, 
pentru că aşa contribui la o societate de consum sustenabilă. 
Sustenabilitatea nu este o fază trecătoare, o modă; viitorul afa- 
cerilor cere să ai un scop, etică şi grijă pentru mediu în centrul 
setului de valori. 

Toţi trebuie să mâncăm, toți trebuie să ne imbracam, toți 
avem nevoie de energie si ne dorim case fără substanţe toxice 

pentru familiile noastre. Pentru industriile despre care am vorbit 
în această carte, de la modă la mâncare şi obiecte din plastic, 
sustenabilitatea deschide noi oportunități de afaceri. În ceea ce 
priveşte interesul manifestat de domeniile menţionate mai sus, 
ritmul în care se mişcă este prea lent, aşa că responsabilitatea 
schimbării se află în mâinile tale. 

Multe guverne, organizaţii internaționale şi companii conti- 
nua să vorbească, să negocieze şi chiar să organizeze evenimente 
în toată lumea, la care persoane influente discută despre schim- 
barea climatică, promit acţiune și un viitor mai bun. Rapoartele 
ONU vorbesc despre consecinţele dezastruoase ale încălzirii 
globale cu 2 grade Celsius şi despre sistemul planetar care a 
ajuns la limita colapsului. Adevărul este că lucrurile deja se în- 
tâmplă, iar noi vedem efectele în diferite parti ale lumii, când 
ascultăm poveştile unor comunităţi care au pierdut tot ce aveau 
din cauza poluării și a schimbărilor meteorologice. 

În prezent, casele unor oameni sunt literalmente luate de ape, 
dezastrele naturale distrug regiuni întregi, cu o viteză nemai- 
văzută și lasă în urmă milioane de refugiați în toată lumea, oa- 
meni care nu mai au un loc al lor din cauza schimbării climatice 
si a lipsei de protecţie din partea legilor internationale. Mii de 
tineri din tari insulare în curs de dezvoltare sunt ingroziti de 
gândul că în viitor nu vor mai avea o tara. Schimbarea climatică 
îi afectează pe cei mai vulnerabili oameni din lume, dar nu uita 
că tu, familia sau comunitatea din care faci parte, ati putea fi 
următorii afectaţi de fenomenele meteorologice imprevizibile 
sau de natura în schimbare. 

În capitolul de început, am explicat că această carte reprezintă 
vocea unor oameni ale căror vieți se schimbă dramatic din cauza 
schimbării climatice. Primele şi cele mai afectate zone sunt cele 
mai sărace regiuni de pe Pământ și cele mai puţin reprezentate, 

care nu au o platformă necesară pentru a-şi face cunoscute po- 
veştile. 

Cartea mea este pentru cei care nici nu sunt încă aici, nu 
s-au născut încă. Cartea îţi cere să empatizezi cu cei nenascuti 
şi cu oamenii săraci din zona sudică a planetei si să iti schimbi 
stilul de viață ca urmare a nevoilor lor — ceva ce omenirea n-a 
mai făcut până acum. Este timpul să înceapă să ne pese şi de 
alții, nu doar de noi. 

Rezultatele acțiunilor noastre de-a lungul istoriei se văd peste 
tot şi nimeni nu poate spune cu precizie când va fi următorul 
moment în care civilizaţia va fi anulată. Salvarea climatică va fi 
formată dintr-o serie de transformări și va veni ca rezultat al 
acțiunilor hotărâte şi persistente ale unei mase critice de oa- 
meni implicaţi, cum eşti tu. În ciuda șanselor care nu par să ne 
favorizeze, nu există un precedent sau o hartă pentru cei ce se 
ocupă în prezent de dezbaterile despre climă; nu există cărți 
sau documente vechi care să ne spună ce trebuie să facem când 
planeta ajunge în impas. Citind această carte, poate că ai trecut 
printr-o serie de emoţii, de la vină la tristeţe, depresie, confuzie 
cu privire la situaţia adevărată a planetei noastre. Totuși, intenția 
nu este să te întristez, intenţia acestei cărți este să fie un instru- 
ment care să te sprijine, să iti ofere cunoaştere și să te ghideze 
ca să ajungi să faci lumea mai bună, prin alegerile tale. 

Schimbarea climatică nu este nici o problemă de clasă: este 
o problemă de viaţă şi de moarte pentru toate fiinţele vii de pe 
planeta noastră. De unde să începem? De la a ne interesa, a avea 
empatie, a susţine firmele etice şi a folosi și a avea cele necesare 
acum fără să compromitem nevoile generaţiilor viitoare. Em- 
patia, compasiunea și omenia — trei cuvinte care, dacă sunt puse 
în practică, vor fi baza revoluţiei de mediu de care avem atât de 
multă nevoie. 

Nu este vorba să devenim atât de conștienți încât să ne pu- 
nem pe noi în poziţii dificile şi să ne ocupăm de probleme prea 
mari pentru puterile noastre; aşa apare suprasolicitarea cogni- 
tivă, care blochează acțiunile climatice. Nu este vorba nici despre 
a crede că schimbarea climatică este responsabilitatea altcuiva 
şi ca urmare este o scuză ca noi să nu actionam. Multora dintre 
noi ne este bine în lume; simţim că propriul ecosistem este stabil 
si sigur, pentru că efectele schimbării climatice nu ne izbesc in 
fata. Din cauza acestui sentiment de siguranţă, putem deveni 
refractari la schimbare, dar când începem să asociem efectele 
schimbării climatice cu sistemele mai apropiate de noi, putem 
să ne asumăm reorganizarea vieților noastre. 

Uneori, istoria are un mod al ei de a forța oameni obişnuiţi 
să se ridice la înălțimea circumstanțelor, punându-i în situații 
la care nu s-ar fi aşteptat. Vrei ca într-o bună zi nepoții tăi să te 
privească dezgustati şi să te întrebe: „De ce n-ai făcut nimic, 
când încă mai era timp să opreşti nenorocirea?” Trebuie să ne 
pregătim să putem face fata viitoarelor generaţii când ne vor 
întreba ce am făcut în momentul în care ne-am dat seama că 
viitorul nostru era în pericol. Daca ai bani, capital social si cul- 
tural si un cămin stabil, sunt şanse mai mari să iti permiti să 
aplici mai multe dintre schimbările propuse de această carte. 

Suntem conectaţi într-un mod semnificativ mai intens decât 
am fost vreodată - vieţile noastre se întrepătrund. Ajutati de 
acces la instrumente şi resurse fără precedent, cu un singur click 
putem să învăţăm şi să aflăm aproape orice. Datorită globali- 
zării şi internetului, suntem cea mai informată generaţie. Lumea 
noastră este atât de bine conectată tehnologic încât nu mai există 
granite. Nu suntem limitați de granite — fiecare gest pe care il 
facem, fiecare lucru pe care îl spunem, are impact la nivel glo- 
bal. Cei mai mulți dintre noi avem atât de multă autonomie şi 

atât de mult control asupra propriilor vieţi. Vocile acelora dintre 
noi care sunt suficient de norocosi încât să trăiască într-o de- 
mocratie se aud tare şi clar. Putem folosi instrumente precum 
rețelele sociale nu doar ca să ne conectăm, ci şi ca să expunem 
o nedreptate, un brand, să cerem mai mult de la liderii noștri, 
de la firme şi de la semenii noştri, referitor la ce vrem şi ce nu 
vrem să se întâmple cu lumea noastră. 

Am scris această carte ca să demontez stereotipuri. La în- 
ceputul povestirii mele se află o femeie care a reuşit să schimbe 
din interior o industrie, folosind mijloace creative de creştere a 
constientizarii şi care a deschis discuţia despre schimbarea cli- 
matică. Nu sunt un activist pentru climă care scoate bani din 
această temă sau care și-a făcut o carieră digitală dând sfaturi. 
Cartea mea a apărut dintr-un sentiment de neadaptare, din grijă 
şi din dorința de a acționa, oriunde și oricând a fost posibil. 
Să-ţi pese de oameni şi de planetă înseamnă să împărtăşeşti 
idei. Înseamnă să înţelegi perspective diferite. Să creezi dialog 
şi să aduci împreună cele mai deosebite grupuri. Înseamnă să 
recunoști că, la scară globală, schimbarea climatică este cea mai 
mare amenințare ce planează asupra generației noastre — să re- 
cunoşti că tu eşti schimbarea. 

Ni se spune adesea să fim într-un anumit fel şi să fim mai de- 
dicati proiectelor curajoase şi ambitioase. Multă vreme, în acti- 
vismul de climă a existat impresia că există doar două tabere în 
această discuţie: „Noi”, cei ce cred în schimbarea climatică, ver- 
sus „Voi”, cetățenii obişnuiţi - cei „buni” împotriva celor „răi”. 
Ni se spune adesea că este treaba guvernului să rezolve criza şi că 
dacă iti pasă de mediu, singura cale este o acțiune radicală indi- 
viduală. Trebuie să produci zero deşeuri, să devii vegan şi să fii 
cât se poate de debranşat de la utilități, altfel vei înfrunta conse- 
cinte catastrofale, într-un viitor climatic distopic. Da, este nevoie 

de acțiuni radicale, dar fiecare om are nevoie de propriul catali- 
zator şi punct de pornire în călătoria sa de împrietenire cu me- 
diul. Sper că această carte te-a încurajat să începi de undeva 
sau să-ți continui călătoria deja începută - făcând acest lucru, 
devii parte din soluţia la problema climatică şi protejezi pla- 
neta, în beneficiul generațiilor viitoare. 

Costul lipsei de acțiune este prea mare. Este important să-ţi 
aminteşti cât de gravă este situaţia, chiar în timp ce stai confor- 
tabil şi citeşti această carte. Dacă fiecare consumator ar înceta 
chiar acum să mai folosească maşini şi avioane, să cumpere 
articole de modă rapidă, să mănânce carne si să arunce obiecte 
din plastic, problemele nu s-ar rezolva peste noapte. Pentru că 
aceste eforturi nu sunt decât o picătură într-un ocean uriaş de 
rău pe care oamenii l-au făcut planetei noastre - si încă într-un 
timp atât de scurt. Dar ceea ce putem să facem si va fi la fel de 
semnificativ este să cultivăm un mediu care susține aceste 
schimbări şi educă generaţiile viitoare. Acum putem construi 
o infrastructură care să ajute omenirea să evolueze, putem să 
ne îndreptăm greşelile şi să investim în idei şi soluţii care pot 
construi un viitor mai bun pentru copiii noştri. 

Destul cu ura, destul cu invinovatirea - acum este timpul să 
actionezi. Tu, în călătoria ta, făcând ceea ce poţi să faci. Nu 
contează cine eşti sau unde ai ajuns în viata şi câți bani ai, poţi 
să-ți faci partea, ca să ajuţi la salvarea planetei. Există mai multe 
sfaturi şi trucuri pentru a duce o viata mai sustenabilă decât ar 
putea încăpea în paginile unei cărți. Fie ca faci o schimbare, 
cinci sau zece dintre cele propuse în această carte, sper ca ele să 
te facă să simți că ai atins un obiectiv mai înalt. 

Te vei schimba? 


Speranţa înseamnă să aştepţi. Curajul înseamnă să te ridici şi 
să treci la acțiune. 

Dacă un anumit subiect, tratat în aceasta carte, chiar ţi-a 
atras atenţia, incepe-ti propria campanie, fie că este vorba de o 
politica tip „fără plastic la muncă, fie că vei face alegeri mai etice 
în ceea ce priveşte moda, sau pur şi simplu iti vei îmbunătăți 
dieta, trecând la produse locale şi o hrană bazată mai mult pe 
plante. Începe azi prin a te întreba: dacă lucrurile s-ar putea 
schimba, cum si ce ai vrea să se schimbe, la modul ideal? Vocea 
şi acțiunile tale sunt cele mai importante lucruri pe care le ai. 


e Începe să discuti cu prietenii și familia despre părerile tale. 


e Ca să ajungi la mai multi oameni, foloseşte rețelele sociale 
pentru a pune întrebări, a susține opinii şi a cere sprijin. 


e Scrie-le reprezentantului tău parlamentar şi celor din guvern. 
e Scrie-le brandurilor tale preferate. 

+ Expune brandurile mincinoase pe rețelele sociale. 

e Alătură-te unui protest. 

+ Mobilizează-te împreună cu alţii. 

e Apără împreună cu alţii. 

e Educa împreună cu alții. 

e Actioneaza împreună cu alții. 

e Ne avem unii pe ceilalți, iar asta ne face să fim împreună. 

Tine minte: aceasta este o călătorie. Schimbările semnifica- 
tive ale stilului tău de viata, oricât de mari sau mici vor fi, nu se 
vor întâmpla imediat, aşa că, pe măsură ce începi acest proces, 
aici găseşti spațiul necesar (4 pagini) ca să-ți notezi câteva gân- 
duri despre schimbările climatice şi impactul lor: 

e Stabileşte de ce iti pasă de mediu, de oameni şi de genera- 

tile viitoare. 

e Evalueaza-ti stilul de viata, obiceiurile, modelele de chel- 

tuieli şi de producere a deşeurilor. 

e Până la urmă, clima se schimbă - te schimbi şi tu? 

Gânduri despre 
schimbarea climatică 

